
HOOFSTUK I 


Die benadering van die 
Christologie van die Een 
wat ons versoening is 
vanuit die bron van 

die openbaring 


JESUS CHRISTUS, SEUN VAN GOD, ÍS ONS VERSOENING 


Ll INLEIDING 


'n Missionêre Christologie benader die Christologie vanuit die perspektief van 
die openbaring en betekenis van Jesus Christus vir die wêreld. Dit is alreeds 
'n bepaalde uitgangspunt, maar word die beginpunt. Die persoon en werk 
van Christus staan sentraal. Die Christologie bepaal die teologie rakende die 
benadering van die krisisse wat tans in die wêreld voorkom. Wie is Jesus Christus? 
Wat moet aangaande Hom geglo word? Wat is die betekenis van Jesus Christus in 
verband met die mens in krisis? Wat is die betekenis van sy optrede op aarde vir 
die mens in al sy/haar verbande? Hoe raak Christus se daad van versoening die 
toekoms van die mens in die wêreld? Wat is die betekenis van Jesus Christus vir die 
ewigheid en die ewige lewe? Is daar `n aanvaarbare Christologiese standpunt wat 
duidelike riglyne gee oor die kerk se belydenis aangaande Hom en daardeur die 
kerk se teenwoordigheid in die wêreld bevestig? Beteken dit dat die Christologie’n 
Christologie van ‘onder’ moet wees? Of bepaal Christus self die Christologie en is 
wie Hy is en wat Hy doen bepalend, soos in die belydenis van Nicea en die besluite 
van Chalcedon in hierdie verband uitgedruk word? Nie alleen word bely dat Hy 
“God uit God, Lig uit Lig, waaragtige God uit waaragtige God” is nie, maar ook 
dat Hy volledig mens geword het en dat sy twee nature op wonderbaarlike wyse 
verenig is: asungutos, atreptos, adiaretos, achoristos, onvermeng, onveranderd, 
ongedeel, ongeskei. Hoe word hierdie belydenis verstaan en wat is die betekenis 
hiervan vir die wêreld? Is dit nog `n relevante belydenis? Word hier nie reeds 
'n keuse vir `n Christologie wat uit Westerse filosofiese denke ontstaan, gemaak 
nie? Die vraag is inderdaad: Wat is die bakermat van die Christelike oortuiging 
aangaande Jesus? Vanuit hierdie oortuiging moet met ander in gesprek getree 
word. Daar moet indringend antwoorde gesoek word rakende verskeie uitdagings 


wat die huidige Christologie tans moet trotseer. 


1.2 PROBLEEMSTELLING 


In die lig van die verskeidenheid standpunte oor Jesus Christus en hoe hierdie 
standpunte die sending bepaal, word die unieke betekenis van Jesus Christus 
as Seun van God ondersoek. Die Christologie moet indringend aandui wat 
aangaande Jesus Christus geglo word. Om dit te bepaal, moet die Bron wat oor 
Jesus Christus getuig deeglik nagegaan word. Daar moet `n aanvaarbare getuienis 


rakende Hom gevind word. Die vraag moet gevra word: Wat is die betekenis van 

Jesus as Seun van God en self God? Vanuit hierdie getuienis moet ook gevra 
word wat dit vir die sending beteken. Onder die huidige omstandighede, met die 
verskeidenheid implikasies van sending, sal ook indringend gevra moet word wat 
sending behels, sowel as hoe die Christologie die sending bepaal. Daar moet ook 
gevra word hoe die koninkryk wat deur Christus bepaal word op alle terreine van 


die lewe vernuwing bring. 


As sentrale uitgangspunt dien die diepgaande vraag na die EENHEID van God en 
die implikasies daarvan vir die sending. As hipotese word gestel dat die lewende 
God deeglik betrokke is by die mens en die wêreld en deur Jesus Christus as 
Seun van God wat ons versoening is, wat beteken dat die volheid van verlossing 
in Jesus Christus self volledig teenwoordig is, en deur die Heilige Gees die heil in 
tyd en ewigheid sigbaar maak. Transendensie is vir die sending onontbeerlik. Dit 
beteken nie dat die menswording van Jesus Christus geringgeskat word nie, of 
dat enigsins beweer word dat Hy nie volledig mens geword het nie, en dat Hy die 
mens in sy/haar bestaan volledig erken nie, maar wel dat Hy Een met die Vader 
is. In hierdie EENHEID met die Vader bring Hy heil. 


13 UITGANGSPUNTE 


Ten eerste moet die hermeneutiese en eksegetiese uitgangspunte vasgestel word. 
Die uitgangspunte in die benadering van die Christologie moet vasgelê word. 
Daar moet dus verklaar word wat die grondslag van die studie is. In die teologiese 
besinning moet gevra word wat die inhoud van die wetenskaplike besinning is. 
Die reformatoriese benadering word hier gevolg. Dit beteken dat die oortuiging 
dat God Homself openbaar die grondslag van die teologie vorm. Van der Walt 
(1999:1) skryf dat die Christelike godsdiens reeds vanaf sy oorsprong nie as `n 
wêreldontvlugtende nie, maar eerder as wêreldveranderende transformerende 


krag beskou moet word.' Die hele lewe moet vernuwe word. Vanuit die innerlike 


1 Van der Walt skryf (1999:109): 


In die geval van die Christen is hierdie geloof op God se drieërlei openbaring (woordeloos 
in die skepping, in talige vorm in die Skrif en verpersoonlik in Christus) gegrond. Daar 
is dus twee rigtings: Aan die een kant is die geloof gegrond in die Woord, en aan die 
ander kant laat die geloof (via die lens, tregter of filter van die lewensvisie) die Woord 
sy uitwerking in die lewe vind. In die geval van die Christen sal daar dus ’n intieme 
wisselwerking tussen geloof en openbaring moet plaasvind. 

lewe moet die verhouding tot God en die verhouding tot die medemens en die res 


van die skepping bepaal word (1999:1). 


God openbaar Homself in sy volle heerlikheid. Hierdie openbaring is kenbaar in 
die Bybel as die Skrif. Die sola Scriptura-beginsel word neergelê. Hoe die Skrif 
spreek, is egter nie altyd gewoonweg duidelik nie. Die reformatoriese benadering 
wil altyd volledig erns met die hele spektrum van interpretasie maak, maar 
bevestig steeds dat die openbaring van God in die Skrif kenbaar is.2 Omdat dit 


kenbaar is, is dit ook nie totaal relatief nie. 


1.3.1 Openbaring in die Skrif 


In die geheel beskou, word die interpretasie deur die eie betekenis van die Skrif 
self vasgelê. Daar is wel 'n deurlopende lyn wat die openbaring van God onderlê 
ten spyte van die verskeidenheid van stemme. Die oortuiging sacra Scriptura sui 
ipsius interpres est (die Heilige Skrif is sy eie uitlegger) moet dus nie afgewys word 
nie. Die hermeneutiese sleutel bly dus God se openbaring wat kenbaar is. Die 
reformatoriese beginsel bevestig dus dat bepaalde riglyne vir die teologie duidelik 
voorkom. Heyns (1978:17) toon dan ook aan dat die openbaring van God juis in 
die Skrif neergelê is. Dit beteken dat daar nie maar telkemale getuienisse oor 
die openbaring gelewer word nie en ook dat daar nie nuwe direkte insprake wat 
telkemale voorkom, nie aangedui kan word nie. Die totale onmisbare uitdrukking 
van sy wil word in die Skrif gevind. Volgens Heyns (1978:18) word die diepste 
bedoeling van die slagspreuk, sacra Scriptura sui ipsius interpres est juis daarin 
gevind dat die Skrif self aandui wie, wat, en waarvandaan dit is. Heyns (1978:18) 
beklemtoon die goddelike maar ook menslike oorsprong van die Skrif. Daarom 
is die Bybel volgens hom `n teo-antroposentriese boek. Hy het daarom ook die 
dialogiese inspirasieteorie ontwerp. Binne die koninkryk van God word die 
verhouding tussen God en mens binne die verbond so verstaan dat dit die mens 


'n gehoorsame antwoord op God se spreke bied. In so `n dialogiese verhouding 


2 Plantinga (2003:21) vra: Hoe sal `n Christen kan verduidelik dat die Bybel Goddelik 
geinspireer is? Tradisionele Bybel-interpretasie het beklemtoon (2003:25-31) dat die Skrif 
as sodanig as gesagsvol en waardevol beskou word vir geloof en moraliteit en dat dit so 


is omdat dit 'n openbaring van God is. 

spreek God in die Skrif (1978:22). Die Skrif is deur God ingegee. Die begrip 
teopneustie’ verduidelik die ingee van die Skrif deur die Heilige Gees (1978:22). 


Migliore (2004:50) beklemtoon die onvervangbaarheid van die Bybel. Dit is die 
bron wat die lewende God wat in Jesus Christus openbaar is, aan die mens 
verbind deur die krag van die Heilige Gees. Christene glo ook nie in die Bybel 
nie — hulle glo in God wat deur die Bybel verkondig word. Daarom is die Bybel 
die unieke getuienis van die soewereine genade van God wat in die geskiedenis 
van Israel sigbaar was, maar veral in die lewe, dood en opstanding van Jesus 
Christus (2004:50). Migliore (2004:51) bevestig verder dat die getuienis van die 
Skrif polifonies eerder as homofonies is. Die rykdom van die Bybelse insigte is 
dan ook buitengewoon.” Wat die beginsels waarvolgens die Bybel uitgelê moet 
word, betref, gee Migliore (2004:53-63) die volgende riglyne: 


1. Historiese en literêre sensitiwiteit is nodig, sonder om die unieke getuienis 
aangaande die lewende God te misken. 


2. Die Skrif moet teosentries interpreteer word. Die getuienis aangaande die 
Drie-enige God, naamlik die God van Israel wat in Jesus Christus tot ons 
kom deur die krag van die Heilige Gees, moet bevestig word. 

3. Die Skrif moet kerklik geinterpreteer word, binne die konteks van getuienis 


van die Kerk. 
4. Die Skrif moet ook kontekstueel geinterpreteer word. 
Dit was juis Berkhof (1973:82) wat aangedui het dat die Skrif die vrug is van die 


vaslegging van die openbaring van God. Daarom is die openbaring aan Israel 


en in Christus in Skriftelike dokumente vasgelê. Die wyse waarop die Bybel 


3 Heyns (1978:23) lig dit toe: 
Samevattend kan ons sê teopneustie is daardie leiding van die Heilige Gees wat die 
Bybelskrywers in staat gestel het om `n betroubare skriftelike gestaltegewing aan Gods 
Woord vir die mens van alle tye te skenk. (Beklemtoning Heyns). 

4 Migliore (2004:52) skryf: 
The Bible is a witness, and at its center it attests the sovereign, liberating grace of God 
in Christ. As described by the biblical narratives, God is always greater than we imagine. 
Scripture not only declares the coming of the Christ but tells the story of the crucified 
Christ; it not only praises the eternally rich God but proclaims that this God became one 
of the poor; it not only speaks of God's judgement and grace but declares that God stands 
on the side of the poor and the oppressed and judges the exalted and the powerful. This 
is the ever-disturbing, even revolutionary witness of the Bible. 

interpreteer word, hang saam met die vraag na die gesag van die Skrif wat as 
ontmoetingsbegrip beskou moet word (1973:91). Omdat die verhouding tussen die 
openbaring en die Skrif indirek is, is die skrifgesag ook indirek. Die Skrifwoorde 
bemiddel die ontmoeting met God (1973:93). 


1.3.2 Problematisering deur die postmodernisme 


Die voorstanders van die Postmodernisme vind dit problematies om van grond- 
waarhede en die bevestiging van waarhede te praat. Alfsvag (2011:54) verduidelik 
dat die Christelike sendeling beskou was as iemand wat vir die waarheid staan 
en ook die waarheid verteenwoordig. Dit word tans bevraagteken omdat die 
begrip waarheid vloeibaar is en daar juis na aanvaarding van die ander gestreef 
moet word wat dus uitsluiting van hulle wat nie die ‘waarheid’ ken nie, afwys. 
Hy verwys na Derrida en Caputo wat die finaliteit en definieerbaarheid van 
die begrip waarheid afwys (2011:56). Derrida gebruik die begrip difference om 
aan te toon dat daar ’n verskil is tussen wat bedoel word en wat gesê word. 
Dit is egter moontlik om die relatiwiteit van interpretasies te oorkom wat dan 
religieuse interpretasie moontlik maak. Beide Derrida en Caputo kritiseer die 
eensydige modernistiese definieerbaarheid van rasionaliteit. Waar daar gesoek 
sal moet word vir die realisering van die goeie indien daar geen absolute is nie, is 
'n belangrike vraag. Miskenning van die absolute lei tot die verabsolutering van 
die menslike subjek (2011:60). 


Die beginsel van skepping, sondeval, verlossing en voleinding is volgens die 
postmoderniste nie meer houdbaar nie. Daar bestaan geen “grand narritives” nie. 
Die Skrif moet daarom ook op sigself bevraagteken en gedekonstrueer word. Die 
ou wêreldbeeld is afgelê en die nuwe wetenskaplike wêreldbeeld laat geen ruimte 
vir skepping op die wyse wat die Bybel voordra nie; nog minder vir `n sondeval, 
en ewe min vir verlossing as plaasvervangende offer. Daar moet egter aangetoon 
word dat die dinamiek van die Skrif, gelees in verband met die spesifieke aard 
van die Skrif, wat nie as wetenskaplike handboek beskou moet word nie, maar 


wel essensiële waarhede oor God, die skepping en verlossing erken moet word. 


Alfsvag (2011:67) se oplossing is dat die verhaal van Jesus Christus wat as Gawe en 
Gewer in die nagmaal teenwoordig is, dit moontlik maak om op God te vertrou en 


ook te kan bevestig dat God die Gewer is van alles wat goed is. Om die integriteit 

van die Christelike verhaal te bevestig, beteken nie dat ander aanhangers van 
ander verhale met geweld benader word nie, maar wel dat die vertel en oorvertel 


van die Christelike verhaal die grondslag van die Christelike sending vorm. 


1.3.3 Die reformatoriese beginsel 


Vanuit die reformatoriese beginsel word die waarhede van die Skrif dus wel as 
steeds geldend beskou. Die eie aard van die teks moet erken word, maar ook 
die waarheid daarvan. Die teks in sy veelheid van moontlikhede veronderstel 
wel riglyne om die openbaring van God te verstaan.” Die moontlikheid dat God 
self in die Skrif aan die woord kom, vind sy begronding in die Skrif wat dit self 
so aanbied en in die geloof wat hierdie bevrydende waarheid aanvaar. Dit is 
God wat Homself openbaar en sy waarheid deurgee. Die innerlike getuienis van 
die Skrif hang daarmee saam. Die bronteks bevestig dit wat wel in die geheel 
sigbaar voorkom. In hierdie verband is daar die belydenis van die Nederlandse 
Geloofsbelydenis dat God wel in die Skrif geopenbaar word. Dat God kenbaar is 
in die Skrif is dus `n belydenis en kan nie anders as om uit die hart op te kom deur 
die werking van die Heilige Gees nie. Daar word dus ‘bely’ dat dit God se Woord 
is en dat God Homself in die Skrif openbaar. 


Welker (2013:252) vra ook of die openbaring van God in Jesus Christus `n 
afgeslote saak in die verlede is en of God homself voortdurend in Jesus Christus 
openbaar, dit wil sê dat dit `n saak is wat nog steeds in die huidige tyd voortgaan 
en dat Christus Homself in die huidige tyd nog steeds teenwoordig stel. Die 
probleem is dat indien mens dit net in die verlede plaas, die werklikheid van die 
teenwoordigheid van God tans misgekyk word. Hy verwys na verskeie tekste 
wat beklemtoon dat Christus nog steeds die Een is in wie God Homself openbaar 
in die huidige tyd. Die lewe en diens van Christus is vandag, mêre en tot in alle 
ewigheid in die eenheid met die Skepper en kan waargeneem word in die eenheid 


met die Skepper. As God Homself dan openbaar het in hierdie spesifieke menslike 


5 Deist (1994:310) wys op die verskil tussen `n literêre aanpak wat met `n idealistiese 
teksbeskouing en krities-rasionalistiese metodologie werk, en die historiese benadering 


wat met 'n materialistiese teksbeskouing en krities-materialistiese metodologie werk. 


6 Soms is die kritiek ook eensydig teen bepaalde benaderings van die Bybel wat wel deur 


verskillende benaderingswyses tot aanvaarbare oplossings kom (Martin 1977:220 e.v). 

lewe en so in mense se lewe deur die lewe van Jesus Christus teenwoordig gekom 
het, sal die radikale heil van God wat in Christus openbaar word, gesien kan 
word. Die vraag is dan hoe die bewondering van die Kind in die krip en die Man 
wat aan die kruis sterf in verband gebring kan word met ons menslike lewe. Kan 
ons dan bely dat in hierdie spesifieke mens, Jesus Christus, en in sy lyding, God 
geopenbaar is, of moet ons na meer universele konsepte van God beweeg soos 
Tillich uitgewys het? (Welker 2013:252). 


Wat is die weg wat Christologie dan moet volg (Welker 2013:255)? In die eerste 
plek moet die soektog na die historiese Jesus ons na God se openbaring in die 
mens Jesus lei. Daar moet werklik gevra word na Jesus wat nie maar net `n klip 
in die woestyn is nie. Die Christologie is ook nie bloot van “onder” nie, maar 
die teenwoordigheid van God moet in hierdie Jesus gesien word as die EEN wat 
Homself openbaar. Navrae oor die historiese Jesus kan egter nie die Christologie 
ten volle bepaal nie. Dit wat Christus vir ons bekend maak, is van belang. Die 
opstanding moet nie bloot gesien word as 'n fisiese heropstanding nie, maar as 
die volheid van die opstanding wat die totaliteit van die lewe insluit. Verder moet 
erken word dat Jesus se pre-opstandingslewe en opstanding God se openbaring 
dien en dat dit daarmee saam die reddende, verlossende genade vir die mensdom 
en die skepping openbaar. Die soteriologiese betekenis van die openbaring van 
God, wat ten diepste in Jesus Christus se aardse bestaan gevind word, sy dood, 
kruisiging en die opstanding, kom in God-verlossende konfrontasie met die 
magte en gesag wat in die wêreld van sonde en ongeregtigheid voorkom. God het 
dus nie net Homself openbaar nie, maar is ook in die volle diepte van die menslike 


krisis teenwoordig. 


134 Teks en konteks 


Die historiese begrip van die tekste is baie belangrik. In hierdie verband is die 
histories-kritiese metode wel van groot belang.” Die histories-kritiese benadering 
word soms so aangewend dat die invloed van die Heilige Gees misken word, en 


tekste so geinterpreteer word dat die betekenis daarvan slegs logies-rasioneel 


7 Gorman (2005:184-190) toon aan dat die Protestante mense van die boek is, maar dat 
daar nuwe tendense in die Protestantse benadering van die Skrif voorkom en dat die 


fokus van interpretasie geskuif het. 

verstaan word. Daardie wyse van eksegese moet afgewys word. Die histories- 
kritiese metode kan wel bepaalde ruimte skep om die teks opnuut te verstaan om 
sodoende die betekenis te bevestig. Dit kan egter nie op sigself as enigste metode 
beskou word nie omdat rasionaliteit ook soms bedenklik kan wees. 


Barton (1994:14) wys daarop dat historiese kritiek en literêre interpretasies wel 
op 'n sinvolle wyse by mekaar aansluiting kan vind. 


Die verskuiwing na 'n meer strukturele benadering van die tekste waar die 
bepaalde teks hermeneuties uit sy struktuur benader word, met gevolgtrekkings 
wat dan vanuit die struktuur vasgelê word, kan ook sinvolle kommunikasie van 
die klassieke teks moontlik maak. 


Thiselton (1998:1570) is van mening dat heelwat ruimte in die soeke na eksegetiese 
vryheid kan voorkom. Daar moet egter teen hermeneutiese anargie gewaak word. 
Alhoewel die etiek `n belangrike maatstaf kan wees om teen totale onsekere 
interpretasies te waak, is dit nie op sigself genoegsaam nie. Manipulasie is altyd 
'n gevaar (1998:1571). Die geskiedenis van die interpretasie moet in ag geneem 
word (1998:1572). 


In die moderne tyd sal daar aanpassings gemaak moet word, met inagneming 
van die kulturele agtergrond, die antropologiese agtergrond en die sosiale 
agtergrond. Dit moet dan geinterpreteer word in die lig van wat daardie tekste 
dan in `n spesifieke verband beteken. Ten spyte van die feit dat ’n mens met Barr 
(Barton 2013) kan saamstem dat fundamentalisme inderdaad bedenklik is, moet 
daar aan die anderkant bevestig word dat gesonde eksegese ook elemente kan 


insluit waarin 'n bepaalde verband tekste direk kommunikeer. 


Wat die uitgangspunte betref, is dit duidelik dat diepgaande vrae gevra moet word 
na die wyse waarop die leser en die teks by mekaar uitkom. Die hermeneutiese 
beginsel is dus van groot belang. In hierdie verband het Van Engen (1996:35 e.v.) 
duidelike riglyne aangebied. Hy toon aan dat die hermeneutiese proses nie net 
'n proses van eensydige beklemtoning van aspekte is nie. In die benadering van 
die teks sal daar dus gepoog moet word om die vooronderstellings so te hanteer 
dat die teks nie in 'n keurslyf ingebind word waarin die teks nie tot reg kom nie. 


Dit is belangrik dat die teks op so'n wyse hanteer word dat die wesentlike van die 
teks self na vore kom. Dit is natuurlik baie moeilik uitvoerbaar want dit beteken 


nie dat daar alleen maar lesersresepsie sal wees nie. Die leser gaan nie die teks 

bepaal nie maar die teks die leser. Die vooronderstelling waarvan hier egter 
uitgegaan word, is dat God in sy openbaring Homself reeds in die teks aanbied 
en dat die persoon wat die teks lees ook in die verhouding met die teks aangeraak 
word omdat daardie teks wat voor hom/haar lê nie alleen maar `n gewone teks is 
nie, maar gedra word deur die openbaring van God. In daardie opsig moet erken 
word dat die Heilige Gees velerlei funksies vervul in die begrip van die teks en 
die totstandkoming van die teks, maar ook in die lees en die eind-konsekwensie 
van die teks, soos wat dit deur die leser beskou word. Dit beteken dat daar ten 
diepste gevra moet word na die inhoud van die teks wanneer daar geworstel 
word met die vraag van wat die betekenis daarvan is. Vanuit die reformatoriese 
beskouing sal daar altyd groot erkenning wees dat die teks nie so onduidelik of 
so onherkenbaar is dat al die velerlei interpretasies soveel moontlikhede skep dat 
daar nie tog duidelike riglyne vanuit die teks afgelei kan word nie. Die teks self 
spreek vanuit die benadering dat die Heilige Gees dit tot stand gebring het, en in 
hierdie proses van wedersydse ontmoeting tussen leser en teks, tussen uitleg en 
teks, tussen konsekwensies van die teks en die neerlê van hierdie konsekwensie, 
moet daar dus in diepte geworstel word om die vraag te kan beantwoord van 
wat die teks ten diepste wil sê. Die Christologie moet ook in hierdie verband 
benader word. Dit wat aangaande Christus gesê word, is nie so onduidelik dat 
enige moontlikheid maar aanvaar kan word nie. Ook aangaande Christus kom 
die Heilige Gees en verheerlik Christus, verbind die leser aan die heerlikheid van 
Christus en verduidelik die volheid van Christus sodat die leser dan die volheid 
van Christus kan verstaan en daaruit kan leer. Christus self word verheerlik 


deurdat die Heilige Gees die Gees van Christus is. 


'n Resente benadering word deur Flemming (2015) wat die Bybel missionaal wil 
lees, gevolg. God se volledige heil, wat alle aspekte van verlossing insluit, bepaal 


die sending. Die Bybel self moet vanuit die missio Dei gelees word.’ 


8 Flemming (2015:xviii) vat dit soos volg saam: 


This includes God's purpose to redeem all human beings and to restore the whole of 
creation, as well as all that God has called and sent the church to do in connection with 
his mission. This understanding stands in contrast to narrower notions of mission, which 
primarily focus on the cross-cultural missionary activity of the church. That is part of 
mission, but not the whole of mission. Rather, the mission of God's people is no less than 
a participation in the mission of the triune God (the missio Dei), a mission that is as wide 
as creation itself. Missional interpretation, then, tries to read scripture in light of God's 
comprehensive mission. (Beklemtoning Flemming). 

Ook Gorman (2015:50 e.v.) lewer ʼn belangrike bydrae tot die hermeneutiek van 
die sending in aansluiting by Flemming (2015:xviii). Sentraal hierin word die 
toepassing van die teks op die missionale kerk verstaan. Die missionale kerk 
moet deur die kruis bepaal word. Geloof, liefde, mag en hoop word alles binne die 
missionale kerk sigbaar vanuit die hermeneutiek van die kruis.” Gorman is van 
mening dat die Bybelse teks doelbewus missionaal gelees moet word, dit wil sê 
met die uitgangspunt dat die teks getuienis lewer van God se betrokkenheid by die 
wêreld en die uitnodiging om daarin te deel. Die missio Dei is die grondbeginsel 
vanwaaruit die Bybel gelees moet word. God is Skepper en Verlosser en is alreeds 
by die sending betrokke. God se wese is missionaal. Hy red nie net siele nie, 
maar wil sy hele skepping vernuwe. Die mense van God wat geroep word in 
Jesus Christus moet deel in die sending van God (2015:52-53). Volgens Gorman 
(2015:56) moet vyf sentrale vrae deur die persoon wat `n missionale hermeneutiek 
aanwend gevra word: 

1. Wat sê die teks oor die missio Dei en die missionale wese van God? 

2. Wat word deurgegee aangaande menslikheid en die wêreld? 

3. Wat word oor die aard en sending van God se mense deurgegee? 


4. Hoe word dit in die breëre verband van die Bybel in beide Testamente 
oor die missio Dei aangedui? 


5. Watter konkrete aspekte kan uitgelig word wat aandui hoe God se 
mense kan deel in die missio Dei? 
Hy wil veral Paulus met inagneming van die missio Dei lees. Paulus word as 


missionale skrywer gelees. Daarom moes die kerk inderdaad evangelie word. 


Alhoewel saamgestem kan word dat die Bybel missionaal gelees kan word, moet 
tog gewaak word teen een oorheersende prinsipe. Die Bybel is ruim en verskeie 
en verskillende interpretasies kom na vore wat ook die sending beslissend bepaal. 


Daarom moet nou enkele beginsels vir gesonde eksegese vasgelê word. 


9 Gorman (2015:9) skryf: 


To put it simply: The cross of Christ reveals a missional, justifying, justice-making 
God and creates a missional, justified, justice-making people. Because the cross 
reveals a missional God, the church saved and shaped by the cross will be a missional 
people. (Beklemtoning Gorman). 

1.3.5 Gesonde eksegese 


Maar wat is beginsels van gesonde eksegese? Die Skrif moet erken word vir wat 
dit wil wees. Dit is ’n historiese dokument wat steeds betekenis het.” Dit is `n 
dokument oor God en die mens wat betekenisvol oor die verhouding tussen God 
en mens skryf." Die Skrif is die openbaring van die Drie-enige God aan die mens 
en is betroubaar en duidelik ten opsigte van die openbaring. Die beginsel van 
sacra Scriptura sui ipsius interpres est, is steeds van groot betekenis. Alhoewel 
elke teksgedeelte vanuit sy eie implikasies verstaan moet word, help die wyere 
verband altyd om die insig in die gedeelte te verbeter.” Dit is nie maar net 
weer ’n “grand narrative” nie, maar wel `n hermeneutiese uitgangspunt wat die 
verstaanshorison van die teks verhoog. Die teks moet krities gelees word sonder 
om die heerlike moontlikhede dat God die onmoontlike kan doen te misken.” Die 
horisonne van verstaan (Thiselton) sal steeds in ag geneem moet word. Outeur 
en leser kom bymekaar uit deur die erkenning van die verstaanshorisonne." 


10 Jasper (2004:9) en Boer (2007:1-2) reageer teen die reformatoriese benadering en wil 
'n hermeneutiek van suspisie beklemtoon en die Bybel terugwen vir die linkerkant. 
Alhoewel die argumente van alle kante bekyk moet word, neem hulle standpunt nie die 


openbaring van God in die Skrif genoegsaam in ag nie. 


11 Smit (1987:12) beklemtoon dat in die Reformasie bevestig is dat die Skrif nie `n veelheid 
van betekenisse het nie (allegorie, tipologie, geestelik, moreel), maar een letterlike 
grammaties-historiese betekenis. Daarmee wou die reformatore die veelheid van 
interpretasies oorkom. Die uitdaging bly egter groot om tot `n algemeen-geldende 


hermeneutiek te kom. 


12 Van Engen (1996:45 e.v.) skryf verhelderend oor die betekenis van die narratiewe teologie 
en Fokkelman (1999:19) beklemtoon dat in die narratiewe lees van die verhale volgens 
hulle eie reëls en konvensies gelees moet word. 'n Kreatiewe lees is nie slegs liniër nie 


maar ook sirkelvormig en die leesmoment wat latent is, word aktueel (1999:21). 


13 Ten opsigte van fundamentalisme bly James Barr (Barton 2013) se besondere bydrae 
van belang. Hy het sekere aspekte aangetoon waarop die fundamentalitiese benadering 
van die Bybel vasloop teen basiese beginsels van logika, sodat die persoon wat die Bybel 
fundamentalisties benader nie altyd bereid sou wees om in sy eie benadering onder alle 


omstandighede te volg nie. 


14 Dit is veral Thiselton (2007:xvii) wat aantoon dat die benadering van die Skrif deur die 
herrneneutiek sake soos: begrip, luister, liefde in aksie en respek vir ander na vore bring. 
Thiselton (200750) skryf: 

Daar sal dus versigtig en met respek met die teks omgegaan moet word. Met 
'n teks loop mens eintlik op eiers. Die interpreteerder is nooit heerser oor die 
teks nie." Alhoewel daar uitdagings voorkom soos die post-koloniale” lees van 
die Bybel moet dit nie die benadering waarin die inspirasie van die Heilige Gees 
wat tot verligting lei, misken nie. Dit vind nie meganies plaas nie, maar in die 
worsteling met die teks. Daar moet holisties na die teks gekyk word waarin die 
hermeneutiese lees poog om in die tyd die betekenis na te speur. Die verhouding 
tussen teks en konteks is steeds hoogs relevant. Daarom sal die huidige konteks 
ook vanuit die wetenskaplike kennis en ontwikkeling meespeel. Nuttige 
verklaringsperspektiewe soos Taahandelingsteorie' kan aangewend word om die 


Biblical hermeneutics explores levels of meaning, strategies of reading, historical distance, 
appropriation, engagement, and formation, and often features patient and attentive 
listening. The relation between text, community, and tradition remains constantly in 
view. (Beklemtoning Thiselton). 


15 Rogerson (2006:856-857) skryf: 


At the end of the day, the Bible defies and undermines all attempts to define its authority. 
lt cannot be neatly pigeon-holed and classified. It is more than the sum of its parts, still 
able in a changing world to inspire visions, give hope, and demand the highest and most 
exacting standards of scholarship for its elucidation and and interpretation. 


16 Smit (2006:95) beklemtoon 'n ekumeniese lees en skryf: 


Hiervolgens getuig die Skrif dus van die Tradisie, wat die evangelie self is, wat Christus 
self is, lewend in die kerk deur die krag van die Heilige Gees. Wat Christene met mekaar 
deel is die een Tradisie, die evangelie, Christus, en daarvan getuig die Skrifte. Wat meer 
is, die éen Tradisie of evangelie word aktueel gemaak, word dus wêrklikheid, word dus 
ontvang en belééf op ’n verskeidenheid van maniere, naamlik deur die prediking van 
die Woord en deur die sakramente - die kenmerkende Protestantse antwoord op die 
vraag - maar ook deur die erediens, ook deur onderrig en studie, ook deur die sending en 
getuienis van die kerk, ook deur die lewe van lidmate van die kerk. 


17  Sugirtharajah (2006:7-14) beskryf die opkoms van ’n post-koloniale ondersoek na die 
Skrif vanuit die ontmoeting met die tekstuele, die historiese en die artikulasies van 


gemeenskappe wat deur die historiese realiteit van die koloniale teenwoordigheid 


verander is. 


18 Daar is ook die aspek van Taalhandelingsteorie wat betekenisvol vir die interpretasie 
van klassieke tekste kan wees. Van Niekerk (2014a:275-280) beklemtoon dat die 
hele beginsel van Pragmatiek van groot waarde vir die ontleding van tekste is. Van 
Niekerk (2014a:294-300) dui aan dat die gespreksvoorwaardes van groot belang is. 
Die koöperatiewe beginsel van Grice (1989) is van belang, asook die sogenaamde 
samewerkingsbeginsels. Die samewerkingsbeginsels en die tersaaklike reëls soos die 


kwantiteitsreël, die kwaliteitsreël, die relevansie reël en die reël ten opsigte van wyse 

teks duidelik te maak. Hermeneutiek en eksegese is wetenskap én kuns. Vele 
aspekte word in ag geneem maar onder die leiding van die Heilige Gees word die 


interpretasie die wetenskaplike en kunstige verwewing van die aspekte. 


Die Heilige Gees vernuwe die leser op so 'n manier dat die heerlikheid van 
Christus aan hom of haar bekend gemaak word deur dit wat oorgedra word. Die 
teks is dus lewend; die teks is nie `n dooie letter nie, maar word deur die Gees 
lewend gemaak. Maar hierdie teks is dan ook `n duidelike teks en die claritas van 
die Skrif word hierdeur op 'n besondere wyse beklemtoon, deurdat dit wat van 
die teks gesê word betekenisvol is vir die totale verstaan van die teks en vir die 
betekenis daarvan in verskillende verbande. So word die teks dan ook ten diepste 
verstaan omdat die Heilige Gees die vernuwing en die verligting van die teks 
bring. Dit beteken nie dat daar nie’n rasionele uitleg van die teks moontlik is nie. 
Dit beteken ook nie dat verskeie pogings aangewend moet word om te midde 
van uitlegkunde te poog om te verstaan wat die teks werklik beteken nie, maar 
beteken wel dat die moontlikheid bestaan om dit te begryp deur die werk van die 


Heilige Gees én die gesonde eksegetiese en hermeneutiese benaderings. 


Dit beteken dus dat daar in die kragveld van die ontmoeting met die Skrif 


geworstel word om die duidelike en suiwer bedoeling van die Skrif te verstaan. 


of manier. Die kwantiteitsreël beteken dat die sprekers slegs so informatief as moontlik 
moet wees as wat die konteks verlang. Die kwaliteitsreël beteken dat die spreker in die 
waarheid van sy uiting glo, die relevansie reël dat daar slegs gegewens genoem word wat 
vir die gesprekskonteks relevant is en ten opsigte van wyse of manier moet dit bondig 
en eenduidig en nie opskuur wees nie. Wanneer hierdie beginsels oortree word, ontstaan 


implikasies wat verskillende gevolgtrekkings tot gevolg kan hê. 


Dat die gespreksvoorwaardes ook op literêre tekste van toepassing gemaak kan word, 
word deur Van Coller en Van Rensburg (1984:87) voorgestel. Die gespreksvoorwaardes 
word dan as teksvoorwaardes beskryf. Ito (2015:15) toon aan dat wanneer ’n mens 
taalhandelinge wil gebruik, verskeie ander aspekte in ag geneem moet word, veral 
wanneer klassieke tekste benader word. Indirekte taalhandelinge het vereistes dat ’n 
mens besondere aandag moet gee aan die wyse waarop hierdie taalhandeling binne 
konteks deurgegee word. Wat `n religieuse taalhandeling behels, skryf Ito (2015:47): 
“And these trends, re-appreciating and re-focusing upon the religious nature of biblical 
text via a speech act approach could yield new insight in more comprehensive way ..”. 
(beklemtoning Ito). Nie-egte vrae kan dus ook onderskei word as `n spesifieke wyse 
waarop die taalhandeling en die indirekte taalhandeling gevoer word. Vrae wat inligting 
wil bekom is egte vrae (Verster 1999:53). 

Onder leiding van die Heilige Gees sal die eksegeet en hermeneut diepgaande 
met die Skrif self en dan vanuit die Skrif ook met die konteks moet worstel. 
Die Skrif geniet egter die voorrang. Daarvanaf word geworstel met die betekenis 
daarvan vir die konteks. Dit beteken egter ook dat die Skrif in sy wyere verband 
gelees sal word, en verskillende aspekte daarvan in ag geneem sal word, sodat 
die volle betekenis uiteindelik helder kan staan. Die konteks speel wel mee en 
die konteks moet benader word. Die vrae wat deur die konteks gevra word, word 
indringend aan die Skrif gestel, maar die Skrif self, vanuit sy betekenis as Skrif, 
bepaal die konteks. Dit beteken dat daar in die eerste plek gevra sal word: Wat 
wil daardie teks ook in sy hermeneutiese verband baie duidelik sê? en dat dit dan 
van toepassing gemaak sal word op die konteks. Vanuit hierdie benadering van 
die Skrif is dit duidelik dat betekenisvol nagedink kan word oor Jesus Christus 
en sy betekenis vir die wêreld waarin ons lewe. Jesus Christus is die Here — dit 
word baie duidelik na vore gebring - maar die vraag wat gestel moet word, 
is hoe dit dan per slot van sake op die konteks van toepassing gemaak word. 
Vanuit die volle betekenis van die teks waar hermeneuties gevra word na die 
betekenis daarvan vir die gemeenskap in die moderne wêreld moet die Woord 
beklemtoon word. Natuurlik moet verskillende vrae dan ook aan die orde kom, 
soos wat verstaan is onder die begrip Seun van God in die Hellenistiese wêreld 
van byvoorbeeld Paulus se tyd, maar aan die ander kant mag dit nie beteken dat 
die omgewingsfaktore so beslissend is dat dit wat na vore kom in die benadering 
van die Skrif misken word nie. Daarom is dit van die grootste belang om ook Skrif 
met Skrif te vergelyk, sodat die verskillende aspekte wat na vore kom betekenisvol 
verreken word. Dit beteken ook dat daar nie in die Christologie vasgekyk sal 
word teen bepaalde aspekte sonder om in ag te neem dat daar wyere betekenis 
in tekste wat na vore kom gegee word nie. Dit versterk telkemale die belydenis 


aangaande Jesus Christus. 


Ook wat die sending betref, is dit van groot belang om te verstaan dat die sending 
bepaal word deur die Skrif en die intensiewe betekenis van bepaalde tekste in die 
Bybel. Die sending kan nie bloot afgelei word vanuit die konteks nie. Die sending 
moet altyd bepaal word deur die Skrif self, daarom sal daar wanneer daar oor die 
sending nagedink word, altyd gevra moet word: Wat is die spesifieke betekenis 
van die aanbod van die Skrif aangaande die sending? Daar moet versigtig en 


omsigtig omgegaan word om betekenisvol te verstaan wat die betekenis van die 


15 


JESUS CHRISTUS, SEUN VAN GOD, ÍS ONS VERSOENING 


sending as sodanig is. Vanuit die betekenis van die Christologie sal die sending 
binne `n bepaalde verband vasgelê word, met inagneming van die gemeenskap 
en die konteks. Dit sal binne die hermeneutiese sirkel verstaan moet word. Die 
hermeneutiese sirkel moet altyd by die betekenisvolle aanbod van die Skrif self 
begin. Dit is die Skrif wat bepaal hoe die konteks benader word. Dit is die Skrif 
wat bepaal wat vanuit die konteks na vore gebring word. Die Skrif is bepalend vir 
die verstaan van die konteks. Wanneer die Christologie en die sending op 'n baie 
spesifieke manier by mekaar uitgebring word, moet voortdurend gevra word: Wat 
sal die betekenis van Christus vir die mens in die moderne wêreld waarin ons 
lewe wees,wanneer erken word dat Christus self God is? 


Die hermeneutiek sal dus altyd vra: Hoe kan dit wat in die Skrif staan betekenisvol 
toegepas word op dit wat in die wêreld gehoor moet word? Hoe kan die boodskap 
van die Skrif oorgedra word sodat daar betekenisvol daarop geantwoord kan 
word? `n Antwoord word opgeroep deur dit wat na vore kom en dit is dan hoe 
die hermeneutiese sirkel verder voltooi word. Vanuit die Woord kom die sirkel 
in beweging en word na die konteks beweeg en word teruggekeer na die Woord 
om te vra hoe die antwoord wat op die Skrif gegee word weer eens bepaal word 
deur dit wat daarin gevind word. So moet daar dan vanuit die betekenisvolle 
benadering van dit wat na vore kom in die Skrif, gevra word na die betekenis 
daarvan vir die sending. 

2.1 DIE BEGRIP SENDING 


Verskeie standpunte oor die sending kom tans voor. Vanuit die probleemstelling, 
naamlik om te bepaal hoe Jesus Christus as Seun van God die sending bepaal, 
moet verskeie eksponente se begrip van die sending oorweeg word. Hierdie 
standpunte verskil dikwels van mekaar. Daarom moet na die oorweging van die 


standpunte’n eie standpunt voorgedra word. 


Die begrip sending as sodanig moet oorweeg word wanneer bepaal moet word hoe 
die Christologie en die sending in verband met mekaar gebring kan word. Wat is 


die betekenis van die sending en hoe moet sending self verstaan word? 


Sending kom van die vroegste tye in die kerk voor. Alhoewel uiters belangrike 
perspektiewe in die Ou Testament ten opsigte van sending voorkom, soos dat 
God die God van die nasies is en dat sy verbond juis die nasies na Hom wil bring, 
word hier aanvanklik klem op die Nuwe Testament gelé weens die besondere aard 
van die sending aldaar. Nie alleen word die groot opdrag reeds deur Jesus self in 
Matteus 28:18-19 gegee nie, maar die uitbreiding van die kerk deur die verkondiging 
van die evangelie word ook baie uitdruklik in Handelinge beskryf sodat bevestig 
word dat die Christelike boodskap in die wéreld op unieke wyse uitgedra moet 
word. Die Christelike boodskap is deur die apostels (Paulus ingesluit) met totale 
toewyding aan die mense in die wéreld gebring en die boodskap het besondere 
betekenis gehad. Paulus het mense gekonfronteer met die evangelie van Jesus 
Christus sodat hulle uit die duisternis na God se wonderbare lig gebring kan 
word. Hierdie boodskap het beteken dat mense in hulle harte deur die vernuwing 
wat die evangelie van Jesus Christus bring, aangeraak is. Die evangelie van Jesus 
Christus het dus ook verandering in hulle lewensomstandighede gebring en die 
wyse van hulle bestaan. Dit is van groot belang om daarop te let dat hierdie 
boodskap van die evangelie in die vroeé kerk onder verskillende omstandighede 


uitgedra is en dikwels ten spyte van groot vervolging. 


'n Taalhandelingsperspektief op Matteus 28:17-20 dui op Jesus Christus se 
Goddelikheid en dat Hy dan die groot opdrag gee. 


Die drie fasette van taalhandelinge, naamlik lokusie (betekenis), illokusie 
(bedoeling) en perlokusie (gevolg) moet nou in ag geneem word. Verder moet 
die koëperatiewe beginsel en voorwaardes (relevansie, ekonomie, opregtheid en 
wyse) verreken word (vgl. Van Niekerk 2014:306-307). 

a) Toe hulle Hom sien, het hulle Hom aanbid, 
b) hoewel party getwyfel het. 


c) Jesus kom toe nader 
18 | d) en sê vir hulle: 
e) “Aan My is alle mag gegee in die hemel en op die aarde. 


f) Gaan dan na al die nasies toe 

g) en maak die mense my dissipels: 

h) doop hulle in die Naam van die Vader en die Seun en die Heilige Gees, 
i) en leer hulle om alles te onderhou wat Ek julle beveel het. 


20 |j) En onthou: Ek is by julle al die dae tot die voleinding van die wêreld.” 


Lokusies wat opval is: 
Aanbid 
Twyfel 
Alle mag 
Hemel 
Nasies 
Aarde 
Dissipels 
Doop 
Vader 
Seun 
Heilige Gees 
Onderhou 
Beveel 


Voleinding 


Die illokusie wat betekenisvol aangedui kan word, is dat Jesus Christus aanbid 
word, wat op sy Goddelikheid dui. Hy bevestig dat alle mag aan Hom gegee is, 
wat ook op sy Goddelikheid dui. Hy gee dan sy groot opdrag. Die boodskap van 
sy heil moet na almal uitgaan. Die doop is die bevestiging dat die woord aanvaar 
word. Maar dan moet alles ook onderhou word. Jesus Christus se heerlikheid 
word weer eens bevestig wanneer aangedui word dat Hy die Een is wat met hulle 
almal tot aan die einde is. Hy is egter altyd die dienskneg en sending moet in 


daardie verband gesien word. 

Die koëperatiewe beginsel en voorwaardes kan toegepas word. Alle mag in (e) 
en al die nasies in (f), en alles in (i) dui op oortreding van die kwantiteitsreél 
(ekonomie). Dit versterk die ruim aankondiging dat die heil juis volledig 
aangekondig word in Jesus Christus.” Dit moet ook volledig erken word. Die 
kwaliteitsreël word nagekom in (e) en (j) om te bevestig dat Jesus die waarheid 


bevestig.” 


Die perlokusie is dus dat die boodskap van heil vanuit die gesag van Jesus na alle 


nasies moet gaan. 


Die implikasie van sending waar mense uit die duisternis na God se wonderbare 
lig gebring word, is steeds van belang. Voetius se drieledige doel van sending, 
naamlik conversio gentilium, plantatio ecclesiae en gloria et manifestatio gratiae 
Divinae; [bekering van die ongelowiges,vestiging van die kerk en die openbaring 
van die eer en heerlikheid van God], word tans op ander wyses benader (soos 
aangehaal in Bosch 1991:262). Saayman (1992) het ’n indringende artikel geskryf 
rakende die vraag of die bekering van ongelowiges en die laaste aspek van Voetius 
se benadering, naamlik die gloria et manifestatio gratiae Divinae, [die openbaring 
van die eer en heerlikheid van God], op dieselfde vlak gestel moet word. Hy het 
dit behandel in die lig van die twee vrae wat na vore kom by die “Evangelism 


Explosion”. Die eerste vraag wat gestel word is, as jy vanaand te sterwe sou kom, 


19  Hagner (1998:889) gee 'n duidelike aanduiding van wie Jesus Christus werklik is en wat 
Hy vra en vereis: 


The risen Jesus is central to the existence and proclamation of the church. There would 
be no gospel if there had been no resurrection. The resurrection, however, is not simply a 
datum of history, words about a past event. The resurrection has enormous consequence 
for present Christian existence (which, however, it is left to certain NT epistles to 
expound). It is the risen Jesus, to whom all authority in heaven and earth has been 
given, who here commissions his disciples and in effect the church of every period of 
history. They are to go everywhere with the message of good news in the name and 
authority of Jesus. Theirs is indeed an awesome responsibility: to go, make disciples of 
all nations, baptize, and teach. If left to their own devices and strength, the task would be 
overwhelming. Yet they are not left alone in this assignment. The risen, enthroned Jesus 
promises to be with them in their fulfillment of it, not intermittently but always. 


20 Luz (2005:636) skryf in hierdie verband: 


Missions that are based on the power of the Lord of the universe, Jesus, possesses 
no instruments of power other than that which the Lord of the universe has given his 
disciples. It is the power of the Word that always shines only through the deeds before 
people (cf. 5:16”); it is the power of the one who has been not the ruler but the servant of 
all (20:28*). 

is jy seker dat jy in die hemel sal kom? en die tweede vraag is, om watter rede 
moet God jou dan in sy hemel toelaat? Saayman (1992:159 e.v.) het daarop gewys 
dat die kernbeginsel eintlik is dat die eer en heerlikheid van God in die sending 


gesoek moet word. 


Dit beteken ook dat sending ruimer is as die opdrag om dissipels te maak. Lukas 


4:16-20 is in hierdie verband van groot belang. 


a) Hy het ook in Nasaret gekom, waar Hy grootgeword het, 
b) en soos sy gewoonte was, het Hy op die sabbatdag na die 
sinagoge toe gegaan. 

c) Toe Hy opstaan om uit die Skrif voor te lees, 


is die boek van die profeet Jesaja vir Hom aangegee, 
17 | d) en Hy het dit oopgemaak 
e) en die plek gekry waar geskrywe staan: 


f) “Die Gees van die Here is op My omdat Hy My gesalf het om 
die evangelie aan armes te verkondig. 

18 | g) Hy het My gestuur om vrylating vir gevangenes uit te roep 
h) en herstel van gesig vir blindes, 

i) om onderdruktes in vryheid uit te stuur, 


19 |j)om die genadejaar van die Here aan te kondig.” 


4:18-19: 
Vgl. Jes. 61:1-2; 
58:6. 


k) Nadat Hy die boek toegemaak 
20 |l) en aan die amptenaar teruggegee het, het Hy gaan sit. 
m) Die oë van almal in die sinagoge was op Hom gerig. 


Lokusies wat opval is: 
Nasaret 
Grootgeword 
Sabbatdag 
Skrif 
Jesaja 
Gees 
Gesalf 
Armes 
Vrylating 


Gevangenes 

Herstel 
Blindes 
Onderdruktes 
Vryheid 


Genadejaar 


Die illokusies wat aangedui moet word, is dat Jesus Christus die volle betekenis 
van die heil wat in Jesaja aangekondig word, oordra. So kry die woord van Jesus 
Christus nuwe betekenis as verlossing van die mense in nood.” God se heil breek 


op alle terreine deur. In Jesus Christus word dit vervul. 


Die koöperatiewe beginsel en voorwaardes moet ook in hierdie geval toegepas 
word. Herhaling van (f) die evangelie aan armes te verkondig, (g) vrylating vir 
gevangenes uit te roep, (h) en herstel van gesig vir blindes, en (i) om onderdruktes 
in vryheid uit te stuur, dui op oortreding van die teksvoorwaardes van kwantiteit. 
Dit kom egter ook die voorwaarde van kwaliteit na omdat bevestig word dat die 
heil nou bekend word in (f) se eerste deel dat die Gees van die Here op Hom is. So 
verkry sending 'n nuwe perspektief. Nie alleen ewige verlossing in Jesus Christus 
nie, maar ook die woord van heil aan hulle in ellende. Die perlokusie is dus dat 


die volle heil juis in Jesus Christus aangekondig word. 


2.2 DIE MISSIO DEI 


Dit was veral Bosch (1991) wat met belangwekkende beginsels van die sending na 


vore kom in sy boek, Transforming Mission: Paradigm shifts in theology of mission. 


21  Nolland (2002:197) bevestig die omvangryke heil: 


The Lukan Jesus is no social reformer and does not address himself in any fundamental 
way to the political structure of his world, but he is deeply concerned with the literal, 
physical needs of men (Acts 10:38), as with their directly spiritual needs. 
En (2002202): 

Luke clearly uses the text to express Jesus’ identity and to define his role. The Spirit is 
upon Jesus by reason of his baptismal (3:22 df. Acts 10:38) anointing. (In the immediate 
pericope, prophetic anointing is primarily in view, but Luke thinks of messianic 
anointing as well; Luke 3:22 and Acts 4:26-27). His anointing signals appointment and 
empowering to be the Isaianic figure who heralds and brings salvation. The salvation in 
view is represented with Jubilee imagery, but is no call for an implementation of Jubilee 
legislation. Jubilee release is not spiritualized into forgiveness of sins, but neither can it 
be resolved into a program of social reform. It encompasses spiritual restoration, moral 
transformation, rescue from demonic oppression, and release from illness and disability. 

In die derde deel van hierdie boek hanteer hy die opkoms van die ekumeniese 
sendingparadigma” en toon hy aan dat dit op velerlei wyses en menige terreine 
implikasies het. Sending kan dus nie maar net beskou word as die wyse waarop 
sekere mense tot God gebring word nie, maar is 'n omvattende saak wat vele 
aspekte van die bestaan van die mens insluit. Nie alleen toon hy aan dat die 
kerk sentraal staan as kerk met ander nie (1991:368), maar wys hy ook op die 
betekenis van die koninkryk van God vir die kerk en hoe die kerk binne die 
koninkryk van God bestaan. Daar moet op vele terreine van die lewe beginsels 
van sending uitgewerk en verstaan word. Dit is veral die sending as missio Dei 
wat beklemtoon word (1991:389). Hy wys daarop dat Barth in `n lesing tydens 
die Brandenburg Sendingkonferensie in 1932 beklemtoon het dat die sending 
'n aktiwiteit van God self is. Karel Hartenstein het dieselfde gedagtes in 1933 
voorgedra. Op daardie wyse is beklemtoon dat God die een is wat inderdaad die 
Stuurder is. Die klassieke beginsel in die missio Dei is dat God die Vader die Seun 
stuur, God die Vader en die Seun en die Heilige Gees stuur, en dat daar dan `n 
derde beweging is van God die Vader, Seun en Heilige Gees wat die Kerk in die 
wêreld uitstuur (1991:390).23 


Hierdie beginsel van die missio Dei word verder uitgewerk binne die hele konsep 
van die missiones ecclesiae, naamlik die kerk se roeping en taak om ook binne 
die wêreld die boodskap van God te bring. Bosch toon aan dat dit nie bloot 
om die wen van siele gaan nie, maar dat dit eerder daaroor gaan dat God in 
hierdie werklikheid binnekom en dat Hy die beloftes van sy ryk teweegbring en 
oproep tot deelname aan die stryd teen die magte van duisternis en van kwaad 
(1991:391). Juis daarom is dit vir Bosch ook van belang om te beklemtoon dat 
sending verlossing deurgee, maar dat daardie verlossing 'n totale saak is wat baie 


aspekte insluit en veel meer volledig is as wat vroeër verstaan is (1991:400). Dit 


22 Bosch (1991:367) skryf: 


This means that both the centrifugal and centripetal forces in the emerging paradigm — 
diversity versus unity, divergence versus integration, pluralism versus holism — will 
have to be taken into account throughout. A crucial notion in this regard will be that 
of creative tention: it is only within the force field of apparent opposites that we shall 
begin to approximate a way of theologizing for our own time in a meaningfull way. 


23 Bosch (1991:392) vat dit treffend saam: 


Mission has its origin in the heart of God. God is a fountain of sending love. This is 
the deepest source of mission. It is impossible to penetrate deeper still; there is mission 
because God loves people. 


23 


JESUS CHRISTUS, SEUN VAN GOD, ÍS ONS VERSOENING 


lei daartoe dat sending ook die soeke na geregtigheid insluit. Dit sluit egter nie 
evangelisasie uit nie. Bosch wys daarop dat sending ruimer as evangelisasie is, 
maar dat evangelisasie tog in die sentrum van sending voorkom. Evangelisasie 
self is ruimer as net byvoorbeeld die verbale verkondiging van die evangelie. 
Sending as kontektualisering? is van groot belang. `n Meer koloniale beskouing 
waar die Westerse benadering van die evangelie beklemtoon is, moet verskuif na 
'n omvattende benadering van die werklikheid, veral wat die lewe van persone in 
die ontwikkelende wêreld betref (1991:421). 


Sending sluit ook bevryding van die arme in, sodat die volle boodskap van die 
sending uiteindelik na vore kom. ’n Gesamentlike getuienis wat deur die hele volk 
van God aan die hele gemeenskap van mense gebring word, is van belang. Dit 
sluit in dat die toekoms waarin die sending 'n aksie in hoop is en'n verwagting op 
'n nuwe lewe, tegemoet getree word. Bosch (1991:519) beklemtoon egter dat alles 
nie sending is nie, maar dat daar sekere aspekte is wat deurgaans beklemtoon 
moet word. Hy vind dit in die persoon en werk van Christus, naamlik in die eerste 
plek die inkarnasie van Christus, in die tweede plek die kruis, in die derde plek 
die opstanding, in die vierde plek die hemelvaart, in die vyfde plek Pinkster en 
sesdens die wederkoms. Sending moet dus altyd verstaan word in die totaliteit 


van Christus se werk en die heil wat Hy vir die mense in die wêreld bring.” 


Bosch se bydrae tot die sendingteologie kan kwalik oorskat word. Sy insig in die 
volledige holistiese taak van sending is steeds die heersende sendingteologiese 
uitgangspunt. Wanneer die kreatiewe spanning sover gevoer word dat die eie 
unieke aard van die sending onderspeel word en die besondere aard van die 
kerugmatiese verkondiging dat die heil in die Enigste Seun van God alleen te 
vinde is, word die ruim benadering soms nie genoeg op die belydenis aangaande 


hierdie verlossing gerig nie. 


24 Bosch (1991:421) is van mening dat die sendingboodskap van die kerk juis in die bestaan 


van mense tuisgekom het omdat die inkarnasie van Jesus Christus dit moontlik maak. 


25 Bosch (1991:519) vat soos volg saam: 


Rather, mission is missio Dei, which seeks to subsume into itself the missiones ecclesiae, 
the missionary programs of the church. It is not the church which ‘undertakes’ mission; 
it is the missio Dei which constitutes the church. The mission of the church needs 
constantly to be renewed and re-conceived. 

Bevans en Schroeder (2005) benader die sending ook vanuit die missio Dei maar 
wil veral soek na konstantes wat in die postmoderne wêreld waargeneem kan 
word. Hulle vra dan ook die vraag: hoe kan daar binne die veranderende wêreld 
waarin verskeie nuwe sake na vore kom nog van sending gepraat word? Hulle is 
egter oortuig dat die saak van sending steeds vanuit die missio Deien die deelname 
aan die missio Dei van belang is, sodat die bevrydende diens in die koninkryk van 
God en die verkondiging van Jesus as universele Redder steeds na vore kom.” 
Veral van belang is die hele gedagte van profetiese dialoog. Gemeenskappe moet 
vernuwe word en daar moet verandering in gemeenskappe plaasvind. Dit kan 
alleen plaasvind as daar profetiese dialoog vanuit die kerk en die evangelie wat 
verkondig word met mense gevoer word. So kan vernuwing plaasvind en kan op 
'n besondere wyse verandering in die gemeenskap gebring word. Die Skrif is egter 
daar om die beginsels vas te lê waarvolgens hierdie konstantes in die konteks 
waargeneem kan word. Bevans en Schroeder lewer `n belangrike bydrae tot die 
aard van sending in die postmoderne wêreld. Die beklemtoning van profetiese 
dialoog en van Jesus as die universele Redder is van groot betekenis. Hoe hierdie 
belydenis inderdaad die hele bestaan van die kerk en in besonder die sending 


moet deursuur is nie altyd duidelik nie. 


'n Baie belangrike boek, The mission of God, is dié van Christopher Wright (2006) 
wat 'n volledige sendingteologie daarstel vanuit die beginsel dat daar `n groot lyn 
deur die hele Skrif loop.” Hierdie lyn wat vanaf die Ou Testament en deur die 
Nuwe Testament loop word verstaan as die wyse waarop God Hom in die Skrif 
openbaar. Die heil en verlossing wat God bring is 'n grondwaarheid. Sending is 


'n totaliteitsaak wat in die verskillende aspekte van die bestaan inbeweeg. Selfs 


26 Bevans en Schreuder (2005:342) bevestig dit wanneer hulle na die bepaalde Redemptoris 
Missio (encyclical letter Pope John Paul II) benadering verwys: 


It will be no surprise that the Christology of this approach is a ‘high’ Christology. Jesus 
is the pre-existent Logos; He is fully and completely human but also fully and completely 
divine. While Jesus’ praxis of the reign of God (his teachings, miracles, inclusivity) is 
certainly important, the emphasis is on the fact that he is the autobasilea, the fulfilment 
of the message that he preaches, Since the ‘Good News’ is Christ, there is an identity 
between the message and the messenger, between saying, doing and being. 


27 Wright (2006:22) definieer sending soos volg: 
Fundamentally, our mission (if it is biblically informed and validated) means our 
committed participation as God's people, at God's invitation and command, in God's 
own mission within the history of God's world for the redemption of God's creation. 


25 


JESUS CHRISTUS, SEUN VAN GOD, ÍS ONS VERSOENING 


aspekte soos die ekologie kom ter sprake en ekologiese verantwoordbaarheid 
is van belang en moet betekenisvol hanteer word. Dit is dus duidelik dat die 
deelname aan God se groot dade deur God se mense die sending bepaal. Daar 
word heelwat kritiek uitgespreek teen die gedagte van `n sentrale lyn wat deur 
die Bybel loop, maar Wright se hantering daarvan is sinvol, veral in die besef van 
die sending as God se saak in die hele skepping. Die Christosentriese diepte word 
ook beklemtoon, maar die sentrale Christosentriese argument moet nog sterker 
gevoer word.” 


Skreslet (2012) beklemtoon weer die historiese gang van die sending deur die 
eeue heen en die betekenis wat dit nou binne kulture het. Weer eens word die 
missio Dei sentraal gestel. Dit beteken dat die sending begryp moet word as ’n 
vernuwende saak in die werklikheid en dat hierdie vernuwende saak vanuit die 
kerk die gemeenskap raak.” 


Tennent (2010:18-47) beklemtoon sekere nuwe tendense wat in die sending na 
vore kom en hy verwys dan na sewe sogenaamde “mega trends” wat die een-en- 


twintigste eeu se sending bepaal. 


Die eerste is die ineenstorting van Christendom, die Westerse wêreld wat nie 
meer as Christendom beskou kan word nie, en die verskillende verskuiwings 
wat daar voorkom. Tweedens stel hy die opkoms van die postmodernisme met 
die gepaardgaande teologiese, kulturele en ekklesiologiese krisis. Die derde is 
die ineenstorting van die Westerse paradigma van die Westerse Christendom; 
die vierde is die globale Christendom wat totaal verander het; daar is nuwe 


sentrums van Christelikheid oor die hele wêreld. Die vyfde is die opkoms van 


28 Wright (2006:57) stel dit soos volg: 


These three features of the Old Testament — God, story and people — are affirmed as 
realities also for Christian believers in the New Testament. They are all, in fact, focused 
on Jesus in such a way that their authority and missional relevance is not only sustained 
but enhanched and transformed for those who are in Christ. 


29  Skreslet (2012:32) beklemtoon die besondere betekenis van die missio Dei soos volg: 


As originally conceived, ‘mission of God’ language gave theologians a way to connect the 
churches and their missionary programs to the entire history of divine revelation attested 
in the Bible. Mission is seen not as something begun by any human organization, but 
as an eternal reality rooted in God’s sending of the Son and the procession of the Spirit 
from the Godhead. Individual disciples and churches could participate in God’s mission, 
but they were not to presume pride of authorship or claim a right to initiate something 
that properly fell outside their sphere of competence. 

die vierde vorm van Christendom, naas Rooms-Katolisisme, Protestantisme en 
Oos-Ortodoksie, naamlik die Christelike self-identiteit buite die kerk. Sesdens 
is daar globalisering met die gepaardgaande emigrasie, verstedeliking en nuwe 


tegnologieë en dan in die sewende plek `n dieper ekumenisiteit. 


Tennent (2010:75 e.v) verkies dat die Trinitariese beginsels van die missio Dei 
beklemtoon moet word en dat dit in die missio Trinitatis uit die goddelike 
heerskappy van Vader, Seun en Heilige Gees verstaan moet word. Vanuit hierdie 
Drie-eenheid van God moet die sending dan bepaal word deur God die Vader as 
die bron, die inisieerder en die doel van missio Dei te erken; God die Seun as die 
beliggaming van die missio Dei: en God die Heilige Gees as die bemagtigende 


teenwoordigheid in die missio Dei. 


Wat die kommunikasie van sending betref, wil hy drie baie belangrike lesse wat 
geleer is beklemtoon (2010:326). Die eerste les is dat die kommunikasie binne 
die sending die hervertaling en die herontdekking van die inkarnasie van Jesus 
Christus moet wees. Die tweede aspek van die sendingkommunikasie is dat dit 
'n antwoord, 'n respons van die inheemse vrae wat na vore kom, moet wees. Die 
derde les is dat die sendingkommunikasie die proklamasie van die koninkryk van 


God tussen die koninkryke van die wêreld moet wees (2010:342). 


2.3 SENDING AS BESTAANSWYSE 


'n Nuwe tendens in sending is om sending vanuit 'n nuwe perspektief te verstaan, 
naamlik of sending nie veel eerder as bestaanswyse beskou moet word nie. 
Moet daar nie van die koloniale begrip van sending, waar sending aan andere 
gebring word, wegbeweeg word na die nuwe begrip van sending as die kerk wat 
“in sending” bestaan, dit wil sê as die “missionale kerk” nie? Hierdie gedagte 
van die kerk is veral deur Lesslie Newbigin (1989) na vore gebring in sy boek: 
The Gospel in a pluralist society. Newbigin, wat as sendeling in Indië gedien het, 
het by sy terugkeer na Brittanje gevind dat daar baie uitdagings vir sending in 
die gemeenskap is. In Indië was kerklidmaatskap en die vernuwing van die kerk 
essensiële aspekte van jou lewe. In die Westerse samelewing, waar die Christelike 
evangelie as vanselfsprekend aanvaar word, bring dit eintlik nie totale vernuwing 
in die lewe van mense nie. Newbigin (1989:8-12) het dan die vraag gevra: Hoe 


kan die kerk, in so’n situasie, as 'n missionale kerk bestaan, as 'n kerk wat vanuit 

die vernuwing lewe? Hoe kan daardie vernuwing dan betekenisvolle verandering 
meebring? Dit sou dan beteken dat Newbigin die kerk se vernuwing vanuit hierdie 
totale verandering en betekenisvolle bestaan in gemeenskap beskou het (Kyk ook 
Pillay 2015:6; Nel 2013:6; Niemandt 2010:1 e.v. en Mukawa 2012:245).®® Daar kom 
egter ook soms uitkalwing van die unieke aard van sending voor. Sending word 
dan 'n gesindheid in plaas van radikale toewending in Jesus die Here waar ook 


kerugmaties opgeroep word tot bekering in Hom. 


Daar is tans 'n nuwe benadering wat die klem op ander uitgangspunte stel. 
Desmond Tutu (2011) verwys in sy boek God is not a Christian na sending as `n 
saak wat nie beteken dat die Christelike evangelie op iemand afgedruk word of 
dat iemand van godsdiens moet verander nie, maar dat daar saam vir geregtigheid 
gestry moet word met wie ook al daarvoor stry.” Wat dus van belang is, is die 
saak van geregtigheid in die wêreld en hoe die saak van geregtigheid beklemtoon 
moet word. Vir Tutu beteken dit dus nie dat sending daarin bestaan dat die kerk 
in die wêreld mense wil oortuig om van standpunt te verander nie, maar dat 
die kerk saam met andere in die naam van Christus stry vir die geregtigheid 
wat in die gemeenskap moet voorkom. Alhoewel dit duidelik is dat die sending 
geregtigheid oral en altyd sal moet bevorder, ontneem Tutu (2011) se standpunt 


tog die sending van die uitgangspunt dat Jesus die enigste ware Verlosser is. 


’n Ander interessante ontwikkeling is ook dié van die ontluikende kerk, “emerging 
church.” Die ontluikende kerk is volgens Mackenzie (2012:315) `n poging om tot 
'n antwoord op die uitdagings van die postmoderne gemeenskap te kom. Volgens 


hom (2012:322) gee hulle baie aandag aan die misterie van bestaan, wil hulle op 


30 Niemandt (2010:s.p.) skryf: 


The runaway, flat, globalised world is asking the church to discern new and creative 
patterns of what it implies in practical terms to be an inclusive church in a new era of 
creativity, connectivity, in-forming and empowered uploading society. 


31 Tutu (2011:18) skryf: 


I hope | have done enough to convince diehard exclusivists that the Christian cause 
is served better by a joyful acknowledgement that God is not the special preserve of 
Christians and is the God of all human beings, to whom he vouchsafed a revelation of 
his nature and with whom it is possible for all to have real ancounter and relationship.” 
En (2011:19): “People of religion have no choice in the matter. Where there is injustice 
and oppression, where people are treated as if they were less than who they are — those 
created in the image of God — you have no choice but to oppose, and oppose vehemently 
and oppose with all force that you have in your being, that injustice and oppression. 

weg met die gemeenskap gaan en verkies hulle gesprek bo verkondiging. Beach 
(2012:99) wys daarop dat dit ’n filosofies-ideologiese en teologiese beweging is 
wat ten diepste van evangeliese Christendom verskil. Rob Bell (2011:21 e.v.) in 
sy boek, Love wins, beklemtoon juis aspekte wat in die ontluikende kerk van 
belang is. Hy toon aan dat die saak van hemel en hel wat in die evangeliese 
kringe beklemtoon word, bevraagteken kan word. Hy wil vanuit die beginsel dat 
God liefde is, beklemtoon dat die lewe hier-en-nou belangrik is en nie hemel en 
hel nie.” Volgens hom is daar weinig tekste in die Bybel oor die hel. 'n Kerk in 
die postmoderne wêreld moet volgens hom `n kerk vir die wêreld wees. Hy is 
van mening dat daar `n valse beeld van God voorgehou word, naamlik dié van 'n 
veroordelende God wat die een oomblik liefde betoon en die ander oomblik mense 
vir ewig verdoem vir die bietjie sonde wat hulle vir'n klein tydjie op aarde gedoen 
het. Hy beskou so `n Godsbeeld as totaal onaanvaarbaar.” Die intense worsteling 
om helderheid te verkry oor die genade en liefde van God en die geregtigheid 
van God kan nie so eenduidig opgelos word soos deur Bell nie. `n Keuse word 
lukraak vir tekste gemaak wat ook nie eksegeties juis ontleed word nie. Daar kan 
nie beweer word dat God nie oordeel nie omdat dit nie die mens se voorkeure 
pas nie.” Die sending moet juis die volle raad van God voordra, soos God ook 
Homself openbaar. In hierdie verband skryf Mackenzie (2012:322) verhelderend 
oor die wyse waarop Paulus sending verstaan. Drie sake is van belang: Paulus 
beklemtoon 'n samehangende duidelike evangelie, die noodsaak van bekering en 
die noodsaak van die verkondiging van die heil in Christus. Daar is volgens hom 
by sommige verteenwoordigers van die ontluikende kerk die gevaar dat hulle wel 
die kontektualisering van die evangelie só oorspan dat hulle Paulus se perspektief 


miskyk. 


32 Bell (2011:62 ) skryf: 
Jesus invites us, in this life, in this broken, beautiful world, to experience the life of heaven 
now. He insisted over and over that God's peace, joy and love are currently available to 
us, exactly as we are. 


33 Bell (2011:175) beskryf dié onaanvaarbaarheid soos volg: 


Because if something is wrong with your God, if your God is loving one second and cruel 
the next, if your God will punish people for all eternity for sins committed in a few short 
years, no amount of clever marketing or compelling language or good music or great coffee 
will be able to disguise that one, true glaring, untenable, unacceptable, awful reality. 


34 Kyk Galli (2011) vir kritiek teen Bell. 

Hancke (2010), in sy boek, Ons is die plan: die geheim van verskilmakende gemeentes, 
sluit by die gedagte van die missionale kerk aan, maar met 'n eie benadering en is 
van mening dat Christus die Een is wat die volheid van die heil in die gemeente, 
wat as sendinggemeente moet bestaan, beklemtoon. Die lewende gemeente moet 
die totale boodskap uitdra en die koninkryk van God oral bring, maar nie slegs 
as 'n vernuwende gemeenskap nie, maar as 'n gemeenskap wat in Christus is. 
'n Model word ontwerp waarin die wyse waarop God optree betekenisvol vir 
die gemeente in sy bestaan in sending gemaak word: “Binne hierdie universele, 
ewige Plan onttrek Hy nie as 'n God wat net op makrovlak betrokke bly nie. Jesus 
koop die kerk met sy bloed, en as Eienaar en Hoof is Hy deurlopend betrokke by 
elke faset van sy liggaam in die wêreld. Hy het daarom `n besondere rol en taak 
vir elke gemeente, en is deurlopend in kommunikasie met sy kerk. Die gemeente 
moet verstaan dat sy bestaansdoel op die Skrif baseer is, en dat God se spesifieke 


Plan met en deur die gemeente as visie verwoord moet word” (2010:185). 


Gorman (2015:89) wys op verskillende aspekte wat na vore kom wanneer die 
kerk in sending en gehoorsaam die missio Dei uitleef deur by die wêreld om die 
kerk heen betrokke te raak. Vanuit sy ondersoek na Paulus se verstaan van die 
missionale kerk lig hy enkele sake uit. Die kerk moet ’n missionale gemeenskap 
van trou, liefde en hoop wees. Dit vertoon dan juis God se missionale wese. Dit 
het konkrete betekenis. Dit is ook die vrug van God se missionale optrede in Jesus 
Christus.” Verder dui hy aan dat die kerk God se verhaal in Jesus Christus moet 
uitleef. So word Filippense 2 die kerk se eie verhaal (2015:140). Daarmee saam 
hang die evangelie van vrede en die evangelie van God se geregtigheid. Die kerk 
moet die evangelie van vrede en God se geregtigheid word (2015:142 e.v.). Ten 
slotte moet die kerk in Christus Een met God word (missionale teosis) (2015:261 
e.v.). Die missionale kerk verkry so buitengewone betekenis. Daar moet egter 
gewaak word teen `n benadering waar die verhouding tussen God en die kerk 


verkeerd verstaan word. Die grens tussen God, wat in sy optrede en wese anders 


35 Gorman (2015:102) verduidelik dit soos volg: 


As a community of faithfulness, love and hope, the ekklesia is set apart — sanctified — to 
be God's holy people in a public way. But it can be that holy people only as it participates 
in God's holiness and thus in God's own life of faithfulness, love and salvation, and 
thereby in God's corresponding missional activity of generating human faithfulness, love 
and hope. (Beklemtoning Gorman). 

as die kerk is, en die kerk wat in gehoorsaamheid in diens van God staan sonder 


om vergoddelik te word, moet aangedui word. 


'n Verdere aspek wat beklemtoon moet word, wat veral deur Van Engen (1991) na 
vore gebring is in Gods missionary people, is dat die verskillende aspekte van die 
lewe van die Kerk, naamlik kerugma, koinonia, diakonia en marturia die kerk as 
God se sendingmense vaslê, en dat dit betekenis het vir hoe die kerk in die wêreld 
bestaan. Die kerk moet vanuit die kerugma steeds die woord verkondig en die heil 
wat daarin vasgelê is aan mense bring. Die kerk moet ook vanuit die beginsel van 
die diakoniadiens lewer sodat die hele wêreld kan sien dat diens en sorg van mense 
in die kerk voorkom. Die kerk moet vanuit die marturia getuienis lewer van die 
heil in Christus en die kerk moet ook vanuit die koinonia, die gemeenskap vorm 
tot liefde en sorg vir mekaar, sodat hulle ook na mekaar uitreik. Die kerk moet 
dus die gemeenskap wees waar mense by mekaar uitkom. Wanneer die leiturgia 
ter sprake kom, moet daar feestelik gevier word dat die Kerk die gemeenskap is 
wat in Christus die totale vernuwing bring. Hierdie vernuwing van die sending 
sluit alle aspekte van die samelewing in, raak elke aspek van bestaan en vernuwe 


die gemeenskap op elke aspek van bestaan. 


Sending is dus holisties en omvattend. Daar sal egter altyd ’n speerpunt wees 
rakende evangelisasie en die bring van die blye boodskap na mense, sodat hulle 
uit die duisternis na God se wonderbare lig gebring kan word. Schnabel (2004a 
en 2004b), in sy uiters omvattende werk, Early Christian mission oor die vroeë 
sending, toon aan hoe die sending die goeie nuus van Jesus Christus na die 
wêreld sou bring.” Bereid om te ly vir die evangelie, was die vroeë apostels en 
sendelinge van die kerk bereid om te verkondig dat Jesus die ware Messias is 
(Schnabel 2004a:551). 


36 Schnabel (2004b:1548) bevestig die wyse waarop die sending uitgevoer is: 


The New Testament documents portray the apostles as messengers who proclaim the 
good news of Jesus Christ, heal the sick and help the members of the new communities 
of believers in Jesus to grow and support each other in love, faith and hope, as they 
implement Jesus’ example and commission to preach the gospel and heal the sick 
(Mt 10:7-8), make all nations into disciples (Mt 28:19-20) and witness to his life, death 
and resurrection unto the ends of the earth (Acts 1:3,8). The goal of the universal and 
international mission to the nations — Jews and Gentiles alike — was to be reached ‘by 
word and deed … (Rom 15:18). 

Word alles dan sending? Walter Freitag se waarskuwing bly van krag: As alles 
sending word, is niks meer sending nie. Sending word altyd bepaal deur die 
beginsel van die gestuurdheid in die wêreld, naamlik dat die wonderbare evangelie 
van Jesus gebring word om mense uit die duisternis na God se wonderbare lig 
in alle aspekte te bring. Pocock, Van Rheenen en McConnell (2005:156-157) toon 
aan hoe die uitdagings vir die sending voortgaan. In die verskeidenheid van 
die liggaam van Christus bly daar die uitdaging om in die globale wêreld die 
boodskap van heil in Christus te bring.” 


Goheen (2014:76-77) toon aan dat daar ten opsigte van verskeie aspekte van die 
teologie verandering gekom het en dat dit ook die sending nuut bepaal: 'n meer 
narratiewe benadering kom nou na vore waarin God se groot verhaal ook die 
verhaal van die sending word; die eskatologiese benadering word beklemtoon, wat 
beteken dat die koninkryk ook hier-en-nou na vore kom en dat die sending ook 
op die hele skepping gerig moet word; die Christologie word ook nuut verstaan 
en die kosmologiese werk van Christus kry meer aandag; die soteriologie word 
as omvattend beskou en moet die redding van die hele skepping insluit; en die 
pneumatologie is ook van essensiële belang omdat die Gees as die gawe van die 
eindtyd die kerk lei om totaal betrokke te raak by God se hele skepping. Wat vir 
hom van die grootste belang is, is dat die kerk na alle bewoonbare gebiede gestuur 
word om die goeie nuus van God te beliggaam en uit te dra. Sonder die sending 
kan die kerk nie. Daarom is daar die besondere verband van die missionale kerk 
en die sending (2014:79). 


Sending moet egter vanuit die betekenis van Matteus 28, Lukas 4 en 
2 Korintiërs 5:11-21 beskou word. Matteus 10 en Lukas 10 is ook van belang. In 
Matteus 10:5 is daar nog 'n spesifieke spesifikasie dat daar nie afgedraai moet 
word na die heidene nie, maar in Matteus 28:19 is die opdrag universeel. Die 
voortgang in Matteus maak dit moontlik. In beide gevalle is die sentrale punt 
egter dat Jesus verheerlik sal word (vgl. Matt 10:18 maar veral Matt 28:18). In 
Lukas 10 word nie beveel dat daar van die heidene wegbeweeg moet word nie, 
maar word daar juis beklemtoon dat die koninkryk in die persoon van Jesus naby 


kom. In hierdie gedeeltes word dit baie sterk gestel dat Jesus Christus die een 


37 Pocock, Van Rheenen en McConnell (2005:156) skryf daarom: 


Mutual respect and appreciation, sincere love, and a desire to benefit from what we have 
all learned about the Lord in each of our cultures should characterize Christians. 

is wat die vernuwing en die totale verandering meebring. Jesus is die lewende 
wat wel die gemeenskappe vernuwe, maar ook elke individu oproep tot 'n nuwe 
lewende verhouding met Hom. Veral 2 Korintiërs 5:11-21 beklemtoon dat die 
bediening van die versoening ’n kernbeginsel vir die sending is. Paulus roep dan 
ook uit: “Ons smeek julle namens Christus: Aanvaar die versoening met God wat 
Hy bewerk het!” Hierdie versoening met God is 'n sentrale punt wat deurloop in 
die sending. Dit het ook betekenis vir die bestaan van die kerk in die gemeenskap. 
Uitgaande van hierdie dringende oproep: aanvaar die versoening met God, word 
die heil van Christus aan mense gebring en aan hulle verkondig. Dit is inderdaad 
van belang dat beklemtoon moet word dat Christus die Een in die plek van die 
ander is, dat Hy die Plaasvervanger is en dat Hy deur sy plaasvervanging die 


beginsels van die sending vaslê. 


Om dit goed te verstaan moet daar indringende opmerkings oor sonde gemaak 
word. Die diepte van die sonde moet aangetoon word. Daar moet geen twyfel 
bestaan dat sonde totaal in die mensdom ingedring het nie. Die sonde deursuur 
die ganse bestaan van die mens. Dit raak elke aspek van menswees en ook 
elke aspek van die bestaan van die mens. Dit is 'n totale breek met God. Alleen 
wanneer die diepte van die sonde begryp word, kan daarop gereageer word en 
besef word dat die sterwe van Jesus Christus aan die kruis die enigste antwoord 


daarvoor is (vgl. Verster 2008:14). Daarom roep Paulus op tot nuwe lewe. 


Sending is dan die bediening van die versoening wat van God kom. Die totale heil 
van verlossing van sonde word alleen in Jesus Christus gevind. Daarom is sending 
altyd die erkenning van die totale transendensie van God wat in hierdie wêreld 
heil deur die kerk vir die totale skepping gebring word. 


'n Ruim begrip van sending is inderdaad noodsaaklik, maar daar sal ook gewaak 
moet word teen die gedagte dat sending alleen maar binne die missionale kerk 
verstaan kan word. Die volle betekenis van die sending, wat ook beteken dat daar 
vanuit die wonder van Christus in die Christologie 'n benadering kom om mense 
uit die duisternis na God se wonderbare lig te bring, moet steeds verreken word. 
Daar is'n groot gevaar in die missionale kerk waar sending bloot vervlugtig word, 
as'n gesindheid wat onder mense bestaan, en dat hierdie gesindheid onder mense 
die sending moet bepaal. Sending as sodanig, wat vanuit die Skrif benader word, 
het inderdaad ’n skerp punt van evangelieverkondiging, 'n oproep tot bekering 


en radikale toekeer tot God wat vanuit die woordverkondiging na vore gebring 

moet word. Die sending beklemtoon ook altyd die radikale betekenis van die 
vrye genade van God. Uit genade alleen in Jesus Chistus is daar verlossing. Dit 
is betekenisvol daarin dat die sending ruim verstaan moet word. Die sending is 
'n begrip wat insluit dat die volle heil van God in die wêreld gebring moet word. 
Hierdie volle heil van God beteken dat die wêreld in al sy verbande met die heil 
wat van God kom, benader moet word. Sending word dus nooit net bepaal deur 
mense self nie. Dit is nie die mense wat uit hulle vraag na heil die sending bepaal 
nie, maar dit is God self wat in sy transendensie bepaal hoe die sending verstaan 
moet word. God self gryp in, en sy heil en sy verlossing kom na die mens. Daarom 
word dit so duidelik in 2 Korintiërs 5:11-21 beklemtoon dat Christus, die Een 
wat vir ander gesterf het, na mense kom sodat hulle met God versoen kan word. 
Hierdie beklemtoning van die sending is van die allergrootste belang. Sending 
moet dus inderdaad verstaan word in die lig van die speerpunt van evangelisasie. 
Sending moet vanuit die transendensie in Christus verstaan word. Mense se lewe 
verander en hulle kom in'n nuwe verhouding met God. Daarom moet die sending 
altyd Christologies bepaal word. Christus is die Een wat nie alleen stuur nie, maar 
die Een wat as gestuurde die Woord van God aan mense bring. In daardie verband 
moet die missio Dei ook bepaal word. Missio Dei kan nooit op sigself staan nie. 
Die verwysing na die begrip missio Trinitatismag ook nooit die beklemtoning van 
Christus as die sentrum van die sending vervang nie. Christus staan inderdaad as 
die sentrum van die sending. Hy bepaal die sending. 


Daarom sal die Christologiese benadering essensieel wees. Transendensie is 
ononderhandelbaar. Die sending moet vanuit Christus benader word. Daarom is 
die heil in Christus omvattend. Dit sluit `n totaliteitsbenadering in wat vir al die 


verskillende aspekte van die lewe van belang is. 


t 

3.1 DIE HISTORIESE JESUS 


Om te bepaal wie Jesus Christus werklik is, moet ook na die betekenis van sy 
preëksistensie én sy aardse lewe gevra word. 'n Missionêre Christologie sal dus 
al die verskillende aspekte rakende die heerlikheid van Christus beoordeel, en 
dan poog om daaruit 'n duidelike riglyne neer te lê om Christus vir die sending 
te verstaan. Die uitgangspunt dat Hy die EEN is wat ons versoening is, sal steeds 
voor oë gehou moet word. Natuurlik sluit dit by die insiggewende belydenis 
aangaande Christus as Seun van God wat volledig mens geword het, aan. Dit 
moet dan ook beoordeel word en die betekenis daarvan sal vanuit bepaalde 
uitgangspunte vasgestel word. Standpunte oor die historiese Jesus en die Jesus 
van geloof sal ondersoek word. Dit is van groot belang vir die oorweging van die 
betekenis van Jesus Christus vir die sending. Soms loop die standpunte uiteen en 
daarom sal daar ook reaksie op verskeie eksponente se standpunte moet wees. 
Die drie ampte van Christus word dan ook beklemtoon. Hy is Koning, Priester 
en Profeet. Dit word nie net afgelei uit bepaalde titels nie maar veral vanuit die 
bepaalde betekenis van daardie ampte in die Ou en Nuwe Testament. Jesus gee 


egter daaraan totaal nuwe betekenis. Dit word later volledig uitgewerk. 


Jesus se Godheid word dikwels betwyfel. Jesus het goed gedoen aan andere en 
dit is die wyse waarop godsdiens beoefen moet word, word beweer. Daar word 
gemeen dat Hy die goeie mens by uitstek was en dat die klem op die goeie wat 
Hy gedoen het gelê moet word en nie op sy twee nature nie (Chalcedon). Dit is 


egter duidelik dat dit 'n ernstige verskraling van die evangelie is. 


Welker (2013:11 e.v.) vra die vraag: Wie is Jesus Christus vir ons vandag? Hy 
verwys na belangrike aspekte wat Bonhoeffer al na vore gebring het, naamlik 
dat alleenlik die lydende God kan help en dat die teenwoordigheid van Jesus 
Christus in die lyding van groot belang is. Die eerste bydrae van Bonhoeffer is 
dus dat slegs die lydende God kan help en die tweede bydra is dat God ons in 
die multidimensionele polifinie van lewe dra. Om hierdie saak verder te voer 
gaan Welker (2013:55 e.v.) oor na die bespreking van die historiese Jesus en hy 
verwys na die eerste, die tweede en die derde soektogte en die opkoms van die 
vierde soektog. Die eerste en die tweede soektogte sluit Schweitzer, Käsemann 
en Bornkamm in. Hulle het gevra of die historiese Jesus slegs in legendes te 
vind is, veral weens die feit dat met die ondersoek wat gevoer is, gevind is dat 


daar baie teenstrydighede in die verskillende weergawes aangaande Jesus is. 

Die sogenaamde derde soektog vind plaas wanneer die hele vraag na hoe Jesus 
verstaan moet word gevra word deur mense soos Charlesworth, Crossan en Reed, 
wat Jesus veral vanuit die argeologie wil terugwen. Vanuit dié soektog het Hengel, 
Dunn, Hurtado, Vermes, Theissin en Mertz ’n paradigmaverskuiwing voorgestel, 
waar die vraag na die hoë Christologie, die sosiale geskiedenis en die analise van 
die politiek van die simbool gevra word. Welker (2013:87 e.v.) self sluit hierby aan 
met `n sogenaamde vierde soektog” en is van mening dat die vraag na multi- 
kontekstualiteit hierdie soektog lei. Daar moet erken word dat die weergawes 
vanuit die argeologiese ondersoek tog 'n kern van historisiteit neerlê, maar dat 
die verskillende weergawes op mekaar inspeel sodat die bepaalde bevestiging van 


Jesus se meerdere betekenis vanuit multi-kontekstualiteit gevind kan word. 


Wat die historiese Jesus betref, is dit baie belangrik om te weet dat pogings 
aangewend is om werklik te probeer ontsyfer wat die verskillende perspektiewe 
op Hom in die Evangelies en ook buite Bybelse bronne beteken. Sodoende is 
gepoog om te verstaan hoe die historiese Jesus aangedui moet word, wat Hy 
gedoen het en wat die betekenis van die historiese Jesus dan in hierdie verband 
is. Die historiese Jesus word dan gesoek in bepaalde tekste, maar ook hoe om 
vanuit die benadering van die tekste baie duidelik te kan verstaan wie Hy in die 
geskiedenis was. Gewoonlik word dan ook verstaan dat daar `n verskeidenheid 
moontlikhede rakende Jesus Christus is en dat daar ook verskillende betekenisse 
aan Christus toegeken kan word. Schweitzer (1948) dui reeds aan dat daar in 
verskillende tydperke telkemale maar weer `n bepaalde begrip van Christus 
gemaak is, naamlik as die romantiese Christus of die lydende Christus of die 
verlossende Christus; daar het elke keer vanuit die bepaalde tydsgees 'n bepaalde 


begrip van Christus gekom.” Die vraag is dan hoe om die historiese Jesus te vind. 


38 Welker (2013:90) skryf: 


The fourth level of multicontextuality, the level facilitating the ‘fourth quest for the 
historical Jesus’ involves the entire previous history of reception along with the present 
global multicontextuality within which Jesus’ life and ministry are begin actively 
received, on the one hand, and are in their own turn efficaciously active, on the other: 
(Beklemtoning Welker). 


39 Schweitzer (1948:400) toon sy standpunt soos volg aan: 


Modern lives of Jesus are too general in their scope. They aim at influencing, by giving 
a complete impression of the life of Jesus, a whole community. But the historical Jesus, 
as He is depicted in the Gospels, influenced individuals by the individual word. They 
understood Him so far as it was necessary for them to understand, without forming any 

Vermes (2000:222 e.v.) benader Jesus as die Joodse leraar wat na die ballingskap 
in die Joodse gemeenskap opgetree het. Hy was volgens Vermes `n Joodse leraar 
wat wel unieke betekenis het en sonderlinge waarheid deurgegee het. Hierdie 
betekenis van Christus moet dan op 'n spesifieke wyse toegepas word op dit wat 
van Christus gesê word: Jesus het wel bepaalde kenmerke vertoon wat anders 
was as dié van Joodse leraars van sy tyd. Die unieke eienskappe word bevestig 
deur enkele aspekte van die lewe van Jesus wat Vermes (2004:392 e.v.) aantoon, 
onder andere sekere van sy uitsprake, sy geloof in die vaderskap van God, die 
eis om soos kinders te word, die nuwe eskatologiese begrip van familiebande, 
sy begrip van gebed, genesings en eksorsismes en hiperboliese uitsprake. Maar 
Vermes (2000:77 e.v.) is van oortuiging dat dit nie beteken dat Christus as sodanig, 
veral nie volgens hom deur Paulus, verstaan moet word as God uit God nie.” Dit 
is juis hier waar die volle getuienis nie deur Vermes in ag geneem word nie. Die 
volle heerlikheid van Jesus Christus beteken juis dat die getuienis aangaande 


Hom veel meer insluit as die aardse bestaan. 


Welker (2013:88) beklemtoon in sy benadering die multi-kontekstualiteit 
van die benadering tot Jesus Christus en dat Jesus Christus in `n multi- 
kontekstuele werklikheid verskillende aspekte van sy heil deurgee; hierdie multi- 
kontekstualiteit lei dan tot 'n dieper begrip van sy heerlikheid. Jesus se besondere 
betekenis word dan in hierdie verband na vore gebring. Volgens Welker wil die 
vierde soektog poog om nie alleen die eietydse sake soos begeertes, morele 
dilemmas en godsdienstige node en rigtings en dit wat op onregmatige wyse 
op Jesus van toepassing gemaak word te beoordeel nie en ook nie alleen die 
verskil in die huidige modaliteite en tydsgewrig van die tyd van Jesus oorweeg 
nie, maar wil ook Jesus se eie hede, verlede en toekoms soos dit neerslag gevind 
het in verskeie verslae oor hom, ontleed. Teen die gedagte dat dit nou onmoontlik 
geword het om oor Jesus te skryf, meen Welker (2012:92) juis dat die multi- 
kontekstuele kompleksiteit van die nuwe soektog van 'n onmoontlike probleem 


na `n belofteryke ondersoek oorgaan. Hierdie multi-kontekstuele ondersoek 


conception of His life as a whole, since this in its ultimate aims remained a mystery even 
for the disciples. 


40 Vermes (2000:79) skryf: 
To begin with, we have substantial and unanimous evidence that Paul's prayers and 
liturgical blessings are regularly addressed to God or the Father, and not to, though often 
through, Jesus Christ. As a result, Christ is neatly distinguished from God. 

maak dit juis moontlik om teen die reduksie wat byvoorbeeld by Crossan (1991) 


of Vermes (2000) voorkom, te waak. 


Daar is ook andere wat meen dat Jesus dan as sodanig in die historisiteit van 
sy bestaan benader moet word om uit te vind wat beteken dit werklik as gesê 
word dat Jesus Christus die Verlosser van die mensheid is (Welker 2013:87 e.v.). 
Daarteenoor is daar diegene wat meen dat die hele verhaal aangaande Christus 
fiksie is en dat daar nie beklemtoon kan word dat Christus werklik 'n historiese 
figuur is nie (Bultmann). Diegene wat dit voorstaan is van mening dat Christus 
dan bloot in die tyd waarin Hy gelewe het van verskillende hoeke af benader 
moet word en dat Hy nie verstaan moet word as die een wat werklik van God af 
gekom het nie. Daar word dan verskillende aspekte van sy bestaan voorgedra wat 
volgens hulle hoogs onwaarskynlik is. Hy word beskou as maar net die weergawe 
van mense wat in bepaalde krisistye vir hulleself ’n persoon gepostuleer het 
om hulle dan in hulle krisistyd aan Hom te verbind. Hierdie Jesus het dan nie 
historiese gronde nie want Hy word dan verstaan as 'n persoon wat in die denke 
van mense ontwikkel het en wat op fiktiewe manier voorgestel is. Daarteenoor 
staan die belydenis dat Jesus die volledige gestalte van die mensgeworde God is. 
In die missionêre Christologie moet die groot vraag dan uiteindelik gevra word: 
Wat is die betekenis van Jesus Christus in hierdie betekenisvolle tye en wat is sy 


invloed op die gemeenskap? 


Welker (2013:88 e.v.) wys daarop dat die verhewe Christus in sy ryk heers, en is 
van mening dat wegbeweeg word van die drievoudige amp van Christus, naamlik 
van Koning, Priester en Profeet, na die sogenaamde drievoudige gestalte van 
Christus se heerskappy waar die koningskap, die priesterskap en die profetiese 
amp van Christus saamgevoeg word in die een amp van sy heerlike heerskappy 
en die wyse waarop Hy heerskappy voer. Baie belangrik is dan verder dat die 
Heilige Gees in die ryk van Christus na vore kom, want die opgestane Here is 
nie sonder sy mense nie. Die komende ryk van God is die werklikheid van die 
verlossing wat in die krag van die Vrye Kreatiewe self na vore kom. Die koninklike 
teenwoordigheid van Christus kom na vore in sy eie mense en in die verlossende 


mag van die liefde en die diakonale bestaan en die Christelike humanisme. 


Welker bied inderdaad veel om te aanvaar. Die vraag bly egter of sy benadering 
van multi-kontekstualiteit ten volle reg laat geskied aan die getuienis dat Hy in 


sy aardse lewe steeds die Seun van God was. 


39 


JESUS CHRISTUS, SEUN VAN GOD, ÍS ONS VERSOENING 


Scheffler (2015) is van mening dat die ondersoek na die historiese Jesus inderdaad 
kan help om vrede tussen die hoofstroomgodsdienste van die Abrahamitiese 
godsdiens te bring. Hy wys op die geweldige konflik wat tussen hierdie 
godsdienste bestaan, naamlik die Judaisme, die Christendom en Islam (2015:362). 
Hy is van mening dat dit moontlik is om vanuit die benadering van historiese 
Jesus vrede te soek omdat die gesindheid van Jesus geopenbaar word en waar 


daardie gesindheid nuwe moontlikhede skep. 


Scheffler wys dan na veertien stellings ten opsigte van die historiese Jesus 
(2015:266 e.v.). In die eerste plek beklemtoon hy dat Jesus wel `n Jood was, soos 
wat veral deur Barmen na vore gebring is. Hy wil die historiese Jesus dan binne sy 
Joodse verband verstaan. Die volgende saak wat hy beklemtoon, is die verwysing 
na “Abba” Vader wat daarop dui dat Jesus God as `n liefdevolle en `n Vader vol 
van meegevoel verstaan het. Die derde saak waarna hy verwys, is dat Jesus die 
koninkryk van God gebring het in'n Romeinse wêreld waar Jesus se verkondiging 
uiteindelik tot `n totale nuwe begrip van hoe mense moet leef beteken het. In 
die vierde plek verwys hy na die wysheid van Jesus en die beklemtoning van die 
wysheid wat Hy bring. In die vyfde plek is hy van mening dat Jesus’n apokaliptiese 
profeet was wat inderdaad die tye en die mense uitgedaag het, veral deur sy 
besondere aandag aan die armes en die verworpenes. In die sesde plek verwys 
hy daarna dat Jesus die liefde vir die naaste ook na die vyand uitgebrei het, wat 
vreemd was vir daardie tyd waarin Hy geleef het. In die sewende plek word na 
die beklemtoning van Jesus se vergifnis van sondaars wat dan ook die skuld en 
die las van die verwerping van mense weggeneem het, verwys. In die agste plek 
het Jesus veral vir die armes en die verworpenes omgegee. In die negende plek 
het Hy die siekes en hulle wat ly, ook geestelik ly, op 'n besondere manier hanteer. 
In die tiende plek het hy nie asketisme beklemtoon nie, maar was hy deel van 'n 
gemeenskap en het Hy vreugde in die gemeenskap beklemtoon. In die elfde plek 
het Jesus se familie-etiek daarop gedui dat dit nie net oor die verhouding tussen 
familielede handel nie, maar dat dit wyer strek as en vroue en kinders wat in die 
gemeenskap nie erken is nie, insluit. In die twaalfde plek het Jesus klem gelê op 
kinders, wat vreemd was vir daardie tyd. In die dertiende plek is hy van mening 
dat Jesus se beklemtoning van die liefde bevestig het dat geweld afgewys moet 
word. In die veertiende plek is hy van mening dat daar religieuse inklusiwiteit 


by Jesus voorgekom het. Dit is van belang omdat Jesus na die koninkryk verwys 

waar die mense van die Ooste en die mense van die Weste (Matt 8:11 en Luk 13:29) 
sal inkom en dat hulle dan daardie heerlikheid sal ervaar. Dit is van belang wat 
Scheffler sê en daar moet kennis geneem word van sy beklemtoning van die feit 
dat Jesus vanuit die liefde en vanuit die gesindheid nuwe verhoudings skep, maar 
Jesus skep juis hierdie verhoudings vanuit die diepe verhouding met die Vader 
omdat Hy Een is met die Vader. Dit sal in die dialoog met Islam en Judaïsme van 


die allergrootste belang wees. 


Dit is van belang om oor die historiese Jesus na te dink wanneer die Christologie 
en die sending benader word. Jesus het immers in hierdie wêreld geleef en sy 
lewe het betekenis vir die wyse waarop Hy die kerk uitstuur. Die gevaar is egter 
dat die historiese Jesus losgemaak word van die getuienis in die Skrif. Daarom 


moet die verband tussen Jesus en die getuienis in die Skrif steeds volgehou word. 


Wat van groot belang in die benadering van die historiese Jesus is, is dat daar 
nie gereken moet word dat die historiese Jesus en die Jesus van geloof so 
radikaal teenoor mekaar staan dat daar geen verband tussen hulle is nie. Dit 
beteken nie dat die historiese Jesus en Jesus van die geloof altyd so maklik met 
mekaar op dieselfde vlak gestel kan word nie. Wat wel van die grootste belang 
is, is dat die historiese Jesus en die Jesus van geloof inderdaad beide vasgelê 
het dat Hy van God kom. In die benadering van die historiese Jesus moet nie 
van `n vooronderstelling uitgegaan word dat Jesus alleen maar menslik is en nie 
van God kom nie. Ook in die verrekening van die verskillende aspekte van die 
historiese Jesus, moet aangedui word dat daar duidelike kenmerke is van Jesus 
as die Een wat van God kom. Dit sou’n miskenning van die historiese Jesus wees 
indien nie erken word dat Hy van God kom nie. Dit is inderdaad so dat vanuit 
'n positivistiese standpunt die historiese Jesus so benader kan word dat daar 
dan gereken kan word dat Hy inderdaad alleen maar menslik is en dat ons sy 
menslikheid, sy positiewe gesindheid, moet navolg. Dit is egter nie moontlik nie. 
Daar moet verstaan word dat die historiese Jesus ook in die Skrif aangebied word 
as die Een wat van God kom, as die Een wat uit God is, as die Een wat Een is 
mét God. Dit beteken dat die getuienis aangaande die historiese Jesus ook moet 
verreken dat Jesus Christus waarlik God is wat tot ons gekom het. In dié verband 


moet die pre-eksistensie van Jesus ook verreken word. 

3.2 DIE PRE-EKSISTENSIE VAN JESUS CHRISTUS AS DIE 
EEN WAT ONS VERSOENING IS 


Daar moet nou indringend gekyk word na die betekenis van Jesus se pre- 
eksistensie en die getuienis dat Hy Seun van God en waarlik God is. Dit het 
besondere betekenis vir die versoening wat Hy bewerk. Verskeie standpunte kom 
daaroor voor. Hierdie standpunte word oorweeg en met mekaar vergelyk. Nadat 
die verskille en ooreenstemming in die standpunte vasgelé is, word oorbeweeg na 
'n oorweging van die Skrif. Jesus Christus is uniek, maar dit is nie sy beklemtoning 
van liefde vir die naaste of sy wonderwerke wat Hom totaal uniek maak nie. 
Die pre-eksistenie van Jesus Christus is die finale onderskeid met alle ander 
godsdienstige leiers. Die belydenis van Nicea beklemtoon dit in die woorde “God 
uit God, Lig uit Lig en Waaragtige God uit Waaragtige God.” Hierdie getuienis 


moet nou verder oorweeg word. 


3.2.1 Nicea 325 


Die begrip homoousios was sentraal aan die belydenis van Nicea. Daarmee is 
uitgedruk dat Jesus Christus eenswesens met God die Vader is. Dit verskil van 
die begrip homoiousios of van dieselfde wese. Teen Arius word die eenheid van 
Jesus Christus en God bely. Volgens Heick (1965:91) was die inhoud en betekenis 
van die belydenis volledig Skriftuurlik al het die letterlike begrip nie in die Bybel 


voorgekom nie. 


Die groot belang van Nicea mag nie misken word nie. Nicea het inderdaad die 
besondere betekenis van Jesus Christus in die wêreld duidelik gemaak. Dit het 
inderdaad saamgehang met die kwessie rondom homoousios en homoiousios. 
Nicea beklemtoon dat Jesus Christus inderdaad transendent, Een met God is, 
en dit moet beklemtoon word om die volle betekenis van Jesus Christus te kan 
verstaan. Daarom sal die volheid van Nicea alleen maar verreken kan word indien 


in ag geneem word hoedat dit ook betekenisvol in die werklikheid verstaan word. 


3.2.2 Chalcedon 451 


Na Nicea het daar twee groot probleme voorgekom. As bely word dat die Vader 


en Seun wel Een God is, wat is hulle verhouding tot mekaar en as Jesus die Seun 

van God is en tog ook die Seun van Maria, wat is die verhouding tussen sy twee 
nature (Heick 1965:92)? By Chalcedon word die probleem opgelos deur te bely 
dat Jesus Christus se nature asungutos, atreptos, adiaretos, achoristos bestaan, 
naamlik onvermengd, onveranderd, ongedeeld en ongeskei. Heick (1965:187) is 
van mening dat daar steeds in die kerk bely moet word dat die tweede Persoon 


van die Triniteit geïnkarneer is in die historiese Jesus. 


Chalcedon 451 se betekenis kan dus nie misken word nie. Inderdaad word erken 
dat Jesus volledig mens geword het, maar aan die ander kant word ook erken 
dat in sy bestaan die twee nature onveranderlik na vore kom. Dit moet in die 


Christologie besonder sterk beklemtoon word. 


3.2.3 Eksponente oor Jesus Christus se goddelikheid 


3.2.3.1 Calvyn: Jesus Christus as ware God en ware mens 


Calvyn (Inst 1:111:1 en 2) laat geen twyfel dat Jesus Christus wonderbaar Een met 
God is nie. Vanaf die skepping is God geopenbaar as drie Persone in een wese. Die 
ware God is alleen so geopenbaar. Die Vader, Seun en Gees is Een God, maar tog 
is die Seun nie die Vader nie en die Gees nie die Seun nie (Inst 1:111:5). Christus 
se Godheid en Ewigheid hang saam (Inst 1:111:8). Die wonderwerke van Christus 
is verdere bevestiging van sy Godheid (Inst 1:111:13). Hy word ook in gebed 
aangeroep - `n saak wat God alleen toekom. Calvyn (Inst 1:111:19) beklemtoon 
ook dat die eenheid van God nie deur die onderskeiding in drie Persone opgehef 
word nie, want die Seun is Een met God die Vader omdat hulle saam een Gees 
het en die Gees is die Gees van die Vader en die Seun. Calvyn ontken nooit 
die menslike natuur van Christus nie, maar wil juis beklemtoon dat die Vader, 
Seun en Gees Een is en dat Jesus Christus se Goddelikheid bo alle twyfel staan 
(Inst 11:X11:1). 


Calvyn gee inderdaad getuienis aangaande die wonder van Christus. Daar moet 
aangetoon word dat hy nog nie die volle eksegetiese implikasies kon verreken nie 
aangesien verskeie teologiese ontdekkings eers later gevolg het, maar sy geniale 


greep op die betekenis van Jesus Christus kan nagevolg word. 


Calvyn beklemtoon dus dat Jesus Christus waarlik God is. Calvyn het egter 


hierdie betekenis van Jesus as ware God sinvol toegepas op die benadering 

van die mense van sy tyd. 'n Belangrike bydrae van Calvyn word as die extra 
Calvinisticum aangedui. Daarmee word bedoel dat alhoewel Jesus Christus die 
volheid van God verteenwoordig, die Goddelike Logos méér is as die Middelaar 
in sy verskyning. Die sterk beklemtoning van Jesus Christus se Godheid neem 
nie weg dat Hy nie die Vader is nie en dat die Godheid inderdaad meer insluit as 
die Middelaar. Dit neem nie weg dat Jesus inderdaad Een met die Vader is nie. 


Hierdie bydrae van Calvyn bly ook hier betekenisvol. 


3.2.3.2 Barth: Jesus Christus as die ware openbaring van die Gans Andere 


Rakende die vraag na die Godheid van Christus moet daar indringende gesprek 
gevoer word, veral ten opsigte van die teologie van Barth (1957 en 1978). God 
word as die Gans Andere beskou, as die Een wat in sy Heerlikheid en Majesteit 
(Barth 1957:273) totaal anders is as die menslike bestaan. Die Godheid van 
Christus weer egter steeds sterk na vore gebring. Moet dan inderdaad verstaan 
word dat Christus die Een is wat van God kom, die Woord van God en dat Hy 
ook Eenswesens met God beskou moet word? Barth se teologie is egter in hierdie 
opsig interessant. Barth (1978:94 e.v.) toon aan dat die eenheid van God en 
Christus juis op `n besondere wyse 'n verbinding is tussen die heerlikheid van die 
hemelse God en die aardse mens.” Daarom word terme gebruik soos die een wat 
na die veraf land toe gaan, die een wat na die veraf land homself verteenwoordig 
sodat hy hom in die veraf land bekend stel. Jesus Christus is die uitverkorene 
en die verworpene voor God. Juis daarom is die mens ook in Hom uitverkies en 
verwerp om tot volle heil in Hom te kom (Barth 1978:347).” In die teologiese 


41 Barth (1978:94) skryf: 


Between God and man there stands the person of Jesus Christ, Himself God and Himself 
man, and so mediating between the two. In Him God reveals Himself to man. In Him 
man sees and knows God. In Him God stands before man and man stands before God, 
as is the eternal will of God, and the eternal ordination of man in accordance with this 
will. In Him God's plan for man is disclosed, God's judgement on man fulfilled, God's 
deliverance of man accomplished, God's gift to man present infulness, God's claim and 
promise to man declared. In Him God has joined Himself to man. 


42 Barth (1978:347) bevestig die volle betekenis van Jesus Christus vir die verkiesing: 


The recollection for the elect is this. The distinction of God's relationship to them, and of 
their relationship to God, is originally and properly the distinction of Jesus Christ. It is 
He who is the Son and Friend of God. It is with Him that God is well pleased because He 
recognises His own countenance in Him. It is He who is the secret of God, which is the 
basis of the fact that there is such a distinction for others also. 

diskussie word die vraag gevra of Barth nie baie sterk beklemtoon het dat in die 
materialiteit van die menslike bestaan Jesus Christus beskou moet word as God 
se antwoord op die krisisse van die menslike bestaan nie. Is Christus dan nie 
juis die Goddelike materialiteit in die wêreld wat dan so ook op daardie wyse 
die teenwoordigheid van God in die menslike bestaan inbring nie? Vir Barth bly 
God die totale Gans Andere en godsdiens word daarom as’t ware onaanvaarbaar 
omdat dit die Gans Andere probeer vasvang in menslike en aardse denke. God bly 


totaal anders omdat Hy die Een is wat van die ander werklikheid kom. 


Matthias (2014:12 e.v) toon aan dat daar tussen Luther en Barth besondere 
ooreenkomste is. Beide benader die versoening vanuit ’n teologiese perspektief. 
Dié benadering beklemtoon dat die versoening nie in ontologiese of Aristoteliese 
sin nie, maar sterk Christologies verstaan moet word. Dit is duidelik dat die 
Lutherse en die Barthiaanse posisie die Christologie'n a prioriese en fundamentele 
karakter van die versoening maak (2014:15). Barth is daarom geneig om die 
voorrang van die Christologie deurgaans te beklemtoon. Daarom beklemtoon hy 
dat Christus dienskneg maar ook Here is wanneer hy oor die verheffing van die 
mens praat (2014:16). 


Matthias (2014:18) is van mening dat Barth sy gedagtes uitwerk binne die 
verbondsteologie. Regverdiging, heiligmaking en roeping en die drievoudige 
roeping van Christus, priesterlik, koninklik en profeties word verstaan as die 


werk van die Heilige Gees. 


Barth lewer `n betekenisvolle bydrae tot die debat oor die betekenis van Jesus 
Christus. Die erkenning van sy totale unieke karakter en bestaan verheerlik Hom 


in 'n besondere sin. 


Barth se besondere betekenis is dat hy Jesus Christus as die enigste Woord van 
God gesien het. Indien Jesus in hierdie wêreld geëer moet word, moet Hy altyd 
vanuit die begrip dat Hy die enigste Woord van God (Joh 1:1) is, vereer word. 
Alhoewel daar met die formulering verskil kan word - enigste Wood van God - is 
die klem op die heerlikheid van Christus besonder betekenisvol. Vir Barth was die 
betekenis van Jesus dus volledig in die feit dat Hy gekom het om heil te bring. Die 
ware Woord van God is Jesus Christus en daar kan nie rakende Jesus Christus iets 


benader word sonder om te erken dat Hy waarlik van God kom nie. Dit maak dit 

moontlik om die heerlikheid van Jesus Christus op 'n baie unieke en besondere 


wyse te beklemtoon. 


3.2.3.3 Heyns: Christus van Bo 


Heyns (1978:229) beklemtoon dat die Christologie in `n baie besonderse sin 
moet uitgaan van die ou klassieke getuienis aangaande Christus as Seun van 
God wat volledig mens geword het. Hierdie belydenis beklemtoon hy vanuit die 
Skriftuurlike antwoorde. Hy verwys daarna dat die Christologie nie geformuleer 
kan word anders as by wyse van Petrus se antwoorde op die vraag: “Wie sê julle 
is ek?”, naamlik dat Christus die Seun van die lewende God is. Die Christologie 
wil dit verder uitbou en betekenis daaraan verskaf. Wat die benadering tot die 
Christologie betref, verset hy hom teen enige gedagte dat die Christologie van 
onder af benader moet word. Hy wil dit baie duidelik van Bo af, van God self af, 
benader. Christus moet verstaan word in die lig van die Openbaring van God wat 


van Bo af kom. 


Ten opsigte van die motief vir die inkarnasie is dit vir Heyns baie duidelik dat 
spekulatiewe motiverings oor die inkarnasie eenkant gelaat moet word, en dat 
Christus altyd gesien moet word in verband met die verhouding tot die mens 
as sy/haar Middelaar. Die herskeppingstaak wat in die Skrif baie duidelik na 
vore gebring word, moet erken word. Christus moet dus nie los gesien word van 
dit wat Hy vir die mens kom doen het nie, maar aan die ander kant moet dit 
ook nie weer gesien word asof Christus nie van alle ewigheid af bestaan nie. 
Daarom beskou Heyns die beklemtoning van vere Deus et vere homo so belangrik 
(1978:239). Heyns beklemtoon dat Jesus Christus volledig mens en volledig God 
is. Hy is nie half-God en half-mens nie, ook nie 'n skyn-God of 'n skyn-mens nie. 
Daar bestaan wesenseenheid tussen God en mens — volle God en volle mens 
(1978:240). 


Wat Christus se natuur betref, word vanuit die tradisionele Christologieë 
beklemtoon dat sy Goddelike natuur in die Bybel bevestig word. Christus 
se voortydelike pre-eksistensie word in die Triniteit gevind (1978:241). Die 
menswording van Christus het nooit die historiese Triniteit in gedrang gebring 
nie, omdat Christus op ’n besondere wyse die verteenwoordiger van die 
Goddelike Logos binne die Triniteit is. Sy menslike natuur word ook bevestig deur 
verskillende Skriftuurlike getuienisse. Die mensheid en Godheid van Christus is 

nie konkurrente van mekaar nie en moet nie teenoor mekaar gestel word nie, maar 
moet deur die geloofsoog as die wonderbaarlike eenheid van hierdie Een mens, 
Jesus Christus, wat meer as die mens is, want God is ook volledig teenwoordig in 


Hom, gesien word. 


Verder beklemtoon Heyns die totale sondeloosheid van Jesus en is hy van mening 
dat Hy, ten spyte van die feit dat daar in Hebreërs staan dat Hy gehoorsaamheid 
geleer het, nie gegroei het tot’n gehoorsame persoon nie, maar dat Hy verdieping 


ondergaan het in sy gehoorsaamheid wat Hy al reeds in die begin gehad het. 


Ten opsigte van die eenheid van die persoon word ook verwys na die klassieke 
getuienisse aangaande die nature van Christus, naamlik onvermengd, onveranderd, 
ongedeel en ongeskei. Hierdie eenheid in Christus is `n volledige eenheid wat 
erken moet word (1978:248). 


Ten opsigte van die state van Christus se bestaan, naamlik die staat van 
vernedering en die staat van verhoging, meen Heyns (1978:258) dat dit baie 
duidelik is dat die lyding van Christus in die staat van vernedering van essensiële 
belang is, alhoewel hy baie skerp waarsku teen enige gedagte van teopasgitisme. 
Hy wil dit baie eerder verstaan as Christopasgitisme. Wat die staat van verhoging 
betref, is daar sterk aanduiding van die wonderbaarlike opstanding van Christus 
wat beklemtoon moet word. Heyns meen dat die opstanding die beklemtoning 
en bevestiging van die versoening met God is en dat dit deur die geloof vasgegryp 
moet word (1978:265). Verder beklemtoon hy dat, alhoewel die hoe van die 
opstanding nie vasgestel kan word nie, die dat van die opstanding deur verskeie 
Bybelse getuienis onweerlegbaar vasgelê word — veral onder meer deur die 
verskynings van Jesus wat nie bloot net projeksie van hooggespanne mense was 


nie, maar 'n aanduiding was van die opgestane heerlikheid van die Gekruisigde. 


Hy wys ook op die Christus-regering wat vanuit die heerlikheid aan God se 
regterhand maar ook vanuit die wederkoms bevestig word (Heyns 1978:268). Ten 
opsigte van die versoening met God beklemtoon hy dat, wat die standpunte van 
Abelardes en Anselmus betref, daar by dié van Anselmus aangesluit moet word. 
Dit behels dat Christus sy lewe as 'n offer van versoening gegee het sodat Hy die 
versoening bewerk het deurdat Hy die toorn van God oor die mens en die straf 
daarmee saam wegneem. God het uit sy liefde besluit om Jesus te stuur sodat 


die verhouding herstel kan word. Jesus se gehoorsaamheid is plaasvervangend 

en bring die heil vir die mens teweeg. God bly altyd die inisiatiefnemende subjek 


van die versoening (1978: 284). 


Heyns (1988:132-133) lê sterk klem op die heerlikheid van God wat deur Christus 
vertoon word soos deur sy verskillende Name beklemtoon word, asook deur sy 
Goddelike deugde, Goddelike werke en Goddelike eer wat wel etiese betekenis 
het vir die lewe van die mens op aarde. As mens voor God word die mens opgeroep 
om voor God te lewe en Christus maak dit vir hom/haar moontlik. Die mens wat 
gebonde is aan God se Woord en Wet, word deur Christus vernuwe sodat hy 
gehoorsaam aan God kan wees en herstel kan word tot `n nuwe verhouding met 
God (1988:135). Die mens voor God sluit ook die ongelowige in sodat ook hulle 
in die etiese verhouding met God gestel kan word, want God handel ook met die 
mens op wie Hy eiendomsreg het en roep daardie mense ook op om voor Hom in 
'n nuwe verhouding te kom lewe. Die mens kan egter nie sonder God bestaan nie 
en hiervoor vind Heyns die diepste Christologiese bewys in Jesus Christus self. 
Die mens wat dus wel aan sy bestemming beantwoord het, is die mens wat juis 
in daardie verhouding met Jesus Christus die wonder van die nuwe lewe vind en 


ondervind. 


Daar kan kritiek teen Heyns uitgespreek word in die sin dat hy nie die volle 
implikasies van die (reeds in sy tyd) resente oorwegings van die Nuwe 
Testamentiese wetenskap oor die titel Seun van God verwerk nie, maar hy toon 


tog oortuigend aan dat die Skrif die Godheid van Christus nie misken nie. 


Hy sluit by Calvyn aan en beklemtoon dus die Goddelikheid van Jesus volledig. Hy 
gebruik die verskillende titels van Jesus om dit te beklemtoon. Moderne eksegete 
sou versigtiger wees daarvoor, soos wat onder andere by Lampe (2016:s.p.) en 
andere voorkom. Hulle vra of die titels van Jesus Christus volledig aantoon dat 
Hy Seun van God is en dat Hy God uit God is. Heyns is van mening dat die 
volledige reikwydte van die Nuwe Testamentiese benadering erkenning aan Jesus 
se unieke karakter verleen. Hierdie unieke karakter moet erken word en het 


betekenis vir die verstaan van die Christologie. 


3.2.3.4 Jonker: Jesus se unieke verhouding tot die Vader 


Jonker (1977:167) beklemtoon dat die uitsprake in die Nuwe Testament waaruit 


dit duidelik blyk dat Jesus waarlik God is, evangelie is omdat dit juis aantoon dat 

die mens Jesus Christus God sélf is wat in die vlees geopenbaar is. Die unieke 
verhouding tussen Jesus en die Vader word ondubbelsinnig in die Nuwe Testament 
aangetoon. Christus is ook nie maar net 'n besondere instrument in die hand van 
God soos die funksionele Christologieë wil beklemtoon nie. Jonker (1977:168 e.v.) 
verwys veral na die volgende sake: Christus word as Seun aangedui wat verskil 
van gelowiges as kinders van God, die titel Logos wat aandui dat Christus dié 
Woord van God is, die titel kurios, wat in die Septuagint vir God gebruik word 
en die funksie wat aan Christus toegeken word is wat in die Ou Testament 
aan God toegeken is. Jonker (1977:172) skryf: “Christus is eenvoudig God in sy 
heilsopenbaring. Niks minder as dit kan op grond van die Nuwe Testament gesê 


word nie” (Beklemtoning Jonker). 


Jonker (1977:174) skryf, nadat hy al die getuienis oorweeg het, dat die funksionele 
Christologieë, wat dikwels skriftuurlike dinge oor Christus sê, egter nie ten volle 
reg aan Hom laat geskied nie. Dit wat Christus gedoen en gesê het is so ryk en 
so betekenisvol dat die volheid daarvan alleen verstaan kan word in die diepe 
verstaan van sy verhouding met sy Vader. As die Christologie bloot as `n funksie 
van Christus beskou word, soos dit by die funksionele Christologieë voorkom, 
word die volle verstaan van Christus se lewe en werk nie verreken nie — veral in 
'n besondere sin sy verhouding met sy Vader wat in die oud-kerklike belydenisse 
(veral in Chalcedon) sy finale formulering verkry. Daarom is Jonker dan ook van 
mening dat om ten volle reg aan Christus te laat geskied daardie belydenis nog 


steeds verreken moet word. 


Jonker se totale respek vir die Godheid van Christus is merkwaardig. Soos Heyns 
maak hy nie genoeg erns met die uitdagings van die resente teologiese wetenskap 
nie, maar toon tog aan dat die dogmatiese oortuigings steeds vanuit die Skrif 


beantwoord moet word. 


Jonker tree in die kragveld van die intense debat met ander Christologieë in 
om aan te toon dat Jesus Christus waarlik God uit God is. Jonker verduidelik 
hoedat daar vanuit die Skrif 'n antwoord kan kom op die vrae wat gestel word 
deur verskillende Christologieë en hoedat daar dan uiteindelik vasgestel kan 
word dat Jesus Christus inderdaad God uit God is. Jonker laat hom nie verlei om 
oppervlakkig te verduidelik dat Jesus maar net eenvoudig erken moet word as 
Seun van God nie. Hy tree in gesprek, hy worstel met ander teoloë en kom tot die 


gevolgtrekking dat die heil in Christus sterk na vore kom. 

3.2.3.5 Kärkkäinen: Die pre-eksistensie van Jesus 


Kärkkäinen (2013) dui aan dat die vraag na die Christologie die eerste beginsels 
van die Chalcedonse diskussie insluit.” Die vraag is dus op watter wyse verstaan 
moet word dat Christus waarlik God is wat mens geword het en wat die verhouding 
tussen sy goddelike en menslike nature is. In die teologiese diskussie kom die 
vraag na die Godheid van Christus telkemale na vore. Daar is inderdaad dan ook 
vanuit verskillende perspektiewe vrae rakende die Godheid van Christus. Vanuit 
sommiges se nuwe perspektief word voorgehou dat ondersoeke in die teologie 
aantoon dat heelwat materiaal in die Evangelies aangaande Christus berus op 
bronne wat reeds in die Rabbynse wêreld bestaan het en dat die Christus van die 
Evangelies eintlik 'n gepostuleerde persoon is wat dinge sê wat reeds bekend was 
in die Rabbynse wêreld van sy tyd. Die vraag word dan verder gevra of Christus 
nie bloot 'n menslike figuur was, self 'n gepostuleerde menslike figuur wat onder 
bepaalde omstandighede opgetree het en sekere dinge gesê het nie. Daar word 
selfs beweer dat Christus hoegenaamd nie as God of Seun van God beskou kan 
word nie, omdat sy optrede menslik was en in menslike taal deurgegee word. Die 
vraag na die Godheid van Christus word egter deur Kärkkäinen (2013:97 e.v.) op 
'n besondere helder wyse hanteer. Die onmiddellike vraag rondom die Godheid 
van Christus sluit aan by die koningskap van Christus en die aanvaarding van 
die koningskap van Christus. Die koningskap van Christus van die hemelse 
koninkryk beklemtoon dat Hy inderdaad God is. Dit was Athanasius wat sterk 
klem gelê het op die feit dat Christus van nature homoousios (eenswesens) met 
God is. Daar is `n reeds vermeld dat daar `n klein onderskeid tussen homoiousios 
(soortgelyk), en homoousios (eenswesens) met God is. Athanasius beklemtoon 


dat Christus eenswesens met God is en nie net van dieselfde wese as God nie. 


43 Kärkkäinen (2013:114) verduidelik die betekenis van Chalcedon soos volg: 


In the final analysis, the guestion of the continuing value of the Chalcedonian formula is 
a wide-ranging hermeneutical decision. A related guestion is the genre of the Definition 
itself. Its basic affirmation, namely, the coming together of the divine and human in 
an irreversible yet distinguishable unity, can be appropriately called a mystery and 
metaphor. It is mystery in the sense that it goes byond human capacity to understand. 
lt is paradox in the sense that it is a statement against our expectations. However, it is 
not paradox in the sense of being so much against reason that it is a contradictory or 
senseless statement. Finally, it is metaphor in the sense defined above: a picture of reality 
that goes beyond ordinary language, yet depicts events that have happenend. So, it is a 
‘true’ metaphor. 

Teenoor Athanasius het Arius gestaan wat beklemtoon het dat Christus `n 
goddelike wese is, maar dat Hy nie van dieselfde wese as God is nie, en dat sy 
menslikheid beklemtoon moet word. Hy het volgens Arius dus as menslike wese 
geleef en bestaan en Hy moet daarom in daardie sin verstaan word as menslike 


wese wat op aarde geleef het. 


Kärkkäinen (2013:179) is egter van mening dat die leer aangaande die pre- 
eksistensie nie vanuit die Hellenisme kom nie maar vanuit die kerk se Joodse 
wortels. Hy beklemtoon baie sterk dat die Ewigheid van God, dus die Ewige 
bestaan van God self, die grondslag van die pre-eksistensie van Jesus vorm en 
dat Jesus dan juis daarom binne die ruimte van sy goddelike karakter beskou 
moet word. Dit beteken dat daar in `n besondere sin verstaan moet word dat 
die evangeliste en ook Paulus die klem lê op die ewige bestaan van Christus 
asook sy goddelike bestaan. Dit word juis deur Johannes bevestig in die Logos 
Christologie in Johannes 1, wat die ewige bestaan van Christus as ewige Logos, 
as ewige Seun van God beklemtoon en wat juis die evangelie verder inlui. Daar 
kan baie min twyfel wees dat die beklemtoning van die Logos as ewig met God 
juis ook die wonderwerke en die betekenis van sy aardse lewe in die res van die 
Evangelie volgens Johannes bepaal. Christus as ewige Seun van God wat in die 
begin was, met God was en van alle ewigheid af met God bestaan, kom in die 
werklikheid na sy eie mense sodat sy eie mense Hom kan aanneem. Die probleem 
is juis dat sy eie mense Hom nie aanneem nie, en dat Hy binne in hierdie 
werklikheid waar hy nie deur die eie mense aangeneem word nie, heerlikheid 
en die majesteit van God moet bevestig sodat verstaan kan word dat Hy God uit 
God en Lig uit Lig is. Hierdie verskyning van Christus as God wat mens word in 
die Johannes-evangelie beklemtoon dan juis ook sy eenheid met YAHWEH. Die 
eenheid met YAHWEH word in geen onduidelike taal voorgedra nie maar dit 
kom ook by Paulus na vore. In Filippense 2 bly die baie belangrike kwessie oor 
hoe ons moet verstaan of watter wyse God in sy heerlikheid in Christus Homself 
vertoon, want Christus wat as Seun van God dit geen roof ag om met God gelyk 
geag te wees nie, word aan die mens gelyk. In Filippense 2 word die unieke 
eenheid van Christus met God beklemtoon, en dit sou dan een van die vroegste 
getuienisse wees aangaande die teenwoordigheid van God in Christus. Dit is dus 
baie duidelik dat die ewigheid en die heerlikheid van Christus beklemtoon moet 


word as ons die volheid van die Christologie wil verstaan. Christus is die Een uit 

wie en deur wie en tot wie alle dinge is en Chalcedon het daarom ook in geen 
onduidelike taal gepraat van onvermengd, onveranderd, ongedeel en ongeskei 
nie. Die Goddelike teenwoordigheid in die mens Jesus Christus het `n unieke 
eenheid tussen Goddelike en menslike natuur tot gevolg gehad wat op ’n baie 
wonderlike wyse beklemtoon moet word. Dit is juis hierdie Goddelikheid wat op 
'n baie unieke wyse die heerlikheid van Christus en die heerlikheid van sy Naam 
beklemtoon. Daarom kan bevestig word dat in Christus die koningskap van God 


unieke waarde verkry. 


Kärkkäinen (2013:116) verwys na die implikasies van metafisika in die Christologie 
en wys daarop dat Chalcedon wel diepgaande metafisiese grondslae veronderstel. 
Hy verwys ook na die Rooms-Katolieke dogmatikus Walter Casper wat bevestig dat 
die Christen vanweë sy/haar geloof verplig is om’n metafisikus te word en dat die 
vraag eerder is watter soort van metafisika nagevolg word. Kärkkäinen (2013:116) 
erken dat as ons korrekte verstaan van die teenwoordigheid van Christus wil hê, 
ons tog die metafisiese aspek daarvan moet erken en dit ook moet vaslê. Christus 
se teenwoordigheid het dus 'n spesifieke metafisiese implikasie en die vraag van 
die Woord wat vlees geword het asook die inkarnasie en die Tri-eksistensie is van 
belang. Die vraag na die vleeswording word deur Thomas Aguinas rondom die 
inkarnasie in sy Summa Theologia gevra, naamlik sou God van alle ewigheid af in 
sy goedheid mens word, sou hy dan van alle ewigheid af sonder die vlees bestaan 
het (Kärkkäinen 2013:143-144)? Aquinas beskryf dan vier sake. Die eenheid met 
die menslike natuur van Christus het God, wat van alle ewigheid dieselfde is, nie 
verander nie, maar die menslike natuur wat veranderlik is, is met die goddelike 
natuur verenig. Tweedens: Alhoewel dit nie vir die menslike natuur aanneemlik is 
om met die goddelike verenig te word nie, is dit vir God in sy goedheid vir die eis 
van verlossing goed om met die menslike natuur te verenig. Die derde punt: Dit 
is vir God die Skepper goed om met die menslike natuur te verenig, alhoewel van 
'n ander goddelike natuur, waarvan die outeur God self is, en die vierdens soos 
Augustinus reeds geleer het, God het mens geword en dit beteken nie dat hy sy 


mag en status verloor het nie, as die EEN wat die volle menslikheid inneem. 


Kärkkäinen (2013) hanteer die betekenis van Jesus Christus deurgaans in die 


lig van ander teistiese tradisies. Hy wys op ooreenstemming maar ook daarop 

dat die unieke betekenis van Jesus Christus nie bloot op dieselfde vlak as ander 


tradisies gestel kan word nie.“ 


Kärkkäinen se betekenis is daarin geleë dat hy ook ten volle besef dat daar 
erken moet word dat Jesus Christus se menswording van besondere betekenis 
is. Kärkkäinen worstel ook met die probleem van hoedat Jesus in sy menslikheid 
bestaan en hoedat Jesus as mens na vore kom. Hy toon dus aan dat die pre- 
eksistensie ook die mensheid insluit. Maar Kärkkäinen wil beklemtoon dat Jesus 
Christus inderdaad in die lig van die getuienis van die Skrif erken moet word as 
God wat mens geword het. Soms oorspan hy die vergelyking met ander teïstiese 


tradisies en die verskille daarmee moet sterker aangetoon word. 


Kärkkäinen (2013:116) laat egter geen twyfel dat ’n metafisiese erkenning van 


Jesus Christus se menswording aanvaar moet word nie. 


3.2.3.6 Dunn: Progressie aangaande die belydenis aangaande Jesus se 
pre-eksistensie 


Die hele vraag van die pre-eksistensie word dus ontsettend belangrik. Die 
erkenning van die pre-eksistensie van Christus in die vroegste bronne word 
egter bevraagteken deur Dunn (1989), wat van mening is dat die ontwikkeling 
van die belydenis aangaande die pre-eksistensie uit die geloofsoortuiging en 
geloofstandpunte van die Hellenistiese omgewing waarbinne die vroeë Christene 
geleef het, afkomstig is. Hulle het dan om daardie rede die pre-eksistensie van 
Jesus vasgelê. Die pre-eksistensie van Jesus is beskou as iets wat ontwikkel het 


binne die teologiese denke van die vroeë Christene. 


Dunn (1989) gaan van die standpunt uit dat daar `n besliste progressie in die 
verstaan van die Christologie in die Nuwe Testament is. Die inkarnasie van 


Christus as Seun van God beteken nie dat daar byvoorbeeld by Christus self `n 


44 Kärkkäinen (2013:147) skryf in hierdie verband: 


Speaking of the wider context of embodiment and its link with incarnation is not to 
compromise the traditional Christian insistence on the particularity of the incarnation, 
God-become-human, in the historical figure of Jesus Christ. On the contrary, it is to 
make that particular and unrepeatable act of God more meaningful in the wider context 
of the whole history of the triune God's salvific works. In this wider framework of the 
understanding of embodiment, there is an important link between Christian faith and 
some other theistic traditions. 

duidelike beeld of 'n verstaan van sy ewige bestaan by God en sy menswording 
is nie. Die ontwikkeling in die Nuwe Testamentiese getuienis dui volgens Dunn 
daarop dat sekere aspekte aan die begin nie goed ontwikkel was nie en later al 
meer ontwikkel is. Dit is veral rondom die konsep van die inkarnasie van Christus 
as God wat mens geword het, dat Dunn aandui dat daar by Paulus byvoorbeeld 
'n ander verstaan as by byvoorbeeld later by Johannes was en dat daar groei 
en ontwikkeling was in die verstaan van die begrip van die menswording 


van Christus. 


Daar is veral twee sake wat vir Dunn van belang is. Die eerste is dat hy besonder 
klem lê op die historiese konteks van betekenis. Hy wil inderdaad verstaan 
hoedat die teks binne die historiese konteks verstaan is, en wat die historiese 
konteks en betekenis van daardie teks in sy historiese verband was. Die tweede 
is sy konseptualiteit in verandering waar hy probeer aantoon dat daar binne die 
konseptualiteit van die verstaan van die inkarnasie verandering voorgekom het 
wat bepaalde betekenis het (Dunn 1989:X1V). 


Dunn bespreek sekere aspekte intensief, veral die betekenis van Filippense 
2:6-11 en Kolossense 1:15-20. Die vraag is egter of Dunn hierdie tekste op die 
korrekte manier interpreteer. Dunn vra of ons nie hier te doen het met `n Adam- 
tipologie en dat Christus op die wyse waarop Adam een was met God, moet 
verstaan dat die eenheid met God van daardie tydperk af kom nie. Die eenheid 
met God bestaan dus in die eenheid wat van Adam af kom en nie soseer in die 
eenheid van die synseenheid met God as sodanig nie. Dunn wil dan ook nie 
erken dat daar reeds by Paulus `n volledig ontwikkelde ewigheidsChristologie 
en pre-eksistente Christus is nie. Dunn (1989:114) verstaan dus Filippense 2:6-11 
binne die raamwerk van die Adam-tipologie, dat Christus soos Adam Hom nie 
beskou het as die Een, alhoewel hy in die vorm, die beeld, die gelykenis van 
God is, wat Hom moes vasgryp aan God nie. Hy was onder die sonde as't ware 
verkoop en Hy moes gehoorsaam word, tot aan die dood om later verhef te 
word. Die betekenis van die Adam-beeld is vir Dunn van groot belang. Dit raak 
ook Kolossense 1:15-20, waar die konteks van betekenis en konseptualiteit van 
verandering vir hom van besondere groot belang is, omdat hy meen dat daar 
in hierdie gedeelte `n verhouding kom met die sogenaamde wysheidskategorie 
rondom die Christologie (Dunn 1989:XIX). 

Dunn (1989:12 e.v.) benader die Christologie vanuit verskillende konsepte. Hy 
skryf oor die begrip, Seun van God, dat hierdie konsep buitengewoon verskillend 
in die antieke tyd geinterpreteer is en hoedat daar vanuit die verskillende 
perspektiewe in die antieke tyd ook binne die Joodse geskrifte 'n verskeidenheid 
van begrippe daarrondom na vore gekom het. Wat die begrip Seun van God 
betref, wys hy daarop dat die Joodse apologete reeds vroeg daarna verwys het 
sonder om daardeur werklik letterlik te bedoel dat daar `n verhouding tussen 
God en mens is. Die begrip Seun van God het egter besondere betekenis gekry 
in Jesus Christus en is deur Hom op `n besondere wyse voorgedra, veral met die 
konsep, Abba, Vader. In die vroeg-Christelike getuienis is daar dus die bevestiging 
dat Jesus as Seun van God erken is (1989:19). Dunn is egter van mening dat in die 
vroeë Christendom dit eers in die Johannese geskrifte beskou word as Goddelike 
Seunskap, persoonlike pre-eksistensie van `n Goddelike wese, wat na die wêreld 
gestuur is en waarvan die hemelvaart die voortsetting van die intieme verhouding 
met die Vader is (1989:59). Dunn (1989:64) is dan van mening dat in die vroegste 
periode van Christendom, die begrip Seun van God nie die voor die hand liggende 
saak in die Christologie was wat die inkarnasie en die pre-eksistensie bevestig 


het nie. 


Wat die Seun van die mens betref, wys Dunn (1989:95) daarop dat dit eers in die 
Christelike konsep is dat die persoon van die Seun van die mens met Daniël 7 
in verband gebring word as 'n goddelike persoon en dat Hy in daardie opsig met 
Jesus in verband gebring word. Dit kom volgens hom eers in die laaste dekade 


van die eerste eeu na vore. 


Dunn (1989:196) beklemtoon ook dat die begrip wysheid van God ook in 'n baie 
besonderse sin verwys na die implikasie van Christus as die besonderse wese 
wat van God kom. Daarom beskou hy die begrip wysheid van God as een van die 
sterkste aanduidings van hierdie besondere verhouding. Die vroeë Christene het 
daarom die betekenis van wysheid van God so aangewend omdat hulle daardeur 
so sterk as moontlik die betekenis van Jesus wou bevestig. Die konsep Woord 
van God kom veral in Johannes sterk na vore. Dit is die sterkste aanduiding van 
die pre-eksistensie van Jesus. Dit beteken ook dat daar ontwikkeling plaasgevind 
het nie sodat daar uiteindelik in Johannes die bevestiging gegee word van die 
pre-eksistensie van Jesus. Die Goddelike wil van God in Christus word bekend 


gemaak en die heerlikheid van Christus kom juis daarin na vore. Dunn (1989:248) 

handhaaf steeds die gedagte dat daar ontwikkeling was aangaande die heerlikheid 
van inkarnasie en hy is van mening dat die skrywer van Johannes 1:1-16 die 
eerste persoon was wat `n stap geneem het wat geen Hellenistiese Joodse outeur 
ooit sou geneem het nie en dit is om die Woord van God as `n spesifieke persoon 
aan te teken. Dat daardie persoon dan in ’n besonderse pre-eksistensie Seun 
van God is wat na die wêreld gekom het word bevestig (1989:249). 'n Klimaks 
word bereik wanneer God se heerlikheid en sy mag in die persoon van Jesus 
Christus versinnebeeld word. Dit is dan God se duidelikste self-ekspressie, God 
se laaste Woord. Dunn se gevolgtrekking is dan dat 'n mens nie moet reken dat 
die aanduidings aangaande Christus net een bepaalde vorm van Christologie 
beklemtoon nie en dat daar verskillende konseptualiserings van Christus in 
die Nuwe Testament is wat op verskillende maniere op mekaar inspeel om die 
betekenis van Christus te verduidelik. Sommige is selfs tot 'n mate teenstrydig 
met mekaar, maar dit moet verstaan word as betekenisvol binne die breë verband 


van die Nuwe Testament. 


Dunn (1998:292) trek beslissende gevolgtrekkings ten opsigte van Paulus se 
Christologie. Hy is van mening dat Paulus wel begrip van die pre-eksistense 
Christus het, maar dan ten opsigte van die pre-eksistensie wat uit die wysheid 
wat by Christus voorkom. Dit is dieselfde prehistoriese bestaan van Adam wat die 
beeld vorm waarop sy lewenskragtige Adam-Christologie gebou word. Daarom 
wil hy juis nie'n Christologie beklemtoon wat losstaan van die wysheid in Adam- 
Christologieë nie en meen hy dat Paulus nie Christus se pre-eksistensie verstaan 
in die sin van die latere Niceaanse en Chalcedonse Christologieë nie. Daarom wil 
hy ook die verhouding met die identifikasie met die Gees in 1 Korintiërs 15:45 
besonder sterk beklemtoon. Dunn is dan ook van mening dat dit veral ten opsigte 
van die opstanding van Christus is, dat die verstaan van die pre-eksistensie van 


Jesus binne die Adam en die wysheid Christologieë na vore kom.” 


45 Dunn (1998:262) vat sy standpunt soos volg saam: 


Initially at least Christ was not thought of as a divine being who had pre-existed with 
God but as the climatic embodiment of God's power and purpose - his life, death 
and resurrection understood in terms of God himself reaching out to men. Christ was 
identified not with some heavenly redeemer figure but with God's creative wisdom, 
God's redemptive purpose, God's revelatory word expressed in a final way that made the 
Christ-event the normative definition of divine wisdom and revelation - God's clearest 
self-expression, God's last word. (Beklemtoning Dunn). 

Die dood en opstanding van Christus staan dan sentraal ten opsigte van die 
Christologiese momente. Christus is die kern en die fokus van genade. Daarom 
sê Dunn dat die fundamentele struktuur van Paulus se Christologie juis is dat die 
ooreenkoms en die spanning tussen die Adam en wysheidsteologieë heenwys na 
die feit dat Christus wel God en mens sou wees. In Christus kry ons die finale 
betekenis van mensheid, maar in die beeld van God is daar kreatiewe wysheid en 
die beeld oorbrug mensheid en Godheid (1998:293). 


Dunn se bydrae is van groot belang, maar verskeie leemtes kan aangedui 
word. Daar sal getoon word hoedat Paulus reeds in Filippense 2 Jesus se totale 
EENHEID met God beklemtoon. Daar is dus vroeë getuienis van EENHEID met 
God. Kolossense 1 bevestig ook in geen onduidelike taal dat die EENHEID met 


God ononderhandelbaar is. Daarheen word later breedvoerig verwys. 


As teenstem word Dunn se benadering hier na vore gebring. Dunn erken dat 
Jesus later in die kerk as God uit God bely is, maar hy beklemtoon nie dat dit 
reeds by die heel vroegste Nuwe Testamentiese bronne voorkom nie. Dunn toon 
dus aan dat daar ’n vooruitgang, 'n ontwikkeling in die denke aangaande die heil 
van God is, en dit moet na vore kom. In gesprek met Dunn kan aangetoon word, 
en sal aangetoon word, hoedat daar vanuit die vroegste bronne reeds erkenning 


van Jesus Christus as Seun van God, as God uit God is. 


Maar dit beteken nie dat daar nie kennis geneem moet word van die intrinsieke 
vrae wat Dunn vra nie. Het daar inderdaad ontwikkeling plaasgevind? Sekere 
aspekte van ontwikkeling moet erken word, sodat ’n mens byvoorbeeld by die 
Johannes-evangelie 'n baie meer ontwikkelde erkenning van die heil in Christus, 
as God uit God sien. Daardie ontwikkeling het bepaalde voortgang gehad en dit 


moet erken word. 


3.2.3.7 Schreiner: Jesus as ware Seun van God 


In teenstelling met Dunn vind Schreiner (2013: 544-546) tog `n verhouding tussen 
wat Paulus van Christus verstaan en die Dawidiese Ryk, dit wil sê die Messiaanse 
Ryk. Hy verstaan dat Christus vanuit die nuwe ryk wat uit Dawid ontstaan het, 
sowel as die Adam-Christologie en die Abraham-betekenis van Christus as `n 
nageslag van Abraham, reeds as unieke openbaring van God gesien word. Hy is 


van mening dat Jesus se besondere verhouding met God deur Paulus uitgedruk 

word wanneer hy die begrip Seun van God gebruik. Israel en Dawid is geroep 
om as nuwe Adam en seuns van God op te tree, maar Israel en Dawid het gefaal, 
en dit is alleen in Jesus wat die ware Adam en die ware Seun van God na vore 
kom. Daarom word die ware heerskappy wat aan Adam toegeken is, aan hom 
toegeken. Dit vind volledig neerslag in die feit dat Hy uit die dood opgestaan het. 
Verder beklemtoon Schreiner (2013:547) dat die fundamentele tema in die Skrif 
is dat YAHWEH God is en dat YAHWEH die Here is. Hulle wat hulle voor God 
as die Here verootmoedig en Hom erken, ook daarin erken dat die Seun, dit is 


Christus, as Here erken moet word. 


Schreiner (2001:152 e.v.) beklemtoon die verhouding tussen Jesus en Adam op 
'n besondere wyse en verwys veral na Jesus as tweede Adam, maar dan in die 
sin dat Jesus wel totaal anders as die eerste Adam is. Hy verwys na Romeine 
5:15-19 waar die eerste Adam sonde, dood en ongeregtigheid veronderstel en die 
nuwe Adam die Een van heil en geregtigheid is en dat die genade van God meer 
oorvloedig is as die sonde en die oordeel wat in die eerste Adam na vore kom. Die 
hele bedoeling van God met die mensheid word in Christus, in die tweede Adam 
gerealiseer. Christus is ook die beeld van God. Hy verwys na Genesis 1:27 waar 
die mens na die beeld van God gemaak is, maar dat Christus dan in'n besonderse 
sin as beeld van God, as die tweede Adam, die volledige beeld van God is, en dat 
Hy Adam by verre oortref. Hy wys daarop dat slegs deur Jesus Christus die Een 
en Enigste ware Beeld van God die mensheid weer in 'n verhouding met God 
kan kom om die oorspronklike beeld van God weer terug te kry. Hy wys ook 
daarop dat Jesus in 'n besonderse sin as die nageslag van Abraham beklemtoon 
word. Dit is ook uiters belangrik dat Jesus as Here aangedui word en dan in 
daardie sin as Here die heerskappy en heerlikheid van God verkry (2001:165). Hy 
verwys ook daarna dat die troonbestyging van Christus oor alle magte in Efesiërs 


beklemtoon word. 


Schreiner verstaan Filippense 2:6-11 in die sin dat buitengewone betekenis aan 
Christus as die Een wat in 'n unieke verhouding met God staan gegee word. 
Die Adam-Christologie word wel beklemtoon maar hy verskil van Dunn se 
interpretasie. Die vraag is dus of Christus die heerlikheid van God besit en of 
Hy dit gegryp het. Daar is dus twee gedagtes. Die een is dat Christus reeds die 
Eenheid met God gehad het en dat Hy sy Eenheid met God as't ware prysgegee 


het om 'n menslike bestaan aan te neem. Daarteenoor die gedagte dat Christus 

nie Een is met God nie en dat Hy dus ook nie sy doel gesien het om die Godheid 
te gryp nie, maar dat Hy juis enige begeerte om Eenheid met God te hê prysgee 
en Hom dan voor God verootmoedig. Schreiner (2001:171) is van mening dat 
die Eenheid met God veronderstel word voor sy inkarnasie (teenoor Dunn) en 
bevestig die pre-eksistensie van Christus. Voor sy inkarnasie was Christus reeds 
gelyk aan God. Hy verneder Hom wel vir die saak van die mense. Ook Kolossense 
1:15-20 word deur Schreiner op 'n ander wyse as Dunn verstaan (2001:172-174). 
Hy vra dan die vraag: Is Jesus werklik God? Hy is van mening dat die heerlikheid 
van Christus, die koningskap en die heerskappy van Christus, nie beteken dat die 
heerlikheid van God die Vader weggeneem word nie — dit is immers die Vader wat 
Jesus uit die dood opgewek het en Hom as Here aangekondig het, maar hy is van 
mening dat Paulus inderdaad bely dat Christus God is juis binne monoteistiese 
verband (1 Kor 8:6). Hy meen ook dat Paulus wel na Christus as God verwys in 


Romeine 9:5. 


Schreiner lewer `n uiters belangrike regstelling op Dunn se siening. Christus se 


totale EENHEID met God ondergrawe nie die monoteisme nie. 


Schreiner is die persoon wat vanuit ’n meer klassieke benadering erken dat 
Jesus Christus as God uit God erken moet word. In daardie opsig verskil hy van 
Dunn en toon hy aan dat daar reeds vanuit die geheel van die Skrif die belydenis 
aangaande Jesus van besondere betekenis is. Daarmee bevestig hy dan ook dat 
Jesus Christus unieke betekenis het. In die antwoord op Dunn wys Schreiner 


daarop dat die volle heil in Christus na vore kom in sy ampte as Verlosser. 


3.2.3.8 Hurtado: Jesus Christus as die Een wat aanbid word 


Hurtado (2003) ondersoek die vroeë Christendom intensief en vra die vraag in 
watter opsigte daardie vroeë gemeenskappe wel vir Jesus Christus as God wat 
mens geword het, erken het. Die Christus-erkenning en die Christus-aanbidding is 
dus’n baie belangrike saak wat reeds aan die begin deur Hurtado na vore gebring 
word.“ Dat hierdie aanbidding van Jesus dus in die vroeë gemeenskap beteken 


het dat wel besondere betekenis aan Christus geheg word, en dat beklemtoon 


46 Hurtado (2003:4) beklemtoon dat Jesus-aanbidding baie vroeg voorkom: 
At an astonishing early point, in at least some Christian groups, there is a clear and 
programmatic inclusion of Jesus in their devotional life, both in honorific claims and in 
devotional practices. (Beklemtoning Hurtado). 


59 


JESUS CHRISTUS, SEUN VAN GOD, ÍS ONS VERSOENING 


word dat Christus dus verstaan moet word as die unieke persoon wat van God 
kom, word deur hom bevestig. Volgens Hurtado (2003:4) was die plek wat Jesus 
in die aanbidding van die vroeë Christelike groepe inneem reeds in hierdie heel 


vroeë stadium `n aanduiding dat Jesus as besondere persoon vereer moet word. 


Wat die aanbidding van Jesus so uniek maak is dat dit reeds in die briewe 
van Paulus voorkom, dus ongeveer 50 n.C., wat beteken dat die vroeë kultiese 
erkenning van Jesus in die vroeë dekade van die Christelike tydperk erken moet 
word (2003:7). Verder is Hurtado van mening dat aanbidding van Jesus op geen 
manier tot 'n paar konventikels beperk was nie, maar dat dit vroeg reeds vinnig 
oor die hele Christelike gemeenskap versprei het. In die derde plek wys hy daarop 
dat, alhoewel daar ooreenkomste met vroeg-Romeinse groepe en bewegings was, 
daar geen direkte analoog in die Romeinse wêreld was wat op dieselfde wyse 
beskou kan word as die Christus-aanbidding van die vroeë Christelike gemeenskap 
nie. Hy wys daarop dat geen ander religieuse beweging van Romeinse tydperk so 
'n verband met die Joodse religieuse tradisie van eksklusiewe monoteisme gehad 
het en wat op dieselfde wyse van aanbidding so’n tweede figuur naas God erken 
het nie. In die vierde plek wys hy daarop dat aanbidding van Jesus sentraal was in 
die vroeg-Christelike groepe en geweldige betekenis vir die vroeëre ontwikkeling 


van die Christendom gehad het. 


Ten opsigte van die Joodse monoteisme wys Hurtado (2003:30) daarop dat die 
eksklusiwistiese godsdienstige aanname van die Jode ten opsigte van monoteisme 
besonder sterk was. Terwyl hulle bereid was om selfs op verskillende wyses, grade 
en aspekte van die Hellenistiese kultuur, byvoorbeeld taal, kleredrag, eetgebruike 
en intellektuele kategorieë, temas, en sport te akkommodeer, daar een saak was 
waarop hulle radikaal bevestig het dat daar geen onderhandeling moontlik was 


nie en dit was ten opsigte van die monoteistiese godsdiens. 


Hurtado (2003:31) wys daarop dat die Jode inderdaad vir God as enigste God 
erken het, en dat die gedagte by die vroeg-Christelike kringe dat Jesus op 'n baie 
unieke wyse ’n agent van God die Vader is, en selfs meer belangrik, dat Hy op 
dieselfde wyse as God aanbid moet word, inderdaad nie by die Jode voorgekom 


het nie. Selfs die engele en figure wat op ’n besondere manier erken word, soos 


Dit is belangrik om daarop te let dat Hurtado nie'n oordeel oor die aanbidding van Jesus 


vel nie maar dat hy wel die saak voordra. 

Moses en ander persone, is nooit op dieselfde wyse in Joodse kringe erken of 
aanbid soos wat die vroeë-Christene Jesus erken het nie. Joodse monoteïsme 
word soms bevraagteken met die verwysing na verskillende ander figure en 
persone in die Joodse wêreld, maar dit is baie duidelik dat Joodse monoteïsme 


ononderhandelbaar was en vasgelê is (2003:32 e.v.). 


Hurtado (2003:48) is van mening dat daar talle aspekte van die Nuwe Testamentiese 
begrip van Christus is wat ten sterkste beklemtoon dat Hy inderdaad as Een met 
God beskou is.” Hy (2003:78) lig sake uit wat bevestig dat Jesus in die vroeë 
gemeenskap op 'n besondere wyse erken is as’n persoon wat van God kom. Ten 
eerste is daar die Joodse eksklusiewe monoteisme en die konteks daarvan en 
die vergelyking daarmee met die Christelike aanbidding van Jesus. Tweedens is 
daar die impak van Jesus, naamlik die feit dat sy bediening 'n polariserende effek 
op die gemeenskap gehad het en derdens die openbaring van die godsdienstige 
ondervindings wat aan die kring om die Jesus-beweging geopenbaar is en wat 
hulle oortuig het dat Jesus Goddelike heerlikheid het en dat Hy God se wil vir 
hulle op 'n besonder wyse openbaar in hulle aanbidding van Hom. In die vierde 
plek verwys hy na die ontmoeting met die grotere religieuse omgewing en die 
dinamiek van die polemiek teen die Jode en die verskeidenheid en regverdiging 


van Christelike aanbidding teenoor die heidense aanbidding. 


Wat Paulus betref, skryf Hurtado (2003:85) dat die Pauliniese Christene die 
vroegste vorm van die christelike beweging was. Paulus se briewe is ook gerig 
aan die christelike kringe wat alreeds gevestig was. Paulus het hom met hierdie 
christelike kringe geassosieer. Die verskil tussen hom en ander Christene word 
ook in hierdie verskillende briewe van Paulus aan die lig gebring. Die aanbidding 
van Christus wat in Paulus se briewe voorkom dui reeds op `n vroeë ontwikkeling 
in die geskiedenis van die christelike godsdiens, veral in die verhouding met die 
Joodse religieuse tradisies en die Romeinse tydperk. In die laaste plek dui hy aan 


dat die plek van Christus in Paulus se briewe ook gehelp het om die Christelike 


47 Hurtado (2003:48) skryf: 


I contend that the exclusivist monotheism of ancient Judaism is the crucial religious 
context in which to view early Christ-devotion, and that this monotheistic concern helped 
powerfully to shape that Christ-devotion, especially in those Christain circles concerned 
to maintain a fidelity to the biblical tradition of the one God. 

geloof en godsdienstige aanbidding van Christus op 'n baie breë basis te vestig.“ 
Hy bevestig ook dat Paulus Jesus se Goddelike Seunskap vasstel (2003:101 e.v.). 
Jesus word ook as Here, Kurios, aangekondig. Wat die pre-eksistensie van Jesus 


betref, verwys Hurtado ook veral na Filippense 2:6-11. 


Hurtado (2003:126) beklemtoon ook dat Paulus in sy briewe bevestig dat Jesus 
se dood en opstanding magtige versoeningsbetekenis het. Hy verwys ook na die 
aanbidding van Jesus op 'n baie unieke wyse en hoe dit in die briewe van Paulus 
na vore kom. Hy bevestig ook die doop en die nagmaal wat ook op unieke wyse 
van die vroeë Christelike aanbidding na vore kom. Hurtado (2003:214) bevestig 
dan dat daar reeds in die vroegste briewe van Paulus'n duidelike aanduiding was 
dat die vroeë Christene Christus aanbid het as die Een wat van God gekom het, en 


wat met God binne die monoteistiese begrip van die Jode as God verstaan word. 


Wat die Q-bron betref, toon hy (2003:217) verder aan dat daar soms 'n verkeerde 
beskouing is waarvolgens gereken word dat Q beklemtoon dat daar'n ander Jesus 
onder die vroeë Christelike gemeenskap voorgekom het, as die Jesus wat deur 
Paulus, of deur die sinoptiese Evangelies voorgedra word. Hy wys daarop dat O 
in baie van die gevalle van hoe dit voorgestel en voorgedra word, geinterpreteer 
word asof dit nie soseer om Jesus sou gaan nie, maar om die koninkryk van God. 
Selfs wanneer 'n mens O op sigself neem, is dit egter baie duidelik dat Jesus die 
unieke persoon is wat van God kom en dat dit ook soseer om Jesus gaan wat dan 


wel die koninkryk bevestig. Dit beklemtoon dat Jesus die besondere Persoon is. 


Wat die sinoptiese Evangelies en die Evangelie van Johannes betref, maak Hurtado 
(2003:346) ’n baie sterk saak daarvoor uit dat daar besliste aanbidding van Jesus 
is en dat Hy op `n baie unieke en besonderse wyse erken word. Die sogenaamde 
Jesus-boeke, die vroeë Christelike boeke aangaande Jesus — ongeveer 70 nC — 
gee 'n baie duidelike aanduiding dat daar 'n kring van Christene was vir wie die 


outeurs geskryf het, wat erken het dat Jesus in sy eie reg as God erken moet word. 


48 Hurtado (2003:107) bevestig dit soos volg: 


But, although Jesus’ divine sonship does not appear as frequently as some other 
Christological categories, and the ‘Son of God’ title in particular is neither a prominent 
feature nor a fixed expression in Paul's Christological rhetoric, the concentration 
of references in Romans and Galations shows that Paul found the category useful in 
conveying Jesus’ significance in terms of Jewish and biblical traditions. Moreover, several 
passages indicate that referring to Jesus’ divine sonship was particularly meaningful for 
Paul personally. 

Wat die Johannes-evangelie betref, word daar ongetwyfeld erken dat Jesus van 
God kom en dat die pre-eksistensie van Jesus bevestig word”. Alhoewel daar aan 
die ander kant aanduidings in die Johannes-evangelie is dat Jesus se menslikheid 
ook sterk beklemtoon word, beteken dit nie dat daar twee totaal verskillende 
bronne is wat na vore kom en dat daar groot teenstrydigheid in die Johannes- 
evangelie voorkom nie. Die besondere betekenis van hierdie persoon, Jesus 
Christus, in sy verhouding met die Vader, word beklemtoon. Te midde van die 
spanning tussen die Joodse teenstanders en die vroeë Christelike gemeenskap 
wil die Johannes-evangelie en die Johannes-Christene beklemtoon dat Jesus 
dus Goddelike status en kenmerke het, dat Hy van Goddelike oorsprong is en 
dat Hy eksklusiewe betekenis het teenoor al die ander figure in godsdienstige 
aanbiedinge van die Joodse tradisie (2003:400). 


Hurtado (2003:650) is dus van mening dat daar geen twyfel kan wees nie dat die 
vroeë Christene Jesus op dieselfde wyse aanbid en vereer het as wat hulle die God 


van die Judaisme vereer het.” 


Hurtado se groot betekenis lê daarin dat hy baie sterk aantoon dat die aanbidding 
van Jesus reeds in die vroegste vorme van die vroeë kerk voorgekom het. Hy toon 
uitdruklik aan dat hierdie aanbidding in verband staan met die aanbidding van 
YAHWEH. Dit sou vir die Jood ondenkbaar wees om iemand anders in die plek 
van YAHWEH te aanbid, maar Jesus word op dieselfde wyse as YAHWEH aanbid. 
Hurtado toon indrukwekkend aan dat die vroeë kerk inderdaad beklemtoon het 
dat die aanbidding van Jesus op dieselfde vlak as die van YAHWEH lê. Daarom 


moet met Hurtado saamgestem word dat Jesus Christus reeds in die vroegste 


49 Hurtado (2003:384) twyfel geensins aan die feit dat die Johannes-evangelie Jesus se 
goddelikheid bevestig nie: 


To speak of Jesus as invested with the divine name, as coming with and in the name of 
God, as given the name, and as manifesting God's name in his own words and actions, 
was to portray Jesus as bearing and exhibiting God in the most direct way possible in 
the conceptual categories available in the biblical tradition, and within the limits of the 
monotheistic commitment of that tradition. 


50 Hurtado (2003:650) vat sy standpunt soos volg saam: 


The early convictions about Jesus and the corresponding devotion offered to him that 
became so widespread in earliest Christianity were sufficiently robust to nourish the 
prolonged and vigorous efforts to articulate Christian faith in persausive doctrinal 
formulations. 

getuienisse van die vroeë kerk erken word as die Een wat op dieselfde wyse as die 
Enigste God in die Joodse geloof aanbid moet word. 


3.2.3.9 NT Wright: Jesus Christus en die belydenis van monoteisme 
In NT Wright (2013) se belangwekkende boek oor Paulus, Paul and the faithfulness 


of God, kom sekere sake na vore wat vir die Christologie van groot belang is. 
Aanvanklik toon Wright (2013:197 e.v.) aan dat Paulus in sy omliggende wêreld 
vanuit sy verhouding tot onder andere die wysheid van Athene verstaan moet 
word. Die religieuse en kulturele wêreld is van belang, soos ook die Romeinse 
gemeenskap. Hy beklemtoon veral dat indien 'n mens Paulus wil verstaan, jy sy 
teologie ten diepste vanuit die verhouding met die Joodse geloof moet begryp 
(2013:140 e.v). Wright (2013:644 e.v.) toon aan dat die diepste oortuiging van 
Paulus juis is dat Jesus Christus inderdaad die volle openbaring van die Een ware 
God is. Hy word geken as die ware Messias.” Daarom openbaar Hy Hom as die 
Een ware God van Israel en Paulus vind dat Hy Hom opnuut openbaar in Jesus 
Christus (2013:609). Die Een God van Israel word dan verstaan as die Een wat 
na vore kom, as die Een wat in Christus Homself openbaar, maar dit is steeds 
die Een ware God. Paulus se besef van die hele begrip is dat die Een ware God 
alleenlik kenbaar is in Jesus Christus self en dat Hy as volledige Jood dan ook 
die verlossing en heil in die Een ware God na vore bring. Daarom is dit van groot 
belang om te onderskei tussen, aan die een kant, die Judaisme van sy tyd wat 
Paulus deur en deur wil erken, en waarbinne hy dan ook sy denke vorm, en aan 
die ander kant, Christus wat totale vernuwing bring. 


Daarom is daar twee sake wat in Wright (2013:475 e.v.) se werk na vore kom: aan 
die een kant skepping, en aan die ander kant verbond. Skepping en verbond hang 
ten nouste met mekaar saam. Om Paulus te verstaan, moet begryp word dat die 


verhouding tussen skepping en verbond deurslaggewend is. God skep die heelal 


51 Wright (2013:405) stel dit besonder sterk: 


As Messiah, Jesus was the one in whom God's faithfulness had come to climatic 
expression, and who therefore called out faithfulness from his followers. Here is a point 
of great symbolic significance before it can be explored as a central point of theology: 
loyalty to Jesus as Messiah, ‘the obedience of faith’ as Paul puts it, occupies the place 
within Paul's new worldview-construct formerly occupied by the ‘loyalty to God’, or to 
the Torah, or to the holy land, within just that zealous Judaism that we know to have 
been Paul's own context. 

en stel die verbond in. Die verbond beklemtoon sy verhouding met Abraham en 
Israel, en ook Jesus Christus wat self binne hierdie raam van skepping en verbond 
verstaan moet word. Paulus dink ten diepste Joods want hy bring sy boodskap 
in die Joodse wêreld, sodat goed verstaan moet word hoe die Joodse agtergrond 
vir Paulus deurslaggewend is om Jesus Christus te verstaan. Monoteïsme is in 
die verband deurslaggewend. Vir die Jood was monoteïsme ononderhandelbaar 
en vir Paulus ook. Monoteisme is nie 'n saak wat maar net prysgegee kan word 
omdat Paulus nou erken dat Jesus Christus in die wêreld gekom het nie. Jesus is 
inderdaad die Een wat die volheid van God vertoon en Hy is dan in die tweede 
plek die volledige Messias van God. Paulus wil volgens Wright (2013:634 e.v.) 
deurgaans aantoon dat Jesus as Messias van God na die wêreld kom. Hy is die Een 
wat die volheid van God vertoon en wat die heil van die Messias aan die wêreld 
bring. Hy word as'n gekruisigde Messias sigbaar te midde van'n verwonde Israel. 
Dit hang ten nouste met mekaar saam. Jesus word as die Messiaanse verskyning 
van die monoteistiese God beskou en Hy vertoon dan die volheid van God in sy 


Messiaanse Ryk wat in die wêreld kom.” 


Binne die wyere gemeenskap is daar die gemeenskap wat aan die Messias, die 
gekruisigde, behoort (2013:435). Hierdie gemeenskap moet verstaan word as die 


gemeenskap wat saam met die gekruisigde in die wêreld gekruisig word. 


n Verdere aspek wat by Wright (2013:1128 e.v.) van groot belang is, is dat die 
eskatologie verstaan moet word as die toekoms van Jesus Christus. Die eskatologie 
lê nie in die heelal se verre toekoms nie, maar het in Jesus Christus teenwoordig 
gekom. Die oortuiging is dan volgens die Joodse gebruike van sy tyd, en die begrip 
van die tyd dat Jesus Christus in die tyd ingekom het en dat Hy die volledige 
heil in Homself teenwoordig stel en dat Hy die Een is wat die eskatologiese heil 


voltooi en volbring. Die eskatologie beteken dus vir Wright (2013:1128 e.v.) nie ’n 


52 Wright (2013:655) skryf: 


The most important thing was that in his life, death and resurrection Jesus had accomplished 
the new exodus, had done in person what Israel's God had said he would do in person. 
He had inaugurated God's kingdom on earth as in heaven. Scholars have spent too long 
looking for pre-Christian Jewish ideas about human figures, angels or other intermediaries. 
What matters is the pre-Christian Jewish ideas about Israel’s God. Jesus’ first followers 
found themselves not only (as it were) permitted to use God language for Jesus, but 
compelled to use Jesus-language for the one God. (Beklemtoning Wright). 

eindtyd-oordeel waarin Christus na die wêreld kom nie, maar oordeel wat nou 


reeds voltrek word in Christus se teenwoordigheid in die wêreld. 


Maar hoe sal die heil wat die Skepper God op aarde bring na vore kom (2013: 498)? 
Deur die gehoorsame Israeliet, die Messias. Hierdie gehoorsame Israeliet, die 
Messias, sal God se wonderbaarlike plan ten uitvoer bring en dan sal die heil 
weer in die wêreld sigbaar wees. Dit sal moontlik wees omdat die Messias, 
Jesus Christus, ook as gekruisigde en ook as opgestane Messias die volledige 
heil in van God na vore bring. Christus is die EEN wat die beloftes van Israel se 
God volledig maak en hulle dan weer volledig herstel. So word die heil van die 
toekoms in Christus gerealiseer. Christus self is dus die gerealiseerde eskatologie 
in werklikheid. Baie belangrik wat ook na vore kom, is dat die hele gedagte van 
wêreldbeeld of wêreldvisie wat in Christus weer volle betekenis verkry (2013:536). 
Die totale wêreldbeeld waarin Paulus hom wil bevind is die wêreldbeeld van die 
heil van God wat in Christus Jesus kom te midde van sy Joodse bestaan. Dit moet 
verstaan word binne die raamwerk van Jesus wat in die wêreld gekom het om 
die groot verhaal van God en Israel, wat in die verhaal van die getransformeerde 
gemeenskap in Jesus Christus vervul word, te bevestig (2013:543). Dus, die heil 
word in Christus ’n volledige werklikheid. Paulus glo ook dat Jesus Christus die 
Messias in hierdie wêreld reeds as Heer en Koning regeer. Hy is dus reeds Koning, 


nie een wat net eendag sal kom nie. 


Alhoewel Wright (2013:562) begrip het vir die problematiek van die wêreld en die 
tye waarin mense leef, wil hy beklemtoon dat die heil volledig in Christus sal 
kom. Paulus se wêreldbeeld is die wêreldbeeld van 'n Jood wat verstaan dat Jesus 
Christus die Messias is wat die volledige heil bring, dat Hy die Here van die heelal 
is, en dat God die skepper in Christus volledig binne die monoteistiese begrip na 
vore kom as die Seun van God. Vir Wright (2013:619) is dit dus van groot belang 
om te beklemtoon dat die Een ware God van Israel opnuut in Jesus Christus 
geopenbaar is. Paulus beklemtoon dat die monoteisme van die Jode bevestig 
moet word en dat hierdie monoteisme herstel word in God wat die Skepper en 
die Een is wat oordeel en daarom is daar Een God en Een gemeenskap. Hierdie 
monoteisme word opnuut in Jesus Christus openbaar en dit vind in verskillende 
tekste neerslag waar Jesus as die God van die Eksodus, die God van die terugkeer 
en die God van die wysheid na vore kom in Galasiërs 4:1-11, Romeine 8:1-4, 


1 Korintiërs 8-10 en as God van die skepping en wysheid in Kolossense 1, 

2 Korintiërs 3 en 4, Filippense 2:6-11. Die terugkeer van YAHWEH vind dus plaas 
wanneer Christus verheerlik word, maar Hy is ook die opgestane en verheerlikte 
Messias as Seun van God (2013:701). Hierdie monoteïsme word verder openbaar 
in die Gees; die Gees is die nuwe openbaring, en die Gees bring die nuwe heil wat 


van groot belang was. 


Hierdie opnuut geopenbaarde monoteïsme moet ook verstaan word in die lig 
van die kruis, in die lig van opstanding, en in die lig van die Gees. Dit is dus 
inderdaad vir Paulus van die allergrootste belang dat verstaan moet word dat 
die monoteïsme opnuut in Christus as die Here openbaar is. Hierdie monoteïsme 
kan dus alleen goed begryp word as verstaan word dat Hy waarlik die opgestane 
Here is wat die terugkeer van YAHWEH in die teenwoordigheid van die Gees `n 
nuwe verhouding tot die volk van God moontlik maak. Die Messias as Seun van 
God (2013: 690-695) beklemtoon dus hierdie volheid van God se terugkeer in die 
monoteïsme. Veral die monoteïsme van die tweede tempel word as argument 
na vore gebring. Die verhaal word vertel van die Verbondsgod en Israel en dat 
hierdie Een God wat Abraham geroep het ook die Een God is wat sy geregtigheid 
en sy verbond in stand hou juis deur die Messias. Hierdie Messias is Christus 
wat dit moontlik maak. Die volk van God is dus ’n nuwe gemeenskap en die 
geregtigheid van God word dus gesoek, nie soseer omdat die wet ’n oortreding 
bring nie, maar omdat die wet opnuut verstaan word in Christus wat die heil 
en die verlossing van Israel bring. Die Messias is die hoop van Israel en van die 
Torah.” Die boodskap van heil kom dus deur die Gees en deur die skepping na 
vore en Jesus is die Messias waardeur God die wêreld met homself versoen het 
(2 Kor 5:11 tot 6:2) (2013:879). Jesus is die Messias waarin God se liefde vir sy volk 
bevestig word (Rom 8:31-39) (2013:902). Die eskatologie is dus van groot belang. 


Eskatologie dan nie in die sin van eindgebeure waar radikale dinge plaasvind nie, 


53 Wright (2013:709) verbind Jesus met Yahweh van die begin af: 


The identification of Jesus with YHWH seems to have been part of (what later came to be 
called) Christianity from more or less the very beginning. Paul can refer to it, and weave 
it into arguments, poems, prayers and throwaway remarks, as common coin. Recognizing 
Jesus within the identity of Israel's one God, and following through that recognition in 
worship (where monotheism really counts) seems to have been part of the way from 
the start. 

maar eindgebeure waarin Christus se persoon. die heil en die verlossing na vore 


kom — in Jesus self as persoon en as Messias.” 


Daar kan beslis met Wright saamgestem word dat Paulus vanuit sy Joodse wêreld 
inderdaad baie sterk beklemtoon dat monoteïsme sentraal staan. Jesus Christus 
word nie beskou as `n tweede God naas God nie. Jesus word verstaan binne die 


verband van die monoteisme en dit moet sterk beklemtoon word. 


Barclay (2015:239-240) toon egter aan dat die sentrale hipotese van Wright, 
naamlik dat Jesus die Messias is wat Israel se taak en roeping om binne die 
verbond redding en heil te bring, nie bewysbaar is nie. Daarmee word Paulus 
se hantering van die eskatologie eenduidig op Israel gevestig. Paulus se begrip 


van die monoteisme, soos deur Wright voorgedra, moet sterk beklemtoon en 


54 Wright (2013:1263) vat sy beskouing soos volg saam: 


Paul, then, was a Jewish thinker for the gentile missions; a covenant thinker who drew 
together Israel’s sense of historical tradition and the apocalyptist's dream of a totally 
fresh revelation. In particular, he combined, in a way western theology has struggled to 
do, the sense (a) that the one God would call the whole world to account, and that this 
forensic’ judgement could be brought forward into the present and (b) that this God 
had redefined his people, in the act of rescuing them from their sins and thus from the 
present evil age, in, and through and around the Messiah. Paul allowed ‘forensic’ and 
‘participationist’ categories to interact in his thinking. 


55 Barclay (2015:239-240) stel dit heel sterk: 


The same may be said for the claim that Jesus, as Messiah, has played out the role 
of Israel and fulfilled its task in saving the world. Whatever one makes of Wright's 
insistence that every time Paul says ‘Christos’ he means us to think of Jesus’ Messianic 
status, one may dispute several elements in the claim that he was 'Israel's representative 
Messiah, who summed up the life and story of the people in himself [and] brought 
Israel’s history to its appointed if shocking and unexpected climax’ (p. 405). That Jesus 
‘represents’ Israel and fulfils its vocation — a ‘central’ point that gives everything in Paul 
a ‘tight coherence’ (pp. 815-16, 823-4, 839) — is more asserted than proved. Arguments 
from biblical statements about David are advanced with some tentativeness (pp. 828-30), 
and it is admitted that there is nothing in Second Temple Judaism to support the notion 
that the Messiah incorporates his people (pp. 826-7). It can only be deduced from Paul 
himself - or from an imposition of Wright’s schema onto Paul. The purported evidence 
does not convince: Paul is hardly speaking as a representative Israelite in Galatians 
2:19-20, the resurrection of Jesus is never expounded by Paul as the resurrection of Israel 
in nuce, while the ‘casting off’ of Israel in Romans 11:12, 15 has no linguistic connections 
with what is said of Jesus’ death. That Jesus as Messiah is ‘Israel in person’ (pp. 842, 930), 
offering to God the faithfulness which Israel had failed to perform (pp. 857-8, 890), is by 
no means the only way to bring coherence to Pauline theology, even if it ties the knots 
for Wright. 

aanvaar word. Daar is egter ’n vraag oor die eskatologiese begrip van tekste en 
van die heil wat kom by Wright, asof Wright nie ten volle wil beklemtoon dat 
hierdie wêreld waar Christus die Here is nog nie volledig voltooi is nie, en dat ’n 
mens dan uiteindelik moet verstaan dat hierdie wêreld verbygaan. In die woorde 
van Totius, dus, “die wêreld is ons woning nie”, wat nie beteken dat die wêreld 
prygsgegee word nie, maar wel dat die vernuwing daarvan meer insluit as die 
aardse werklikheid. Daar is egter veel meer as hierdie aardse bestaan. Deurgaans 
moet die spanning tussen hierdie aardse bestaan en die ryk van God, wat veel 


meer insluit, behou word. 


Wright beklemtoon die betekenis van Jesus Christus in die lig van die monoteistiese 
erkenning in die Joodse geloof besonder sterk. Alhoewel Wright na verskillende 
aspekte kyk, is sy beklemtoning van Jesus Christus as die ware Seun van God 
binne die verband van die monoteïsme van groot belang. Daarom lê hy soveel 
klem op die Messiasskap van Jesus. Jesus is die ware Messias en as ware Messias 
bring Hy heil en verlossing vir die mens in sy bestaan. Jesus is die Plaasvervanger 
van Israel. Ten spyte van die kritiek teen hierdie gedagte van Wright, moet tog 
beklemtoon word dat Jesus as ware Messias die hele rol van Israel op Hom neem 
en so binne die verband van die Joodse monoteïsme erken moet word as Een wat 
uit God is. 


3.23.10 A van de Beek: God is EEN 


Van de Beek (1998:26) beklemtoon dat hierdie gebroke wêreld, stukkend en 
vernietigend, nie die laaste woord is nie. Die laaste woord word deur die Messias- 
Koning, die Gekruisigde, gespreek. In hierdie wêreld is Christus die Gekruisigde, 
in hierdie wêreld volg ons Hom as volgelinge van die Gekruisigde en moet ons die 
Gekruisigde navolg in gebrokenheid, want Hy is in hierdie wêreld teenwoordig 
as die Gebrokene. Daarom moet met Van de Beek saamgestem word dat Christus 
as't ware as Gekruisigde uit die wêreld uitgedryf word en dat die kring om die 
Messias die kring van lyding is (Van de Beek 2002:54).°° Die kerk is kerk in die 


vervolging. 


56 Van de Beek (2002:54) stel dit soos volg: 


‘Messiaans’ betekent lijden aan de zonde der wereld en daaraan ondergaan en alleen 
door dood en oordeel heen Gods rechtvaardiging ontvangen. 


En verwysende na Psalm 110 skryf hy (2002:62): 

Van de Beek (1998:17 e.v.) lei sy Christologie in met ’n verwysing na die stryd 
tussen die Antiocheense (Nestorius) en Aleksandrynse skole (Cyrillus). By 
Nestorius word beklemtoon dat God nie in tempels woon wat met hande gemaak 
word nie en daarom word Hy ook nie gebore nie en sterf Hy ook nie. Jesus is as 
mens gebore. God het Hom wel in die goddelike Logos op wonderbaarlike wyse 
met Jesus verenig, maar Jesus is as mens gebore. Nestorius beklemtoon 'n sigbare 
morele lewe, maar dit volg nie vanuit ’n sakramentele of ontologiese eenheid met 
God nie. Alhoewel Nestorius nie as moderne mens aangetoon kan word nie, wys 
Van de Beek tog op ooreenkomste met die motiewe wat die verligting beinvloed 
het. Cyrillus van Aleksandrië kom in verset teen Nestorius. Cyrillus beklemtoon 
dat Christus één is met God. God het ons menslike bestaan aangeneem. Slegs 
deur self die menslike bestaan aan te neem kan God die lyding, dood en ellende 
van die menslike bestaan op Hom neem. God self is in Christus teenwoordig. 
Cyrillus is nie optimisties oor die mens nie. Die mens se totale verdorwenheid 
word geleer. 


Van de Beek beskou die diepe gevallenheid van die mens in die sonde as radikaal 
en volkome (1998:25). Daarom beklemtoon hy dat Christus juis `n volledige mens 
geword het om die ellende van die mens te deel. God deel (partisipeer) in die 
gebrokenheid en in die ellende van die mens. Dit is die Heilige God wat hom met 
die mens vereenselwig. Dit is God self wat hom in die nood, angs en droefheid 


van die mens in Jesus Christus die Here teenwoordig maak.” 


Daarom het Van de Beek nie erg aan die gedagte dat daar ontwikkeling kan kom 
na 'n beter toekoms nie, maar toon hy juis aan dat in God in Jesus Christus vir 
die mens heil bring deurdat die mens ook kan deel in die heil wat God gee. Die 
versoening vind dus plaas wanneer die mens deel in die lyding en opstanding van 
Jesus (partisipasie). Jesus Christus is EEN met God, en omdat God EEN is kan die 
heil gevind word. Daarom beklemtoon Van de Beek dat die woordjie homoousios 
(eenswesens), om die verhouding van Jesus en God uit te druk, van die grootste 


belang is. Hy wys die gebruik van die i van homoiousos (van dieselfde wese) af ten 


Het gaat om de messiaanse heerlijkheid van Jezus die alle menselijke claims te boven 
gaat. Maar Hij maakt die heerlijkheid waar in de gestalte van het Lam dat geslacht is. 


57 Van de Beek (1998:45) maak dit baie duidelik: 
Dat is de grootste reikwijdte van de unio personalis van Christus: dat Hij God en mens in 
één is: Hij is helemaal God, God in persoon, niet een goddelijke persoon naast een ander 
(daar zat het verzet tegen homoiousios bij Athanasius), maar God in persoon. 

spyte van die geringe maar tog wesenlike verskil in betekenis, want vir hom gaan 
dit daarom (1998:71) dat Jesus Christus die enigste ware God is wat as die EEN 
ware God mens geword het. Van de Beek verskil egter van Cyprianus wat sê dat 
hy net een God ken, Jesus Christus, die een wat gebore is en gely het. Die saak 
waarvoor Athanasius en Luther gestaan het, naamlik die paradoks dat God mens 
geword het, word beklemtoon. God alleen kan ons red deur ons hele bestaan te 
dra (1998:71). Dit is alleen moontlik as ons bely dat Jesus Christus die enige God 
is wat mens geword het. Luther het gesê dat as jy die beeld van Christus nie voor 


oë hou en dit word verduister, dan word dit 'n ordelose bestaan waarin jy leef. 


Die eenheid van Christus en die Vader moet erken word (1998:82). Hy beklemtoon 
dat die swakheid van die Weste juis is dat dit nie die eenheid sterk genoeg 
beklemtoon nie, en daarom is daar die onderskeid tussen kerk en staat, natuur 
en genade, openbaring en ervaring. Die gevaar is dat mens geneig is om dit 
los van mekaar te maak. Die swakheid van die Ooste dui weer daarop dat die 
onderskeiding dikwels nie sterk genoeg beklemtoon word nie. Alhoewel daar in 
die Nuwe Testament soms aanduidings is dat Jesus ook van God verskil, moet 
die verhouding tussen Jesus en sy Vader deurgaans beklemtoon word (1998:114). 
God mag aanbid word en Jesus word aanbid.” Hy verwys veral na die groot 
troonvisioen in Openbaring. Die Lam word aanbid omdat Hy waarlik één met 
God is en in die EENHEID van God voorkom. Dit staan in die konteks van die 


erediens waar Jesus Christus as God erken word. 


Van de Beek (1998:120) wys daarop dat die tekste wat op die onderworpenheid 
en gehoorsaamheid van Christus dui juis sy Goddelikheid beklemtoon omdat 
daardie onderworpenheid en gehoorsaamheid juis vanweë sy presentasie van 
God is; daarin kan 'n mens sien dat Hy van God kom, want so alleen is Hy die 
ware God wat hier in die wêreld teenwoordig is, en gehoorsaam is binne hierdie 
wêreld. Daar is geen ander God nie en daar is geen ander heil te verwerf buite 
die wil van God en buite die verteenwoordiging van Jesus as die EEN wat die 


regverdigheid van God vir ons verkry nie. 


Van de Beek (1998:154) skryf dat die teologie van die kruis sy diepste karakter 


by Paulus verkry wanneer Christus self die vloek word. Hy het geen vervloekte 


58 Van de Beek (1998:117) stel dit besonder sterk: 


Jezus is dus één met de Vader in wil, in werk, in eer, in volmacht, in oordeel. 

geword nie, maar Hy het'n vloek geword soos Hy geen sonde geken het nie, maar 
in ons plek tot sonde gemaak is. Die vloek self word volgens Van de Beek aan die 
kruis genael, want dit is die wesenlike van die vloek wat gelei het tot Golgota en 
die dood aan die kruis (1998:155). Dit dui daarop dat die skande van die kruis 
steeds essensieel is om Jesus Christus te verstaan. Christus was God, maar Hy 
het die vloek geword sodat Hy wat God is Homself kruisig omdat Hy die wêreld 
en die ellende in die gevalle werklikheid tot nuwe heil moes bring.” Van de Beek 
(1998:169) beklemtoon die betekenis van die opstanding en wys daarop dat die 
opstanding 'n unieke gebeurtenis is omdat Jesus boweal God in ons midde is. 
God het die menslike bestaan aangeneem maar met sy opstanding uit die dood 
bring Hy die totale vernuwing, het Hy die mens meegeneem uit die mag van die 
dood want Hy is die tweede Adam en Hy verskyn in sy hemelse liggaam omdat 
Hy uit die hemel is. Van de Beek (1998:169) dui daarop dat die dood en die hel 
geen verweer teen hierdie wonderbare opstanding van die Seun van die mens van 
Jesus Christus het nie. Dit is nie ter sake of Hy opgewek is en of Hy self opgestaan 
het nie, want in sy eenheid met sy Vader is die heil en die verlossing wat in die 
verrysenis van Jesus Christus voorkom, die wonder van die Goddelikheid van die 


Seun van God. 


Van de Beek (2012:32) grens hom sterk af teen die sogenaamde sosiale triniteitsleer, 
waar daar veral aansluiting gevind word by die Kappadosiese Vaders aan die 
einde van die vierde eeu. Die klem lê op die Drie-eenheid en die verhouding 
tussen die persone. In die moderne tyd is daar weer baie teoloë wat hierdie 
triniteitsleer weer na vore bring en aandag vra vir God se meervoudigheid en tog 
in die verskillende persone en entiteit op mekaar inspeel. Daarom praat hulle van 
'n sosiale Triniteit. Die analogie van die Drie-eenheid as `n sosiale gebeurtenis 
word dan gebruik om sodoende ook `n pleidooi vir'n sosiale ekklesiologie te lewer 


en die eenheid van die kerk te verstaan as eenheid in die veelheid en diversiteit 


59 Van de Beek (1998:157) maak dit duidelik hoe die versoening lyk: 


De verzoening der zonden is dat God en mens samen sterven aan de schuld der wereld. 
Dat is in Christus geschied. Als we Hem belijden als Heer, erkennen we dat zijn menszijn 
ons menszijn is, zijn dood onze dood, zijn vloek onze vloek … Zo ontdekken we de diepte 
van Gods liefde, midden in de dood. De schuld van het verleden blijft schuld, ook die van 
onszelf. Maar de angel is er uit: het kan boven water komen en is boven water gekomen. 
Alle gerechtigheid is volbracht. Je kunt het dragen omdat je samen met God in Christus 
bent ondergegaan en in de dood de levende Heer ontmoet hebt, die midden in de dood 
ons liefheeft. 

van sy lede. Van de Beek is egter baie versigtig vir die sosiale triniteit. Hy wil nie 
graag van analogieë gebruik maak in die triniteit van God vir die analogie van die 
bestaan van die kerk en hoe die kerk onder andere met mekaar in verband staan 
nie. Hy erken wel dat daar sprake is van analogieë, byvoorbeeld die analogia fidei 


wat selfs by Barth voorkom ten spyte van sy verset teen die natuurlike teologie. 


Van de Beek stel homself dus sterk teenoor die sosiale triniteit van die 
Kappadosiërs. Hy wys daarop dat die Kappadosiërs opgetree het in die tyd toe 
die kerk staatskerk geword het, en dat hulle’n triniteitsleer ontwikkel het wat uit 
die politieke religieuse mag ontstaan het. Daarom is Van de Beek versigtig om 
te aanvaar dat ’n beroep op die Kappadosiërs gedoen word en waarsku hy teen 
teoloë wat in hierdie opsig die Triniteit as’n sosiale Triniteit wil beklemtoon. Van 
de Beek is van mening dat die triniteitsleer geen afgeleide filosofiese benadering 
rondom die vraag van die eenheid en die veelheid is nie en wil dit heel anders 


sien. Die kerk moet Christologies benader word, nie sosiaal nie.” 


Volgens hom gaan die sterk Christologiese sentrum van die kerk in die sosiale 
triniteit verlore. Paulus het beklemtoon dat hy met Christus gekruisig is en dat 
hy nie meer leef nie, maar Christus leef in hom. Dit is hoe die kerk verstaan 
moet word. Wanneer daar'n verskuiwing na die analogie in die Triniteit is, gebeur 
iets wesenlik om die kerk te verstaan Vir die kerk moet die eenheid in die dood 
van Christus die sentrale saak wees. Die nagmaal moet ook nie bloot `n sosiale 
gebeurtenis word nie, maar juis die plek waar die ewige lewe ontvang en gevier 


word deurdat die gelowige deel in die liggaam van Christus. 


Van de Beek wil die diepte van die heil en die verlossing wat in Christus gevind 
word juis in die dood van Christus aan die kruis beklemtoon (2012:36-37). 


Ten opsigte van die Jodedom en Islam beklemtoon Van de Beek (2012:50) dat die 
skeidende punt steeds die belydenis aangaande Christus, wat die totale verlossing 
is, is en dat die heil volkome in Hom gevind kan word. Dit is nie net maar bloot 'n 


belydenis dat Jesus `n besondere profeet was, of erkenning moet geniet nie. 


60 Van de Beek (2012:36) skryf daarom: 
De enige ware God leren we door Christus kennen. Christenen behoren hem toe doordat 
zij in Christus ingelijfd worden. Gedoopt worden in de naam van de Drie-enige as 
allereerst gedoopt worden in de Naam van Jezus. 

Die katolisiteit van die kerk as die ruim kerk wat oral te vinde is, word sterk 
beklemtoon (2012:79). Waarom is dit so? Omdat alle stande welkom is. Alle sonde 


vergewe kan word. Alle deugde en gawes gegee kan word. 


Wat die eskatologie betref, beklemtoon Van de Beek (2012:137) dat daar 'n einde 
sal kom en dat die definitiewe oordeel van God oor die wêreld uitgespreek sal 
word (2012:139). Dit beteken dat dit gaan nie om staatkundige verandering of 


vernuwing nie, maar om die vernuwing in Christus. 


Van de Beek behandel ook die hele saak van die reikwydte van Christus se 
verlossing. Is dit net die individu wat vanweë bekering en geloof ingesluit word? Is 
dit ook ruimer en sluit dit die hele gemeenskap in? By die Rooms-Katolieke sluit 
die heil wat deur die doop toegesê word `n ruim groep mense in. Is dit universeel 
en het dit byvoorbeeld ook betekenis vir die voorouers van die gemeenskap? 
Van de Beek wil die verlossing en versoening in Christus ruim en betekenisvol 
sien omdat dit juis God is wat die heil volkome in die mens bewerk. Daarom 
(1998:231) wys hy daarop dat die Christelike geloof nie tot wêreldverbetering lei 
nie, maar dat die Christelike geloof oor geloof in Jesus Christus handel omdat dit 
in die persoon van Jesus Christus is waarin God self teenwoordig is en Hy dan in 


daardie persoon die verandering meebring waarin die heil tog verstaan kan word. 


Van groot belang by Van de Beek is die besondere betekenis wat hy aan die feit dat 
God EEN is, heg. Dit is inderdaad van groot belang dat Van de Beek beklemtoon 
dat God EEN is en omdat God EEN is moet erken word dat Jesus Christus in 
daardie verhouding met God EEN is. Daarom kies Van de Beek baie sterk vir die 
volkome transendensie in die Christologie en dit is van die allergrootste belang 
om dit ook te erken. Daarmee word as't ware 'n gedagte voltooi dat ons moet 
wegbeweeg van die inperking van Christus na die erkenning van sy volledige 
transendensie. Van de Beek skep daarom vir ons die ruimte om inderdaad te 
begryp hoe groot die heerlikheid van Christus is in sy EENHEID met God. Dit het 


besondere betekenis vir die verstaan van die Christologie. 


Dit is inderdaad nie moontlik om van teenwoordige heil te praat as jy as Christen 
in 'n ISIS-gebied leef en onthoof word omdat jy Jesus, die Nasarener, bely nie. 
Daardie heil en daardie verlossing het eskatologiese betekenis vir die toekoms. 


Daar moet met Van de Beek saamgestem word en nie met Wright nie om juis aan 

alle tekste wat die toekomstige heil in Christus beklemtoon reg te laat geskied. 


Besonder waardevol is die erkenning van Jesus as EEN met God. 


3.3 SAMEVATTING 


Van groot belang is die onweerlegbare bewyse wat Wright en Hurtado aanvoer 
dat die getuienis aangaande Jesus Christus in die Evangelies en by Paulus in die 
lig van die Joodse monoteisme verstaan moet word. Alhoewel daar wel onder 
Jode sekere toewysings aan figure soos engele en profete soos Moses was wat 
besonder verhef is, is hulle nooit in die lig van die monoteistiese God verstaan 
nie. By Jesus is dit anders. Hy is as EEN met die monoteistiese God verstaan. 
Hierdie eenheid is ten spyte van teoloë soos Lampe (2016), wat dit essensieel in 
die Nuwe Testament onderspeel. Hierdie oortuigings moet ook nou getoets word 


in die lig van eksegetiese en hermeneutiese oorwegings. 


Vanuit die samevatting is dit baie duidelik dat daar verskillende eksponente is 
aangaande die begrip van Jesus Christus in die Christologie. Baie van hierdie 
eksponente wat oorweeg is, beklemtoon die EENHEID van Vader en Seun. Hierdie 
heerlikheid rig ons op die transendensie van Christus en die Vader. Dit beteken 
dat daar besonder sterk beklemtoon moet word dat Christus en die Vader EEN is, 
maar dit beteken ook dat in die reikwydte en in die spanningsveld van teologiese 
besinning daar geworstel moet word in terme van die vraag: Wat is die volle 
betekenis van Christus vir die sending? Dit beteken dat daar indringend nagedink 
moet word en dat die verskillende eksponente benader moet word. Calvyn 
beklemtoon die heil van God in Christus, die Seun van God. Barth beklemtoon 
Jesus Christus as die Enigste Woord van God, wat besonder betekenisvol verstaan 
kan word. Heyns, met sy beklemtoning van Jesus as Seun van God wat waarlik 
uit God is wat betekenis het in die verskillende verbande van ons bestaan, gee 
belangrike insigte. Jonker toon in sy debat met ander teoloë aan dat Jesus die 
ware Seun van God is en lê die klem op die heerlikheid van Christus. Kärkkäinen 
beklemtoon dat Jesus Christus in hierdie unieke sin in historiese verband as uit 
God verstaan moet word. Dunn, met wie daar in gesprek getree word oor sy 
begrip van Christus se pre-eksistensie, ontwikkel binne die bepaalde verband ook 
nuwe denke wat beoordeel moet word. NT Wright, met sy sterk beklemtoning 


van die Messiasskap van Christus as ware Israel wat die voltooiing daarvan bring, 

lig veral die monoteisme uit. Hurtado bewys onteenseglik dat Christus in die 
vroeë kerk aanbid is soos wat YAHWEH aanbid is. 


Met die samevatting van Van de Beek word die wonderlike heil in Christus wat 
transendent EEN met God is, beklemtoon. Daardie heil skep die betekenisvolle 


erkenning van Jesus as Here. 


t 

4.1 INLEIDING 


Wanneer die Skrif benader word moet vanuit die eenheid van die Skrifte 
gestreef word om die getuienis aangaande God deur te gee. Dit beteken dat die 
Ou en Nuwe Testament oorweeg word. Om dit te doen moet die vraag na die 
betekenis van die ewigheid van God gevra word. Daarom is dit van belang om 
die getuienis aangaande God in die Ou Testament te oorweeg. Die bedoeling 
van hierdie gedeelte is om die Skrif deeglik te ondersoek om te bepaal hoe Jesus 
Christus as Seun van God geopenbaar word. Wanneer daar vanuit die Skrif groter 
duidelikheid oor die EENHEID van God is en hoe die versoening in Christus na 


vore kom, kan ook bepaal word wat die implikasies vir die sending is.“ 


Van groot belang in hierdie hoofstuk is om in die kragveld van die benadering 
van die verskillende standpunte oor die Ou en Nuwe Testament te kom tot `n 
bepaalde begrip van Christus en 'n Christologie te ontwerp. Die teks self moet 
dus oorweeg word. Daar moet geworstel word met die teks. Aanvanklik word 
verskillende teoloë, soms teoloë wat uiteenlopende menings het, se standpunte 
oorweeg, maar omdat hulle dikwels ten spyte van hulle verskille dieselfde saak 
beklemtoon, word hulle standpunte hier aangebied. Die eenheid van die Skrifte 
word bely en so word vanuit die Ou en Nuwe Testament die heerlikheid van 
Christus beklemtoon. Tekste word nie lukraak gekies nie maar word oorweeg ten 
opsigte van die unieke betekenis daarvan vir die belydenis aangaande God en 


Jesus Christus. 


In die Ou Testamentiese perspektiewe sal daar dus na die Ewigheid van God 
gekyk word, en sal die betekenis daarvan na aanleiding van die standpunte van 
verskillende teoloë beklemtoon word. Die groot betekenis van die ewigheid van 
God in die verskillende tekste en in die verskillende gedeeltes wat benader is, is 
inderdaad dat God self nie `n gewone menslike persoon is nie. God is anders as 
die mense, en God se heerlikheid moet erken word. God se besondere betekenis 
moet vanuit die ewigheid van God self erken word. Die heerlikheid en majesteit 
waaroor Hy beskik word aan die wêreld bekend gemaak. God moet dus as God 


erken word. Daar is geen saak van soveel belang as om juis te erken dat God God 


61 Hierdie hoofstuk word slegs gedeeltelik op Verster (2012) gebaseer. Verster, P. 2012. Die 
sendingimplikasies van Kolossense 1:15-20. Ned Geref Teologiese Tydskrif, 53(3&4):402-413. 

is nie. Juis vanuit hierdie erkenning dat God God is, moet aansluiting gevind 


word met die belydenis aangaande Jesus. 


Wat die perspektiewe vanuit die Nuwe Testament betref, moet inderdaad ook 
gekyk word hoe die verskillende tekste op mekaar inspeel en watter betekenis dit 
het om die heerlikheid van God en Christus in die wêreld te verstaan. Christus 
word op unieke wyse verheerlik. Christus se majesteit moet erken word. Christus 
se transendensie en wat dit vir die gemeenskap beteken moet erken word. Daarom 
sal daar inderdaad na betekenisvolle tekste in hierdie verband gevra moet word 


om te bepaal wat dit wil sê. 


Dit het besondere betekenis om Christus te verstaan wanneer die ewigheid 
van YAHWEH in die Ou Testament en die ewigheid van Christus in die Nuwe 
Testament met mekaar in verband gebring word. Dit word op verskillende wyses 
beklemtoon wanneer die titel Kurios ook aan Christus toegeken word. Daar is 
egter skrifverklaarders wat meen dat Paulus nie Christus se Godheid beklemtoon 
nie, maar dit is duidelik dat Paulus die eretitel, Here, aan Christus toeken; `n 
eretitel wat YAHWEH alleen toekom. Christus is die Seun van God wat van 
ewigheid tot ewigheid God is. Dit is veral die Johannes-evangelie wat die aspek 
van die ewigheid van God, en dat Christus ook vanuit YAHWEH se ewigheid 
verstaan moet word, erken. God openbaar Homself as die Ewige. Jesus word 
openbaar as die Seun van God. Johannes dui aan dat Hy Hom openbaar as die 
Een wat is wat Hy is. So word sy heerlikheid op `n unieke manier verbind aan die 
ewigheid van YAHWEH en sy bevestiging van heerlikheid in die Ou Testament. 
Daar is dus `n deurlopende lyn wat binne die verbondsverband van God, wat 
Hom as die Ewige en Gansandere aan die mens openbaar, wat ook in Christus 
voorkom. Hy wat geopenbaar word as die wonderbare is die Here wat ook in sy 
heerlikheid die moontlikhede van die nuwe verhoudinge skep. So word die Ou 
Testament dan op ’n baie unieke manier ook in die Nuwe Testament betrek en op 


hierdie wyse word Christus se heerlikheid ook bevestig. 


Dit is van belang om na verskeie stemme te luister wat die ewigheid van God 
en van Christus beklemtoon. Al sou van die stemme vanuit uiteenlopende 
uitgangspunte na vore kom, bevestig hulle telkens dieselfde saak. Daar moet ook 
eksegetiese ondersoek wees. Naas die bespreking van bepaalde tekste word die 
taalhandelingsperspektief op sekere sleuteltekste van toepassing gemaak wat 


insiggewende gevolgtrekkings moontlik maak. 

42 OU TESTAMENTIESE PERSPEKTIEWE 


Ten eerste moet na die Ou Testament gekyk word om die volle betekenis van die 
EENHEID van God in sy ewigheid te bepaal. Die Skrif getuig oor die EENHEID 
van God. In ’n sinopsis van die skepping tot by die intog in Kanaan beskryf 
Schreiner (2013:101) hoe dit van die vroegste tye af in die verkondiging van die 
woord van die Here duidelik was dat die volk van God - hulle wat eintlik vir 
God moes dien en verheerlik — gefaal het in hulle roeping. Hulle het telkemale 
van God af wegbeweeg, soos byvoorbeeld waar hulle die goue kalf aanbid het 
en nie erken het dat God in hulle midde is nie, en dat Hy `n verbond met hulle 
gesluit het nie. God het ook Adam en Eva geskape om sy koninkryk te vestig en 
hulle moet hom daarvoor vereer (2013:226), maar dan is dit baie duidelik hoe die 
vertroue in God telkemale misken word. In Rigters alreeds is daar aanduidings 
dat die voorskrifte van die verbond nie nagekom word nie en hoe daar telkemale 


ook tydens die heerskappy van die konings afvalligheid is van die lewende God is. 


Wanneer daar konings kom wat God dien, soos Dawid en Salomo, is daar 
egter telkemale ook tekens van hulle sonde deurdat ook hulle van God af 
wegbeweeg. Volgens Schreiner (2013:320) is daar drie aspekte verbonde aan God 
se koninkryk. In die eerste plek, God se heerskappy, in die tweede plek die reaksie 
van mense op sy heerskappy en in die derde plek sy heerskappy in Israel. In 
die wysheidsliteratuur kom veral die tweede aspek na vore, naamlik die wyse 
waarop die volk op God se heerskappy reageer en hoe hulle gehoorsaam aan God 
wil lewe. Wat die profetiese literatuur betref, is dit egter duidelik dat daar konflik 
bestaan ten opsigte van die herstel wat God vir sy volk meebring en sy oordeel 
oor die volk se sonde (2013:420 e.v.). Die waarskuwing van die Here dat hulle hulle 
moet bekeer en moet gehoorsaam word deur die profete op ’n besondere manier 
aangekondig. God belowe egter ook in die profetiese literatuur heil, sodat sy heil 


baie sterk na vore kom. 


Die hele Ou Testamentiese verhaal beskryf hoedat Adam en Eva geskape is om 
oor die wêreld in die tuin wat God vir hulle gegee het, te heers. Daar kom egter 
van die begin af konflik voor en die volk lewe uiteindelik ongehoorsaam aan die 
Here en soek nie die wil van God nie. Dit is egter van groot belang om te weet dat 
God Homself in heerlikheid openbaar te midde van die sonde van sy volk. God se 


ewigheid kom na vore. 

4.2.1 Die ewigheid van God in die Ou Testament 


Wat die Christologiese uitgangspunte betref, moet dan vervolgens ook na die Ou 
Testamentiese implikasies van die erkenning en aanbidding van die Here gekyk 
word. Dit is duidelik dat dit nie in die Ou Testament beklemtoon word dat God in 
sy openbaring volgens die tydshistoriese begrip van die Verligting as ewig beskou 
word nie. In die Ou Testament is daar verskillende konsepte wat met mekaar 
saamhang, naamlik dat dit God van oudsher is, dat God die God van die verre 
verlede is, dat God verstaan moet word in sy bestaan as die Een wat is wat Hy is, 
maar ook dat Hy in `n verbond staan, naamlik: “Ek sal in ’n verbondsverhouding 
met jou wees, Ek sal wees wat Ek sal wees” Daardie verbondsverhouding met die 
persoon wat na Hom vra sluit God se ewigheid in. Dit word nie in verband met 
ewigheid soos wat dit later in die filosofiese verband neergelê word verstaan nie. 
Wat wel duidelik is, is dat God Gans Anders as die mense is. In sy openbaring, in 
die wyse waarin God Hom openbaar en die manier waarop Hy Hom bekendstel, 
word dit baie duidelik dat God Gans Anders as die mense is. In hierdie verband 
is dit belangrik om van Barth kennis te neem en te verstaan hoe hy hierdie 
implikasies raakgesien het. Die volle heerlikheid van die Here se openbaring is in 


die Ou Testament neergelê in al die verskillende stemme wat gehoor kan word. 


Goldingay (2003:620) beklemtoon baie sterk dat daar geen kompromie kan wees 
met die belydenis dat God die unieke God is nie. Die ooreenkoms tussen God en 
Baal word skerp afgewys. Die verhouding met die volkere rondom het juis die 
saak na vore gebring dat YAHWEH alleen as die unieke God erken moet word en 
dat Hy nie soos ander gode is nie. Daar is dus van mono-YAHWISME sprake wat 
die ontwikkeling in monoteisme onderlê (2003:618). 


Goldingay (2006:21 e.v.) wys daarop dat daar een ware God is en dat hierdie God 
se naam YAHWEH is, al sou mense in hulle ongeloof sê dat God nie bestaan 
nie (Ps 14:1), God uit hulle wêreld wegstoot word en daar gerebelleer word teen 
God. God self openbaar Homself as die ware God. Hy wat as die Almagtige met 
alle kennis die Alomteenwoordige is, is dus God wat nie net ’n konsep is nie, 
maar `n Persoon wat persoonlik geken kan word.” Daar kan grootliks met hom 
saamgestem word. God se uniekheid word radikaal beklemtoon. 


62  Goldingay (2006:21) skryf: 


Here God is not a concept, but a person who can be personally known. Nor is God a 
person to be found at the depth of our being or as the ground of our being, but a person 

Brueggemann (1999:16) benader die verhouding met God anders en skryf dat dit 
baie belangrik is om die verbondsmatige bestaan as 'n proses te beskou wat ten 
diepste dialekties is. In die eerste plek is dit dialekties omdat daar met God in `n 
verhouding getree word en omdat die self ook erken moet word maar in die sin 
van die neerlê en weglê van die self in die verhouding met God. In die twee plek 
moet die verhouding met die naaste erken word waarin met vreugde en leed, 
waarheid en liefde, in die vryheid wat ’n mens voor God het geleef moet word. 
In die derde plek beteken dit dat die mens gereed moet wees om weg te gee, om 
prys te gee, maar ook om die vryheid te hê om saam te bring in 'n proses waarin 
ook van bekering en transformasie sprake kan wees.“ Brueggemann (1999:26) 
beklemtoon die betekenis van die wet in die situasie waar God Homself aan 
die mens bekend maak. Die wet is dus van groot belang sodat die mens binne 
die verbondsverhouding vir God kan ken en ook die naaste kan raaksien. Dat 
God goed is, word juis in die Psalms sterk beklemtoon (1999:67). Dit beteken dit 
ook dat die goedheid van die Here ons daartoe moet lei dat ons uitreik na hulle 


rondom ons en dat ons hulle dan ook wil bereik en na hulle wil uitreik. 


Weiser (1972:110-111) beklemtoon dat die belydenis aangaande YAHWEH juis op 
'n baie besonderse sin beklemtoon dat die werke van God die monoteisme vaslê. 
Die belydenis aangaande YAHWEH bou die teosentriese konsep in die geskiedenis 
as'n getuienis van die lewende krag van God uit en daardie getuienis word in die 
literatuur na vore gebring. In die verlossingsgeskiedenis word daar `n belydenis 
neergelê wat die verhouding tussen skepping en eskatologie in 'n besonderse sin 
beklemtoon. In die vroeg Midde-Oosterse wêreld is dit 'n betekenisvolle en `n ryk 
saak wat oorgedra word. Die klem op die monoteisme is van die grootste belang 


in hierdie verband. Daar sal telkemale daarheen teruggekeer word. 


who lives outside of us and independently of us; the First Testament begins from God's 
act of self-revelation outside of us. The real God is the God who speaks and acts in 
Israel’s story.” 


63 Brueggemann (1999:25) skryf 


And as the text has it, this set of commands tells about the very character of God, the 
creator of heaven and earth, the liberator of Israel, the God is closed in Jesus of Nazareth. 
These are not mere rules, but a theological datum about the covenant of God of Israel. 
lt is on Jahweh's mind that these commands are to set Jahweh and the Israel operation 
apart from Pharaoh … 

Von Rad (1962:204) wys daarop dat God se ywer en God se heiligheid in die 
dekaloog bymekaar gebring word. Dat God inderdaad as YAHWEH die Een is wat 
ywer vir sy saak én dat die heiligheid van God aspekte van sy karakter is, word 
beklemtoon. In hierdie heiligheid van God roep Hy mense op tot diens sodat 
hulle geheilig kan word en as mense vir God as die bron van alles wat heilig is 
kan erken. Hierdie heiligheid van God moet ook erken word. Al sou daar krities 
met Von Rad omgegaan moet word weens sy benadering van die historiese in die 
Ou Testament moet sy beklemtoning van die besondere betekenis van YAHWEH 
erken word. 


Bright (1972:152) beklemtoon dat YAHWEH van die vroegste tye af die enigste 
ware God van Israel was. Hierdie eis, dat slegs YAHWEH aanbid word, word in 
die eerste gebod besonder sterk beklemtoon. God is die jaloerse God wat geen 
ander gode voor Hom verdra nie (Eks 20:5). Hy is ook die Skepper van alle dinge, 
en daar bestaan ook nie 'n pantheon van gode rondom hom nie. Daar word ook 
nie mites rondom Hom deur Israel na vore gebring nie. Dit moet ten sterkste 
beklemtoon word. 


Jacob (1974:37) beklemtoon baie sterk dat die Ou Testament sy krag en eenheid 
in die bevestiging vind dat die Here, die God van hemel en aarde, soewerein is. 
God is die grondslag van alle dinge en alle dinge bestaan vir Hom, deur Hom 
en tot Hom. Hy is die Een wat alle dinge tot aanskyn roep. Daar is geen ander 
God as Hy nie en daarom is dit net dwase wat dit nie erken nie. Hy bestaan in 
sy heiligheid. Daarom moet erken word dat Hy die God is wat nie alleen Israel 
se God is nie, maar dat alle mense Hom moet erken. Verder beklemtoon Jacob 
(1974:38) dat God nie `n God is wat deur 'n proses van evolusie ontwikkel en 
groei nie. Hy is God wat erken moet word in die geskiedenis in die persoon van 
YAHWEH. Die Israeliete het daarom vir God erken as aktief in hulle lewe en 
dit het betekenis vir hulle totale bestaan gehad. Soos daar verstaan moet word 
dat die lewe misterieus is, moet ook erken word dat God totaal anders is en dat 
God ook as die misterieuse Persoon bestaan. Daarom word ook erken dat God `n 
lewende God is wat as die Lewende God bestaan (1974:38).% Daar moet inderdaad 


bevestig word dat God so in sy heerlikheid optree dat Hy die ware God is. 


64 Jacob (1974:38) skryf: 
To say of God that he was a living God was the elementary and primordial reaction of 
man in the face of the experience of the power which, imposing itself on the entirety of 
his being, could only be envisaged as a person, that is as a living being. 

Dit is van groot belang, soos deur Brueggemann (2008) bevestig, dat daar sprake 
is van verskillende stemme wat op mekaar inspeel en dat hierdie verskillende 
stemme bepaalde waarhede deurgee. Reeds in sy teologie van die Ou Testament 
(1997) toon hy aan hoe hierdie bepaalde stemme `n duideliker prentjie van die 
Here teken; selfs ook in sy oordeel en in sy vernietigende regspraak wat na vore 
kom. Daarom is daar sprake van `n regsgeding en dat die Here in die regsgeding 
Homself dan juis openbaar as die Een wat in sy heerlikheid erken moet word. 
Die getuienis aangaande God is volgens hom nie eenduidig nie, maar eerder vol 
spanning (“disputatious”) maar bevestig tog die totale uniekheid van YAHWEH 
(1997:715). Israel se getuienis aangaande YAHWEH ® kan nie op dogmatiese wyse 
vasgelê word nie, maar soos in 'n hofsaak is daar vele getuienisse wat gelewer 
word. Alhoewel daar inderdaad indringend krities na Brueggemann se hantering 
van die getuienis van Israel gekyk kan word, bevestig hy tog die uitsonderlike 


betekenis van die uniekheid van YAHWEH wat erken moet word. 


Maar dit beteken dan juis dat daar verskillende tekste in die Ou Testament is 
waar daar tog baie duidelik gestel word dat God se krag ewigdurend is, dat 
Hy self ewig is, dat hy van oudsher af is, dat Hy self bepaal wie en wat Hy is. 
Hy openbaar Homself aan die mens, en die mens kan dan die wonder van sy 
selfopenbaring ondervind. In sy selfopenbaring maak Hy Homself bekend as die 
Lewende God wat Homself gee sodat die mens gered kan word en sodat die 
mens in ’n bepaalde verhouding met Hom kan kom. Dit mond uit in die verbond. 
Hierdie ewig wonderbare Persoon is God wat dan `n verbond met die mens sluit, 
en in hierdie besondere verbondsverhouding vir die mens sê: “Ek sal vir jou God 
wees en jy sal vir My ’n kind wees.” Ek is God en jy is kind. Ek sal Myself aan 
jou openbaar. Ek sal My bekend maak aan jou, maar dan moet jy in hierdie 
verbondsverhouding met My lewe. Dit is hoe God hom dan in sy heerlikheid aan 
Abraham openbaar en die verbond met Abraham sluit en Hom so bekend maak 
as God. God stel Homself ook bekend aan Moses in Eksodus en maak dit baie 


duidelik dat Hy bestaan in heerlikheid en majesteit. Moses moet in afhanklikheid 


65 Brueggemann (1997:723) vat sy standpunt soos volg saam: 


Thus Israel's testimony about a world with Yahweh at its center intends to debunk and 
nullify all other proposed worlds that do not have Yahweh at its center. This testimony 
undertaken persistently by Israel is not neutral or descriptive, but it is thoroughly and 
pervasively partisan advocacy. 

erken dat hierdie heerlikheid van God vir hom onverklaarbaar en wonderbaar is. 


God sê, “Ek is wat Ek is” So openbaar die ewige God Hom dan. 


Ook in Jesaja word beklemtoon dat God juis die Here is wat in verhouding met 
sy volk optree en dat die verbondsverhouding met sy volk erken moet word (Jes 
40-66) (Kruger 2012:161-162). 


Taalhandelingsperspektief op Jesaja 6 is nou van belang. 


Jesaja 6 


a) In die jaar van koning Ussia se dood het ek die Here gesien. 
1 | b) Hy het op ’n baie hoë troon gesit, 
c) en die onderste van sy kleed het die tempel gevul. 


d) By Hom was daar serafs om Hom te dien. 
2 |e) Elkeen het ses vlerke gehad: met twee het hy sy gesig bedek, met twee 
sy voete en met twee het hy gevlieg. 


f) Die serafs het mekaar telkens toegeroep: 
3 | g) “Heilig, heilig, heilig is die Here die Almagtige! 
h) Die hele aarde is vol van sy magtige teenwoordigheid” 


i) Hulle het so hard geroep dat die deure in hulle kosyne gerammel het en 


die tempel vol rook geword het. 


Lokusies wat opval is: 
Ussia 
Troon 
Serafs 
Vlerke 
Heilig 
Aarde 


Teenwoordigheid 


Die illokusie dui op die Here in sy majesteit wat verhewe is bo almal. Hy is heilig 
in sy heerlikheid. Die hele aarde moet dit erken. 


Die koöperatiewe beginsel en voorwaardes word hier aangewend deur die 
implikasies wat op die oortreding volg van die beginsel van ekonomie in (b) en 
(c) wat op sy majesteit dui, (e) met die klem op telkemale, twee, wat dui op die 


erkenning van sy heerlikheid deur die serafs en veral deur die herhaling van heilig 

in (g) Die implikasie in die teks is dat die Here absoluut heilig, ewig en anders as 
die mens is.“ Die perlokusie is dat die heiligheid van God in geen onduidelike taal 


juis aan die profeet bevestig word. 


Die wonder van die Here se transendensie word beklemtoon maar ook sy 


immanensie.” 


Smith, J.E. (1992:s.p.) beklemtoon ook die heerlikheid van die Here wat deur die 


serafs uitgesing word.‘ 


Jesaja beklemtoon in geen onduidelike taal dat God die Heilige van Israel is nie. 
Die hele boek Jesaja getuig daarvan. In Jesaja se roepingsvisioen hier word dit 
duidelik gemaak. God se heiligheid het ook implikasies vir die lewe van die mens, 
want Hy verwag geregtigheid. (Dekker 2012-46-47). Maar God is ook die Here wat 
oor die hele aarde regeer. Sy oordele bevestig sy heerlikheid (Begerau 2012:71). 
Daarmee saam hang die soewereiniteit van God. Hy kan opbou maar ook afbreek 
(vgl. Jeremia). Dit is juis God wat in sy heerlikheid as Skepper gans anders as die 
enige ander is (Peels 2012:104.). God is ook die Heilige van Israel. In Jesaja 40-66 
word dit besonder sterk beklemtoon. Hy is totaal anders as die mens (Kruger 
2012:167). God is ook genadig en barmhartig (Joël) (Kim 2012:212). God spreek in 
sy heerlikheid en bevestig sy verbond in Maleagi (Snyman 2012:199). 


Die ewigheid van God word op unieke wyse in die Ou Testament beklemtoon 


(vgl. die volledige verwysings na Jenni 1984:227-245 en Reicke en Rost 1969:11 e.v. 


66 Watts (2005:110) bevestig dit: 


W 1-4 give us a formal description of the stage setting for most of the Vision. It functions 

for the Vision of Isaiah in the same way that Rev 4 and 5:8-14 do for the Apocalypse of 
John. The Lord, YHWH of Hosts, is the center around whom all else moves. Seraphim 
serve him and act as his messengers, as the spirits do in 1 Kgs 22:21 and Zech 6:5. Gathered 
around are the “host of Heaven” in 1 Kgs 22:19. In Job 1:6 the “sons of God” gathered on 
a certain day. 


67 Grogan (1986:55-56). Verduidelik: 


So this passage, insisting as it does on the awesome transcendence of the sovereign 
God, also emphatically teaches his immanence. His transcendence is not remoteness, 
or aloofness but is known through his presence in his created world and temple. Divine 
transcendence and immanence are always held in balance in biblical theism. Isaiah 
himself says later (12:6), “Great is the Holy One of Israel among you. 


68  Smith(1992) skryf: 


In their antiphonal singing the seraphim praised God for his holiness and his omnipotence. 
They extolled him for manifesting his glory throughout all the earth. 

vir die volgende verwysings). God as Skepper bestaan van alle ewigheid af. Hy 
openbaar Homself as die Een wat is wat Hy is. As God betoon Hy Homself aan 


die mense in sy volheid. 


Die skeppingsverhaal beklemtoon dat God daar is nog voor enige bestaan van die 
skepping. Hy bestaan in sy volheid. Sy bestaan is in heerlikheid. Hy gaan dan oor 


vanuit sy bestaan in ewigheid tot die skepping. 


Die woorde waarmee God in die Pentateug beskryf word, beklemtoon sy ewigheid, 
naamlik El, Eljon, Elohim, El Shaddai. Dit is egter veral met die openbaring aan 
Moses as YAHWEH dat God se ewigheid beklemtoon word. Hy is YAHWEH — 
Here en Koning van alle ewigheid af. Hy is wat Hy is. Hy openbaar Homself dus 
as die een wat Homself in volheid bekendgemaak het as synde die EEN wat is. 
God se Eenheid word op unieke wyse beklemtoon. God is EEN. Dit is sy Syn; 
die EENHEID van God is sy Syn. Dit is 'n ewige Eenheid (vgl. weer eens Jenni 
1984:227-245 en Reicke en Rost 1969:11 e.v). 


Die Hebreeuse woord “olam” beteken `n verre tyd. In Grieks “aion” duur en 
“aei” altyd. Dit word die oorvloedige onbepaalde tyd. Die Ou Testament bedoel 
daarmee maksimale tyd volgens die wisselende omstandighede Genesis 9:16; 
Deuteronomium 15:17 en Psalm 90:2 bevestig dit. Die filosofiese begrip van 
tydloosheid is egter nie aan die Ou Testament bekend nie. God is egter bo alle 
tyd. God se ewigheid dui sy heerskappy en mag oor alle tye aan (Jesaja 40:28). Die 
wêreld en die mens het ’n begin en einde. God self is egter nie daaraan gebonde 
nie (vgl. Jenni 1984:227-245 en Reicke en Rost 1969:11 e.v). God bly dieselfde 
(Ps 102:28); in Heb 1:12 word dit op Christus toegepas). 


In verdere ontwikkeling binne die Jodedom word die menslike tydelikheid wel 
gemeet teen die Goddelike ewigheid (Sira 18:8). Langsamerhand word ewigheid 
sinoniem met Goddelikheid (Barug 4:10-52). Dit word ook gesien as eienskap van 
die komende wêreld. (1 Henog 12:3; 4 Esra 7:13). 


Daar is tekste in die Ou Testament wat spesifiek die ewigheid van God beklemtoon 


(vgl. die volledige verwysings na Jenni 1984:227-245 en Reicke en Rost 1969:11 e.v). 


Jesaja 26:4 
Vertrou op YAHWEH vir ewig want in YAHWEH is ewigdurende krag. 

Jesaja 45:17 
Israel is gered in YAHWEH met ewigdurende redding. 


Jesaja 57:15 
Want so sê die hoë en verhewe Een wat vir ewig lewe en bly in die hoë en heilige plek. 
Ek is by hom wat verdruk en nederig van gees is, Ek maak lewendig die gees van die 


nederige en sal die hart van die verdrukte laat herlewe. 


Psalm 10:16 
YAHWEH is koning vir ewig en ewig; die nasies het uit sy land verdwyn. 


Psalm 48:15 
Dié God is ons God vir altyd: Hy sal ons altyd lei. 


Teksgedeeltes wat dui op God se ewige bestaan kom voor: 


Genesis 21:33 


en Abraham het 'n tamarisk by Berseba geplant en daar die Naam van die Here, die 
ewige God, aangeroep. 


Die verwysing na God as die Ewige staan in verband met die begrip El olam of God 
van oudsher, wat slegs hier so voorkom Dit mag bloot daarop dui dat God die God 
van die heiligdom van daardie plek van oudsher af is (Van Selms 1973:19) Dit staan 
wel in verband met Elohe olam in Jesaja 40:28 en vgl ook Romeine 16:26. 


Eksodus 3:15 

Verder sê God vir Moses: “Jy moet ook nog vir die Israeliete sê: ‘Die Here die God van 
julle voorvaders, die God van Abraham, die God van Isak, die God van Jakob, het my 
na julle toe gestuur.” Dit is ewig my Naam, dit is die Naam waarmee Ek aangeroep 
moet word van geslag tot geslag. 


Deuteronomium 32:40 

Besef dit tog: Ek, Ek is die Here! Naas My is daar geen ander God nie. Ek maak dood 
en Ek gee lewe. Ek maak siek en Ek maak gesond. Uit my mag word niemand bevry 
nie. Ek steek my hand op na die hemel toe en lê 'n eed af: So seker as Ek ewig lewe. 


God se oordeel word beklemtoon en word bevestig deur by sy ewigheid 'n eed te 
lê (Von Rad 1966:200). Die eed bevestig God se ewigheid (Thompson 1979:303). 


Deuteronomium 33:27 
Die ewige God is 'n skuilplek, sy arms is altyd onder jou. Hy verdryf die vyand voor 
jou uit, Hy beveel: Roei uit!’ 

Die besondere plek van God wat op unieke wyse hier in die lied beklemtoon 
word, is van belang (Von Rad 1966:205). 


Jesaja 40:28 
Weet jy dan nie, het jy nog nie gehoor nie? Die Here is die ewige God, Skepper 
van die hele aarde. Hy word nie moeg nie, Hy raak nie afgemat nie en sy insig is 


ondeurgrondelik. 


Die gedeelte dui op `n lofpsalm wat die heerlikheid van God en sy ewigheid 


teenoor Israel se beperktheid beklemtoon (Westermann 1969:60). 


Dit is veral die Psalms wat op'n besondere wyse die ewigheid van God beklemtoon. 
Die Psalms se unieke hantering van die verhouding met God waarin die verbond 
so'n beslissende se rol speel, bevestig dat die lewe met die ewige God sinvol is. Dit 
bevat nie abstrakte teologiese oorwegings nie en ook nie filosofiese teologisering 
nie, maar wel erkenning van die werklikheid van die bestaan. God is die EEN met 
wie in verhouding getree kan word (Craigie 2004: 39-42). Die verbond sluit die 
hele lewe in en daarom raak die Psalms die volle reikwydte van die bestaan. God 
is dan ook juis die een met wie op 'n kenbare wyse in verhouding getree kan word 
(Craigie 2004: 39-42). 


Taalhandelingsperspektief op Psalm 93 is van belang. 


Psalm 93 


a) Die Here is Koning, 

b) Hy beklee Hom met majesteit. 

1 |c) Die Here beklee Hom, 

d) Hy omgord Hom met krag. 

e) Die wêreld staan vas, dit wankel nie, 


f) en vas staan u troon van ouds af: 
g) U is van altyd af daar. 


3 | h) Riviere het gedruis, Here, riviere het gedruis, riviere het gedreun, 


i) maar hoog bo die geraas van baie waters, hoog bo die golwe van die see, 
troon die Here in sy koninklike mag. 


j) U verordeninge staan baie vas. Heiligheid versier u huis, Here, tot in 


lengte van dae. 

Wat die lokusie betref, val dié begrippe op: 

Koning 

Majesteit 

Beklee 

Omgord 

Troon 

Riviere 

Koninklike mag 

Verordeninge 

Heiligheid 
Wat die illokusie betref, genereer die lokusies betekenis van Een wat bo alle mag 
troon in sy mag. Hy is van oudsher en van altyd daar. Sy ewigheid word erken 
en word verbind aan sy majesteit. Hy oorkom die bedreiging van die watervloed 
want Hy is van ewigheid daar. 


Die koëperatiewe beginsel en voorwaardes word beklemtoon deurdat die 
implikasie van die ewigheid en heerlikheid van God bevestig word. Die feit dat 
die Here koning is word in (b), (c), en (d) herhaal. Daarmee word die beginsel van 


ekonomie oortree en volg die implikasie dat die Here wonderbaar bo almal is. 


Hier is sprake van die parallellismus membrorum (gedagterym) van die Ou 
Testament digkuns wat die herhaling van sake veronderstel. Dit is egter moontlik 
om ook die teksvoorwaardes daarin te lees. Die effek van die herhaling is nie 


slegs `n poëtiese stylfiguur nie, maar het ook implikasies. 


In (h) en (i) word die beginsel van ekonomie sterk oortree. Die implikasie is dat 
die herhaling aandui hoe groot die heerlikheid van die Here bo die gevaar is. 


Die perlokusie bevestig dat die troon en verordeninge van die Here vasstaan. 
Daarmee word ook bevestig dat Hy ewig is. 


Psalm 93 word deur Tate (1998:474) beskryf as ‘n himne of lofpsalm waarin die 
Here se koningskap en sy heerlikheid asook sy oorwinning oor die oermagte 
besing word.” 


69 _ Tate (1998:474). 

Die Here se goddelike koningskap word Baie duidelik beskryf. Van besondere 
belang is sy ewigheid. 7 


Die Here se oorwinning is ook `n huidige saak. Inderdaad word die kosmogoniese 


oorwinning steeds beklemtoon.”' 


Daar word ook beklemtoon dat Die Here Skepper is wat anders as die heidense 


konings is.” 


Psalm 90:2 
Voordat die berge gebore is, voordat U die wêreld voortgebring het, ja, van ewigheid 
tot ewigheid is U God! 


Die ewigheid van God word sterk beklemtoon teen die agtergrond van die 
skepping. Teenoor die mens se tydelikheid staan God se ewigheid. Die antieke 
beskouing oor die ontstaan van die wêreld word as agtergrond gebruik om te 
bevestig dat God in sy majesteit sal bly bestaan nadat die wêreld reeds ophou 
bestaan het (Weiser 1975:596-597). Daardie belydenis aangaande God wat erken 
dat Hy voor die skepping reeds bestaan, bevestig sy heerlikheid (Brueggemann 
& Bellinger 2014:392). Voor die geboorte van berge was God daar (Tate 1998:432). 


70 Tate (1998:479) lig die betekenis uit: 


An acclamation of divine kingship (93:1-2). The language in these verses belongs to the 
realm of kingship. Yahweh, like great earthly kings, is presented as having clothed, or 
robed, himself in majestic garments. The King himself is no newcomer; his going forth 
is from eternity, and his throne was established long ago. The King is also the warrior 
who has “belted himself with strength” and who is acclaimed as victorious over his foes 
(cf. 24:8). 

71 Tate (1998:480) skryf: 


Nevertheless, the cosmogonic victory of Yahweh should not be treated as a purely past 
event. The context of acclamation indicates a continuing threat: Why the acclamation 
of Yahweh as the Victor King if the “floods” have long ceased to be a problem? The 
pounding, surging, and roaring of the “floods” are never far away. The seas of chaos are 
tamed, but their mighty roar hangs in the air like an echo, which is suggested by the use 
of the vocative (“O Yahweh”) in vv 3 and 4. 


72 VanGemeren (1991:608) verduidelik: 


God's reign is evident in his creation (i.e, both earth and sea) and in his acts of 
redemption. The rule of God is visible, as his glorious mantle spreads out all over his 
kingdom. “Robed in majesty” is a poetic expression for the glory associated with all of 
Yahweh's works. His works reveal the nature of the Great King: his glory and strength. 

Psalm 93:2 
Die Here is Koning, Hy beklee Hom met majesteit. Die Here beklee Hom, Hy omgord 
Hom met krag. Die wêreld staan vas, dit wankel nie,en vas staan u troon van ouds af: 


U is van altyd af daar. 


Vanuit die skepping bepaal die Psalm dat God se heerlikheid reeds by die 
skepping teenwoordig is en dat dit nie by die troonbestyging begin of eindig nie, 
maar dat dit van alle ewigheid af bestaan (Weiser 1975:619). Op feestelike wyse 
beklemtoon die gemeente dat God nie tydelik Koning is nie maar dat sy troon 
van altyd vasstaan (Brueggemann & Bellinger 2014:402-403). God se heerskappy 
oor die kosmiese magte word juis bevestig (Tate 1998:474). 


Psalm 135:13 
Here, U is altyd daar, U is daar van geslag tot geslag. 


Daar is 'n feestelike verheerliking van God deur die deur die gemeenskap wat 
onthou dat God van die begin af teenwoordig is in die “heilgeschichte”en daar sal 
wees tot die einde. God se genadige sorg word ook beklemtoon (Wieser 1975:790). 
As die klimaks van die gedig word bevestig dat God die een is wat anders as 
afgode van altyd daar is (Brueggemann & Bellinger 2014:565). Die herinnering 
aan God se ewigheid word bevestig (Allen 2002291). 


Die ewigheid van God word ook elders beklemtoon. 


Daniël 12:7 

Toe hoor ek die man praat wat die linneklere aangehad het en bokant die water 
gestaan het. Hy het sy regter- sowel as sy linkerhand na die hemel toe opgesteek en 
'n eed afgelê by Hom wat ewig lewe, en het geantwoord: “Die hele vasgestelde tyd. 


Wanneer die gewyde volk se mag heeltemal vernietig is, sal al hierdie dinge ophou.” 


Nehemia 9:5 
Daarna het die Leviete Jesua, Kadmiël, Bani, Gasabneja, Serebja, Hodija, Sebanja en 
Petagja gesê: “Kom, prys die Here julle God! Hy is van ewigheid tot ewigheid.” Toe het 


hulle u magtige Naam geprys verhewe bo alle lof en roem. 
Dan is daar gedeeltes wat dui op God se ewige regering: 


Eksodus 15:18 


Die Here regeer tot in ewigheid!” 

Jeremia 10:10 
Maar die Here is die ware God: Hy is die lewende God, die Koning vir altyd: van sy 
toorn bewe die aarde, teen sy woede kan die nasies dit nie uithou nie. 


Daar word gespot met beelde-aanbidders want God alleen is ewige ware God 
(Van Selms 1972:163). 


Jesaja 40:8 
Gras verdor en blomme verwelk, maar die woord van ons God bly vir ewig. 


Die beloftes van God in die verlede word steeds bevestig en dit dui op God se 
woord wat nie vasgepen kan word nie. God se woord is ewig en keer nie leeg na 
Hom terug nie (Westermann 1969:42-43). 


Psalm 10:16 
Die Here bly altyd koning, die vyande is uit sy land verdryf. 


Die Psalmdigter onthou God se reddende optrede as ewige Koning. Rus word 
gevind in God se heerskappy wat altyd duur (Weiser 1975:154). God is die 
regverdige Regter wat oordeel en wie se koningskap ewig is (Brueggemann & 
Bellinger 2014:66). Sy koningskap oortref die kwaad. Hierdie koningskap is van 'n 
ander aard as menslike oorwegings (Craigie 2004:126). 


Psalm 29:10 
Die Here heers oor die watermassas, Hy heers vir altyd as koning. 


Die hemelse heerlikheid van God word nie deur die sake wat op aarde gebeur 
versteur nie, die bedreiginge van die wêreld word deur God oortref in sy majesteit 
(Weiser 1975:265). Teenoor die Kanaanitiese gode word bevestig dat God se 
heerskappy nie tydelik is nie (Brueggemann & Bellinger 2014:147). Hy heers ook 
oor die bedreigende magte (Craigie 2004:249). 


Psalm 66:7 

Hy het die see in droë land verander; sy volk het droogvoets deur die rivier getrek. Toe 
het ons gejubel oor Hom wat ewig heers deur sy mag en die nasies in die oog hou. Die 
vyande moet hulle nie teen God verset nie! Sela. 


Die kultiese gemeenskap beleef die teenwoordigheid van God in die“heilsgeshichte”. 
Hy is egter ook hier en nou teenwoordig. Sy mag kan nie ingeperk word deur tyd 


en ruimte nie (Weiser 1975:470). God se soewereiniteit word deur die wonders 

bevestig (Brueggemann & Bellinger 2014:287). Lof word aan God gebring vir sy 
ewige heerlikheid (Tate 1998:150). 


Psalm 92:8/9 
U regeer vir ewig, Here, 


In die verhouding met God word sy heerlikheid erken en dat Hy die een vol 
majesteit bly vir ewig (Weiser 1975:615). Dit is waarskynlik `n lied vir die Sabbat 
waar God se regering oor die hele skepping bevestig word (Tate 1998:468-469). 


Daar is gedeeltes wat dui op God se ewige trou: 


Die vyande van God kan nie voor Hom standhou nie, want sy heerskappy deur 
voort (Brueggemann & Bellinger 2014:400). 


Psalm 25:6 
Dink aan die liefde en trou, Here, wat U van altyd af betoon het. 


Hy wat aanbid is bewus van God se trou wat nie eindig nie (Weiser 1975:239). 


God se liefde vir Israel staan vas en word met sy trou en seën in verband gebring 
(Brueggemann & Bellinger 2014:132). Die wysheidsliteratuur kom ter sprake met 
'n verwysing na God se trou (Craigie 2004:218). 


Psalm 33:11 
Maar die planne van die Here staan vir altyd vas, sy besluite van geslag tot geslag. 


God se woord is totaal anders as die woorde van mense en staan vas omdat Hy 
anders is as enige skepsel of wese wat geskape is (Weiser 1975:292). Die lied word 
gerig tot God wat karaktervas bly staan (Brueggemann & Bellinger 2014:164). 
God se plan is anders as menslike planne en daarom moet Hy erken word as EEN 
wat anders is (Craigie 2004:273). 


Psalm 89:2-3 
Ek sê: “U liefde en u trou wankel nooit, dit hou vir altyd stand in hemel en op aarde.” 


Die lied wat gesing word in die teenwoordigheid van God bevestig sy trou. Die 
lied bevestig juis God se ewigheid en die feit dat Hy in sy ewigheid trou betoon 
(Weiser 1975:591). God se trou is so standvastig soos die skepping maar bly vas 
staan (Brueggemann & Bellinger 2014:486). Die versugting is dat die Dawidiese 
Ryk so standvastig soos die ewige ryk van God sal wees (Tate 1998:419-420). 

Psalm 146:6, 10 
Die Here het die hemel en die aarde gemaak, die see en alles daarin. Hy bly vir altyd 


getrou, 


Die Here regeer vir altyd. Sion, jou God regeer van geslag tot geslag. Prys die Here. 


Die hele bestaan van die mens word bepaal deur die belydenis dat God getrou 
bly en dat sy trou ewig is (Weiser 1975:832). Die Psalm beweeg van didaktiese na 
doksologiese modus om te bevestig dat God se regering ewig is (Brueggemann 
& Bellinger 2014:607). God se hulp is ten volle betroubaar omdat Hy die Skepper 
ook vir ewig regeer (Allen 2002:279). Die mense moet in tyd van nood juis op die 
God vertrou (Allen 2002:380). 


Spreuke 8:23 
In die wysheidliteratuur wys ook op God se ewigheid. 


God bestaan van altyd af. Ek is lankal daar, van die begin af, voor die aarde daar was. 


Daar word meer klem gelê op die feit dat God die lewende is as om spekulatief 
oor Hom te praat. Hy is van altyd af die lewende God (Van der Ploeg 1952:37-38). 


Daar is gedeeltes wat aandui dat die eer ewig aan God toekom: 


1 Kronieke 16:36 
Aan die Here die God van Israel kom die lof toe van ewigheid tot ewigheid! Toe het die 
hele volk gesê: “Amen! Prys die Here!” 


Lof word aan God gebring vanweë sy ewige bestaan (Roubos 1969:231). 


1 Kronieke 29:10 
Dawid het 'n lofprysing aan die Here in teenwoordigheid van die hele vergadering 
uitgespreek. Sy woorde was: “Geloof sy U, Here, God van ons voorvader Israel, van 


ewigheid tot ewigheid. 


Die gebed is in die vorm van `n lofprysing,waarin God nie alleen as die God van 
die vaders van Israel erken word nie, maar sy ewigheid ook besing word (Roubos 
1969:303). 


Die tekste en teksgedeeltes bevestig dat God in sy Ewigheid Gans Anders as die 
mens is. God is die unieke Here en Koning. God moet erken word vir wie Hy 


werklik is. Daarom is dit van die grootste belang om vanuit die teksgedeeltes die 

heerlikheid van God vas te lê. Niemand is soos God nie. God alleen moet aanbid 
word. Dit het ook betekenis vir die Christologie. 


4.3 PERSPEKTIEWE IN DIE NUWE TESTAMENT 


Die Nuwe Testament het nie 'n abstrakte en uitgewerkte begrip oor die ewigheid 
nie. Lewe in die ewigheid is in verbondenheid met God se Seun (Joh 6:51, 58). Die 
wêreld en die mens het `n begin en einde. God bly egter dieselfde (Ps 102:28; in 
Heb 1:12 op Christus toegepas). Christus is die onveranderlike in alle ontstaan en 
vergaan (Joh 1:1 en volgende; Kol 1:15 en volgende; Openb 1:4, 8). 


Collette (2014:390 e.v.) toon aan dat daar deur die eeue verskillende beskouinge 
was oor die verhouding tussen Christus en die Ou Testament en dat verskeie 
bronne spanning aantoon in die begrip van Christus en die Ou Testamentiese 
wêreld. Hy wys daarop dat sedert Marcion daar diegene was wat van mening was 
dat die Ou Testament inderdaad nie Christosentries gelees kan word nie en dat 
daar'n radikale breuk tussen die Ou Testament en die Nuwe Testament is. Hy wil 
egter die Ou Testamentiese Psalmboek, Christomorfies lees en vra of daar nie uit 
die Ou Testamentiese Psalmboek aanduidings van Christus in die werklikheid is 
nie. Hy verwys na Psalms 1 en 2, wat wel aandui dat die gesalfde van die Here op 


Christus van toepassing gemaak kan word. 


Goldingay (2003:709) beklemtoon dat Jesus die aankondiger is van die ryk van 
God en dat daarmee ook beklemtoon word dat Jesus die Een is wat God openbaar 
en die Een wat van God af kom. God word as Vader aangespreek (2003:794), en dit 
beklemtoon dat Jesus juis die Een is wat die koninkryk aankondig en juis daarom 
is Hy waarlik die Een wat die verlossing en die heil aankondig. Hy is self as 
Koning gesalf, (2003:814) en ook as die Seun van God aangekondig (2003:823). Sy 
Goddelike optrede is baie duidelik in dit wat Hy doen en daarom kan erken word 
dat Jesus in die lig van die Ou Testamentiese beklemtoning van die uniekheid van 
YAHWEH ook erken word as die unieke Seun van God (2003:840). 


En dit is juis hierdie aspek wat van groot belang is. Wanneer ons dan Christus 
binne hierdie verband van die ewigheid van God en die selfopenbaring van 
God verstaan, is dit duidelik dat daar ook van Christus gesê moet word dat Hy 
Homself bekendstel, dat Hy Homself openbaar aan die mens en dat sy openbaring 


soos wat dit neerslag vind in die Evangelies vir ons duidelik aandui wie Hy is. 

Dit beteken dat die vraag gevra moet word of Jesus Homself dan reeds as Seun 
van God beskou het, en of Hy in sy openbaring dit duidelik gemaak het dat Hy 
Seun van God is. Daaroor bestaan meningsverskil. Daar is diegene wat meen dat 
Christus Homself nie as Messias, Verlosser en Here beskou het nie, maar dat Hy 
binne die tydsomstandighede opgetree het en volgens Schweitzer (1948:386 e.v.) 
sterf Hy as `n ontgogelde omdat die koninkryk van God wat Hy aangekondig 
het nie aangebreek het nie. Die koninkryk het nie deurgebreek soos wat Hy dit 


verwag het nie. 


Daarteenoor moet egter eksegeties en hermeneuties na die Nuwe Testament 


gekyk word. Jesus Christus se heerlikheid as Seun van God moet oorweeg word. 


43.1 Die heerlikheid van Christus in Matteus 


In Matteus word die heerlikheid van Jesus Christus op `n baie unieke wyse 
beklemtoon deurdat Hy geteken word as die Een wat uit die geslag van Dawid 
kom en ook as Immanuel, God met ons. Hierdie beklemtoning van die Naam, 
Immanuel, God met ons, beklemtoon ook die heerlikheid van Christus as die 
Een wat van God kom. Dit word uitgebrei in ander gedeeltes in Matteus waar die 
heerlikheid van Christus bekend gemaak word. Johannes die Doper (Matt 3:11-12) 


wys op Jesus se besondere heerlikheid: 


Ek doop julle wel met water omdat julle julle bekeer het, maar Hy wat ná my kom, is 
my meerdere, en ek is nie eens werd om sy skoene uit te trek nie. Hy sal julle met die 
Heilige Gees en met vuur doop. Hy het sy skop in sy hand en Hy sal sy dorsvloer deur 
en deur skoonmaak. Sy koring sal Hy na die skuur te bring, maar die kaf sal Hy met 
'n onblusbare vuur verbrand. 


Die heerlikheid en majesteit van Jesus word hier reeds baie duidelik gestel, maar 
dit word ook in die Bergpredikasie duidelik gemaak wanneer Hy doen wat alleen 
God kan doen, en wanneer Hy ook sê, “maar Ek sê vir julle” God alleen kan sê dat 
Hy vir hulle die nuwe wet en nuwe implikasies van die wet gee. Wanneer Jesus 
die implikasies van die nuwe wet gee en die nuwe betekenis aan die verskillende 
aspekte daarvan in die Bergpredikasie deurgee, is dit baie duidelik dat Jesus die 
Een is wie se uniekheid beklemtoon word. Sy wonderwerke, sy heerlikheid, sy 
opwekking uit die dood, sy genesings, beklemtoon Jesus se heerlikheid baie sterk. 


Die uitnodiging van Jesus in Matteus 11:25 e.v. beklemtoon dit: 

Taalhandelingsperspektief: 


a) Daardie tyd het Jesus gesê: 
z5 b) “Ek prys U, Vader, Here van hemel en aarde, 
c) dat U hierdie dinge vir slim en geleerde mense verberg het 


d) en dit aan eenvoudiges bekend gemaak het. 


26 | e) Ja, Vader so was dit u genadige bedoeling. 


f) My Vader het alles aan My toevertrou 
g) en niemand ken die Seun nie, behalwe die Vader; 


27 
h) en ook ken niemand die Vader nie, behalwe die Seun 
i) en elkeen aan wie die Seun Hom wil bekend maak. 
38 j) Kom na My toe almal wat uitgeput en oorlaai is, 


k) en Ek sal julle rus gee. 


1) Neem My juk op julle en leer van My, 
29 |m) want Ek is sagmoedig en nederig van hart, 
n) en julle sal rus kry vir julle gemoed. 


30 | o) My juk is sag en my las is lig” 


Lokusies wat opval is: 

Jesus 

Vader 

Here 

Eenvoudiges 

Bedoeling 

Toevertrou 

Ken 

Uitgeput 

Juk 

Hart 

Las 

Lig 
Wat die illokusie betref, is daar die besondere betekenis by (f), (g), en (h). Die 
illokusie druk uit dat daar `n uiters besondere verhouding tussen Vader en Seun 
is. Hulle ken mekaar ten volle. Die teksvoorwaarde van kwantiteit word oorskry 
deurdat die begrippe Vader en Seun telkemale herhaal word. Die implikasie is 
dat dié begrippe besondere betekenis dra. Die kontras tussen slim en geleerdes 

en eenvoudiges oorskry weer die begrip van kwaliteit. So word die kontras 
uitgebeeld teenoor die wyses van hierdie wêreld van hoe die Seun inderdaad met 
die Vader in verband gebring word.” Juis vanuit die verhouding met die Vader is 
die Seun se juk sag. Die perlokusie is dan dat die Vader en Seun in hulle genade 


vir die mens EEN is.” 


Dit is `n baie duidelike uitspraak wat die uniekheid van die Seun inbed in 
die wonder van die verhouding met die Vader. Die unieke wonderbaarlike 
verhouding tussen Vader en Seun word hier in Matteus baie sterk beklemtoon. 
Die verdere implikasies is dat die wondere wat Jesus doen beklemtoon dat sy 


Naam wonderbaar is. 


In Matteus word die gebeure rondom die kruisiging van Jesus duidelik beskryf 
om sy oorwinning en heerlikheid te beklemtoon. Reeds sy waarskuwings aan die 
Fariseërs in die profetiese rede asook die aanduidings dat die Seun van die mens 
met tekens sal kom wat sal weerklink, dui alles op die heerlikheid en majesteit 
van Jesus. Hy staan teenoor die vals profete wat juis ook teenoor God staan 


terwyl Hy as Here die waarheid van God verkondig. 
Ook in die laaste oordeel sal dit baie duidelik word. 


In Matteus 25:31 word dit beklemtoon waar geskryf staan: 


Wanneer die Seun van die mens in majesteit kom en al die engele saam met Hom, sal 
Hy op sy koninklike troon gaan sit. Al die volke sal voor Hom bymekaar gebring word, 


73 Hagner (1998:321) verduidelik die betekenis van die gedeelte soos volg: 


Thus everything comes down finally to the person of Jesus and the nature of the 
fulfilment he brings. This Jesus will not be understood if he is restricted to preconceived 
categories; he will not conform to human conceptual frameworks. He must be understood 
as God knows him, as the one who on behalf of the Father implements his will, which at 
the same time can paradoxically be described as the will and work of Jesus. God and his 
unique agent belong intimately together. 


74 Turner (2008:303) stel dit baie duidelik: 


11:27 Jesus turns from prayer to affirmation of his unique messianic status as the 
exclusive revelator of the Father. The Father has delegated all things to the Son (cf. 28:18), 
with whom he shares a unique relationship of intimate reciprocal knowledge. This is not 
unlike the relationship of God and wisdom in Hellenistic Jewish texts that reflect on 
Prov. 1:20-23; 8:1-36 (e.g., Sir. 1:6-9; 24:19-22; 51:23-30; Bar. 3:32; Wis. 8:4; 9:1-18; 10:10) … 
Here the trinitarian basis of Jesus’s messianic mission, previously seen at Jesus 's baptism, 
is reiterated and developed (cf. Matt. 3:17; 12:18; 17:5; 28:18-19). The unique relationship 
of the Father and the Son in redeeming God's people is clearly described in 11:25-27. 

en Hy sal die mense van mekaar skei soos 'n wagter die skape van die bokke skei. Die 
skape sal Hy regs en die bokke links van Hom laat staan 


Dan sal die Koning vir dié aan sy regterkant sê... 


So sal die heerskappy en die heerlikheid van Christus duidelik gemaak word. Dit 
word verder beklemtoon wanneer Jesus in Getsemané die worsteling deurgaan 
sodat die wil van God in sy lewe voltrek kan word en Hy so die wonder van God 
se genade beklemtoon. Matteus 26:40-42 toon aan dat Jesus die Een is wat die 
gebed bid dat as die lydensbeker nie by Hom kan verbygaan sonder dat Hy dit 


drink nie, die wil van die Vader moet geskied. 


Ook by die instelling van die nagmaal in Matteus 26:26 roep Hy sy dissipels op om 
almal te drink uit die beker want dit is sy bloed, die bloed waardeur sy verbond 


beseël word, en wat vir baie vergiet word tot vergewing van sondes. 


In Matteus is daar geen twyfel dat die kruisiging van Jesus Christus rondom die 
storting van die bloed en die verlossing handel wat dan uiteindelik beteken dat 
Hy die volle heil en die volle verlossing deur sy kruisdood bring nie. Dit beteken 
dat Hy die toorn van God oor die sonde wegneem. Daar kan geen twyfel bestaan 
dat Matteus dit in die verduideliking van die nagmaal ook baie sterk na vore 
bring nie omdat Jesus die verlossing bring. Die totale verlossing word bevestig 
wanneer Hy opstaan uit die dood en sy dissipels uitstuur in Matteus 28:18-20: 
Jesus kom toe nader en sê vir hulle: Aan My is alle mag gegee in die hemel en op 
aarde. Gaan dan na al die nasies toe en maak die mense My dissipels: doop hulle 
in die Naam van die Vader en die Seun en die Heilige Gees, en leer hulle om alles te 


onderhou wat Ek julle beveel het. En onthou: Ek is by julle al die dae tot die voleinding 
van die wêreld. 


DeSilva (2004:253) beklemtoon dat Jesus as die betroubare leermeester van die 
wet in Matteus voorgehou word. Jesus beklemtoon die waarheid van die wet, 
maar dan gee Hy die dieper betekenis daarvan deur. Hy kom self van God en 
omdat Hy die Een is wat God se Woord oordra, kan Hy ook die ware betekenis 
van die wet beklemtoon. Matteus 5:17-20 bevestig dit op 'n besonder kragtige 
wyse. DeSilva (2004:253) verwys na die persone wat gedink het dat Jesus gekom 
het om die wet en profete te ontbind, maar hy toon aan dat Jesus uitwys dat om 
te lewe en te wandel in die Woord van God baie belangrik is, sodat 'n mens naby 


God kan lewe. Daarom dat Jesus in Matteus as 'n ware en getroue Leermeester 

God se weg aandui (2004:254). Sy wonderwerke beklemtoon dit, sy boodskap is in 
ooreenstemming met die Skrifte en God verklaar ook dat Jesus se leringe die pad 
is wat welgevallig vir God is, omdat Hy die Een is wat die Geliefde Seun is na wie 


geluister moet word (Matt 17:5). 


Ook Flemming (2015:14) beklemtoon die kerk se rol vanuit die missionale 
perspektief. Die kerk is betrokke by die sending van God. Sending is dus ook nie 


bloot `n opdrag nie. Dit hang saam met die erkenning van Jesus.” 


Jesus openbaar dus die ware Wet, teenoor die Fariseërs en hulle wat Israel weglei 
van die waarheid af. Jesus is ook die Een wat sy wonderwerke doen vanuit die 
krag van God en nie soos Hy beskuldig word, vanuit die mag van Satan nie. Jesus 
is dus deur die Heilige Gees en krag van God gesalf (DeSilva 2004:255), en veg 
teen die magte van Satan, en daarom is daar voortdurende erkenning dat Hy in 


God se aangesig wandel. 


Maar daar is ook die verwagting van die nuwe belofte van God wat in vervulling 
sal gaan. Schreiner (2013:427) is van mening dat die Ou Testament eindig met 
afwagting en verwagting en dat die Nuwe Testament begin met vervulling; die 
koninkryk van God het gekom. Dit is duidelik omdat Jesus uit die dood opgewek 
is en alle gesag in die hemel en op aarde aan Hom toegesê is. Jesus se unieke 
betekenis in Matteus word deur Schreiner (2013:440) bevestig, wanneer die mag 
en die gesag van die heerskappy van Jesus nie net in sy titels voorkom nie, maar 
in sy unieke status of die posisie wat Hy inneem deur die hele evangelie van 


Matteus en die wyse waarop Hy optree. 


Dit is dus duidelik dat Matteus in die eerste plek beklemtoon dat Jesus as Seun 
van God erken moet word. Hierdie erkenning van Jesus Christus as Seun van God 
kan nie bloot gelyk gestel word aan die erkenning van die Romeinse Keisers wat 
ook as Seun van God aangedui is nie. Die rede hiervoor is dat daar teksgedeeltes 
is wat dit baie duidelik na vore bring dat Jesus se besondere betekenis anders is 
as die van die Romeinse Keisers. Vergelyk Matteus 11:25 en volgende, wat hier 
bespreek is. Dit beteken dat Jesus se Eenheid met die Vader reeds in Matteus na 


vore kom en ook erken moet word. 


75 Flemming (2015:14) skryf daarom: 


Above all, the church's mission arises out of the lordship and abiding presence of Jesus. 

4.3.2 Markus 


In Markus 1:1 word Jesus Christus as die Seun van God beskryf. Die woorde “Seun 
van God” kom nie hier in alle manuskripte voor nie. Die lyn wat egter deurloop, 
naamlik dat Jesus Christus die Een is wat die verlossing bring en dat Hy die Een is 
wat die koninkryk van God naby bring, word in die Markus-evangelie baie sterk 


na vore gebring. 


So word dit reeds aangedui: 


a) Jesus het in daardie selfde tyd van Nasaret in Galilea af gekom, 
b) en Hy is deur Johannes in die Jordaan gedoop. 


m c) Net toe Hy uit die water kom, het Hy die hemel sien oopskeur 
d) en die Gees soos `n duif na Hom toe sien neerdaal. 


e) Daar was ook 'n stem uit die hemel: 
11 | f) “Jy is my geliefde Seun. 
g) Oor Jou verheug Ek My.” 


Taalhandelingsperspektief lig die besondere betekenis van die Seun uit. 


Lokusies wat opval is: 

Jesus 

Nasaret 

Doop 

Gees 

Duif 

Stem 

Hemel 

Geliefde 

Seun 


Verheug 


Wat die illokusies betref, is dit veral (e), (f), (g) wat besondere betekenis oordra. 
Die stem bevestig dat Jesus die Seun is en dat God is die EEN is wat Hom 
verheug oor die Seun. Die koëperatiewe beginsel en voorwaardes wat hier ook 
van belang is ten opsigte van die implikasies wat volg uit die oortreding van die 


teksvoorwaardes, is veral kwaliteit. Die waarheid word verhul totdat die volle 


102 


HOOFSTUK 4 | Eksegetiese en hermeneutiese oorwegings … 


boodskap deurgegee word en die stem uit die hemel gehoor word.” Die perlokusie 


is juis dat die Seun totaal uniek is in sy verhouding met die Vader.” 
Hy begin sy prediking (Markus 1:15): 
Die tyd het aangebreek en die koninkryk van God het naby gekom. Bekeer julle 


en glo die evangelie. 


Die koninkryk is naby - die verlossing is sigbaar. Die verlossing wat Jesus deur 
sy genesings bring, die getuienisse en die verlossing van duiwelbesetenes en ook 
die opwekking uit die dood van Jairus se dogtertjie, beklemtoon die heerlikheid 
van Christus verder. In Nasaret word Hy verag (Mark 6) en Hy is verbaas oor die 
ongeloof van die mense, en Hy wys daar dat `n profeet orals erken word behalwe 
in die plek waar Hy grootgeword het en in sy familiekring en sy gesin. Jesus 
beklemtoon die heerlikheid wat van dieVader kom. Ook wanneer daar verskillende 
menings oor Jesus is, is dit tog baie duidelik dat die uniekheid van Jesus Christus 
erken word. Die unieke heerskappy van Christus as die Een wat van God kom 


word beklemtoon. Dit word deur twee besondere gedeeltes uitgedruk: Markus 8 


76 Stein, R.H. (2008:58) gee besondere betekenis deur: 


The voice functions in conjunction with 1:1 as an authoritative spokesman for what 
Mark's readers should think about Jesus of Nazareth. Though numerous OT texts are 
suggestive as to the meaning of the divine affirmation (Gen. 22:2, 12, 16; Exod. 4:22-23; 
Ps. 2:7; Isa. 42:1), the meaning of the voice should be understood within the context Mark 
provides in 1:1; 3:11; 5:7; 9:7; 13:32; 14:61; 15:39; cf. also 12:6. In light of these references, 
Jesus is presented in this verse as the beloved and only Son of God (12:6), who possesses 
a unique relationship with God that distinguishes him from all others (13:32). This is 
not a “functional” sonship, for up to this point Jesus has done nothing to earn such an 
affirmation. He is not the Son of God because he does certain things; he does certain 
things because he is the Son of God. Who he is determines what he does, not vice versa. 


77 Guelich (1998:35) beklemtoon die Messiasskap van Jesus maar ook sy dienskneggestalte: 


The reader permitted to share in this private audience with Jesus expectantly listens to 
the voice from heaven. But the voice from heaven apparently gives a mixed signal. It 
begins with a royal messianic designation of sonship drawn from Ps 2:7 and concludes 
with the servant motif of Isa 42:1. Mark's heading of 1:3, which aligns the events of 
1:4-15 with Isaiah, may weight the balance in favor of Isa 42:1 where the Spirit is given 
to the servant. But the tension continues throughout Mark’s narrative. Both the royal 
messianic sonship and the servant figure persist. One might also maintain that what is 
true of Mark’s narrative holds true for his tradition. The combination of Jesus’ “sonship” 
including his messianic role and his servanthood permeate the tradition behind the 
Gospels. Therefore, we should not be surprised that this tension should appear explicitly 
at the scene of Jesus’ introduction in Mark. 

waar die belydenis van Petrus na vore kom en Markus 9 waar die verheerliking 
op die berg beskryf word. Ook in Markus 10, wanneer beskryf word hoe Jakobus 
en Johannes versoek is om aan die regter en linkerkant van Hom te sit, Jesus se 


heerskappy na vore kom, wanneer Hy sê: 


Die beker wat Ek drink sal julle drink, ja, en met die doop waarmee Ek gedoop 
word, sal julle gedoop word. Maar om aan my regter- of linkerhand te sit, daaroor 


besluit Ek nie; dit is vir dié vir wie God dit gereed gemaak het. 


In die profetiese rede in Markus word verder beklemtoon watter heerlikheid op 
die een wag wat erken dat Jesus die Christus is. Sy majesteit en heerlikheid word 
bevestig. Ook by die instelling van die nagmaal word dit weer beklemtoon, waar 
aangetoon word dat dit sy bloed, die bloed waardeur die verbond beseël word, 
is wat vir baie mense uitgegiet word (Mark 14:24). Dit is baie duidelik dat die 
verlossing en die heil in Christus ook die verseëling met die bloed beklemtoon. 
Jesus word dan uiteindelik oorgelewer om gekruisig te word, maar in sy kruisiging, 
selfs wanneer Hy uitroep: “My God, my God waarom het U my verlaat”? (Mark 
15:33), bly Hy verbonde aan God en daarom sê die offisiere in vers 39 dan 
uitdruklik dat hierdie man werklik die Seun van God is. Dit is'n erkenning in die 


Markus-evangelie van Jesus se heerskappy. 


DeSilva (2004:201) beklemtoon dat dit belangrik is om aan te dui wie Jesus 
Christus werklik was en wat die betekenis van Jesus se diens is. Wanneer hy na 
Markus verwys beklemtoon hy in die eerste plek die Messiaanse geheim wat in 
Markus ’n baie sterk rol speel, naamlik dat daar verskeie geleenthede is waar 
Jesus die mense verbied om oor Hom te praat, omdat Hy nog nie sy Messiasskap 
geopenbaar het nie. DeSilva (2004:201-202) toon aan dat die rede waarom Jesus 
hierdie geheimenis voorhou juis is omdat Hy die volheid van sy Messiasskap 
wil beklemtoon. Markus wil dus uiteindelik die geheimenis van die Messiasskap 
van Jesus behou totdat Hy aan die einde sy kruis volledig dra en uiteindelik die 
voleinding bereik van die gemeenskap met God. Markus wil dus die boodskap 
aanbied as die goeie nuus van Jesus die Messias, as Seun van God. Vir die leser 
van Markus is daar dan geen geheimenis oor sy boodskap nie, maar die boodskap 
word verhul totdat daar die volle betekenis gegee word aan die gedagte dat Jesus 


die Geliefde Seun van God is en dit ook bekend gemaak word. 

Jesus het die gesag om sonde te vergewe en daarom moet besef word dat Hy die 
Een is wat van God kom en doen wat God alleen kan doen (DeSilva 2004:204). Die 
Skrifgeleerdes en Fariseërs se onvermoë om werklik te kan begryp dat Christus 
van God kom word aangetoon, maar Jesus openbaar dit omdat Hy die Een is wat 
van God kom, onder andere ook by die geleentheid waar Hy die wind stil maak 


en die heerskappy oor die wind behou. 


Petrus se belydenis in Markus 8:29 is verder ook deel van die proses waarin die 
geestelike blindheid geopenbaar word en Hy die ware belydenisse uitspreek, 
wanneer hy moet leer dat dit om Jesus gaan, wat die koninkryk van God 
aankondig (DeSilva 2004:205). Die ware erkenning van die Messias beteken om 
jouself te verloën, jou kruis op te neem en Jesus te volg. Dit is die volheid van die 
diens aan Jesus Christus (2004:205). 


Wat egter ook baie belangrik is, is Markus se beskouing oor die kruis van Jesus. 
DeSilva (2004:223) stel dit dat dit nie beskou moet word as iets wat los gelees 
moet word van Jesus se Messiasskap en ware dissipelskap nie, sodat verstaan 
kan word dat Jesus die EEN is wat sy lewe prysgee sodat dit tot die heil van 
baie kan kom (2004:223). Markus beklemtoon dus dat Jesus se dood nie van die 
aard is van `n persoon wat dit verdien, as `n persoon wat onreg gepleeg het op 
'n kriminele wyse nie. Dit was ook nie bloot ’n ongelukkige ongeregtigheid wat 
plaasgevind het nie. Dit was volgens DeSilva’n handeling van Christus wat tot 
die heil van baie is en wat die voorafbeskikking van God tot vervulling sou bring. 
Jesus ondergaan dit gewilliglik en doelbewus en Jesus word dus nie onverwags in 


sy dood ingelei nie, maar Hy doen dit sodat die heil vir die gemeenskap kan kom. 


Schreiner (2013:455) wys daarop dat Markus aankondig dat die koninkryk van 
God in Jesus Christus sigbaar word. Daarom sê hy nie dat God oor alle dinge 
regeer soos wat Hy wel doen nie, maar wel dat in die koninkryk van God die 


verlossende heerskappy van God en die vervulling van sy belofte sigbaar word. 


Wat Markus betref, is dit inderdaad so dat daar by die doop erken word dat Jesus 
die geliefde Seun van God is (Mark 1:9-11). Dit is dus nie moontlik om maar net 
weer eens wat Markus beklemtoon op dieselfde vlak te stel as die van Romeinse 
keisers of andere wat ook godheid ontvang het in die Romeinse Hellenistiese Tyd 


nie. Die unieke Seunskap van Jesus Christus word ook deur Markus bevestig. 

4.3.3 Lukas 


Hoe moet Jesus Christus se heerlikheid in die lig van die geheel van Lukas se 
Evangelie verstaan word? Jesus se unieke plek in die Lukas-evangelie word sterk 
beklemtoon. Wanneer die aankondiging van Jesus se koms gemaak word, word 
gesê dat Maria geseënd is. Maria hef dan ook 'n loflied aan wat handel oor die 
beloftes van God wat in sy ontferming aan die volk Israel heil en verlossing 
bring. Ook wanneer oor Johannes die Doper in 'n loflied uitgebreek word, word 
beklemtoon dat Johannes die Doper ’n profeet van die Allerhoogste sal wees wat 
die pad gereed gaan maak vir Hom wat sou kom en dat daar dan verlossing sal 
kom uit die persoon wat op Johannes die Doper sou volg. Ook in Lukas 2:11 word 
beklemtoon dat die seuntjie wat gebore word, die Verlosser sal wees, Christus, 
die Here. Hierdie Christus, die Here, is die Een wat verheerlik word wanneer 
die engele sing, Ere aan God in die hoogste hemele, en vrede op aarde, vir die 
mens in wie Hy `n welbehae het. Die totaliteit van die heil is reeds sigbaar in 
Jesus Christus, maar dan nog nie op die wyse dat sy dood hulpbrengend sou 
wees nie. Reeds by die tempel waar Simeon en Anna vir Jesus ontvang, is daar 
die aankondiging dat Jesus 'n lig tot verligting van die nasies sal wees en tot eer 
van die volk Israel, en ook dat hierdie kindjie bestem is tot `n val en'n opstanding 
van baie in Israel en tot `n teken wat weerspreek sal word. Hier word baie sterk 
aangedui dat daar reeds in die teken wat kom teenspraak sal wees en dat die 
Persoon wat in die teken kom, ook verwerp sal word. Die beklemtoning van die 


skeidende elemente is dus van groot belang. 


Johannes die Doper se optrede is ook nie anders wanneer hy baie duidelik maak 
dat Jesus die Een is wat besondere heil vir die volk sal bring nie. In Lukas 3:16 
word dit bevestig: 
Daarop gee Johannes aan hulle almal die antwoord: “Ek doop julle met water, maar 
my meerdere kom, en ek is nie eens werd om sy skoene los te maak nie. Hy sal julle 
met die Heilige Gees en met vuur doop. Hy het sy skop in sy hand, en Hy sal sy 


dorsvloer deur en deur skoonmaak. Die koring sal Hy in sy skuur bymekaarbring, 
maar die kaf sal Hy met onblusbare vuur verbrand.” 


Dit is baie duidelik dat die Here Jesus ingrypende betekenis vir die wêreld sal 
hê, en dat wat Hy doen en sê ingrypende gevolge vir die volk Israel sal hê, maar 
dat dit ook wyer betekenis sal hê wanneer daar ook heil en verlossing vir volkere 


buite Israel sal wees. 

Wat die versoeking van die Here Jesus in Lukas 4:1-13 betref, is dit ook duidelik 
dat die Here Jesus in ’n besondere verhouding met die Vader staan, en as Seun 
van God die heil vir die mense bring. Nie deur net brood te gee nie, nie net deur 
majesteit te verkry nie, nie net deur op die hande gedra te word nie, maar veral 
deur sy gehoorsaamheid wat Hy as Seun aan God vir die Vader het. Lukas 4:16-28 
is van groot belang. Hier word dit duidelik gemaak dat Jesus die unieke Messias 
is. Hy is die Een op wie die Gees van die Here rus, en Hy kondig aan dat 
daar vrylating van gevangenes sal wees, herstel van gesig vir blindes, en dat 
onderdruktes in vryheid uitgestuur sal word. Die genadejaar van die Here word 
aangekondig en daardeur word die heil sigbaar in die gemeenskap waar Jesus 
optree. Nadat aanvanklik instemming met Jesus se woorde betuig is, word Jesus 
verwerp. Hulle verstaan nie dat die heil wyer as Israel is nie, naamlik dat dit juis 
Elia en Elisa was wat persone buite Israel bedien het. Wanneer die heil sigbaar 
word vir die wêreld daar buite word Jesus en sy verlossing nie meer erken nie. 
Jesus bly egter die groot Koning in Lukas 4:31 e.v. wanneer Hy die duiwels uitdryf 
en met gesag uitsprake oor hulle lewer. Ook wanneer die eerste dissipels geroep 
word, moet Simon Petrus erken dat Jesus die unieke Seun van God is, wanneer 
hy sê, gaan weg van my af, Here, want ek is `n sondige mens. Die oomblik van 
erkenning beteken dat Simon Petrus diep onder die indruk kom van wie Jesus 


werklik is, van sy majesteit en sy heerlikheid. 


Die merkwaardige geleentheid van die verheerliking op die berg beklemtoon dat 
die Seun ook in die Lukas-evangelie aangetoon word as die Een wat ’n uiters 


unieke verhouding met die Vader het. 


Lukas 9:34 e.v. 


Taalhandelingsperspektief lig die volgende uit: 


a) Terwyl hy nog praat, kom daar 'n wolk en gooi sy skaduwee oor hulle, 
34 | b) en toe die wolk hulle insluit, 
c) het die dissipels bang geword. 


d) Daar kom toe `n stem uit die wolk wat sê: 
35 |e)“Dit is my Seun wat Ek uitverkies het. 


f) Luister na Hom.” 

g) Toe die stem praat, merk hulle dat Jesus alleen daar is. 
sé h) Hulle het hieroor stilgebly 
i) en in daardie tyd vir niemand anders enigiets vertel van wat hulle gesien 


het nie. 


Lokusies wat opval: 
Wolk 
Dissipels 
Bang 
Stem 
Wolk 
Seun 
Uitverkies 
Luister 
Jesus 


Stilgebly 


Wat die illokusies betref word op merkwaardige wyse `n verband tussen die 
vrees van die dissipels in (c) en die wonderbare openbaring van God in (d), (e) 
en (f) gelewer. So word betekenis aan die openbaring dat die Seun van God 
kom, gelewer. Die Seun is ook die uitverkore van God wat in die verband nie op 
ondergeskiktheid dui nie, maar op uniekheid.” Die kwaliteitsgespreksreël word 
nagekom omdat die belydenis van wie Jesus is vasgelê word. Die perlokusie is dan 


dat Jesus inderdaad die Een is wat van God kom. 


In Lukas 10:16 sê Jesus vir die 72 wat Hy uitstuur dat wie na hulle luister, na Hom 
luister en Hy wat Hom gestuur het. Die verlossing in Jesus Christus is so volledig 
dat Hy die Vader verteenwoordig. Dit word verder in Lukas 10:22 beklemtoon 
wanneer Hy sê: 


My Vader het alles aan my toevertrou. Niemand weet wie die Seun is nie, behalwe die 
Vader en wie die Vader is nie, behalwe die Seun en elkeen aan wie die Seun dit wil 


bekend maak. 


78 Bovon & Koester (2002:379) bevestig dit: 


The transfiguration has the same mighty significance for the life of Jesus that the 
resurrection has for his death: we should recognize this man, who is neither priest nor 
king, who is from Nazareth and not Jerusalem, as the last and final revelation of God. 
God has only given a few legitimizing signs, but, in addition to the voice at the baptism, 
the voice at the transfiguration provides the strongest proof. 

Vir Lukas is daar die wonderbaarlike getuienis dat Jesus by die nagmaal erken 
word, en dat hy ook by die verheerliking op die berg erken word, in Lukas 9:34 e.v. 
Daardie erkenning dat Jesus waarlik die Seun van God is, word op so 'n kragtige 
wyse deur die res van Lukas ondersteun, dat dit nie verstaan kan word as maar 
net bloot 'n gedagte dat Jesus op dieselfde vlak as `n Romeinse keiser of ’n engel 


van die Ou Testament gestel kan word nie. 


Flemming (2015:30) beklemtoon dat Jesus se bediening, soos beskryf deur Lukas, 
dus een van opheffing is. Dit sluit volledige versoening in. Die goeie nuus word 
aan sondaars verkondig en bevryding van allerlei aanvegtinge vind plaas. Totale 


vernuwing vind in Jesus plaas. 


4.34 Handelinge 


Die argument word aangevoer dat Handelinge `n lae Christologie voorhou en dat 
Jesus as ondergeskik aan God beskryf word. Daar word aangetoon dat daar nie 
duidelike teksgedeeltes is waarin Jesus as ewig Een met God beskryf word nie. 
Veral Handelinge 2:32-36 dui op adopsianisme” en nie synseenheid van ewigheid af 
nie, word aangevoer. Daar kan egter aangetoon word dat die getuienis aangaande 
Jesus Christus in Handelinge nie Eenheid met God uitsluit nie. Dit word wel op 
ander wyse as in die Johannes-evangelie beklemtoon. Handelinge 2:36 sluit nie uit 
dat Jesus Christus wel ook Here is nie en dat God dit bevestig nie. Bruce (1976:73- 
74) wys op die betekenis van die feit dat Jesus Christus as Here aangedui word 
wat ook op sy besondere verhouding met YAHWEH dui. (vgl. ook Handelinge 
7:55, 9:5;9:28; 10:39-43; 13:32-37; 16:31; 17:23-31; 32:8; 26:15; 28:30-31). Alhoewel 


dus erken moet word dat verskeie van die teksgedeeltes dui op die bevestiging 


79 Conzelmann (1987:21).verduidelik goed dat dit nie beteken dat Lukas Jesus as onder- 
geskik aan God beskou nie: 


This has an adoptionist ring, as if Jesus were made x vptos, “Lord,” and yptotos, “Christ,” 
only through his resurrection. For Luke Jesus was certainly Messiah during his lifetime 
(10:38*; Luke 4:18”), and he makes no essential distinction between x Uptos and ypiotóg. 
Is a pre-Lukan statement of an adoptionist type reproduced here? Hardly; the formulation 
may come from Luke himself. Luke derives the combination of the two titles from the 
scriptural proof, the results of which he summarizes here; he obtains the Messiah title 
(vs 31*) from Psalm 16 and the kúptog title from Psalm 110. Luke is not reflecting on the 
time of installation at all but simply sets forth God’s action in opposition to the behavior 
of the Jews. 


109 


JESUS CHRISTUS, SEUN VAN GOD, ÍS ONS VERSOENING 


van Jesus as Here deur God wat Hom so aandui, sluit dit nie uit dat Hy wel 
as Here wat sonde vergewe aangedui word nie en dus tog Een met God is nie. 
DeSilva (2004:361) toon aan hoe die boodskap aangaande Jesus rondom sy kruis 


en opstanding bevestig dat Hy die ware Messias is. 


Die besondere betekenis van Handelinge word veral deur Bevans en Schroeder 
(2006:11) aangedui. Die teologie wat na vore kom, is dat daar `n besondere 
verband met die Ou Testament en die kerk se inklusiewe en universele bediening 
is, veral in die lig van die profete se optrede. Die kerk se bediening is dan verder 
inderdaad begrond in die lewe en werk van Jesus Christus, die Here. Die apostels 
se volle vertroue dat Jesus die universele Here is en dat Hy ook die Opgestane 


Christus is, is die grondslag van die bediening van kerk deur hulle. 


Bovon (2006:500) dui aan hoedat Lukas beklemtoon dat die bediening van Jesus 
die laaste Woord van God is waarin die profesieë vervul is en die laaste dae verwag 
word. Jesus se optrede is die voltooing van God se handelinge met sy volk. Die 
wonder van die boodskap wat dan deur Lukas in Handelinge beklemtoon word, is 
dan juis dat die proklamasie van die Woord en die manifestasie van die Gees die 
groot dade deur Jesus Christus is wat oorgedra moet word. Handelinge beskryf 
die voortgang van die Woord na die toekoms nie triomfantelik nie maar wel in die 


lig van Jesus se heerlikheid.* 


4.3.5 Samevattend: Sinoptiese Evangelies en Handelinge 


Jesus word uitdruklik aangekondig as die Messiaanse Koning wat in die wêreld 
kom. Hy is die ware Messias, wat Hy ook as sy koningskap aankondig (Schreiner 
2013:474). Jesus is ook Heerser oor alle dinge (2013:476). Schreiner is van mening 
dat die sinoptiese Evangelies en Handelinge ten spyte van hulle verskille baie 
duidelik aankondig dat die Koning gekom het, dat Jesus van Nasaret die Seun 
van die mens, die Seun van God, die Messias, die finale Profeet, die ware Israel 
en die Here oor almal is. Jesus het al die beloftes vervul wat aan Dawid en sy ryk 


aangekondig is en Hy is dus die bevestiger dat iemand op die troon van Dawid sal 


80 Flemming (2015:35) beskryf die getuienis van die apostels in Handelinge treffend: 
In Acts, then, the apostolic witness to the resurrection of Jesus is actualized in sins being 
forgiven, bodies healed, Satan and magic defeated, communities of Christlike compassion 
and justice established, and seeds of transformation planted. A robust mission indeed. 

sit. By wyse van sy opstanding en sy verheerliking waar Hy nou aan die regterhand 


van God sit en heers vanuit die hemele (2013:499) word sy heerlikheid bevestig. 


Samevattend kan aangetoon word dat in die sinoptiese Evangelies, alhoewel 
nie so duidelik soos in Johannes nie, reeds sterk aanduidings is van die wonder 
van Jesus Christus en die betekenisvolle heil wat van Christus kom. Hierdie heil 
kom van Hom wat Een met die Vader is, die Seun van God, wat reeds in die 
sinoptiese Evangelies erken word en wat betekenisvol is vir die erkenning van die 


transendensie van Jesus Christus. 


4.3.6 Die Johannes-evangelie 


Johannes verstaan die wyse waarop God deur Jesus Christus in die wêreld 
handel op 'n nuwe wyse. Johannes gee eintlik daaraan `n totaal nuwe begrip en 
dit word dan ook op `n nuwe manier deurgegee. Die dood van Jesus in Johannes 
word deur DeSilva (2004:427) beklemtoon as die uur van sy verheerliking. Al 
vier die Evangeliste, volgens DeSilva, wil met Jesus se dood beklemtoon dat dit 
bewonderingswaardig is. Johannes maak egter geweldig baie daarvan dat die 
oomblik van die kruis die oomblik, die uur, van Jesus se verheerliking is. Die kruis 
is die begin van sy verheerliking en die verwerplikheid van die gruwelike dood 
aan die kruis word verander deur die wonder van Jesus se verlossing wat Hy aan 
die kruis bewerk en die begin van sy verheerliking. Die vyande van Jesus wil Hom 
degradeer, hulle slaan Hom, hulle gésel Hom, hulle laat Hom sy eie kruishout 
dra, hulle maak Hom naak aan die kruis vas, maar Johannes beklemtoon dat 
Jesus vrywillig hierdie dood tegemoet gaan sodat Hy die verlossing kan bewerk 
en die heerlikheid kan tegemoet gaan. Jesus het gesag oor sy eie lewe. Hy gee sy 
eie Gees prys, Hy het voorkennis van sy dood, Hy gee nie in die dood oor omdat 
sy vyande oorwin nie, maar hulle pogings om Hom te vernietig word verander 


deurdat Hy die oorwinning behaal. Hy sterf in gehoorsaamheid aan God. 


Dit word ook baie sterk in Johannes se boodskap beklemtoon word (DeSilva 
2004:417). Jesus is duidelik die Een wat van Bo kom. Daar is ’n baie duidelik 
beklemtoning in vroeg Christelike getuienis aangaande die Christologie, naamlik 
dat Jesus die Een is wat van God kom. Daar is baie ander Nuwe Testamentiese 
gedeeltes wat dit ook beklemtoon, soos Filippense 2:5-11, Kolossense 1:15-20, 


1 Timoteus 3:16, Hebreërs 1:1-4. Selfs Markus beklemtoon dat Jesus Seun van 

God is (Mark 1:1). Johannes bring egter `n baie skerper fokus en diepte na hierdie 
gedagte wat die verhouding tussen Jesus en die Vader beklemtoon (2004:418). 
Die bekende Logos-lied aan die begin beklemtoon dit baie sterk. Johannes, soos 
die skrywer van Hebreërs, het na die Joodse begrip van die persoon en werk van 
wysheid as eerste getuienis aangaande die waarheid gekyk en Jesus op daardie 
manier geinterpreteer. Die Joodse spekulasie oor wysheid het 'n baie belangrike 
bron vir die groot Christelike nadenke oor Jesus geword, en die vierde Evangelis wil 
dus beklemtoon dat Jesus die inkarnasie van God, die Woord is, want soos wysheid 


is die Logos wat Johannes gebruik die Een wat van die Hemel na die mens kom. 


Daar kan geen twyfel bestaan dat in die Johannes-evangelie die klem lê op die 
feit dat Jesus as ware Seun van God na die wêreld gekom het, dat Hy as Seun van 


God die Here is wat van God kom. 


Johannes 1:1 
In die begin was die Woord daar, en die Woord was by God, en die Woord was self God. 


Dit word soms verskillend geinterpreteer, maar vanuit die Griekse grammatika 
is dit baie duidelik dat die Woord self God is. Hy kom van God, Hy was self 
God, Hy was by God, in die begin was Hy God. Daardie heerlikheid van Christus 
word beklemtoon deur die hele Johannes-evangelie. Telkemale word in die “Ek is” 
uitsprake beklemtoon dat Hy die Een is wat soos YAHWEH die Een is wat Hy is, 
en dat dit erken moet word, omdat Hy van God kom. Die getuienis van Johannes 
die Doper is reeds duidelik, wanneer Hy sê (Joh 1:29-31): 

Dáár is die lam van God wat die sonde van die wêreld wegneem! Dit is Hy wat ek 


bedoel het toe ek gesê het: “Na my kom daar 'n Man wat my vóór is, want Hy was voor 


my reeds daar.” 


Telkemale word die Messiaanse heerlikheid beklemtoon, soos by die bruilof in 
Kanaan waar die bruilofsfees aandui dat Jesus die Messiaanse Persoon is wat die 


verlossing en heil van die Messiaanse tyd self meebring. 


In Johannes 3 word beklemtoon dat Jesus die Een is wat van God kom en die wyse 
waarop die verlossing in voltrek word deurdat beklemtoon word dat niemand 
op die aarde al in die hemel was nie, behalwe Hy wat uit die hemel gekom het, 
naamlik die Seun van die mens. In Johannes 5:30 word uitdruklik beklemtoon dat 


Jesus van die Vader kom 

Uit my eie kan Ek niks doen nie: Ek oordeel soos Ek dit van die Vader hoor, en my 
oordeel is regverdig, omdat dit nie my wil is wat Ek nastrewe nie, maar die wil van 
Hom wat My gestuur het. 


Ook wanneer Hy as die Brood van die lewe aangekondig word en sê dat iemand 
wat na Hom toe kom nooit weer honger sal kry nie (Joh 6:35) beklemtoon Hy die 
feit dat Hy Een met die Vader is. In Johannes 7:28 skryf Johannes: 
Terwyl Jesus die mense in die tempel geleer het, het Hy uitgeroep: “Ja, julle ken My, en 
julle weet ook waar Ek vandaan kom. En tog het ek nie uit my eie gekom nie, maar dit 


is die ware God wat My gestuur het, en vir Hom ken julle nie. Ek ken Hom, omdat Ek 
van Hom af kom en Hy My gestuur het.” 


Onmiddellik is daar dan die weerstand en die spanning teen Jesus Christus wat 


hierdie wondere aankondig. 


In Johannes 8, wanneer die owerspelige vrou deur andere beoordeel word, is Jesus 
die een wat haar vryspreek omdat Hy van God kom. In dieselfde gedeelte waar 
Jesus dan uiteindelik sê dat as hulle Hom geken het hulle die Vader ook sou 
geken het, word dié waarheid ook beklemtoon. In Johannes 8:54 word it weer 
eens beklemtoon: 
Maar Jesus antwoord: “As Ek Myself verheerlik, beteken my heerlikheid niks. Dit is my 
Vader wat My verheerlik. Julle sê: Hy is ons God, en tog ken julle Hom nie. Maar Ek 
ken Hom. As Ek sê Ek ken Hom nie, sal Ek net soos julle 'n leuenaar wees. Maar Ek 


ken Hom en Ek neem sy woorde ter harte. Abraham, julle voorvader, het hom daaroor 
verheug dat hy die dag van my koms sou sien, en hy het dit gesien en was bly.” 


Die reaksie van verskeie van die Jode is dat hulle dit nie wil aanvaar en erken dat 
Jesus één met God is nie. Jesus verwys na hulle wanneer hy die blindgebore man 
genees. Hy maak dit duidelik dat daar diegene is wat sien en erken dat Hy die 
Here is en diegene wat nie sien nie en dit ontken. Ook wanneer Hy oor die Goeie 
Herder praat, maak Hy dit baie duidelik dat Hy die Goeie Herder is en dat Hy die 
skape ken. In Johannes 10:14-15 bevestig Hy dat Hy die Vader ken: 


Ek is die goeie herder. Ek ken my skape, en my skape ken My, net soos die Vader My 
ken en Ek die Vader ken; en Ek lê my lewe af vir die skape. 


Telkemale, ook by die dood van Lasarus, word dit duidelik gemaak dat Jesus die 
Een is wat die heerskappy en die heerlikheid van die Vader ontvang het en daaruit 


die verlossing bring. Wanneer die tyd van sy verheerliking kom, is daar ’n baie 


113 


JESUS CHRISTUS, SEUN VAN GOD, ÍS ONS VERSOENING 


duidelike aanduiding dat Hy die Here is. Ook by die gedeeltes wat oor die gebeure 
voor sy kruisiging handel, is dit baie duidelik dat sy uniekheid, heerskappy en 
heerlikheid beklemtoon word. Wanneer Hy in Johannes 14 bevestig dat Hy die 
Weg, die Waarheid en die Lewe is en dat niemand na die Vader toe kom behalwe 
deur Hom nie, word aangedui dat Hy van God kom. Hy is die ware wingerdstok, 
Hy is die Een wat die wêreld oorwin wanneer die Heilige Gees Hom verheerlik en 


wanneer die droefheid in heerlikheid sal verander. 


Johannes 16:26 bevestig verder: 


Van daardie dag af sal julle in My naam bid en hoef Ek nie julle voorspraak by die 
Vader te wees nie, want die Vader self het julle lief, omdat julle My liefhet en glo dat 
Ek van God gekom het. Ek het van die Vader gekom en Ek is hier in die wêreld. Nou 


verlaat Ek weer die wêreld en Ek gaan na die Vader toe. 


Nêrens word dit nog duideliker uitgedruk as in Johannes 17 waar die noue verhouding 


tussen Vader en Seun uitgebeeld word in byvoorbeeld Johannes 17:5 nie: 


Verheerlik U My nou ook by U, Vader, met die heerlikheid wat Ek by U gehad het 


voordat die wêreld bestaan het. 


Die kruisigingsgebeure beeld ook baie duidelik uit dat Jesus self verwerp en 
verstoot word, maar dat Hy die Here is wat die verlossing bewerk. In sy kruisiging, 
en in sy sterwe roep Hy uit: “Dit is volbring!” en Hy voltooi sy lewenstaak. Alles 
word uiteindelik saamgevat wanneer Thomas wat twyfel, uitroep:“My Here en my 
God”. Dit is `n voltooiing van die Evangelie van Johannes waarin die heerlikheid 
van Christus beklemtoon word en vasgelê word in die belydenis aangaande Hom 


as Here en as God. 


Jesus is egter meer as net 'n agent. Hy is die unieke openbaring van die Vader en maak 
die Vader op hierdie baie besondere wyse bekend (DeSilva 2004:419). Jesus word die 
gesig as enigste Middelaar van God se guns en in Johannes word die ontmoeting met 
Jesus in die werk van Christus as die Een wat van God kom, geidentifiseer. DeSilva 
(2004:419) is dan van mening dat Johannes se aanbieding van Jesus swaar op die 
Joodse wysheidstradisie steun, maar dat daar `n baie spesifieke beklemtoning is van 
die Woord van God wat die Middelaar van God word in die Nuwe skepping. Daarom 
is die Woord volgens DeSilva die enigste een wat Vader kan openbaar, nie die Tora of 


enige ander bron kan God bekend maak nie, net die Seun. 

Johannes 14:9-11 


Verskeie gedeeltes soos Johannes 5:18-47 en Johannes 6:32-59 beklemtoon 
die eenheid van God. Jesus Christus is een met die Vader. Dit word kernagtig 


saamgevat in Johannes 14:9-11. 


a) En Jesus sê vir hom: “Ek is al so lank by julle, en ken jy My nie, 
Filippus? 

b) Wie My sien, sien die Vader. 

c) Hoe kan jy dan sê: “Wys vir ons die Vader’? 

d) Glo jy nie dat Ek in die Vader is en die Vader in My nie? 

10 |e) Die woorde wat Ek met julle praat, praat Ek nie uit my eie nie; 
maar dit kom van die Vader wat in My bly en sy werke doen. 

f) Glo in My omdat Ek in die Vader is en die Vader in My; 


11 
g) of anders, glo op grond van die werke self. 


Opvallende lokusies is: 
Ken 
Filippus 
Sien 
Vader 
Glo 
Woorde 
Werke 
In 


Op grond van 


Wat die illokusie betref, word die betekenis van geloof in Jesus Christus wat EEN 
is met die Vader beklemtoon. Die Seun is in die Vader en die Vader in die Seun. 
Hierdie geloof is die bevestiging dat Jesus Christus waarlik uit God is. 


Die koöperatiewe beginsel en voorwaardes is hier van belang ten opsigte van die 
implikasies wat uit die oortreding van die teksvoorwaardes volg. Die beginsel 
van ekonomie word deur die oorvloedig herhaling van wat dit beteken om “in” 
die ander te wees in (d) en (f) oortree. Die implikasie is duidelik dat die vader en 
Seun EEN is. Dit word hier oorvloedig beklemtoon. Die perlokusie bevestig die 


waarheid dat Jesus Een met God is. 

Beasley-Murray (2002:253-254) wys daarop dat Jesus God openbaar in sy totaliteit. 
Omdat Jesus in die Vader is en die Vader in Hom, is dit nie bloot die een wat gestuur 
is as verteenwoordiger van die een wat stuur nie, of selfs die openbaring van God 


wat bekend gemaak word nie, maar die wesenseenheid tussen Vader en Seun.” 


Tenney (1981:145) verduidelik dat die eenheid van Jesus met God juis natuurlik 
was. Die dissipels moes dit eintlik vanself verstaan. In sy persoon was God 


teenwoordig. Daarom maak Hy ook vir God bekend omdat Hyself God is.” 


Schreiner (2013505 e.v.) is van mening dat in die Johannes-evangelie dit baie 
duidelik gemaak word dat Jesus die lewe is, dus dat Hy die ware lewe bring, 
ook die ewige lewe, en dat hierdie ewige lewe in Hom gevind word. Jesus is in 
Johannes ook die Messias en Koning en dit word verder bevestig deurdat Hy as 
Seun van God erken word. Jesus is egter ook die Waarheid en die Woord. Die “Ek 


is”-uitsprake is ook van groot belang. 


Daar kan geen twyfel bestaan dat in die Johannes-evangelie in die verskillende 
tekste en verskillende aanbiedinge wat hier gesien word, dit baie duidelik is dat 
Jesus Christus waarlik as die ware Seun van God uit God beskou word.” 


Die vraag of dit `n latere ontwikkeling is, is eintlik nie ter sake nie, omdat dit 
so duidelik gestel word dat die kerk bely het in Johannes se Evangelie dat Jesus 


waarlik Seun van God is, en dat Hy van God kom. 


81 Beasley-Murray (2002:253-254) skryf:. 


The reality is greater than human language can express, but that to which it points is 
sufficiently clear: in the depths of the being of God there exists a koinonia, a ‘fellowship’, 
between the Father and the Son that is beyond all comparison, a unity whereby the 
speech and action of the Son are that of the Father in him, and the Father's speech and 
action come to finality in him. 


82 Tenney (1981145) skryf: 


Furthermore, if a personality must be employed to represent God, that personality 
cannot be less than God and do him justice, nor can it be so far above humanity that it 
cannot communicate God perfectly to men. For this reason John says that “the only Son, 
who is at the Father’s side, has made him known” (John 1:18). The way Jesus made known 
the character and reality of the Father was by his words and works. The truth of God 
filled Jesus’ words; the power of God produced his works. 


83 Flemming (2015:55) dui aan hoedat die bediening van Jesus ten diepste van die Vader afhang: 


Jesus’ mission is utterly dependent on the Father and brings glory to the Sender. Jesus 
does the Father’s will, completes the Father’s work, speaks the Father’s words, obeys the 
Father’s will, and reveals the Father’s heart. 

4.3.7 Koningskap en heerskappy: Openbaring 


Wat Openbaring betref, is daar baie duidelike aanduidings van die majesteit en 
die heerlikheid van Jesus Christus. Daar kan geen twyfel bestaan dat in die boek 
Openbaring klem gelê word op Jesus Christus as die Heer en die Heerser nie. 
Die vraag wat egter gestel word, is of Jesus in Openbaring voorgestel word as 
'n Krygsheer en dat dit beteken dat aspekte van die voorstelling van Christus in 
Openbaring geweld verheerlik en dan ook as't ware in diens staan van oorlog. `n 
Spesifieke gedeelte waarna dikwels verwys word, is Openbaring 19:13-16. 


Hy het klere aangehad wat met die bloed deurweek was, en sy Naam is: “Die Woord 
van God.” 


Die leërs in die hemel het op wit perde agter Hom aangery. Hulle het fyn, helder wit 
klere aangehad. Uit sy mond het daar ’n skerp swaard uitgekom om die nasies mee te 
tref, en Hy sal hulle met 'n ystersepter regeer. Hy sal self die parskuip trap vir die wyn, 
die wyn van die toorn en die oordeel van God, die Almagtige. Op sy klere, by sy heupe, 
was daar 'n Naam geskrywe: “Die Koning van die konings en die Here van die heersers.” 


Moet hierdie beeld van die Woord van God, Jesus Christus as 'n Krygsheer wat 
uittrek om te oordeel as onaanvaarbaar beskou word? Staan Openbaring dan in 
diens van oorlog en geweld en is Jesus in diens daarvan opgeneem? In die geheel 
moet ’n mens kyk na die aard van die boek as Apokaliptiese geskrif wat ’n baie 
spesifieke aspek wil beklemtoon, naamlik die heerlikheid van Jesus Christus vir 
die Christene wat absoluut vervolg word. So, te midde van die vervolging van 
die Christene, is daar die heerlikheid van Christus wat beklemtoon moet word. 
Deur die beklemtoning van die heerlikheid van Christus word die toorn van God 
oor hulle wat hulle teen God verset verduidelik. Dit is egter baie duidelik dat dit 
die implikasie inhou dat die verlossing in Christus radikaal is. Dit is egter goed 
om die lyn wat deur Openbaring loop na te speur en daarom word reeds aan die 
begin die heerlikheid van Christus beklemtoon, en dit hang saam met die belofte 
van genade en vrede, naamlik Openbaring 1:5-6. 


. en van Jesus Christus, die geloofwaardige getuie, die eerste wat uit die dood 


opgestaan het, die heerser oor die konings van die aarde. 


Uit liefde vir ons het Hy ons deur sy bloed van ons sondes verlos en ons sy koninkryk 
gemaak, priesters vir God sy Vader. Aan Hom behoort die heerlikheid en die krag in 
alle ewigheid! Amen. 

Die heerskappy word beklemtoon, maar dit moet altyd in verband gesien word 
met die bedreiging wat daar vir Christene in die tyd van Johannes se optekening 


van die Openbaring op die eiland Patmos was. 


Reeds hier in die eerste verse van Openbaring is daar ’n interessante verbintenis 
tussen, aan die een kant God wat in sy heerlikheid verskyn en wat sy majesteit 
openbaar, en aan die ander kant Jesus Christus as Seun van God, wat ook as 
Alfa en Omega, as die geloofwaardige getuie, geteken word. Hier word reeds 
beklemtoon dat die heerskappy van Christus van God kom. 


Johannes sien hierdie getuienis en dan sien hy Jesus Christus as die Een wat 


tussen die lampe loop. Hy beskryf Christus in geen onduidelike taal: 


Openbaring 1:14-16 

Die hare op sy kop was wit soos wit wol, soos sneeu, en sy oë het soos vuur gevlam. 
Sy voete was soos geelkoper wat in 'n smeltoond gloei, en sy stem soos die gedruis van 
'n groot watermassa. In sy regterhand het Hy sewe sterre gehad, en 'n skerp swaard 
met twee snykante het uit sy mond uitgekom. Sy hele voorkoms was soos die son wat 
op sy helderste skyn. 


Die absolute heerlikheid en majesteit van Christus word dus, in geen onduidelike 
taal, bekendgestel en Johannes en kan dan nie anders as om aan sy voete soos 'n 
dooie te val nie, omdat hy besef dat Hy die Eerste en die Laaste en Lewende is, 
wat dood was en lewe tot in ewigheid. Daarop volg die verskillende getuienisse 
aangaande die gemeentes wat aan Hom getrou moet wees om die oorwinning 
te behaal. Dit word in taalgebruik duidelik dat hierdie oorwinning `n absolute 
oorwinning in Jesus Christus die Here is. Dit is Hy wat die oorwinning gee en dit 
is Hy wat dit moontlik maak omdat Hy aan hulle wat die oorwinning behaal die 


heerskappy toeken. In Openbaring 3:5 staan daar byvoorbeeld: 


Elkeen wat die oorwinning behaal, sal sulke wit klere dra. Ek sal nooit sy naam 
uit die boek van die lewe uithaal nie, en Ek voor my Vader en voor sy engele 


verklaar dat Hy aan My behoort. 


Die heerlikheid van Christus word egter intensief beklemtoon wanneer na 
Openbaring 4 en 5 gekyk word. In hierdie hoofstukke/gedeeltes word die 
majesteit en die heerlikheid van God baie duidelik gestel. Dit moet gesien 
word binne die raamwerk van die verdrukking van die gelowige in daardie tyd. 


Vanweë die verdrukking was daar die vraag of God in sy majesteit wel regeer en 

heerskappy uitoefen. In Openbaring 4:8 word beklemtoon dat God die Een is wat 
op die troon sit. 


Heilig, heilig, heilig is die Here God, die Almagtige, Hy wat was en wat is en wat kom. 


Ook in Openbaring 4:11: 


Here, ons God, U is waardig 
om die heerlikheid 

en die eer 

en die mag te ontvang 
omdat U alles geskep het; 
deur u wil het alles ontstaan, 


en is dit geskep. 


Die totale heerskappy en majesteit van Christus word beklemtoon wanneer 
daarby aangesluit word in Openbaring 5 en die troonvisioen van die Lam 
voorkom. In Openbaring 5 sien ons hoe die Een wat waardig is om die boekrol 
oop te maak, die Lam asof hy geslag is. Die taal van die militêre oorwinning 
wat behaal word moet teen die agtergrond van die Lam wat geslag is, verstaan 
word. Die militêre oorwinning van Hom wat aan die einde van Openbaring as die 
Woord van God met die skerp swaard geteken word, is egter ook die Lam van 
God. Reeds in Openbaring 5 sien ons dat die Een wat geslag word, die Hy is wat 
sy heil bring deur die feit dat Hy homself prysgee en dat Hy die Een is wat die 


verlossing bewerk. Daarom word Hy geteken as die Lam, asof Hy geslag is. 
Openbaring 5:5-13 


a) Toe sê een van die ouderlinge vir my: “Moenie huil nie. 
b) Kyk, die Leeu uit die stam van Juda, 

5 c) die Afstammeling van Dawid, 

d) het die oorwinning behaal 

e) en kan die boek met die sewe seëls oopmaak.” 


f) Toe het ek voor die troon wat omring was deur die vier lewende wesens, 
tussen die troon en die ouderlinge, 'n Lam sien staan, 

g) die Een wat geslag was. 

h) Hy het sewe horings en sewe oë gehad. 

i) Die sewe oë is die sewe Geeste van God, wat oor die hele aarde 


uitgestuur is. 

j) Hy het toe gegaan en die boek ontvang uit die regterhand van Hom 
wat op die troon sit. 


k) Net toe die Lam die boek neem, het die vier lewende wesens en die vier 
en twintig ouderlinge voor Hom gekniel. 

8 1) Elkeen van hulle het 'n siter gehad 

m) en 'n goue bak vol wierook, 

n) die gebede van die gelowiges. 


o) Toe sing hulle 'n nuwe lied: “U is waardig om die boek te neem 

p) en die seëls daarvan oop te maak 

9 a) omdat U geslag is 

r) en met u bloed mense vir God losgekoop het uit elke stam en taal en 
volk en nasie. 


s) U het hulle 'n koninkryk en priesters vir ons God gemaak 


10 

t) en hulle sal oor die aarde regeer” 

u) Toe het ek rondom die troon en die lewende wesens en die ouderlinge 
11 | 'n groot menigte engele gesien. 


v) Daar was duisende der duisende, ja, miljoene der miljoene. 


w) Ek het hulle hard hoor uitroep: “Die Lam wat geslag was, is waardig 
12 | om die mag en rykdom, die wysheid en sterkte, die eer, heerlikheid en lof 
te ontvang.” 


x) Die hele skepping, alles in die hemel en op die aarde en onder die aarde 
en op die see, ja, alles wat daar is, 

y) het ek hoor sê: “Aan Hom wat op die troon sit, en aan die Lam, behoort 
die lof en die eer, die heerlikheid en die krag, tot in alle ewigheid” 


13 


Wat die lokusie betref, val die begrippe op: 
Ouderling 
Leeu 
Afstammeling 
Dawid 
Oorwinning 
Seëls 
Troon 
Lewende wesens 
Lam 
Geslag 


Sewe 

Geeste van God 
Boek 

Kniel 

Siter 
Wierook 
Nuwe lied 
Geslag 
Waardig 
Alles 

Troon 

Lof 

Eer 
Heerlikheid 
Krag 
Ewigheid 


Die illokusie beklemtoon die Leeu, maar ook die Lam wat geslag is, en dan 
oneindige heerlikheid ontvang as die eer aan Hom gebring word deur die 
gemeenskap om die troon wat sy eer tot die hoogste verheffing beklemtoon. Die 
rede vir die verheffing van die Lam is ook duidelik omdat die Lam dié wat aan 


God behoort losgekoop het. Hierdie daad bring oneindige lof mee. 


Die wyse waarop die koöperatiewe beginsel en voorwaardes sekere implikasies 


na vore bring, kan nagespeur word. 


Die beginsel van ekonomie word oortree wanneer (b) en (c) die besondere waarde 
van die Persoon beklemtoon. (f) en (g) herhaal die betekenis van die lam. Die 
herhaling van die begrip sewe in (h) en (I) oortree weer eens die beginsel van 
ekonomie en beklemtoon die besondere betekenis van die toneel om die troon en 
die waardigheid van die Lam. (g) en (r) herhaal geslag en bloed om die lyding maar 
ook betekenis van die dood te beklemtoon. (r) herhaal die omvangryke verlossing 
met die implikasie dat dit besonder universeel is. (v) oortree die beginsel van 
ekonomie om die totale heerlikheid van die lam te beklemtoon. Die herhaling in 
w dui in geen onduidelik taal nie op die implikasie van die wonder van die Lam/ 


Seun. (x) en (y) ewe-eens. 


Die perlokusie is dus juis dat die Lam verheerlik word as die Een by die troon, 


maar ook as die geslagte Lam. Christus is dus beide die Een op die troon wat 

verheerlik moet word as/saam met God maar ook die een wat in die ellende van 


die lewe ingaan as die Een wat die Offerlam is. 


Aune (2002a:352) beskryf die betekenis van die Lam as heerser of leier maar ook 
as geofferde Lam. Jesus is die Messias wat oorwin maar is ook die gekruisigde 
Messias. Hierdie tweevoudige benadering, naamlik `n theologia crucis, en `n 
theologia gloriae, word deur Aune (1998:352) as 'n saak wat by verskeie skrywers 
van die Nuwe Testament voorkom, byvoorbeeld Markus, briewe van Paulus en 
die Johannes-evangelie, beskryf. Die oopmaak van die boekrol wat deur die 
Lam oopgemaak kan word, word aan die betekenis van die Messias wat die heil 


bring verbind.™ 


Johnson (1981:468) beklemtoon die totale uniekheid van die Lam. Hy is geslag 
maar is ook die Here. Absolute eer en heerlikheid word aan Hom gebring. Die 
lofsange aan Hom beklemtoon sy goddelikheid. Die lof aan Jesus is dieselfde lof 
aan God. Ook in die Oumran geskrifte word die lof so aan God gebring (1981:470). 


Toe het ek voor die troon wat omring was deur vier lewende wesens, tussen die troon 
en die ouderlinge, 'n Lam sien staan, die Een wat geslag was. 


Dit is baie duidelik dat Jesus Christus se heerskappy en majesteit binne die 
raamwerk van die Een wat geslag is, die Lam wat geslag is, die Een wat prysgee, 
die Een wat die kruishout moes dra en aan die kruis gesterf het, verstaan moet 
word. Hy is die Lam wat geslag is - so kom die oorwinning en daarom kan Hy 
wat as Lam geslag is later die volle oorwinning in sy heerskappy en heerlikheid 
weer dra. Daar word voor Hom gekniel en dan sing hulle in Openbaring 5:9: 


U is waardig om die boek te neem 
en die seëls daarvan oop te maak 


84 Aune (2002a:373-374) bevestig dit: 


The central dramatic scene of this vision segment is the cosmic sovereignty that the 
Lamb is revealed to possess, and the scene focuses on his acceptance of the sealed scroll 
from the hand of the one seated on the throne, symbolizing the full investiture of the 
Lamb (v 8). This focal revelation is followed by expressions of hymnic joy chanted by the 
twenty-four elders (vv 9-10), by an innumerable host of angels (v 12), by all created beings 
throughout the cosmos (v 13), with a concluding “amen” uttered by the four cherubim. 


85 Johnson (1981:468) skryf: 


John notices that the Lamb who bears the marks of death is also the ruler who bears the 
signs of the fullness of divine omnipotence, dominion, and omniscience (“seven horns 
and seven eyes”). 

omdat U geslag is 

en met u bloed mense vir God 
losgekoop het 

uit elke stam en taal 

en volk en nasie. 

U het hulle ’n koninkryk 

en priesters vir ons God gemaak 


en hulle sal oor die aarde regeer. 


Die heerskappy van Christus is 'n heerskappy wat spruit uit die lyding van die 
Lam wat geslag is omdat die Lam die verlossing gebring het. Hierdie heerskappy is 
dus die heerskappy van die prysgawe van die Een wat die verlossing bring en wat 
Homself oorgegee het. Twee gedeeltes bevestig dit, naamlik Openbaring 5:12 en 
Openbaring 5:13 se tweede gedeelte, sodat aan die Lam wat op die troon sit die lof 
en die eer en die heerlikheid en die krag tot in alle ewigheid behoort. So het die Lam 
van God wat Homself prysgegee het die verlossing en die heil bewerk. Die Lam van 
God is die ware Verlosser en Here. Hy bring die verlossing, geen ander nie. Hy is die 
Een wat die heil moontlik maak. Dit moet egter ook in verband met die oordeel- 
uitsprake verstaan word. Die Lam van God wat die verlossing bring is die geslagte 
Lam, maar is dan ook die Lam wat die oordeel van God aankondig. Hierdie Lam 
van God dra ook die oordeel van God oor. Die toneel van hulle wat uit die groot 


verdrukking kom word in Openbaring 7:10 aangetoon. 


Ons redding kom van ons God, wat op die troon sit, en van die Lam! 


Dit is hulle wat die verlossing ontvang omdat die Lam die Een is wat vir hulle 


verlossing bied en hulle ontvang daardie verlossing van Hom. 


Daarbenewens moet ook die trompette wat aankondig dat die oordeel voltrek 
sal word, altyd verstaan word binne die vergelyking van oordeel teenoor die 
verlossing van die Lam wat die verlossing bewerk. Wanneer die 144 000 dan in 
Openbaring 14 geteken word, word gesê dat hulle die Lam volg waar Hy ook 
al gaan en dat hulle onder die mense losgekoop is as eerstelinge vir God en vir 
die Lam. Hulle is onberispelik. Die heerskappy word verder voltrek in die wyse 
waarop die Lam die verlossing vir die gemeenskap bring. Daarteenoor staan die 
sedelose vrou, die val van Babilon, die oordeel wat voltrek word, die seemanne, 


die sakemanne wat huil oor die verskriklike val van die bose Babilon en die slegte 

vrou. In hoofstuk 19 kom die ongelooflike gedeelte van die bruilof van die Lam. 
Openbaring 19:6: 

Prys die Here! 

Die Here ons God, die Almagtige, 

heers nou as koning. 

Laat ons bly wees en juig 

en aan Hom die eer gee, 

want die bruilof van die Lam het aangebreek, 

en sy bruid het haar daarvoor 

gereed gemaak. 

God het haar dit vergun om fyn, 

helder blink klere aan te trek. 

Hierdie fyn klere is die regverdige dade van die gelowiges. 


Geseënd is hulle dus dan wat uitgenooi is na die bruilofsmaal van die Lam. Die 
beeld aan die een kant van die oorlogsheerser word aan die ander kant getemper 
deur die beeld van die geslagte Lam en die van die bruilofsfees. Wanneer oor die 
Lam en die wyse waarop die Lam die verlossing bring, gedink word, moet dit in 
gedagte gehou word. Die Lam se verlossing veronderstel altyd heerlikheid en 
majesteit wat die volle heil en verlossing van Christus beklemtoon. Alhoewel die 
beeld in Openbaring 19 een is van die Ruiter op die wit perd, die Woord van God, 
wat uitgaan om die oordeel van God aan te kondig, moet daar inderdaad telkens 
aangetoon word dat die beeld van die heerskappy van'n militêre heerser, deur die 
beeld van die bruilof en die van geslagte Lam en satan wat oorwin word, oortref 
word. Daarom word in Openbaring 21:22 geskryf: 
'n Tempel het ek nie in die stad gesien nie, want sy tempel is die Here God, die 
Almagtige, en die Lam. Die stad het nie die son en die maan nodig om hom te verlig 
nie, want die heerlikheid van God het hom verlig en die Lam is sy lamp. Die nasies sal 
in die stad se lig lewe, en die konings van die aarde verleen luister daaraan. Die poorte 
daarvan word gedurende die hele dag nooit toegesluit nie: daar sal nie meer nag 
wees nie. Die mense sal die luister en die rykdom van die nasies daarheen bring. Niks 
onreins en niemand wat iets losbandigs en vals doen, sal ooit daarin kom nie, maar 
net dié wie se name in die boek van die lewe, die boek van die Lam geskrywe staan. 


Openbaring 22 vat alles saam wanneer gehandel word oor die wederkoms van 
Jesus, en baie uitdruklik gesê word dat Jesus die Een is wat gou sal kom en dat 


Hy die verlossing sal bewerk en dat Hy die Een is wat die volledige heil sal bring. 

Openbaring 22:12 beklemtoon dat Jesus gou sal kom en sy loon sal bring om 
elkeen te beloon vir wat hy/sy gedoen het. Hy is die helder Môrester. Beelde 
word opgestapel om sy heerlikheid te beklemtoon maar die sentrale beeld in 


Openbaring bly die beeld van die Lam wat geslag is. Hy bring die heil. 


Wat is dan die gevolgtrekking aangaande die boek Openbaring? Dit is wel waar 
dat Openbaring as apokaliptiese literatuur die heerlikheid van Christus teken 
as dat Hy die Een is wat die oorwinning behaal, soos `n Heerser. Maar hierdie 
oorwinning, ook vir sy kerk word behaal sodat almal in die kerk die heerlikheid 
en heerskappy en majesteit van die oorwinning kan beleef. Die wonder daarvan is 
groot. Daardie heerskappy en daardie heerlikheid word uitgedruk in die beeld van 
die geslagte Lam, maar ook in die beeld van die bruilofsfees. Die Here is die Lam 


maar ook die Bruidegom wat die volle oorwinning van God in die wêreld behaal. 


Wat Openbaring betref, is Schreiner (2013:629) van mening dat dit die volledige 
einde, die hoogtepunt, van die kanon is. God se koninkryk is gevestig en deur 
Jesus Christus is dit sigbaar, Hy is die Lam en die Leeu wat die oorwinning oor die 
draak behaal het en wat die slang verslaan het deur sy kruis en sy opstanding. So 
maak Hy dit moontlik dat die geskiedenis kan voortgaan en dat die oorwinning 


behaal kan word. 


God is die soewereine Koning en die oorwinning is in Christus behaal. Die 
teenwoordigheid van God maak hierdie ryk van God so ongelooflik goed 
(2013:629) en daarom is daar inderdaad `n sogenaamde “grand narrative”. Hy 
beklemtoon vooruitgang is vanaf die begin by Adam en Eva wat moet heers oor 
die skepping tot in Openbaring waar Jesus Christus se groot oorwinning bevestig 
word. Hy beklemtoon die heil wat deurloop ten spyte van die mens se totale 
verwerping en ongehoorsaamheid en dat in Jesus Christus hierdie heil sigbaar 


is — nie alleen vir die Jode nie - maar ook vir die heidene (2013:639).56 


86 Flemming (2015:127) vat dit goed saam: 


Positively, Revelation beckons God's people to mediate the healing of the nations, which 
involves not only evangelizing people from every tribe and nation, but also practicing 
and working for peace, justice, and reconciliation within and among the world's nations. 
And it calls us to do so, even as we reenact the drama of the slaughtered Lamb, the one 
who in love ‘emptied himself, to the very point of death on a cross (Phil 2:5-11). If we are 
listening, John still tells us that this story of the slaughtered Lamb is not only the source 
of our salvation. It is the pattern of our life and mission in the world. 

In die lig van die spanningsveld wat in Openbaring voorkom, word bevestig dat 
Jesus Christus waarlik Een met God is. In die spanningsveld van die vervolging 
van die Kerk, word bely en erken dat Jesus waarlik die Seun van God is, en dat 
Hy uit God is. 


4.3.8 Paulus 


Paulus beklemtoon verskillende aspekte van die heerlikheid van Jesus Christus. 
Hy lê op `n baie unieke wyse die majesteit en die genade van Jesus Christus vas 
in dit wat Hy kom doen het. In die verskillende briewe van Paulus word dit baie 


sterk beklemtoon. 


Schreiner (2013:544) is ook van mening dat Paulus bevestig dat Jesus in die lig van 
die Ou Testamentiese aankondiging die nuwe Dawid is en dat dit belangrik is vir 
die koningskap van Jesus Christus omdat daar so dikwels na Hom verwys word 


as die Christus - 375 keer in Paulus se geskrifte. 


Paulus bevestig ook dat die opstanding van Jesus sy oorwinning oor alle dinge 
beteken. Hulle wat aan Jesus Christus behoort, is die ontvangers van die verlossing 
wat Hy verkry het. Paulus hanteer ook die reeds- en die nog-nie-beginsel baie 
sterk. Christus het gekom om sy mense te verlos deur die kruis en die opstanding. 
Dit is vervul, maar dan is daar ook nog dit wat sal vervul word wanneer die 


verlossing volledig plaasvind (2013: 579). 


Barrett (1994:170) is van mening dat die teologie van Paulus inderdaad in `n 
paradoks dialekties is. Paulus stel Christus in die spanning van die tye bekend. 
Te midde van die verskillende aankondigings, worstelinge, herformulerings en 
verskillende aspekte van Paulus se begrip van die evangelie, is dit baie duidelik dat 
die Solus Christus sentraal in sy denke staan. Christus is die Gekruisigde met die 
Messias-geheim as die teken van die kruis. Die opstanding is nie triomfantalisme 
nie, maar dat dit is 'n bevestiging dat die gekruisigde Jesus ewig is en dat Hy 
gekruisig is vir hulle wat Hy red (1994:174). 


Die Solus Christus is dus die kern van Paulus se teologie en die regverdigmaking 


deur die geloof is die skerpsnydende waarheid. 

4.3.8.1 Filippense 


Filippense 2 beklemtoon dat Christus waarlik God is. 


a) Dieselfde gesindheid moet in julle wees wat daar ook in Christus Jesus was: 


b) Hy wat in die gestalte van God was, 
c) het sy bestaan op Godgelyke wyse nie beskou as iets waaraan Hy Hom 
moes vasklem nie, 


d) maar Hy het Homself verneder 

e) deur die gestalte van `n slaaf aan te neem 
f) en aan mense gelyk te word. 

g) En toe Hy as mens verskyn het, 


h) het Hy Homself verder verneder. 
i) Hy was gehoorsaam tot in die dood, 
j) ja, die dood aan die kruis. 


k) Daarom het God Hom ook tot die hoogste eer verhef 
I) en Hom die Naam gegee wat bo elke naam is, 


10 


m) sodat in die Naam van Jesus elkeen wat in die hemel 
n) en op die aarde 
o) en onder die aarde is, die knie sou buig, 


11 


p) en elke tong sou erken: 
a) “Jesus Christus is Here!” 
r) tot eer van God die Vader. 


Wat die lokusie betref, is daar die volgende belangrike begrippe, naamlik: 


Gesindheid 
Gestalte 
Godgelyke 
Verneder 
Slaaf 
Gehoorsaam 
Kruis 


Eer 


Die betekenis wat in die illokusies na vore kom, is dat 'n gesindheid van nederigheid 


beklemtoon word. Dit word juis in Jesus Christus gevind wat in die gestalte van 


God is, maar Hy het sy bestaan op Godgelyke wyse nie beskou as iets waaraan 


Hy hom moet vasklem. Daar is ook die alternatiewe betekenis van hierdie 


127 


JESUS CHRISTUS, SEUN VAN GOD, ÍS ONS VERSOENING 


woorde: “dat Christus sy Godgelyke status nie beskou het as iets wat Hy tot sy 
eie voordeel moes uitbuit nie” (Daar kan byvoorbeeld aan die versoekings in die 
woestyn gedink word waar Christus nie sy mag misbruik het nie). Die bedoeling 
van die vernedering is juis om aan te toon hoe verhewe Hy is. Die gelaaide begrip 
slaaf word nou aangewend om juis aan te toon hoe groot die vernedering is, 
maar ook hoe Hy Hom aan mense verbind. Verder word gehoorsaamheid binne 
die verband beklemtoon. Die gelaaide begrip, kruis, word gebruik om sy totale 
vernedering te verduidelik. Maar die omwenteling word deur die begrip eer na 


vore gebring. Elke knie sal buig om dit te erken. 


Alhoewel daar in poëtiese tekste stylfigure aangewend word, is dit tog van belang 


dat die stylfigure ook die teksvoorwaardes oortree en implikasies ontstaan. 


Die koëperatiewe beginsel en voorwaardes word juis relevant wanneer daarop 


gelet word dat die teks die beginsel van ekonomie herhaaldelik oortree word: 


c) en (d) herhaal die vernedering. 


e) beklemtoon weer eens die vernedering deur die lokusie “slaaf”. 


d) en (h) herhaal die begrip. 


j) is ook’n uitbreiding van dit wat reeds gesê is. 


-( 
-( 
- (f) herhaal die begrip deur “mens” by te haal. 
-( 
-( 


Wanneer die beginsel van verhef en eer na vore kom, word die beginsel van 


kwantiteit ook oortree. 


Let op “Hoogste eer” (k) en () “Naam bo elke naam” en (m), (n) en (o) wat die saak 


herhaal en ook (p) dat “elke tong sal bely”. 


Hierdie oortreding van die teks (gespreksreël) van kwantiteit laat geen twyfel dat 


die bedoelde perlokusie juis is dat Jesus, die Here, Een met God is. 


Relevansie word ook oortree, wanneer in (e) en (f) die begrippe “slaaf” en “aan 
mense gelyk” gebruik word. Daarmee word sake bygebring wat nie nodig is om 
die relevante betekenis van Jesus as aan God gelyk te verduidelik nie. Juis daarom 


word die implikasie versterk dat Hy wat uit God is juis `n slaaf en `n mens word. 


Die bedoelde perlokusie word weer eens bevestig: Hy is uit God. Wat egter tog 
duidelik is, is dat die bedoelde perlokusie ook aandui dat Hy volledig mens 


geword het in gehoorsaamheid. 

Die ringskomposisie wat begin by die gelykwaardigheid van Jesus aan God sluit 


af met die beginsel dat almal sal getuig dat Hy die Here is. 


Dunn vind dat die himne sterk aansluit by die Adam tipologie in Genesis, die 
eerste Adam-laaste Adam tipologie. Christus wat die “Beeld van God” is het 
volgens Dunn nie “begeer” om soos God te wees nie, maar Adam, wat na die 
“beeld van God” geskape is, het wel begeer om soos God te wees. Jesus Christus 
het Homself verneder, maar Adam het homself verhoog. Jesus Christus ontvang 


eer en heerlikheid, maar Adam word veroordeel en ontvang vloek.” 


Hawthorne (2004:110-111) toon aan hoedat hierdie Christus-himne unieke 
betekenis in Paulus se hantering van die Christologie verkry. Die oorsprong 
daarvan is veelduidig en oor die betekenis word verskeie standpunte gehuldig, 
maar van groot belang is die standpunt dat Paulus Christus se Eenheid met 
God beklemtoon. Alhoewel daar nie direk gesê word dat Jesus Christus God is 
nie, word sy verhouding met God essensieel uitgedruk. Die himne druk dan uit 
dat Christus in die gestalte van God was. év poppíj Oeoö brópxwv. Morphe is 
moeilik om te verklaar maar druk uit dat daar wonderbaarlike eenheid is.” Dit is 


'n besondere uitdrukking van Christus se heerlikheid.” 


Van de Beek (1998:122-123) se benadering word hier gevolg teenoor dié van 
Dunn. Van de Beek wys daarop dat Christus volgens Paulus die heerlikheid van 


87 Hawthorne (2004:104). Na 'n ongepuliseerde weergawe van L.A. Losie, in navolging van 


Dunn, “Christ, Adam, and Preexistence,” 76. 


88 Hawthorne (2004:110-111) skryf: 


Thus, when this word is applied to God, his uoperd, “form,” must refer to his deepest 
being, to what he is in himself... To say, therefore, that Christ existed év poppîj Oeoö, “in 
the form of God,” is to say that outside his human nature Christ had no other manner of 
existing apart from existing “in the form of God,” that is, apart from being in possession 
of all the characteristics and qualities belonging to God. This somewhat enigmatic 
expression, then, appears to be a cautious, hidden way for the author to say that Christ 
was God, possessed of the very nature of God … 


89 Hawthorne (2004:114-115) bevestig die wonderbare betekenis: 


So Phil 2:6-11 is a self-contained unit of Christian hymnody, an aretalogy in praise of the 
church's Lord, who becomes such as he is acknowledged by all cosmic powers as their 
rightful ruler. The hymn sets down the “way” he took from the Father’s eternal presence, 
where he enjoyed the privilege of reflecting God's glory as his “image,” to his ultimate 
glory alongside God's throne by way of his becoming human (v 7), his obedience to death 
(v 8), and then his being exalted to the divine throne as Lord of all creation (vv 9-11). 

die Vader deel en dat Hy vanuit die heerlikheid van die Vader na die bestaan op 
aarde kom. Sy heerlikheid, sy majesteit, is sigbaar in sy inkarnasie. Sy wonderbare 
koningskap word baie duidelik na vore gebring. Dit is Hy wat in sy heerlikheid 
en in sy majesteit na die mens toe kom en Homself openbaar as die Wonderbare 
Seun van God en dan in Filippense 2 word dit beklemtoon dat Hy dit nie as roof 
ag om gelyk te wees aan God nie. Dunn meen dat die bevestiging dat Jesus dit nie 
as roof ag om aan God gelyk te wees nie, op Adam slaan wat met God in verband 
gebring moet word. Van de Beek maak dit egter baie duidelik dat waarom dit hier 
gaan die besondere betekenis van die Seun van God is wat in die verhouding met 
die Vader van alle ewigheid in `n unieke radikale besondere verhouding bestaan 


en dat dit beklemtoon moet word. 


Daardie bestaan op God-gelyke wyse en in die gestalte van God is nie iets 
waaraan Hy moes vasklem nie, want Christus is die Een wat die heil en die 
verlossing bring, en Hy maak dit moontlik. Dit is alleen moontlik omdat Jesus 
Christus homself verneder het, gestalte van ’n slaaf aangeneem het, sodat Hy 
die mense kan red, en sodat, aan die ander kant, Hy tot die hoogste eer verhef 
sou word. Aan Hom is die Naam gegee bo alle name, sodat in sy Naam elkeen 
wat in die hemel en op die aarde en onder die aarde is, die knie sou buig, en 
elke tong sou erken, Jesus Christus is Here, tot eer van God die Vader. Daardie 
heerlikheid en daardie majesteit word dan totaal beklemtoon en verenig in dit 
wat Christus doen. Sy gehoorsaamheid as Seun van God het besliste betekenis 
vir die kerk en die sending. Gehoorsaam moet die kerk die sending uitvoer deur 
God se boodskap uit te leef. Flemming (2015:84) dui aan dat die kerk juis deel 
in die wonder van die sending omdat God elke knie voor Jesus sal laat buig. 
Christus moet as Here verkondig word omdat die kerk ook die toekoms in Jesus 
Christus verwag. Hierdie erkenning dat Jesus die Here is het beteken dat téén 
die keiser getuig word dat Hy as Gekruisigde die ware Verlosser is. Op sy beurt 
beklemtoon Gorman (2015:140) dat die kerk die verhaal van God in die wêreld 
moet word. Filippense 2 roep die kerk op om die waagstuk aan te gaan om met 


alle moontlike ywer en diens God se saak volledig uit te leef.” 


90 Gorman (2015:140) bevestig hierdie waarheid: 


What they, and we, are called to proclaim and perform is the Pauline narrative about the 
crucified Jesus as the self-giving, life-giving Son of God and sovereign Lord. 

4.3.8.2 Romeine 


Wat Paulus betref, word daar dikwels debat gevoer oor die volle betekenis van 
sy interpretasie van Jesus Christus se Eenheid met God. Daar is by Paulus talle 
getuienisse dat Hy Jesus Christus op dieselfde vlak as YAHWEH stel. Nie alleen 
met die getuienisse van die woord Kurios, en die aanbod wat gemaak word in 
sy belydenisse nie, maar ook in die geheel van die verduideliking van wie Jesus 
Christus is. Daar kan aangetoon word dat daar soms by Paulus gedeeltes is wat 
moontlik op adopsionisme dui, byvoorbeeld Romeine 1:4. Die vraag is egter of 
Paulus nie juis beklemtoon dat Hy aangewys word sodat Hy erken kan word as 
Seun van God nie, maar dat dit nie beteken dat Hy nie juis Seun van God van 
ewigheid is nie. Die Heilige Gees bevestig net wat Jesus reeds is, naamlik die Seun 
van God in heerlikheid. Let op hoe dit gestel word: … die Seun van God wat met 
mag beklee is, Jesus Christus ons Here. Dit is nie die taal van adopsianisme nie, 


maar van die erkenning van die heerlikheid van Jesus. 


Die vryspraak word immers bereik deur in Jesus Christus te glo (Rom 3:21). Hy 
maak dit baie duidelik dat Christus die verlossing gebring het, en niemand anders 
nie. Daardie verlossing is nou `n moontlikheid omdat (Rom 3:25) God Christus 


gegee het as 


'n offer wat deur sy bloed versoening bewerk het vir die wat glo. 


Hierdeur het God getoon wat sy vryspraak behels, Hy het die sondes wat hy voorheen 
in sy verdraagsaamheid tydelik ongestraf laat bly het, vergewe, maar Hy het ook 
getoon dat sy vryspraak in die teenswoordige tyd behels. Hy oordeel regverdig, 
deurdat Hy elkeen vryspreek wat in Jesus glo. 


Daar is talle verwysings, soos byvoorbeeld Romeine 5:1, dat die vrede met God 
kom deur in Jesus Christus ons Here te glo. Weer eens bevestig dit die Eenheid 
met God in die wyse waarop geloof in die Here dit bevestig. Daar word wel in 
Romeine 6:4 bevestig dat God Jesus opgewek het, maar dit beteken nie dat die 
Eenheid met God ontken word nie want die opstanding is beide die herrysenis van 
die mens Jesus en die bevestiging van sy Godheid. Die ewige lewe kom immers 
deur Jesus (Rom 6:23). Die gelowiges is ook erfgename van God in Christus 
(Rom 8:17). Die liefde van God is in Jesus Christus (Rom 8:39). 

Wat is nou ons gevolgtrekking oor al hierdie dinge? Dit: God is vir ons, wie kan dan 
teen ons wees? Hy het sy eie Seun nie gespaar nie, maar Hom oorgelewer om ons almal 


te red. Sal Hy ons dan nie al die ander dinge saam met Hom uit genade skenk nie. 


Romeine 9:5 is duidelik in die erkenning dat Jesus God is. 


… hulle stam van die aartsvader af, en uit hulle is die Christus as mens gebore - Hy 


wat God is, verhewe bo alles en lofwaardig vir ewig! Amen.” 


Vanuit die Griekse grammatika moet ’n beklemtoon word dat die Godheid van 


Christus bevestig word. 


Ook die lofsang op God se genade sluit Jesus Christus in (Rom 11:33-36). 
Romeine 14:9 bevestig dat Jesus lewend geword het en Here is van dooies en 


lewendes, wat net God toekom. Die Lof aan Jesus is ook oorvloedig (Rom 15:7-13). 


Die verlossing van die heil en die genade wat Christus bied, kan nie anders as om 


vir die nasies heil te bring nie. Romeine 15:9: 


Daarom sal ek U loof 
voor die nasies, 
en tot eer van u Naam 


sal ek 'n lofpsalm sing. 


91 Jewett (2007:568) verduidelik die betekenis van die teksgedeelte besonder goed: 


On the one hand, there is no denying the roots of the messianic expectation and the 
cultural origins of Jesus; but, on the other hand, resistance to recognizing Jesus as the 
Christ involved the guestion of his divinity, which Paul boldly claims at the end of this 
introduction to the third proof. This sets the stage for arguing in 10:9 that confessing 
Jesus as ‘Lord’ leads to salvation, and in 10:11 that Jesus is Lord of all. If salvation results 
from calling on the ‘name of the Lord’ (10:13), then the salvation of ‘all Israel’ in 11:26 
would entail their regocnition that Jesus is ‘really God over all things’ (9:5). If Christ is 
to be ‘blessed for the ages, then the doxology typical for the OT and Hebrew worship is 
extended to him as God. 
Kyk ook Witherington 111 (2004:251) wat aantoon dat dit inderdaad beter Grieks is om 
te aanvaar dat die verwysing eerder terug na Christus verwys as vooruit na God. Indien 
die doksologie op God van toepassing sou wees volg dit nie Paulus se normale hantering 
daarvan nie. Daarteenoor stel Dunn (1998b:529) dit dat dit vreemd vir Paulus sou wees 
om Christus as God te beskryf al sou hy wel heerlikheid aan hom toeken. Dunn se 
standpunt kan egter nie aanvaar word nie omdat hy dit eintlik op sy benadering van 


Filippense 2 bou wat reeds vroeër hierin afgewys is. 

Selfs Paulus se bevestiging van sy sendingroeping bevestig Jesus Christus se 
besondere betekenis (Romeine 15:15-19). Die lof aan God kom ten slotte deur 
Jesus Christus (Rom 16:27). 


4.3.8.3 Kolossense 


'n Brief wat nie as `n egte Paulus-brief beskou word nie, Kolossense, beklemtoon 
hierdie aspek van die heerlikheid en die heerskappy en majesteit van Christus 
baie sterk. Veral die wonderlike lied wat gesien word as ’n ou Christelike 
lied, Kolossense 1:15-20, het unieke implikasies. In die eerste plek word daar 
beklemtoon dat die Seun die beeld van God is wat self nie gesien kan word nie, 
die enigste Een wat werklik vir God kan vertoon. In die tweede plek is die Seun 


die oorsprong van die skepping. Alle dinge het uit Hom ontstaan. 


Kolossense 1 


a) Die Seun is die beeld van God, 

b) van God wat self nie gesien kan word nie. 
c) Die Seun is die Eerste, 

d) verhewe bo die hele skepping. 


e) God het deur Hom alles geskep wat in die hemel en op die aarde is: 
f) alles wat gesien kan word 

16 |g) en alles wat nie gesien kan word nie, 

h) konings, heersers, maghebbers, gesagvoerders. 

i) Alles is deur Hom en vir Hom geskep. 


j) Voor alles was Hy al daar, 
k) en deur Hom bly alles in stand. 


I) Hy is die hoof van die liggaam, van die kerk. 
m) Hy is die oorsprong daarvan, 

18 | n) Hy is die Eerste, 

o) die Een wat uit die dood opgestaan het, 

p) sodat Hy die eerste plek in die heelal inneem. 


19 | q) God het besluit om met sy volle wese in Hom te woon 


r) en om deur Hom alles met Homself te versoen. 


5 s) Deur die bloed van sy Seun aan die kruis het Hy die vrede herstel, 
t) deur Hom het Hy alles op die aarde en in die hemel met Homself 


versoen. 

Wat die lokusie betref, val die volgende begrippe op: 
Seun 
Beeld 
God 
Geskep 
Konings 
Heersers 
Maghebbers 
Gesagvoerders 
Hoof 
Liggaam 
Kerk 
Eerste 
Dood 
Opgestaan 
Bloed 
Kruis 
Vrede 


Versoen 


Die illokusie beklemtoon deurgaans die voorrang van die Seun wat verhewe is 
bo alle ander. Let op die wyse waarop die illokusie die herhaling van begrippe 
dra om die verhewenheid van die Seun te beklemtoon. Hy is verhewe bo die 
gesagsdraers van die oudheid wat besondere mag gehad het. Verder is Hy die 
Hoof van die gemeenskap wat as kerk aangedui word. Daarop volg die gelaaide 
begrippe dood, kruis, bloed en versoen. Die teksgedeelte bou op tot die unieke 


heerlikheid van die Seun. 


Die koöperatiewe beginsel en voorwaardes is van groot belang om die implikasies 


van die teksgedeelte na te speur. 


Die beginsel van kwantiteit word deurgaans oortree. Die verhewenheid van die 
Seun word telkens herhaal in (c), (d), (e), (f), (g) en (h). In (h) is daar oorvloedige 
herhaling en oortreding van die beginsel van kwantiteit. Die implikasie is duidelik 


dat die voorrang van die Seun bo alle maghebbers uitermate beklemtoon word. 


Die feit dat Hy voor alles daar was word weer in (1), (j), (k) en (I) beklemtoon. Die 


implikasie is dat sy pre-eksistensie beklemtoon word. 

Die feit dat Hy die Eerste is deur die oortreding van die beginsel van ekonomie 


word weer eens in (m), (n), (o) en (p) beklemtoon. 


Die begrip versoen word in (r) en (t) herhaal en vrede (s) sluit ook daarby aan om 


die implikasie dat die Seun die ware versoener is te beklemtoon. 
Die perlokusie is dan ook juis dat Jesus bo alles en almal is. 


O'Brien (2002:42-43) dui op die betekenis van vers 15. öç gotiv ikv Tod BOG 
tov aopatou: Daar word op `n unieke wyse in die himne beklemtoon dat Christus 
vereer moet word as die geliefde Seun wat die beeld van God is (eikwv). Dit 
is die totale verheerliking van die Seun in wie God geopenbaar word. Al het 
niemand God gesien is Hy juis in Christus sigbaar en kenbaar (vgl. ook Joh 1:18). 
Ook Paulus getuig daarvan (vgl. 2 Kor 4:4, 6; cf. 3:18). Ook die Hebreër-skrywer 
beklemtoon dat in Christus die glans (amabyaopa) van God se heerlikheid 
sigbaar is (vgl. Heb 1:3).” 


O'Brien (2002-42-43) beklemtoon ook 17. Koi abtdg EGTLV TPO TaVTWV Kal TH 
TAVTA EV AUT ovvéornkev dat Christus se heerlikheid oor die hele heelal strek 
en dat Hy daaroor heers. Die pre-eksistensie en kosmiese betekenis van Christus 
word weer eens bevestig. Juis daarom is Arius nie korrek wanneer hy sê dat daar 


'n tyd was toe Christus nie bestaan het nie.” 


Juis omdat Hy die Middelaar is, hoef daar nie vrees vir magte en gesag te 


wees nie.” 


Kolossense 1:15-20 is dus `n merkwaardige teksgedeelte. Nie alleen bevestig 


hierdie lied die besondere betekenis van Jesus Christus vir die kerk nie, maar dit 


92 _ O’Brien (2002:42-43): 
As the preexistent One (cf. John 8:58) he is Lord of the universe. 
93 O’Brien (2002:47): 
He is the sustainer of the universe and the unifying principle of its life. Apart from his 
continuous sustaining activity (note the perfect tense ovvéotnkev) all would disintegrate. 
94 O’Brien (2002:53): 
As the “image of the invisible God,” Christ is the preexistent One who has revealed the 
very nature and character of God. He is both prior to and supreme over creation, for he is 
its Lord. All things have been created in him as the sphere and through him as the agent. 


Yet the passage tells us more: Christ is unique, for he is the ultimate goal of all creation 
(no parallel assertion was ever made of Wisdom in the OT or Jewish literature). 

maak ook die kosmiese betekenis van Jesus Christus duidelik. Christus is hoof 
van die kerk en die heelal. Christus se hoofskap hang egter ook ten diepste met 
sy versoeningswerk saam. Die universele aard van die versoening kom ook sterk 
na vore. Vir die sending het dit verskeie implikasies en die teenwoordigheid van 
die volheid van God in Christus beteken ook dat die sending hierdie waarheid sal 
moet verkondig. Die feit dat Jesus die Here van die heelal is, het die implikasie 
dat Hy die wonder van God ten volle vertoon. Die vraag wat gestel moet word, 
is: Wat is die implikasie van Christus se hoofskap in die versoening vir die kerk 
en die wêreld? Dit beteken dat 'n mens ook sal moet beoordeel op watter wyse 
Christus se versoeningswerk nie alleen die kerk bepaal nie, maar ook die wêreld 
in al sy verbande. Sou dit 'n omvattende benadering tot die sending onderlê, en 


indien wel, op watter wyse? 


Ten spyte van die feit dat daar verskeie standpunte oor die teksgedeelte is, is daar 
redelike konsensus dat dit 'n himne is.” Harris (1991:41) is van mening dat sekere 
stylfigure nie noodwendig `n himne veronderstel as daar nie 'n duidelike metriese 
patroon is nie. Dit beteken nie dat daar ’n lied in die moderne sin van die woord 
voorkom nie. Sekere stilistiese elemente wat voorkom, dui egter op die himniese 


karakter van die gedeelte.” 


Oor die Pauliniese outeurskap van die gedeelte is daar geen eenstemmigheid 
nie. Daar is verskeie eksegete wat nie die outeurskap van Kolossense aan Paulus 
toeskryf nie, en ook nie dié van die himne nie (vgl. Helyer 1983:170,171 vir `n 
volledige oorsig oor die vraagstuk). O'Brien (2002:xli e.v.) beklemtoon egter wel 
dat Paulus die outeur kan wees. Hy sou ook deur die redigering van die gedeelte 


die outeur van die himne kon wees. Hy verwys na argumente teen die Pauliniese 


95 The striking character of the language used in the middle section of the first chapter of 
Colossians suggests the identification of vv. 15-20 as a separate hymnic unit: a glorification 
of the Son of God as co-creator of the universe and the one in whom God reconciles all to 
Himself. (Behr 1996:247; vgl. egter Harris 1991:41). 


9% Baugh (1985:228) skryf: 
I find, however, that the structure of Col 1:15-20 can indeed be identified without 
reconstructing the text. In its details it is guite intricate; nevertheless, the overall pattern 
is a simple chiasm much like poetry and prose from the OT and from other Semitic 
works … This assumes that we can rank the Colossians poem as a type of Semitic versus 
some other kind of poetry. 

outeurskap en toon aan dat so 'n beoordeling nie aanvaar behoort te word nie.” 
(kyk ook na Guthrie [1974:554] en Kimmel [1975:346] vir aanvaarding van die 
Pauliniese outeurskap). Brown (1997:610-615) is egter veel meer huiwerig en na 
deeglike oorweging besluit hy teen Pauliniese outeurskap (kyk ook na Schweizer 
[1982:59]), terwyl Barclay (2001:35) versigtig is om `n keuse uit te oefen (kyk ook 
na Standhartinger [1999:29 e.v.] oor die pseudepigrafiese werke in die Nuwe 


Testamentiese tyd). 


Dit is dus nie duidelik of ons hier met 'n deeglik gekonstrueerde himne te doen 
het nie, maar wel dat sekere stylfigure dit veronderstel (O'Brien 2002:32 e.v.). 
Ook Guthrie (1981:352) wys op die ritmiese vorm, ongebruiklike woordeskat en 
verhewe styl as himniese karaktertrekke. Schweizer (1982:63 e.v.) probeer selfs 
om die oorspronklike himne te rekonstrueer. Barclay (2001:59) meen dat dit nie 
ooreenkomste met Hellenistiese of Joodse himnes toon nie, maar dat dit wel 
sekere himniese karaktertrekke vertoon. Dunn (1996:83-84) beskou dit wel as `n 
himne in oorspronklike vorm. Okure (2002:64) is van mening dat dit 'n lied is wat 
by die doop gesing is. 

Sekere parallelle gedeeltes kom voor. O'Brien (2002:36 e.v.) toon dit volledig aan: 

e 6GEOTW Eikwv (“Hy is die beeld”, v. 15) is parallel aan öç éotuv &pyń (“Hy is 
die oorsprong”, v. 18). 

e __npwrótokoonéong KTIGEWG (“eersgeborene van die skepping [die Eerste, 
verhewe bo die hele skepping”], v. 15) is parallel aan TpWTOTOKOG EKTOV 
vexp@v (“eersgeborene uit die dood. [Hy is die Eerste, die Een wat uit dood 
opgestaan het]”, v. 18). 

e Verder word elkeen van die relatiewe sinne deur gevolgsin gevolg,’n sinsnede 
wat begin met ötı (“omdat”): 


~ OTLEV OOTO £TioBn (“omdat alle dinge deur hom geskape is,[God het deur 


Hom alles geskep]”, v. 16); en 


97 O’Brien (2002:xli e.v): 


Such a judgment in our view appears to be unduly negative and presupposes an almost 
infallible understanding of what Paul could or could not have done. It also does not really 
explain the close similarities between Colossians and the generally accepted Pauline 
letters, … 

~ Ott Ev abTú ebdórnoev (“omdat in Hom … verheug [God het besluit om 


met sy volle wese]”, v. 19). 


e Die kosmiese aspekte van Christus se heerskappy word aangetoon in vers 
16, cite Opóvor eite KUPLOTNTES eite àpyaì eite EEovoiat (“trone maghebbers 
en heerskappye en gesagvoerders’[konings, heersers, maghebbers, 
gesagvoerders]) en vers 20, eite TO emi TAG YANG eite TO Ev TOIG OLpavoic 
(“dinge [alles] op die aarde en in die hemel”). 


. Verder kry `n mens die frekwensie van n&ç (“alles”) en die formele chiasme 


in 16c and 20: 
A tá návta (“alle dingelalles]”) B kai õi aùroö (“en deur Hom”) 
B &i abroö kaí (“vir Hom en”) A tà tavta (“alle dinge [alles]”). 


In vers 16 kom twee voorbeelde van chiasme voor. Twee reëls kom voor in `n 


chiasme van sinonieme parallelisme: 


OTL EV OUT@ EKTLON TA TOVTO 
TO TAVTA Si AUTO KOL Eig MUTOV EKTIOTOL 
“want in Hom is alle dinge geskep [God het deur Hom alles geskep]” 


“Alle dinge is vir Hom en deur Hom geskep” 


Tweedens word tà névta (“alle dinge”) uitgebrei: 
EV Tols OLpavoic Koi ETti TAG YS 
TÒ OPATA Kai TA KOPATA 
“In die hemel en op aarde, 
Sigbare en onsigbare dinge [alles wat gesien kan word en alles wat nie gesien 


kan word nie]” 


Die herhalende tà m&vta (“alle dinge”) en werkwoord éktiotat (“skep”) 
is 'n voorbeeld van ’n inclusio wat die tweede chiasmus bind. Die formele 
korrespondensie tussen 17 and 18 moet ook aangetoon word: 
17 Koi abTóg EOTLV TPO TaVTWV 
18 _ kod oiT6G EoTLV fj KEPOAN 

“en [voor alles was Hy al daar] … 

En [Hy is die hoof] …” 

Hierdie verduideliking deur O'Brien (2002:36 e.v.) bevestig dat daar wel `n sterk 


himniese karakter aan die teksgedeelte is. 


Dit is duidelik dat Paulus standpunt inneem teen `n dwaalrigting waarvan die 
aard onseker is, al word gnostiek en misteriegodsdiens dikwels aangedui (Barth & 
Balke 1994:21-23). In die dwaalrigting word Christus se heerskappy bevraagteken 
en die volkomenheid van sy verlossingswerk aan bande gelê. Hierteenoor stel 
Paulus Christus se totale en volstrekte uniekheid (Roberts 1984:150). Barclay 
(2001:40-48) gee 'n volledige oorsig oor standpunte oor die saak waarteen Paulus 
polemiseer, naamlik Joods-Christelike gnostiek, ’n verchristelikte misteriegods- 
diens, mistieke Joodse geloof, Hellenistiese filosofie en sinkretistiese volksgeloof. 
Guthrie (1981:353) veronderstel `n Joodse agtergrond vir die himne. Hy ver- 
onderstel ook dat Paulus polemiseer teen die gedagte dat die Torah verhewe 
is deur Christus se verhewenheid te beklemtoon. Barclay (2001:67) hanteer die 
saak vanuit die standpunt dat dit 'n kreatiewe teologiese ontwikkeling is waarin 
Christene heidense konsepte met die opgestane Christus in verband bring soos 
die hellenistiese Jode die hellenistiese filosofie met Joodse wysheid vermeng 
het. Dunn (1996:90) beklemtoon ook dat die element van wysheid `n belangrike 
rol in die gedeelte speel. Witherington III (2007:130) toon volledig aan dat daar 
elemente is wat ooreenstem met die Wysheid van Salomo ten opsigte van die rol 


van wysheid en dat daar dus ook verwysings na die Joodse begrip voorkom. 


Sekere hooftemas kom in die gedeelte sterk na vore: 


Skepping 


Die verband tussen die gedeelte wat Christus as die Eerste voor die skepping stel 
in Genesis verbind die heil in Hom met die skeppingsteologie. As beeld van God 
is die Seun die Een deur wie die hele skepping in sy volheid geskape is. Die Seun 
as beeld van God is egter van `n ander aard as Adam, wat skepsel is. Die beeld 
van God dui op `n verteenwoordiger of manifestasie van God (Schweizer 1982:66). 
Thompson (2005:29) wys op die implikasies van Christus as beeld van God. Die 
onsigbare God is in Hom sigbaar en verder is Hy die volle beliggaming van God 


soos die wysheidbeeld dit vertoon.” Dit is God se heiligheid wat in Christus 


98 Lohse (1971:48) beskryf dit soos volg: 


As the ‘image’ of the invisible God, he does not belong to what was created, but stands 
with the creator who, in Christ, is acting upon the world and with the world. 

gestalte vind (Lähnemann 1971:47). Die Seun is self die een deur wie geskep word. 
Hy is egter nie slegs die Skepper van die fisiese, sigbare wêreld nie, maar heers 
ook oor die onsigbare magte en heerskappye. Uitman (1978:32) toon aan dat dit 
juis nie die magte is wat aanbid moet word nie, maar Jesus self. Teenoor die 
“af” goddelike magte is die een wat aanbid moet word waarlik God.” Ook Gundry 
(2010:12) bevestig dat die Seun deur die inkarnasie die onsigbare God sigbaar 
maak. Witherington III (2007:133) beklemtoon dat die ooreenstemming tussen 
Christus en God nie in uiterlike voorkoms geleë is nie, maar in die volledige 


verteenwoordiging van God in Christus. 


Martin (1972:40-42) toon aan hoe die vraag of die skeppingsteologie in die teks 
deur die gnostiek beinvloed is, bevraagteken moet word omdat die gnostiek 
waarskynlik nie vroeg ontwikkel het nie, en omdat ’n mens waarskynlik eerder 
die agtergrond in die Joodse wysheid as in die gnostiek moet soek. Kolossense 
beskou die heerlikheid van Christus as skepper in samehang met die wysheid 
van God en met die personifisering van die wysheid in die Ou Testament (Bruce 
1977:124). Christus is die volle wysheid van God (Thurston 1995:33)). '° 


Die Seun se heerlikheid word verder bevestig deurdat Hy die Een is vir wie alles 
geskape is. Verder word die voorsienigheidsleer daarin bevestig dat die Seun die 
Een is wat alle dinge in stand hou. Christus is dus nie alleen die Een wat die 
skepping inisieer nie maar ook die Een wat dit bewaar (Carson 1983:43). Hiermee 
word ineens die wonder vasgelê van die Seun as die Een wat die hele skepping 
bepaal (vgl. Kümmel 1975:336). Die Seun is inderdaad die eniggebore van God 
en die verband met Johannes 1 is ook duidelik. Die himne bevestig die Seun se 
heerlikheid. Hierdie heerlikheid oorspan die hele heelal. Uitman (1978:34) noem 
dit die leitmotiv van die hele brief. 


Hierdie leitmotiv bepaal die skepping in al sy verbande. Geen aspek van die heelal 


is van die heerskappy van Christus uitgesluit nie. Die skeppingsteologie word so 


99 Christensen (2007:318) beklemtoon dat: 


Christ is not an example of something else, neither a universal principle nor an abstract 
rationality. He is, in his person and work, the actual presence and activity of the living 
God. 


100 Bruce (1984:102) skryf in hierdie verband: 


Whatever other figures in Jewish literature may have préexistence ascribed to them, none 
of them is credited with such cosmic activity and significance as are here predicated of 
the préexistent Christ. 

op radikale wyse aan Christus verbind. In Ou Testamentiese verband word die 
skepping deur God self bepaal wat die dinge tot aansyn roep, en God se heerlikheid 
word daardeur bevestig. Jesus Christus self word nou die een wat die skepping 
bepaal (Witherington III 2007:134). Dit beteken dat God en Christus, as eenheid, 


101 


self radikaal in die heerlikheid deel. Die skeppingstaal is egter volledig. 


Dit beteken ook totale oorwinning. Wilson (1997:197) praat daarom van God 
se kosmiese oorwinning wat daarin geleë is dat Christus ook oor die kosmiese 
magte triomfeer. Dit is dan juis Christus wat die magte onttroon en deur sy 
rol in die skepping en sy versoenende dood aan die kruis sy heerskappy toon 
(Thompson 2005:9). 


Christus se hoofskap oor die kerk 


Harris (1991:43) verduidelik dat die onsigbare God wat `n ontoeganklike lig 
bewoon Hom sigbaar in sy Seun openbaar. Die verhouding tussen Christus en 
die kerk word egter ook duidelik vasgelê. Die heerlikheid van die Een wat die 
beeld van God is, maar juis in sy verhewenheid bo die skepping is, bevestig ook 
sy heerlikheid as Hoof van die kerk. Die eie unieke aard van die kerk word sterk 
bevestig. Hy is nie alleen die Hoof van die kerk nie. Hy is ook die oorsprong 
daarvan. As Here van die heelal is Hy in besonder die Here van die kerk (kyk na 
Guthrie 1981:357).' 


101 Guthrie (1981:356) skryf dan ook: 


In no clearer way could he have set Christ at the very centre of creation, and in no more 
explicit terms could he have asserted his superiority. 


Goppelt (1982:77) stel dit soos volg: 


Being the agent of creation meant accordingly not merely participation in an event at 
the beginning but the enduring relationship to the cosmos. He was the ‘first-born of 
all creation’ (v. 15b) not because he was the first one to be created and as such would 
introduce the succession of that which was created, but because he ‘is before all things’. 


(v. 17). 
102 O’Brien (2002:49) skryf: 


We consider, then, that it was Paul, rather than some unknown redactor, who is the 
originator of this way of expressing the church’s vital union with Christ, the head 
(cf. Col 2:19). Using the Old Testament concept of corporate personality and by referring 
to “body” (o6sua) and “head” (kegaAr) as he does, he has made his own distinct 
contribution to NT Christology and ecclesiology. 

Christus is die Een wat bepaal wat die kerk is. Dit beteken dat die kerk inderdaad 
die skepping van Christus is. Christus is die Hoof van die skepping en ook van die 
kerk. Die Here van die kerk is die onbetwiste Here van die koninkryk van God. 
Waar die Hoofskap van Christus in Efesiërs op die kerk van toepassing is, word 


dit in Kolossense na die hele wêreld uitgebrei (vgl. Uitman 1978:7). 


Die eenheid van Christus en God 


Die Christologie bepaal dus hierdie benadering op `n besondere wyse 
(Standhartinger 1999:217). Deur die opstanding word bevestig dat Hy die eerste 
plek in die heelal inneem. Die opstanding bevestig die hoofskap van Christus 
oor die kerk en die wêreld. Die eenheid met God is dus nie onderhandelbaar nie 
en word in die gedeelte radikaal bevestig. Die eenheid met God bevestig dus die 
wonderbare erkenning dat Christus die Here is. Guthrie (1981:358) toon aan dat 


die Godheid van Christus juis daarmee bevestig word." 


Die versoening aan die kruis 


Christus se eenheid met God lei dan ook tot die versoening omdat God die 
versoening in Christus Trinitaries bewerk. Daarmee verkry die versoening ’n eie 
goddelike karakter. God woon met sy volle wese in Christus. Hy versoen alles deur 
Hom met Homself. Volgens Uitman (1978:36) gaan dit nie om idees of gedagtes of 
spekulasies nie, maar om’n heilswerklikheid met reële gebeure en handelinge deur 
God waar Hy Homself offer, gee en oorgee in Jesus Christus. Guthrie (1974:551) 
bevestig Christus se “immeasurable superiority” in teenstelling met die voorstelling 
aangaande Christus deur die dwaalleraars van die Kolossense. Die werklike 
belewenis van die versoening beteken dat die heil in Christus in die tyd werklik 


word (Wall 1993:70). Die versoening is'n radikale daad van God. Dit is nie die mens 


103 Tripp (2004:78) toon in geen onduidelike taal aan nie die eenheid aan: 
Christ is the image of God, and, as the firstborn before all creation, tbe instrument of 
creation, so that his relationship with the Father is the matrix and model of their shared 
work of creation. As the means of the reconciliation of all creation with the Father, he is 
(the texts say at least this much) indwelt on a permanent basis by the full being of deity. 


O'Brien (2002:56) beklemtoon die universaliteit van die versoening: 


Paul affirms that this universal reconciliation has been brought about, not in some 
other-worldly drama, but through something done in history, the death of Jesus Christ 
upon the cross. 

wat God beinvloed of aanmoedig om 'n nuwe verhouding te skep nie, maar God 
in Jesus Christus wat die daad van versoening moontlik maak (Schnelle 2005:454). 


Die totale reikwydte van die versoening 


Die versoening het dus `n sterk universele betekenis.” So kan die betekenis van 
die volledige heil wat Christus bring, bevestig word (Guthrie 1981:358). As sentrale 
tema is die versoening bepalend vir die verlossing van die wêreld. Die bedreiging 
deur die magte en heerskappye is dus verbreek. Die kruis van Christus het die 
radikale hoop na vore laat tree. Hierdie hoop is volledig omdat dit ook universeel 
is. Die versoening strek dus verder as die kerk, maar sluit dit ook in. Vanuit hierdie 


universele heil moet die koningskap van Christus beklemtoon word. '° 


Die werk van Christus is egter in die versoening van wesenlike belang. Dit vind 
nie los van Christus plaas nie en kan daarom nie universele versoening wees nie 
(Martin 1972:49). Ook Schweizer (1982:93) beklemtoon die radikale aspek van die 


versoening, maar hy beklemtoon dat dit in die geloof in Christus neerslag vind." 


In Kolossense 3 word uiteindelik op'n unieke wyse gesê hoe heerlik die heerskappy 
van Christus is, want daar word beklemtoon: 


“Aangesien julle saam met Christus uit die dood opgewek is, moet julle strewe na 
die dinge daarbo waar Christus is, waar Hy aan die regterhand van God sit. Rig julle 
gedagtes op die dinge wat daarbo is, nie op die dinge wat op die aarde is nie, want 
julle gesterwe en julle lewe is saam met Christus verborge in God. Wanneer Christus 


104 Guthrie (1981:358) 


105 Ook Brown (1997:604) bevestig Christus se totale heerskappy: 

By divine election God in all fullness dwells in Christ. That is why through him all things 
can be reconciled to God. (1:20a). 

Carson (1983:46) beklemtoon ook die reikwydte van die versoening. Wall (1993:69) skryf: 
To deny Christ as the Lord of God's creation is to deny the redemptive consequences of 
Christ’s death; to reject God's desire to delight in the inherent goodness of creation is to 
reject the prospect of a new creation of redeemed humanity in Christ. 

Pokorny (1987:66) wys daarop dat die eskatologiese werklikheid hier in Christus reeds `n 


aanvang neem. 


106 Peterson (2010:44): 


Colossians 1:20 teaches, then, not “cosmic salvation” or even “cosmic redemption,” but 
“cosmic restoration” or “renewal.” Through the work of Christ on the cross, God has 
brought his entire rebellious creation back under the rule of his sovereign power. 

wat julle lewe is, by sy wederkoms verskyn, sal julle ook saam met Hom verskyn, en 


in sy heerlikheid deel.” 


Dit is dus duidelik dat vanuit die Nuwe Testamentiese getuienis die wonder van 
Jesus Christus as waarlik Seun van God wat uit God gekom het, God uit God, 
Lig uit Lig, waaragtige God uit waaragtige God, op 'n unieke wyse beklemtoon 
word, en dat daardie heerlikheid en majesteit verder uitgedra en beklemtoon 
moet word. Dit is dan juis in Jesus Christus waar die wonder van God se genade 
beklemtoon kan word, en verder gedra kan word. Dit is sy heerlikheid en majesteit 


wat ons inderdaad moet beklemtoon. 


Samevattend wat Paulus betref, bevestig Kim (2002:165) dat die verhouding van 
Christus tot God uitgebeeld word in die eenheid met die Vader waar die laaste 
Adam juis die Here is wat die sentrale plek inneem in Paulus se Christologie. 
Dit hang saam met die Damaskus-Christofanie. Die Christologie is juis hieruit 
ontwikkel. Paulus bou sy teologie juis op dit wat hy op die pad na Damaskus beleef 
het. Christus openbaar homself as die beeld van God. Kim (2002:176) verwerp die 
kritiek van Dunn dat hy visioene vermeng en dit oorspan en dat hy dan daarom 
om daardie rede die Christologie te veel bind aan die Christofanie wat op die pad 
na Damaskus plaasvind. Barrett (1994:104) wys daarop dat Paulus inderdaad vir 
Christus vanuit die heerlikheid van sy opstanding en sy verheerliking verstaan. 
Daarom lê hy minder klem op Jesus as Messias of as Lydende kneg, maar die klem 
lê veral onder andere in 1 Korintiërs 15:3-8 op die verheerliking van Christus as 
die opgestane Here. Paulus beklemtoon dus dat Jesus Christus die Persoon is wat 
vanuit sy lewe, dood en opstanding en ook in 'n eskatologiese perspektief, eerder 
as in `n bloot historiese perspektief verstaan moet word. Die heerlikheid van die 
Christus is duidelik in sy totale verheerliking. Hy verwys ook in `n besonderse sin 
na Filippense 2 en is van mening dat juis daar die verskillende aspekte na vore 
gebring word wat Jesus Christus se heerlikheid beklemtoon. Verder lê hy ook klem 
op die feit dat die Adam-Christologie van betekenis is en wys hy daarop dat Paulus 
in hierdie verband Adam en Christus met mekaar in verband bring (1994:112). 


4.4 SAMEVAT TING 


Daar is die vraag of Jesus onderdanig aan God in 1 Korintiérs 15:28 geteken word. 


Dui dit op die miskenning van die synseenheid? Die vraag is egter of dit nie 

eerder dui op die voltooiing van Jesus Christus se aardse taak nie en nie op die 
verhouding met sy Vader nie. Paulus beklemtoon egter oorvloediglik dat Jesus 
Christus so aanbid en erken word dat Hy die volle heil en heerlikheid van God 


ontvang en dat Hy Een met God is, byvoorbeeld Filippense 2, en Kolossense 1. 


Die ongelooflike getuienis van Paulus en Jakobus vat die getuienis dat Jesus 
Christus Een met die Vader is saam in 1 Korintiërs 2:8 en Jakobus 2:1 waar na 
Jesus verwys word as “Adonai kabod”. Paulus en Jakobus is Jode. Dit kom God 
alleen toe. Onweerlegbaar word die heerlikheid van Jesus beklemtoon. Hy is die 


Here. En Hy is gekruisig. 


Dit beteken dus dat Jesus Christus nie bloot vanuit die titels soos Seun van God, 
Here of Verlosser erken word as Een met God nie. Die getuienis uit die Skrif is 
oorvloedig. Nicea word telkemale bevestig. Die monoteisme van die Jode word 
nie opgehef deur die belydenis dat die ware Messias Jesus Christus die Here, 
Een met God is nie (Wright 2013). Van de Beek se besondere bewysvoering word 
bevestig deur die eksegetiese ondersoek. Dit beteken dat transendensie ook in 
die sending ononderhandelbaar is. Hierdie Jesus is die Christus Een met God en 
Hy gee sy lewe sodat Hy ons versoening is. Die sending kan dus nie anders as om 
dit te getuig en daaruit te lewe nie. Sending is dus nie 'n bepaalde getuienis oor 
hoe ons moet lewe nie, dit is ook nie die bevestiging van 'n oortuiging dat Jesus 'n 
besondere persoon is nie; dit is die getuienis is dat Hy Een met God is en dat dit 


erken moet word en dat Hy daarom ons versoening is. 


Vir die sending het dit ongelooflike betekenis. Hierdie Jesus is die Here. Hy is Een 
met God. Daarom moet juis Hy met alle oortuiging as Here en Redder verkondig 
word. Die sending sal sy dienskneggestalte moet vertoon. Deur die sending sal 
egter ook sy heerlikheid as ewige Seun van God onteenseglik bely moet word. 


Hierdie belydenis moet nou verder uitgebou word. 


Samevattend kan dus gesê word dat in die Nuwe Testament daar sterk aanduiding 
van die Godheid van Jesus Christus is. Sy Godheid moet beklemtoon word. Dit 
beteken dat sy Godheid en transendensie van die allergrootste belang is vir enige 


benadering van die sending en die wyse waarop sending verstaan word. 


T 

5.1 INLEIDING 


In hierdie hoofstuk moet bepaal word hoe die heerlikheid van Jesus Christus 
betekenis het in die koninkryk waar Hy as Koning regeer. Sy eenheid met die 
Vader beteken dat Hy die Here is. Daar moet bepaal word hoe Hy op velerlei 
terreine regeer. Dit is egter `n vreemde koningskap. Hy is Een met YAHWEH en 
daarom Koning, maar juis as die Koning wat die mag prysgee en anders regeer 
as die menslike konings. In hierdie gedeelte moet bepaal word hoe Hy oor alle 
lewensterreine regeer op `n vreemde wyse as die Een wat ons versoening is. 
Daar moet altyd vanuit Jesus Christus se EENHEID met YAHWEH gedink word 
wanneer bepaal word hoe die heerskappy van God daar uitsien. 


Die heerlikheid van Jesus Christus moet daarom deeglik ondersoek word. Sy 
EENHEID met die Vader is van die allergrootste belang. Dit beteken ook dat Hy 
die groot Koning is. Vir die sending is dit van die allergrootste belang omdat die 
betekenis van sy koninklike heerlikheid en sy transendensie van groot belang vir 
die mens is om sy bepaalde verbande te verstaan. 


Die koningskap van Jesus Christus beteken dat Hy regeer. As groot Koning wat 'n 
anderse koningskap het as die menslike konings, is sy ryk nie van hierdie wêreld 
nie. Dit is 'n ander ryk, dit is ’n ryk van heerlikheid, dit wat 'n mense nie kan 
bedink nie. Sy koningskap is die koningskap van die ewigheid. Sy koningskap is 
die koningskap van transendensie. Sy koningskap is die koningskap wat hierdie 
wêreld moet omvorm en verander sodat vanuit die gebrokenheid van hierdie 
wêreld `n nuwe wêreld en'n nuwe koninkryk na vore kan kom. Daardie koninkryk 
kan alleen gevind word wanneer die kerk in gebrokenheid saam met Christus vir 
die wêreld hierdie ware Koning bring. Die kerk moet dus kerugmaties verkondig; 
Daar is 'n ander Koning. Nie soos die wêreld se konings nie. Die kerk verkondig 
die ware Koning wat in hierdie wêreld die ware heil bring. 


5.2 YAHWEH EN JESUS CHRISTUS 


Schreiner (2013) beklemtoon dat die koningskap van Jesus Christus van besondere 
betekenis is. Alhoewel daar teenkanting teen die gebruik van die begrip Koning is, 
is dit tog baie duidelik dat Christus as unieke persoon op ’n baie unieke wyse in 


die wêreld Homself openbaar as Groot Koning.” Dit moet verstaan word binne 


107 Lampe (2016:s.p.) is van mening dat verskeie Christologiese titels soos Seun van God 


vanuit die tydsgees verklaar moet word. Romeinse keisers het ook die titels gedra. Selfs 

die verband van die koningskap van die Ou Testament. Psalm 72 druk op unieke 
wyse uit hoedat die koning 'n koning van geregtigheid moet wees wat God dien 
en na hulle in nood omsien. Hierdie koning moet juis in volle diens van God 
staan. Taalhandelingsperpektief is in dié verband nuttig: 


Van Salomo. 
1 | a) Leer tog die koning, o God, om te regeer volgens u wil, 
b) leer die koning om die reg te handhaaf soos U dit wil, 


c) sodat hy regverdige beslissings oor u volk sal vel 
d) en aan die verdruktes reg laat geskied. 


3 |e) Laat berge en rante hulle verbly oor die vrede en reg vir die volk. 


f) Laat die koning die reg van die verdruktes onder die volk beskerm, 


i g) laat hy armes te hulp kom en verdrukkers verbrysel, 

5 h) sodat die mense U kan dien so lank as die son en die maan daar is, van 
geslag tot geslag. 

F i) Mag die koning vir sy mense wees soos die reën vir die plante, soos swaar 


reëns wat die aarde deurdrenk. 


wat die Joodse benadering betref, is hy van mening dat goddelike eienskappe aan iemand 
soos Moses toegeken is. Hy wil dan die erkenning van vergoddeliking van Jesus in die 
Grieks-Romeinse wêreld plaas, en nie soseer binne die Joodse tradisie van monoteïsme 
nie. Die gevolgtrekking wat hy daaruit trek is om versigtig te wees vir sosiale en politieke 
kritiese aspekte van die Christologie. Hy beweeg weg van die erkenning van die substansie 
in die eenheid van die verhouding tussen Christus en God en ook die tradisionele titels, 
soos Seun van God omdat dit volgens hom tot misverstand aanleiding gee. Hy is van 
mening dat Jesus van Nasaret God se wil en intensie beklemtoon gemaak het om mense te 
red. In sy woord en aksies was God teenwoordig en daarom wil hy eerder die Gekruisigde 
en die swak en die nederig Seun van God beklemtoon om in die taal van vandag op 'n 
nuwe manier oor Jesus se verlossingswerk te praat. Alhoewel Lampe `n betekenisvolle 
bydrae lewer, kan die volledige verhouding tussen Jesus en die Vader nie misken word nie. 
Hurtado (kyk pp 60-64) en Wright (Kyk pp 64-69) het egter voldoende aangetoon dat Jesus 
Christus in die lig van die Joodse monoteisme verstaan moet word. Deuteronomium 6:4 
se belydenis: Luister, Israel, die Here is ons God, Hy is die enigste Here, moet erken word. 
In die lig hiervan word Jesus as Here bely, Een met God. Hy word aanbid as Here soos die 
Jode slegs vir YAHWEH sal aanbid (Hurtado). Hy as Messias is die Here wat YAHWEH 
volkome openbaar en dus ook binne die raam van Joodse monoteisme verstaan moet word 
(Wright). Lampe se voorstel dat die belydenis aangaande Jesus dus vir die moderne eise 
van die gemeenskap aanvaarbaar gemaak moet word kan dus nie aanvaar word nie. Jesus 
Christus is Here, soos wat die Jood alleen van YAHWEH sou erken. 

j) Mag die reg onder sy regering floreer en mag daar vir altyd groot voorspoed 


wees. 


8 |k) Mag hy heers van see tot see, van die Eufraat af tot in verre lande. 


Lokusies wat opval is: 
Koning 
God 
Regeer 
Wil 
Regverdige 
Reg 
Verdruktes 
Vrede 
Armes 
Geslag 
Reën 
Floreer 


See 


Die illokusie dra die betekenis dat die Koning in alle opsigte reg aan die volk sal 
laat geskied. Die reg moet God se reg wees, (a) en (b). Dit moet aan verdruktes en 
armes geskied (d) en (g) Dit moet juis daartoe lei dat God geëer word en dat daar 


sorg vir die mense sal wees soos goeie reën. 


Die teksvoorwaardes word oortree in (b), (c), (d) en (e) deurdat die beginsel van 
reg wat gedoen moet word oortuigend herhaal word en die implikasie ontstaan 
dat die koning juis die reg moet deurgee. In (d) en (g) word die verdruktes herhaal 


wat saam met armes dui op klem wat op die swakke lê. 


Die perlokusie is dus juis dat die ware koning reg sal doen en soos reën vir plante 


vir sy volk sal wees. °° 


108 Tate (1998:223) bevestig hierdie waarheid: 


The king 's function as the agent of Yahweh (1 Sam 10:1-2) is evident in the emphasis 
in v 2 on his extending God's righteousness and justice to God's people, especially the 
poor; both the attributes and the people belong to God, and the king is the instrument 
that brings them together. V 3 shows that the completed well-being of the people flows 
out of the natural order of things; when the righteous king is blessed with God's justice, 
the earth itself participates in the positive relationship existing among God, king, and 
people. Harmony and righteousness become part of all of creation. 

Christus is nie die Koning wat wreed en onbarmhartig regeer nie, maar Hy is juis 
die Koning wat die mag prysgee en as die Een wat die mag prysgee die heil en die 
verlossing bring (Van de Beek 1998). So word die koningskap van Christus dan 
die unieke verhaal van hoe Hy wat Seun van God is Homself verneder om onder 
mense te kom woon en by mense die heerlikheid sigbaar te maak. Dit is juis die 
verband met Openbaring wat na vore gebring moet word. Alhoewel daar diegene 
is wat van mening is dat Christus in Openbaring (Scheffler) geteken word as die 
magtige Krygsheer is daar tog `n ambivalensie in die tekening van Christus in 
Openbaring. Aan die een kant is Hy die heerlike Seun van God wat oor majesteit 
beskik maar Hy is ook die Lam asof Hy geslag is. Hy gee die mag prys. Die 


heerlikheid van God is dan sigbaar in dit wat Hy as Seun van God doen. 


Die koninklike amp van Christus beteken nie dat Christus vanuit ’n bepaalde 
verhouding gesag wil uitoefen en mense onder gesag wil indwing nie. Die 
koninklike amp beteken dat Christus die koninkryk van God laat kom. Hy is `n 
Koning maar hy is'n Koning van'n ander aard. Hy is nie die Koning van die aardse 
aard van konings wat in ongeregtigheid en onheiligheid regeer nie. Hy is die 
Koning van die aard van die koninkryk van die hemel. Hierdie Koning is'n Koning 
wat anders optree. Hy bring die heil, Hy bring die verlossing. Wanneer Hy as 
Koning optree, soek Hy die geregtigheid van die koninkryk van die hemele. Jesus 
het reeds in sy prediking die koms van die koninkryk van God beklemtoon. Van 
de Beek (2002:63) dui aan hoe Jesus Christus die mag verkry, nie deur heerskappy 


van geweld nie, maar deur die mag van die woord van die waarheid. 
Markus 1 beklemtoon dit: 


Bekeer julle want die koninkryk van God het naby gekom. 


In Christus is die koninkryk naby, die heil van die koninkryk het in Christus naby 


gekom; so sal die wonder van verlossing ook baie sigbaar wees in Christus. 


Hy is die groot Koning wat die Dawidiese lyn van koningskap volledig voltooi. 
Hy volbring die belofte wanneer Hy die koninklike roeping aanvaar en daardie 
koninklike taak uitoefen. Die heil vir mense word verseker. Sy Majesteit is 
wonderbaarlik, omdat daardie Majesteit verseker dat Hy as Opgestane Here 
die voltooiing van die koninkryk van God moontlik maak. Missionêr sal dit 


beteken dat die gehalte van die koninkryk ook sy koningskap bevestig en dat dit 

voortdurend bevestig hoe Heilig en Goed Hy is en hoe sy koninkryk in hierdie 


wêreld sigbaar word. 


Hierdie Jesus is Een met God. Vir die Jood wat die monoteïsme bely is dit ’n 


ongelooflik betekenisvolle belydenis. 


Juis daarom breek Paulus in Romeine in 'n lofsang tot God uit: 


O diepte van die rykdom en wysheid en kennis van God, hoe ondeurgrondelik is sy 
oordeel, Hoe onnaspeurlik sy weë. Wie ken die bedoeling van die Here, wie gee Hom 
raad, wie bewys Hom ’n guns sodat Hy verplig is om iets terug te doen. Uit Hom en 
deur Hom en tot Hom is alle dinge, aan Hom behoort die heerlikheid tot in ewigheid. 
AMEN. (Rom 11:33). 


Dit word juis bevestig omdat Christus as die ware Koning, daardie verlossing 


moontlik maak. 


Hierdie koningskap word egter ook op `n unieke wyse hanteer wanneer Jesus 


voor die Goewerneur gebring word en hy vir Hom vra: 


“Is jy die Koning van die Jode?” Jesus antwoord: “Dit is soos u sé!” (Matt 27:11). 


Op die beskuldiging van die priesterhoofde en familiehoofde het Hy niks gesê 
nie. Pilatus vra Hom dan: 


“Hoor jy nie waarvan hulle jou alles beskuldig nie”? Maar Jesus het hom op geen enkele 
woord 'n antwoord gegee nie, sodat die goewerneur baie verbaas was. (Matt 27:13-14). 


As ware Koning, as die groot Koning van Israel, as die Een in wie die vervulling is 
van alle koningskap, as Messiaanse Koning, as die Koning wat die ware heil bring, 
antwoord Jesus nie op die beskuldigings nie omdat Hy erken moes word as die 
ware groot Koning; omdat daar inderdaad eintlik geen vraag moet wees oor sy 
koningskap nie en daardie koningskap in `n besondere sin erken moet word. Die 
implikasie van die koninklike roeping van Christus ten opsigte van sy kruisiging 
word in hierdie verhoor wat plaasvind duidelik. Eintlik is Christus self die Een 
wat Pilatus tot oordeel moet bring, maar Hy, om die Skrifte te vervul, neem die 
plek in van die Een wat veroordeel word. Sy koningskap is dus `n koningskap van 
Een wat verag word, van Een wat ontneem word van sy reg as Koning. Uiteindelik 
word sy koningskap die koningskap van die kruis. As Gekruisigde verseël Hy die 
koningskap, maar ook as die Een wat die heil en die verlossing bewerk en wat die 


verlossing dan juis in die gebeure aan die kruis bevestig. 

Hierdie koningskap het besondere missionêre betekenis. Dit beteken dat daar op 
'n baie unieke wyse in die wêreld verkondig kan word dat Christus Koning is, maar 
die koningskap van Christus moet so verkondig word dat dit nooit `n koningskap 
is wat `n bepaalde negatiewe betekenis het nie. Dit moet altyd koningskap wees 
wat positief ingevul is. Die Koning is die Koning van geregtigheid, die Koning wat 
reg laat geskied aan almal, die Koning wat die heil vir almal bring, die Koning 
wat as ware Koning verlossing en heil vir almal verseker. Hierdie koningskap is 
'n koningskap wat vir altyd duur. Hierdie koningskap is 'n koningskap wat in die 
ewigheid uitloop. Hierdie koningskap verseker die verlossing wat beteken dat 
daar 'n nuwe hemel en 'n nuwe aarde sal wees waar die ware Koning Christus 
sal wees. Maar hierdie Koning is die Koning wat as die Lam geslag word. Hy het 


homself verneder en het in sy vernedering die heil vir mense bewerk. 


Die vraag is egter of die gebruik van die term Koning ten opsigte van die pre- 
eksistensie en van die heerlikheid van Christus nie tot baie misverstande kan 
lei nie. Is daar nie sprake daarvan dat hierdie koninklike aspek van God se 
heerlikheid op so'n wyse verstaan word dat dit alte maklik in die sin van mag van 
magsmisbruik verstaan sou kon word nie? Sou God dan nie verstaan word binne 
die ruimte van magsmisbruik nie? Die Seun van God is egter nooit die Koning 
van magsmisbruik nie. Sy heerlikheid en sy majesteit is nooit die majesteit van 
Een wat magsmisbruik toepas nie. Sy mag en sy heerlikheid is die mag en die 
heerlikheid van die Gebrokene, en die Gebrokene toon aan dat die heerlikheid 
van God wat wel absolute heerlikheid is, ook gebroke is. Die belydenis dat God 
die Almagtige, Skepper van hemel en aarde is, is egter geen belydenis van aardse 
koninklike mag nie maar die mag van die ware Skepperkoning. God het die reg 
op die mag. Hy oefen mag uit soos wat Hy dit wil uitoefen en op die wyse waarop 
Hy dit wil uitoefen tot die heerlikheid en majesteit van wat Hy bevestig. God 
se heerlikheid en God se majesteit word daardeur op `n baie sterk en besondere 
wyse beklemtoon. Maar die mag en heerlikheid is die mag van die kruis. Christus 
se Godheid is egter nie die Godheid van ’n magshebber nie, maar die Godheid van 
'n gebrokene wat as Lam van God in die wêreld verskyn. As Gekruisigde vertoon 
Hy die ware Godheid aan ons, die God wat Hom vereenselwig met die gebroke 


mensheid en dat God in die gebrokenheid van die mensheid sy majesteit en sy 


152 


HOOFSTUK 5 | Die eie aard van die koningskap van Jesus Christus … 


lieflikheid juis anders toon as die majesteit en lieflikheid van 'n aardse koning. 


Die term Koning word egter aangewend om hierdie majesteit te beklemtoon.” 


5.3 DIE KONINGSKAP EN VERHOUDING MET ANDER 
GODSDIENSLEIERS 


Kan die beklemtoning van Christus se heerlikheid vergelyk word met dié van 
Krishna, met dié van die voorouers of van Allah en Mohammed as Profeet? 
Die vraag is of `n mens byvoorbeeld iets soos Christus se lewe na die dood kan 
verbind aan die voorouerverering. Kan ’n mens praat van Christus as Groot 
Voorouer omdat Hy as lewende dooie beskou kan word? Daar is sekere persone 
wat dit sterk beklemtoon en sê dat die gedagte van die voorouers en Christus 
as die absolute voorouer nie teenstrydig is met ander wyses waarop Christus 
verduidelik en begryp word nie (Van de Beek 1998:197 e.v.). Die begrippe Logos, 
of Seun van God, of tweede Adam, kan dan daarvolgens ook dui op aanpassing 
by woorde en terme van die tyd waarin die Bybel geskryf is. Dit was bekend toe 
die Evangelies geskryf is. Wat baie belangrik is, is egter dat daar misverstand 
aangaande die persoon van Christus kan kom indien Hy met die voorouers 
verbind word. Dit kan daartoe lei dat die unieke werk van Christus as Middelaar 
heeltemal misken word. Die wyse waarop die voorouers as tussengangers optree 
moet afgewys word. Die volle implikasies van Christus se persoon, lewe en werk 
moet in ag geneem word. Die verering van voorouers word in talle tekste in die 
Ou Testament afgewys en daar kan ook nie gesê word dat Abraham, Isak en 
Jakob voorouers in die tradisionele sin van die Afrika Tradisionele Godsdienste is 
nie, want Abraham, Isak en Jakob het gesterf maar leef by God, nie as voorouers 
nie, maar as mense wat deur God in sy heerlikheid opgeneem is. Jesus self verwys 
daarna. God is nie 'n God van dooies nie, maar van lewendes. Abraham, Isak en 
Jakob leef by God. Maar dit is dan nie in die sin van dat hulle die middelaarsrol 
van Christus oorneem nie, maar Christus bly juis die Middelaar ten spyte van die 
verering wat wel by Abraham, Isak en Jakob voorkom. Die voorouerverering lei 
tot erkenning van 'n middelaarsrol by hulle. Christus self is egter die Middelaar 
tussen die mens en God omdat Hy in die eenheid met God die ware herstel van 


die gebroke verhouding met God bring. 


109 Veral Van de Beek (1998) beklemtoon hierdie gedagte baie sterk. 

Daarom sal daar opnuut gekyk moet word na die belydenis aangaande die Godheid 
van Christus en hoe hierdie belydenis aangaande die Godheid van Christus ook 
betekenis het vir ons begrip van die heerlikheid van God. God openbaar sy volle 
heerlikheid in Christus en dit het groot betekenis vir die Christen se verhouding 
tot die ander godsdienste. Hoe daar in verhouding met die Afrika Tradisionele 
Godsdienste, die Islam, die Hindoeisme, ens, gestaan moet word moet verstaan 


word vanuit die belydenis dat Christus die volheid van God verteenwoordig. 


Dit neem egter nie weg nie dat indringend gevra moet word: Wat is die betekenis 
van die heerlikheid van God in Christus Jesus, en hoe word dit na vore gebring? 
Op watter unieke wyse moet dit verstaan word? Die heerlikheid van God in Jesus 
Christus beklemtoon juis dat die volheid van God bekendgemaak word en dat die 
heerlikheid van God erken word. So kan sy heerlikheid volkome verstaan word. 
Die Godheid van Christus moet dus beklemtoon word as die volle heerlikheid 
en die openbaarmaking van YAHWEH. YAHWEH openbaar Homself in Christus. 
Die volheid van YAHWEH is teenwoordig in Christus sodat daardie volheid 


waargeneem kan word en daaruit gelewe kan word. 


In antwoord op Scheffler moet gesê word dat alle teoloë wat werklik erns met 
die Bybel maak vrede tussen alle godsdienste wil vind, maar dat onderlinge mooi 
gesindhede egter nog nie vrede bring nie. 'n Onderlinge gesindheid waar daar 
met mekaar gepraat word en waar `n historiese ingesteldheid van `n historiese 
persoon geneem word om daardeur goeie gesindhede te skep, is nie die antwoord 
op die probleem nie. Slegs God, in Jesus Christus die Gekruisigde, die Een wat 
Hom ter wille van die ander oorgegee het, die ware Seun van God, kan die vrede 


bring deur dit wat Hy vir ons verwerf het. 


Bonhoeffer het die extra-Calvinisticum verwerp omdat hy van mening was dat 
die ware inkarnasie van God daarin misken word. Bonhoeffer maak dit egter nie 
self baie duidelik wat hy as die saak van God-mens en mens-God aangaande 
Christus beskou nie. ’n Trinitariese beskouing is dus volgens Holmes sinvol in 
hierdie verband en `n trinitariese benadering kan dit duideliker maak wat die 
verhouding tussen die Vader en Christus in sy oorspronklike verhouding is 
(Holmes 2014:28). Die vraag na wat die werklike betekenis van die inkarnasie 
is moet beantwoord word deur die extra-Calvinisticum Trinitaries te verstaan 
(2014:41). 

5.4 IMPLIKASIES VAN KOLOSSENSE 1 EN DIE KONINGSKAP VAN 
CHRISTUS 


Christus se wonderbare verlossing wat universele implikasies het, word in 
Kolossense 1 uitgewerk. Dit beteken dus juis dat Christus self verheerlik word. 
Dit wat Hy doen, bevestig self ook die heerlikheid van die verlossing wat Hy 
bewerk het. Die universele betekenis daarvan is dus wonderbaar en die heil se 


reikwydte dus totaal. 


Niks en niemand kan van die betekenis van die heil uitgesluit word nie. Die 
reikwydte sluit alle magte, heerskappye, mense en koninkryke in.' Barth en 
Blanke (1994:201-202) wys op hulle beurt daarop dat verskeie standpunte oor die 
magte en heerskappye voorgedra word, maar dat dit na alle waarskynlikheid op 


alle strukture en instellings dui. 


Daar is twee aspekte wat verreken moet word. Die een is dat die versoening 
inderdaad universeel is en alle aspekte van die bestaan insluit. Die ander is dat 


dit nie veronderstel dat universalisme bevestig word nie.” 


Die beklemtoning van Christus se heerlikheid bevestig aan die een kant die 
universele karakter van die heil. Aan die ander kant beteken dit ook dat die 
heil nie anders as juis in Hom gevind kan word nie. Hy is Here en dit sluit die 


moontlikheid van ander verlossers uit. 


Kolossense skakel met Jesaja 19:19-25 en alhoewel dit nie beteken dat die heil 
universalisties verstaan moet word nie, beteken dit tog dat die verlossing volledig 
universeel is. In Jesaja 19 word op unieke wyse aangetoon dat God nie slegs 
vir Israel heil bewerk nie maar ook vir Egipte en Assirië, die vyande van Israel. 


Hierdie wonderlike volledige heil neem nie weg dat die oordeel wel ook in Jesaja 


110 Christensen (2007:319) verduidelik dit soos volg: 


The writer of Colossians is clear: Christ is Lord over all other powers and authorities, even 
supernatural ones. Proponents of the false teachings in Colossae (see 2:8-13) probably 
saw these other beings as rivals of Christ, or they saw in the existence of those other 
powers the opportunity to ‘hedge their bets’ by giving allegiance to those other powers 
alongside Christ. 


111 Shultz (2010:444) skryf: 


The Bible clearly rules out universalism, but it also teaches that all things created by 
God are reconciled to God through Christ's death. Therefore the Bible teaches universal 
reconciliation, but not universal salvation. (Beklemtoning Schultz). 

voorkom nie. Vir die Christologie beteken dit dan inderdaad dat Christus die 


Here van die kerk en die heelal is. Vir die sending het dit radikale implikasies. 


5.4.1 Jesus Christus het reg op alle aspekte van die heelal 


Hierdie universele aspek van die heil bevestig die wonder van Christus se 
heerskappy. Hy is die een wat op alle wesens, geskape werklikhede en magte 
reg het. Vir die gebroke werklikheid skep dit die hoop op 'n nuwe werklikheid, 
asook die nuwe verwagting op hierdie nuwe hoop. Kolossense toon hiermee juis 
aan hoe die vernuwing van die gebroke werklikheid moontlik is. Die werklikheid 
is nie ’n totale put van ellende nie. Groter as die bedreiging vir die skepping en 
geskapenes is die verwagting van die heil wat in Christus verkry kan word. Hy is 
dus nie bloot ’n geskape wese nie, maar in werklikheid die Hoof oor die geskape 
werklikheid. So verkry die werklikheid nuwe inhoud in die sin dat Hy daaroor 
heers. Dit is juis die groot bydrae van die ontwikkeling van die gereformeerde 
beskouing wat God se heerskappy in Christus oor die hele skepping bevestig. 
Die sending kan juis vanuit hierdie verhouding 'n nuwe blik op die werklikheid in 


Afrika verkry en lewer (Van der Walt 2003:545-551). 


Dit beteken verder ook dat die afgode afgewys moet word. Christus alleen is Here 
(Smit 1986:31).' Christus versamel as hoof van die kerk vir Hom `n gemeente tot 
eer van God. Hy roep die mense om hulle voor God te verootmoedig en by die 


gemeente aan te sluit. 


Christus se hoofskap sluit ook die kerk in. Die kerk kan nou nie los van die heelal 
gedink word nie. Die kerk as liggaam bestaan in die heelal waarin Christus ook 
die hoof is. Die kerk is dus die gemeenskap wat in noue verbintenis met die 


Hoof lewe en so ook die heil vertoon. In die kerk is die hoofskap van Christus so 


112 Ook Walsh en Keesmaat (2004:89) wys daarop dat Paulus om die hart van die gemeente veg 
om dit juis teen die magte van die koninkryke van hierdie wêreld stelling te laat inneem: 


In a culture of power as truth, we need servant communities ministering to the most 
vulnerable to demonstrate that truth is on a cross. In a culture of radical uncertainty, we 
need preaching and liturgy that build the body of Christ, where truth takes on flesh. 

teenwoordig dat dit duidelik is dat die heil ’n werklikheid is en ook dat die heil 
die totale werklikheid kan deursuur." 


Verder is dit duidelik dat die totale lewe in die eenheid met die Christusgebeure 
nou die gelowige merk. Jesus Christus is die begronding van die nuwe lewe. Die 
kerk leef uit hierdie begronding (Schnelle 2003:551). 


5.4.2 Die eenheid van Christus met God beteken dat die heil 
volledig en totaal in Hom is 


Christus is Een met God. Die volheid van God woon in Hom. Hy maak die 
verlossing totaal moontlik, alleen omdat God die Een is wat in sy volheid in 
Christus woon. Die Goddelike heerlikheid seël daarom die bestaan van die 
mens.“ Die toekoms van die mens word bepaal deur die lof aan die Hoof wat 
die volheid van God vertoon. Die nuwe werklikheid is dus moontlik omdat die 
Hoof van kerk en heelal self die volheid van God vertoon. Daar kan geen twyfel 
bestaan dat die Godheid van Christus soos nog nooit vantevore bevraagteken 
word nie en dat die sending juis ten opsigte van hierdie waarheid onomwonde 
moet getuig dat Jesus Een met God is.'® 


113 Dunn (1996:104) vat dit saam: 


lt says much for the faith of these first Christians that they should see in Christ's death 
and resurrection guite literally the key to resolving the disharmonies of nature and the 
inhumanities of humankind, that the character of God's creation and God's concern for 
the universe in its fullest expression could be so caught and encapsulated for them in the 
cross of Christ (cf. already 1 Cor. 1:22-25,30). 


114 Maier (2005:338) dui aan hoe volledig die heil in Christus is: 


All this brings into striking relief the panegyric affirmations of Colossian Christology. An 
early Christian audience listening to Col. 1.15-23, with its charged diplomatic language, 
surrounded by imperial imagery celebrating the cosmic and earthly concord of Roman 
rule, could not have helped but recognize imperial overtones in the celebration of an 
incarnate Son in whom the fullness of God dwelt (1.19; 2.9) to bring about a universal 
reconciliation. Like Nero, whom imperial poets acclaimed as an embodied deity, and 
Seneca celebrated as the head of the body, the Roman Empire, on whom all rests and 
depends for its health and vigour, the incarnate Son, the enthroned Jesus, heads the 
cosmos by which all things hold together (1.17) and from whom, in the “empire [Baoueia] 
of his beloved Son” (1.13) comes growth and renewal (2.9-10, 19; 1.6). 


115 Migliore (2004:177) skryf daarom: 


God acts, suffers, and triumphs in and through Jesus. In Jesus Christ we do not have less 
than God's very own presence in our humanity. In this person the eternal God suffers and 
acts for our salvation. 

5.4.3 Die versoening is heilbrengend in Hom wat sy lewe gegee 
het aan die kruis maar ook opgestaan het uit die dode 


Nêrens verkry die hoofskap van Christus meer indringende betekenis as wanneer 
aangedui word dat Hy die Een is wat aan die kruis gesterf het om die versoening 
te bewerkstellig nie. Hierdie versoening het deur middel van die opstanding tot 


116 


volledige heil gelei. 


Kruis en opstanding verkry sodoende `n bepaalde intensie wat die Hoofskap 
van die Here verder invul. Die hoofskap kom uit God maar word ook deur die 
verlossing en versoeningsdade van die kruis en die opstanding bepaal. Dit het 
ook kosmiese betekenis. Die heelal word bepaal deur die Hoof wat juis die Een is 


wat in sy eenheid met God uit die dood opgestaan het." 


Sending wat nie die volheid van die heil vir kerk én kosmos deurgee nie, is altyd 
beperkend. Dit beteken dat die sending juis in gehoorsaamheid en in diens aan 
die Hoof die volheid van God moet vertoon. Dit sluit die volle skepping in. Die heil 
sluit die mens in die bestaan op aarde in, sowel as sy hoop op die ewige lewe. Die 
ekologiese aspekte word dus ook erken. Nie alleen moet die skepping as God se 
werk erken word nie maar die mens moet ook verantwoordelikheid vir die gesonde 
hantering van die skepping aanvaar. Nie alleen onder die huidige omstandighede 
moet met groot respek met God se hele skepping omgegaan word nie — soos 
om besoedeling teen te werk - maar ook wat die toekoms betref, moet gestreef 
word na riglyne vir'n ekologies vriendelike gemeenskap (Conradie 2006:195). Die 
hoofskap van Christus oor die heelal beteken die nuwe aarde moet reeds sigbaar 


word in die versorging van die wêreld wat tot ons beskikking is. Die Hoof is hoof 


116 Okure (2002:62) verduidelik hoedat `n missiologiese lees van Kolossense moontlik is: 


Missiological reading here refers primarily to how the letter can be read to promote an 
atmosphere where Christians and peoples of other faiths can live and work together as 
God's children and members of the one human family, respecting the religious freedom 
of each, and yet, for Christians, without ceasing to proclaim Jesus as God's gospel or 
Saviour of humanity. The letter to the Colossians addresses in its own context, though 
in different terms, the guestions of the unigueness, unicity and salvific universality of 
Jesus. It therefore poses a serious challenge to missiology today within the contemporary 
background of religious pluralism. 


117 Thompson (2005:12) skryf: 


In Christ, appropriate conduct is self-giving, directed towards the other, and colored by 
humility, graciousness, truth and love. 

van die kerk wat die versoening en verlossing vir mense in hierdie wêreld maar 
ook in die ewigheid beteken, maar die Hoof is ook hoof van die heelal wat die 
totale vernuwing van die totale skepping insluit. Trevethan (1981:44) dui aan dat 
dit baie duidelik moet wees dat 'n dualistiese benadering, waar Christus slegs vir 
'n geestelike wêreld van belang is, nie volhoubaar is nie omdat Hy die Here van 
die kerk en die skepping is. Die bydrae van Bosch (1991:511-519) vir die sending 
word juis gestempel deur sy beklemtoning van die heilsgebeure in Christus. Al 
God se dade, vanaf die inkarnasie waar God radikaal ingegryp het tot by die 
wederkoms waar die tyd voltooi word, bevestig God se heerlike aanvaarding van 


die mens en die skepping. 


5.4.4 Die Christologiese implikasies van die heil is dat alle magte 
moet erken dat dit beperk word deur die Een wat volledige 
heil bring 


In hierdie werklikheid stuit ons teen die magte wat in die wêreld voorkom. Die 
magte skyn onoorwinlik te wees. Die Hoof oor die kosmos is die Een wat die 
magte onttroon. Juis Hy is die Een wat as Hoof die heil bring waarin die magte 
moet erken dat daar Een is wat heerliker en sterker en magtiger is as die magte 
van die wêreld, al is dit die mag van die Gekruisigde wat swak geword het om te 
verlos. Christus self bring die heil wat die heelal insluit. Hierdie vrede kom deur 
die bloed van Christus. God se heiligheid word deurgaans beklemtoon en slegs in 
Christus kan daar herstel kom (Witherington 11 2007:136). 


Jesus is die een wat die herstel bring. In sy heerlikheid maak Hy alle dinge 
moontlik, juis omdat Hy die Here is. Die Hoof wat deur sy lyding sy Hoofskap, 
wat van ’n ander aard as gewone aardse hoofskap is, bevestig het, bring die heil 
vir die gemeenskap. Gundry (2010:15) wys daarop dat die volheid van God juis 
die volledige versoening in die Seun moontlik maak deur die vrede wat Hy met 
sy bloed aan die kruis bewerk het. In Christus is die sending en die koninkryk 
ten diepste aan mekaar verbonde (Moreau et al. 2004:81). Die gevolg is dat die 
Christelike sending in die geskiedenis op ongeëwenaarde wyse heilbrengend op 
mense en gemeenskappe ingewerk het (Webster 1982:765). O'Brien (1995.63) dui 
ook aan dat die essensie van die boodskap van die sending by Paulus juis die 


aankondiging van die ware hoop was. Ten spyte van die swakheid van die kerk 

bring die heil in Christus op alle terreine nuwe hoop. Dit is alleen moontlik vanuit 
die perspektief van die hoofskap van Christus oor kerk en heelal. 


5.5 SAMEVATTING 


Jesus Christus is Koning, Een met YAHWEH. Hy is egter `n totaal unieke koning. 
Hy is die Koning van die versoening en lyding. Hy gaan deur dood heen (Van 
de Beek). Hy gee Homself prys. Maar Hy bring ook die heil. Nuwe dinge is deur 
Hom moontlik. Sy koninkryk is nie van hierdie wêreld nie. Hy bring die nuwe ryk 
van God. Sending is dus altyd sending in gebrokenheid vanuit sy versoening. Hy 
is ons versoening, ook as Koning. Om so 'n Koning te dien beteken dat die kerk 
'n kerk in gebrokenheid sal wees. Gebroke voor die Here en diensbaar aan Hom, 
maar ook triomfantlik in sy heerlikheid. 


t 

6.1 INLEIDING 


Ten opsigte van die profetiese amp van Christus bestaan daar `n besondere 
verhouding tussen Christus as Profeet wat met die Ou Testamentiese profetiese 
optrede in verband staan en die verwagting dat daar in die nuwe wêreld waarin ons 
woon 'n profetiese boodskap van die kerk sou uitgaan om die sosiale, ekonomiese 
en politiese omstandighede van mense te verander. Daar moet bepaal word hoe 
Hy as Here profeties optree in die bestaan van mense. In hierdie gedeelte word 
gekyk hoe die profetiese werk van Jesus Christus op talle terreine van die lewe 
betekenis het. Vanuit die belydenis dat Hy Een met God is, eis Hy onverdeelde 


trou aan Hom op alle lewensterreine. 


Inderdaad moet daar nou weer intensief gekyk word hoe Jesus wat Een met die 
Vader is en wat vanuit sy transendensie verstaan moet word, in die wêreld optree. 
Hy is die Een wat van God kom juis om die wêreld betekenisvol te bepaal. Dit 
moet verreken word hoe Hy dit juis vanuit sy profetiese amp doen — as die ware 
Profeet, die vervolgde Profeet en die verwerpte Profeet — en die wêreld oproep tot 
die nuwe verhouding met Hom." 


6.2 OU TESTAMENTIESE PERSPEKTIEWE 


Ten opsigte van die profetiese amp van Jesus Christus moet daar in die eerste 
plek gelet word op die wyse waarop hierdie amp in die Ou Testament na vore 
kom. Die profete in die Ou Testament het 'n besondere roeping van God ontvang. 
Telkemale word aangedui dat die woord van die Here tot die profeet gekom 
het en dat die profeet deur God geroep word tot sy taak. Hierdie roeping word 
beklemtoon deur die feit dat God self spreek: Hy roep die profeet om sy woord 
onder unieke omstandighede te verkondig. God gebruik die profeet om 'n radikale 
en volledige oordeel van God, maar ook die heil van God aan te kondig. Die 
striemende woorde van die profete is die woorde van God vir sy volk. Hulle moet 
tot radikale bekering en toewyding aan God opgeroep word; 'n nuwe lewe waarin 


118 Hierdie hoofstuk word slegs gedeeltelik op Verster (2013) en Verster (2014) gebaseer. Met 
vergunning van die uitgewers: Verster, P. 2013. Toekomsverwagting en hoop by inwoners 
in die informele nedersettings rondom Bloemfontein. Ned Geref Teologiese Tydskrif, 54 
(3,4):1-12. Verster, P. 2014 Watter ryk man sal gered word? Riglyne uit 1 Timoteus 6. 
Tydskrif vir Christelike Wetenskap, 50(3):111-131. 

hulle hulself weer aan God toewy en aan Hom behoort. Hulle moet hulself oorgee 
aan God en hulle moet omkeer van die dade waarmee hulle besig is. 


Jeremia (1:4-11) ondervind dit besonder sterk. Taalhandelingsperspektief is hier 


ook sinvol: 


4 a) Die woord van die Here het tot my gekom: 


b) Voordat Ek jou in die moederskoot gevorm het, het Ek jou geken; 
5 c) voordat jy gebore is, het Ek jou aan My gewy en jou as profeet vir die 
nasies aangestel. 


d) “Ag, Here my God,” het ek geantwoord, “ek kan nie goed praat nie, ek 


6 . . ” 

is nog te jonk: 

e) Toe sê die Here vir my: Jy moenie sé: “Ek is te jonk” nie. 
7 f) Jy moet gaan na wie toe Ek jou ook al stuur, 


g) en alles wat Ek jou beveel om te sé, moet jy sé. 


h) Moenie vir hulle bang wees nie, want Ek is by jou, 
8 i) Ek sal jou red. 
j) Dit is wat die Here gesé het. 


k) Hy het sy hand uitgesteek, 
9 I) my mond aangeraak 
m) en vir my gesé: Ek het nou my woorde in jou mond gelé. 


n) Kyk, Ek stel jou vandag aan oor nasies en oor koninkryke om af te breek 
o) en uit te roei, 

i p) om te vernietig 

q) en plat te slaan, 
r) te bou 


s) en te vestig. 


Lokusies wat opval is: 
Woord 
Here 
Mond 
Praat 
Jonk 
Stuur 
Koninkryke 
Af te breek 


Uit te roei 

Vernietig 
Platslaan 
Bou 


Vestig 


Die illokusie is dat die huiwerige profeet deur God geroep word omdat God sy 
woorde in sy mond lê (m). Hy moet oordeel maar ook verlossing aankondig (n-s). 


Hy is dus in diens van God se volle boodskap.'” 


Die teksvoorwaardes word oortree deurdat daar meer as wat nodig is aangekondig 
word dat daar afgebreek, uitgeroei,vernietig en platgeslaan (n, o, p, q) sal word, 
maar ook gebou en gevestig (r, s) sal word. Die voorwaarde van ekonomie word 
oortree om aan te dui hoe volledig die saak is. Die perlokusie is dus dat die 
boodskap, met positiewe en negatiewe gevolge, wat die profeet moet oordra, 


volledig van God kom. 


Die profetiese boodskap is inderdaad dat God self tot hulle kom en dat Hy reg en 
geregtigheid geskied en eis dat hulle na Hom terugkeer. Die profeet, as geroepene 
van die Here, moet dikwels deur uiters ongewone optrede die volk direk onder 
die indruk van God se radikale ingrype bring. Jesaja en Hosea is voorbeelde van 
sodanige optrede. Die woord van die Here wat tot die profete kom, is `n suiwere 
woord en die profete spreek hierdie woord te midde van die ongeregtighede 
van die volk en volkere rondom Israel. Dikwels praat die profete nie net met die 
Israeliete nie, maar ook met die mense rondom Israel waar gehoor word wat 
God van hulle vra en hoe hulle hulle tot God moet keer. Dit is inderdaad God 
self wat hierdie verandering teweeg wil bring. Die profete is soms huiwerig om 


hulle roeping uit te voer. Hier word aan Jeremia, wat telkemale terugdeins om sy 


119 Craigie (1998:11) maak die rol van die profeet duidelik: 


Finally, a statement is made concerning the authority of Jeremiah's prophetic ministry 
to the nations. The authority in part is simply a conseguence of the divine origin of the 
message, but it is particularly crucial that the authority be recognized, given the negative 
nature of much of the message he is to deliver. Of the six verbs used in v 10b, four are 
negative and destructive and only two are positive and constructive. Immediately, the 
unpleasant nature of the new prophet's task becomes clear; it is one thing simply to 
declare a prophetic word, but when most of that word is negative and destructive, it is 
bound to elicit a hostile response. These themes of destruction and construction recur 
frequently throughout the remainder of the book (see further 12:14-17; 18:7-9; 24:6 in this 
volume of the commentary); here in the vocation, they set down the lines and character 
of the prophetic ministry that will follow. 

verantwoordelikheid as profeet in die unieke omstandighede uit te voer, gedink. 
God gryp egter deur die profete in en gebruik hulle om sy woord te bevestig en 
sy heil uit te dra. 


Waar die profete dan aan die een kant onheil verkondig, waarin hulle die volk 
striem met woorde van oordeel soos dat die volk self in ballingskap sou gaan, is 
daar ander gedeeltes waarin God die heil wel aan die volk Israel verkondig. Die 
heil neem egter dikwels 'n baie lang tyd om in vervulling te gaan. Die openbaring 
aan Daniël is ’n voorbeeld hiervan aangesien dit nog `n geruime tyd sou wees 
voordat God sou optree en die heil en verandering vir die volk sou meebring. 
Daar is egter ook 'n verwagting dat God sal optree deur `n persoon of persone 
in die heil en verlossing wat Hy teweegbring. In besonder word die kneg van die 
Here liedere by Jesaja uitgewys. Hierdie liedere beklemtoon dat God die Een is 
wat mense kan opwek om in sy diens te staan. 'n Baie duidelike lyn kan getrek 
word tussen die kneg van die Here en die persoon wat die verlossing en heil vir 
Israel bring. In 'n sekere sin word Kores 'n tipe van die kneg van die Here wanneer 
hy as ongelowige heerser die heil vir die volk bewerkstellig deur hulle te laat 
terugkeer na hulle land toe. Die kneg van die Here is in diens van God en word 
opgeroep tot `n nuwe verhouding waarin God die heerskappy voer. Jeremia, op sy 
beurt, beklemtoon dat God die Een is wat uitruk en platslaan, maar ook opbou en 
herstel. Nie alleen is daar vernietiging nie, maar daar is ook herstel, sodat daar in 
Jeremia baie duidelik sprake is van'n nuwe verbond wat God sal sluit; nie soos die 
ou verbond wat verbygaan nie, maar ’n totaal nuwe verbond waarin die heil op `n 
nuwe en unieke wyse bevestig word. God sal hierdie nuwe verbond vestig omdat 
Hy die Een is wat die harte van klip sal verander in harte van vlees. God self gryp 
in. In Esegiël kry ons die unieke verhaal waar dit beklemtoon word dat God ook 
die Een is wat die volledige herstel bring, deurdat die doodsbeendere opgewek 
word tot nuwe lewe. God is die Een wat dit doen en wat so vir die volk nuwe heil 


en verlossing bewerkstellig. 


Telkemale is die profete ook voorbidders wat in die unieke taak en roeping wat 
hulle van God ontvang voorbidding vir die volk doen. Ook hier kan veral aan 
Daniël, wat voorbidding vir die volk doen, gedink word. Hy lê die saak van die volk 
aan God voor en vra dat God hulle sal begenadig. God is die Een wat ingryp en 
wat dan die belofte aan Daniël maak dat die verlossing wel sal plaasvind. Hierdie 


heil van die profete wat saamhang met die oordeel wat dan in heil verander 

word deur God self wat ingryp in die lewe van die volk en die omringende volke 
om Israel bevestig weer eens dat God die Een is wat 'n pad met sy volk loop. Die 
profete is die persone wat dan juis hierdie pad wat God met die volk sal loop 


bevestig en uitbou. So word die heil wat God bring, beklemtoon. 


6.3 JESUS CHRISTUS AS WARE PROFEET IN DIE NUWE 
TESTAMENT 


Die profetiese amp van Jesus Christus hang hiermee saam. Jesus is die Een wat 
deur God geroep is en wat dan die woord van God in die wêreld uitdra. Wright 
(1996:147 e.v.) maak `n besondere sterk saak daarvoor uit dat Jesus beskou moet 
word as 'n profeet binne die kader van die tweede tempel, naamlik profete wat 
as profeet optree sodat die volk vanuit die woord wat hy aan hulle bring bewus 
kan word van God se betrokkenheid by hulle. Wright oorspan egter hierdie saak 
en die besondere betekenis van Jesus word soms slegs op die profetiese amp van 
toepassing gemaak. Wright sien dan inderdaad nie raak dat die heil in Christus 
veel vollediger en heerliker is as bloot dié van profetiese amp nie. Calvyn het 
die profetiese amp van Christus besonder sterk beklemtoon. Volgens Calvyn is 
Christus self juis die ware Profeet wat die ware woord van God verkondig. In die 
verkondiging van die woord word die volk opgeroep tot 'n nuwe verhouding met 
God. Jesus Christus self is dus die ware Profeet wat hierdie verlossing en heil aan 
die volk bring. 


Enkele sake kan beklemtoon word. Eerstens dat Jesus reeds op twaalfjarige 
ouderdom in die tempel onderrig het. Hierdie verhaal, wat beklemtoon dat hy as 
jong kind reeds in die heil van God geleef en dit uitgedra het, verseker ons van 
die feit dat Jesus Christus self die profetiese woord sou bring. Hy is die Een wat 


met volmag leer en sy woord kom met gesag. 


Dit word verder beklemtoon wanneer Hy begin optree. Nêrens word dit duideliker 
beklemtoon as wanneer Hy as tweede Moses die nuwe wet van God in Matteus 5 
kom gee nie. Moses, die man van God, het die Wet van God kom gee. Moses 
het hierdie wet beklemtoon en uitgedra. Jesus as die ware Profeet van God kom 
nou in Matteus 5 soos dit deur Matteus deurgegee word en beklemtoon dat Hy 
as die ware Profeet ook God se woord en boodskap in die wêreld bring. Daar is 


egter 'n nuwe boodskap. Daarom dat Jesus dan in die Bergpredikasie dit baie 

duidelik maak dat Hy wat van God kom, 'n besonderse boodskap aan die mense 
oordra. Hierdie boodskap sluit sake in soos dat Jesus baie uitdruklik leer dat die 
ware saligheid, die ware gelukkigheid, die welgeluksaligheid by God self lê God 
wat dit vir die mens skep wanneer mense in `n besondere verhouding met God 
kom en naby aan God lewe. Dit word verder uitgebou deurdat hierdie salighede 
beklemtoon word aan die hand van die verhouding met God. Afhanklikheid 
van God en die lewe waarin God beklemtoon en geëer word, en diens aan God 
gedoen word, is die gelukkige lewe. Dit beklemtoon dan juis dat die verlossing en 
die heil in Christus self is en dat Hy as Profeet, die ware Profeet na Moses, hierdie 
verlossing en heil kan verkondig. 


Verskillende ander aspekte van die verkondiging word in die Bergpredikasie 
gevind en beklemtoon juis hierdie saak baie sterk wanneer Jesus aandui dat die 
ware geluk by diegene lê wat weet hoe afhanklik hulle van God is, was ook nederig 
voor God lewe, wat treur voor God en wat in ’n verhouding met God lewe. Jesus 
bring as't ware die nuwe profetiese woord na vore. In hierdie profetiese woord 
word ook beklemtoon dat die heil wat in Christus na vore kom, radikaler is as 
die heil wat ooit vantevore in die Ou Testament gegee is, en in hierdie profetiese 
amp is Christus meer as al die profete van tevore. Hierdie profetiese amp bevestig 
dat Christus die heil op 'n meer radikale wyse as ooit vantevore beklemtoon — 


daarom sê Hy telkemale: maar Ek sê vir julle. 


As ware profeet is Jesus nie net die Een wat die Woord van God as voertuig 
bring nie, maar is Hy die Persoon wat die Woord van God bring omdat Hy self 
God is en dit verkondig. Vanuit die unieke begrip van sy Godheid bring Jesus 
Christus die Woord van die lewende God. Sake soos ‘jy moet jou nie bekommer 
nie, maar soek eers die koninkryk van God', beklemtoon dan juis watter unieke 
verhouding daar tussen Jesus Christus en die mens self, wat geroep word tot `n 


nuwe verhouding tot God, is. 


Jesus Christus beklemtoon dat die lewe met Hom die ware lewe is en sy profetiese 
woord is dan juis dat die mens in hierdie verhouding met Hom moet lewe. Die 
vraag wat dan onmiddellik gevra kan word, is, hoe moet hierdie profetiese woord 
van Christus in die huidige wêreld gestalte kry? Dit is hier waar indringende 
gesprek nodig is, omdat dit dikwels losgemaak word van die Persoon van Christus 
self. Die binneaardse heil word onderstreep en die verskil tussen die “Jenseits” en 


die “Dieseits” word dikwels nie beklemtoon nie. Vanuit `n bepaalde begrip van die 

werklikheid word gesoek na 'n wêreld waarin heil op 'n polities-sosiale wyse na 
vore kom, wat dikwels nie in verband gebring word met die woord wat Christus 
in Matteus, Lukas, Markus en ook in Johannes deurgee nie. Die profetiese amp 
van Christus sluit aan by die koninklike amp waar die Godheid van Christus 
beklemtoon word. Die woord wat Hy dan verkondig is 'n woord wat saamhang 
met die boodskap van heil wat Hy aan mense bring. Hierdie boodskap van heil is 


uniek en betekenisvol en beteken dat mense daaruit kan lewe. 


Dit moet egter altyd ook in verband met die koninklike roeping van Christus 
gesien word. Die koninklike amp en die profetiese amp hang met mekaar saam 
en wanneer dit van mekaar losgemaak word, kry ons allerlei uitwasse, soos die 
sosiale en politieke teologie en die revolusionêre teologie. Dan word die koninklike 
amp van Christus as koning wat sy goddelikheid beklemtoon, losgemaak van die 
profetiese amp waar Hy die heil vir die mense bring. Dit is juis die probleem 
wanneer sosialistiese en kommunistiese oortuigings binne die kerk ingedra word, 
met die gedagte dat dit heil vir 'n mens en armes sou bring. Dit is 'n verkeerde 
begrip van hoe die heil in die wêreld sou kom. Vanuit die koninklike en profetiese 
ampte van Christus word die politieke, sosiale, en ekonomiese heil alleen moontlik 


wanneer dit in Christus verstaan word. 


64 DIE PROFETIESE AMP EN SOSIALE VERHOUDINGE 


Die profetiese amp van Christus raak egter al hierdie terreine. Dit raak die sosiale 
terrein daarin dat Christus die een is wat vanuit sy profetiese woord alle sosiale 
verhoudinge radikaliseer. Die sosiale verhoudinge moet gestempel word deur die 
verhouding tot Christus self. Vanuit sy lewe moet verstaan word hoe verder op 
die pad gegaan moet word. Die sosiale verhoudinge kan nie op 'n bepaalde wyse 
verstaan word wat nie vanuit die heil in Christus betekenisvol toegepas word nie. 
Vanuit die heil wat Hy gee, bring Hy die nuwe verhoudinge. Nuwe verhoudinge 
is nie moontlik wanneer dit bloot op sosiale vlak plaasvind nie, en dit is dan 
inderdaad ook die groot probleem wat soms na vore kom. Sosiale verhoudinge 


moet in Christus vernuwe word. 


Praktiese voorbeelde in die verband kan gegee word. Wanneer in die huwelik bloot 
op die sosiale vlak na oplossings vir die intense huweliksprobleme van die huidige 


tyd gesoek word, word dit dikwels losgemaak van `n nuwe verhouding tot God. 

Alleen vanuit hierdie nuwe verhouding tot God wat op die huweliksverhoudinge 
inwerk kan die huwelik ook vernuwe word. God se genade in die huwelik is baie 


ruim en mag nooit onderdrukkend verstaan word nie. 


Interkulturele verhoudinge is ook uiters belangrik. Wanneer interkulturele 
verhoudinge bloot op die vlak van onderdrukkende sisteme benader word, loop 
dit baie verkeerd. Sisteme word dan 'n negatiewe saak wat mense dwing tot nuwe 
verhoudinge waarin hulle, hulle nie wil bevind nie, en waarin hulle nie verstaan 
op watter manier hierdie nuwe verhoudinge moet plaasvind nie. Daarom moet 
beklemtoon word dat ware nuwe verhoudinge uit Christus se profetiese woord 
verstaan moet word. Nuwe verhoudinge kan tot stand kom wanneer verstaan 
word dat Christus die Een is wat hierdie nuwe verhoudinge beklemtoon. In hierdie 
opsig sal daar verskillende sake moet wees wat uitgelig moet word. Die eerste 
aspek is dat die kerk alleen maar 'n vernuwende gemeenskap kan wees indien dit 
die profetiese amp van Christus erken. Die kerk sou nie vanuit 'n humanistiese, 
sosiale begrip van die werklikheid, die vernuwing kon bring nie. 'n Kerk wat bloot 
op die vlak van sosiale omstandighede wil optree, sal inderdaad die profetiese 
amp van Christus misken. Daarom moet die kerk vanuit `n nuwe verhouding tot 


Christus verstaan word. 


6.5 DIE PROFETIESE AMP EN DIE POLITIEK 


Wat die profetiese amp betref, is dit baie belangrik dat ten opsigte van die 
politiese aspekte daar verskillende vrae gevra moet word. In aansluiting by Bloch 
en Marcusse (vgl. Verster 1979:25-29), word gemeen dat Jesus Christus ’n nuwe 
toekoms sou skep en dat Hy die perpetuerende revolusie sou bring. Die politieke 
heil sou dus daarin lê dat 'n perpetuerende helende revolusionêre gang van sake 
beklemtoon word en dat hierin heil vir die gemeenskap lê. Dit wat Hy doen 
moet dan as die omverwerping van 'n valse orde verstaan word. Dit word as die 
politieke betekenis van Jesus Christus beskou, naamlik dat Hy die Een is wat dan 
verset teen hulle onreg en ongeregtigheid bring en ook selfs die onregverdige 


politieke orde omverwerp. 


Daarteenoor staan diegene wat sê dat Christus in sy verlossende genade radikaal 
staan teenoor hierdie politieke begrip van Christus. Christus is nie `n politieke 


Messias wat die juk van die Romeine wou afgooi nie. Hy sou wel politieke 

uitsprake maak, soos dat Herodes 'n jakkals is, en oor die betaal van belasting 
uitspraak gee, maar Hy het nie gekom om `n radikaal nuwe politieke bestel vir 
die Jode te bring deur die omverwerping van die ou politieke bestel nie. Nee, 
Hy kom juis om binne die politieke bestel as lydende Kneg van God die nuwe 
heil in sy Naam te bring. Sy verset is die verset van die liefde en hierdie verset 
van Christus is geweldlose verset. Nooit mag dit gewelddadige verset word nie. 
Christus se voorbeeld is die voorbeeld van die Geweldlose Een, die Een wat nie 
in gewelddadigheid optree nie, maar wat geweldloos die heil bring wat dan 


uiteindelik deurbreek in dit wat Hy na vore bring. 


Die vraag van totale geweldloosheid is meteens aan die orde. Sou dit dan 
moontlik wees om te sê dat Christus geen geweld goedkeur nie en dat daar 
vanuit ’n Christelike oogpunt nooit van geweld sprake kan wees nie? Moet 
daar dan in hierdie sin ook gesê word dat die sending altyd geweldloosheid sou 
beklemtoon en dat die sending en die kerk in hierdie verband binne die sending 
altyd geweldloos moet optree? Dit is'n diepgaande saak wat indringend bespreek 
moet word. Christus se optrede is inderdaad dié van die Geweldlose; die Een wat 
nie met geweld en mag optree nie, wat sê dat die wat die swaard gryp deur die 
swaard sal vergaan, wat Homself verneder tot aan die kruis, wat Homself aan die 
kruis prysgee sonder om gewelddadig op te tree. Hy gee Homself totaal oor. Sou 
dit beteken dat die gemeenskap van gelowiges in die sending en ook die kerk, 
altyd geweldloos moet optree? Sou dit dan ook moet uitmond in 'n pasifistiese 
benadering ten opsigte van al die aspekte van die bestaan van die mens in hierdie 


werklikheid? 


Vroeë Christene het sonder geweld opgetree. Hulle het hulleself binne die 
Romeinse Ryk as mense gesien wat nie geweld pleeg nie. Hulle het hulleself 
verneder om steeds geweldloos op te tree, soos onder andere deur Origines en 
andere na vore gebring is. Wanneer daar ongelooflike bedreigings voorkom, is 
daar egter die vraag of daar nie wel 'n laaste moontlikheid van optrede teen die 
oorweldigende geweld met beperkte geweld sou wees nie. Sou die navolging van 
Christus uiteindelik tog kan beteken dat onder die uiterste omstandighede, waar 


geen ander uitweg meer oor is nie, daar tot geweld oorgegaan kan word? 


Die rolprent The Mission toon aan dat die keuse vir of teen geweldloosheid soms 
uiterste eise stel. Hierdie keuse word dramaties uitgedruk wanneer albei priesters 


sterf. Die gewelddadigheid van die aanvallers om die stam-inwoners van die 

sendingstasie te verdryf, lei daartoe dat die een priester, ’n bekeerde vroeëre 
slawevanger en handelaar, hom onder daardie omstandighede weer tot geweld 
wend om die aanval af te weer. Daarteenoor kies die ander priester, die leier, om 
geen geweld te pleeg nie. Die keuse van die een is vir geweld en die geweld lei tot 
ondergang. Die keuse van die ander priester is liefde, maar die liefde oorwin nie. 
Beide sterf. Die vraag is uiteindelik in watter opsig die heil kan deurbreek. Sou 
die sending-implikasies wees dat 'n mens nooit met geweld optree nie? Sou van 
die sending verlang kan word om altyd geweldloos te wees? Sou 'n mens hierdie 
begrip van die sending dat daar altyd beklemtoon moet word dat geweldloosheid 
die beginsel is waarvolgens ons die sending moet leef, moet voorstaan? `n Mens 
sou die beginsel kon neerlê dat vanuit Jesus Christus in die eerste plek altyd 
beklemtoon moet word dat die Christen geweldloos moet optree en dat die 
swaard slegs aan die owerheid behoort. Selfs die onbarmhartige owerheid is die 
enigste wat die swaard mag hanteer. 'n Mens mag nie met geweld of terreur 
teenoor die draer van die swaardmag optree nie. Maar, die vraag bly tog of daar 
nie uiterste omstandighede kan kom waar daar in die totale waansin van geweld 


tog opgetree moet word om dit te keer nie. 


Van der Walt (1999:590) beskryf sterk punte van die Christendom, naamlik 
fenomenale groei in die suidelike lande, vertroue wat nog by baie mense bestaan 
en die feit dat die kerk 'n georganiseerde samelewingsverband is in gebiede waar 


hierdie verbande swak ontwikkeld is. 


Swak punte van die Christendom word met tien -ismes beskryf, naamlik 
nominalisme, piëtisme, eskapisme, kerkisme, institusionalisme, sekularisme, 
subjektivisme, eurosentrisme, miopisme en sinkretisme (Van der Walt 1999:591- 
600). Tien agendapunte vir `n nuwe Christendom word dan voorgedra, naamlik 
'n oortuigde Christendom, ’n integrale Christendom, `n betrokke Christendom, 'n 
ekumeniese Christendom, `n koninkrykschristendom, 'n radikale Christendom; n 
normatiewe Christendom, 'n Afrikachristendom (vir die eie konteks), `n visioenêre 
Christendom, en 'n sosiale Christendom (wat sosiaal betrokke moet wees sonder 
om in “social gospel” te verval) (Van der Walt 1999:600-610). `n Diep en breë 
Christendom sal in relasie met God, sy wet en sy skepping (medemens, diere, 
plante en stoflike dinge) staan (1999:610-611). 


Van der Walt (1999:502 e.v.) beskryf `n Christelike visie op die politiek soos 


volg: dat God verordineer het dat ampsdraers in die staat verkies word om die 

onderdane volgens die beginsels van God se wil, soos uitgedruk in sy wet, te 
dien. Die taak van die regering is om die burgers te begelei om hulle roeping 
te vervul. Geregtigheid moet vir alle burgers geskied. God gee die mag vir die 
uitvoering van sy gesag vir die staat. Hierdie mag is beperk en moet bevorder 
en nie vernietig nie. Die regering mag ook nie in ander verbande inmeng, soos 
die huwelik, skool, universiteit ens. nie. Indien onreg voorkom, mag die burgery 
die regering vermaan om reg op te tree. Die burgers van die land moet ook 
gehoorsaam, alhoewel nie kritiekloos nie, optree, respek betoon, regverdigde 
belasting betaal, bid vir die owerhede, voorbeelde van liefde en versoening wees 
en nie aan geweld deelneem nie, armes en uitgebuitenes help, en profeties optree 


wanneer die staat nie geregtigheid teenoor al sy burgers laat geskied nie. 


Van der Walt (1999:526) is ook van mening dat, om geregtigheid teenoor almal te 
laat geskied, meer as menseregte sal moet geld. Die diep religieuse aard van regte 
en geregtigheid sal volle aandag moet verkry sodat mense daagliks vernuwe kan 


word na die beeld van Christus. 


Op die politieke terrein sal dit beteken dat die kerk in die sending juis die profetiese 
heil van Christus aankondig. Die kerk bring die Gebrokene, die Gekruisigde, na 
die wêreld toe. Die kerk kom in gebrokenheid, maar roep ook op politieke terrein 
op tot 'n nuwe verhouding en tot geregtigheid. In gebrokenheid wil die kerk 


hierdie nuwe verhouding beklemtoon. 


6.6 DIE PROFETIESE AMP EN DIE WETENSKAP 


'n Christologie van sending moet ten diepste ook kennis neem van die uitdagings 
wat na vore kom in die hantering van die nuwe wêreld waarin mense woon. 
Diepgaande eise word aan die Christologie gestel deur `n nuwe begrip van 
wetenskaplike ontdekkinge, veral op terreine van die paleontologie en ook van 
die ontstaan van die heelal. Hierdie vrae vra die vraag na die ontstaan van 
sonde, na geregtigheid, na die versoening in Christus, na die lewe en die dood 
van Christus en die betekenis daarvan. Veral ten opsigte van die paleontologie 
is daar verskeie ontdekkings gemaak wat daarop dui dat die wêreld geweldig 
oud is, dat daar oorgange van vroeëre bestaansvorme na latere bestaansvorme 
voorkom, dat aanduidings gevind kan word van wesens wat geleef het wat nog 


nie volledig menslike wesens was nie, maar ook nie volledig aapwesens is nie. 

Hoe dit interpreteer moet word, is van belang. Die teenwoordigheid van die dood, 
wat reeds in 'n baie vroeë stadium van die werklikheid deel van die werklikheid 
was, bring baie vrae mee. Hoe die sonde geinterpreteer moet word, en wat die 


betekenis daarvan is, is ook van groot belang. 


Uit paleontologiese studies is daar sterk aanduidings dat daar ontwikkeling 
voorgekom het en dat daar ’n gemeenskaplike voorouer kan wees waaruit 
verskillende lewensvorme (wat aapagtig en mensagtig kan wees) voorkom. 
Hierdie verskillende vorme van bestaan (aapagtige en mensvormig), het dan ook 
verskillende implikasie vir die mens in sy bestaan. Daarom word meteens ernstige 
vrae gevra oor die hele bestaan van Adam en die wyse waarop Adam gesondig 
het. Daar is dan ook diegene wat dit totaal bevraagteken en meen dat die groot 
verhaal van die Christelikheid, naamlik die skepping, sondeval en verlossing, in 
die lig van die moderne wetenskap ernstig bevraagteken moet word en dat daar 


daarvan afskeid geneem moet word. 


Dit is veral Dawkins (2006:190 e.v) wat op populêre wyse probeer aantoon dat 
die Darwinisme komplekse probleme wetenskaplik opgelos het en die antwoord 
bied op die vrae van die bestaan en ontstaan van lewe en dat daar daarom geen 
God is nie. Die mees essensiële vraag van lewe en die ontstaan van lewe is egter 
nog nie deur die wetenskap opgelos nie en daar moet vervolgens aangetoon 
word dat die werklikheid veel meer kompleks is as wat Dawkins beweer. Ewe- 
eens gaan die werk van Jurie van den Heever (2017), Wat moet ons met die Kerk 
doen? mank aan ’n begrip vir die kompleksiteit van die bestaan van die mens. 
Sonder begrip vir eksegetiese en hermeneutiese beginsels verwys hy na verskeie 
problematiese tekste in die Bybel deur dit nie diepgaande te ontleed nie en hom 
bloot te bedien van enkele teoloë wie se werk ernstige kritiek uitgelok het. Verder 
spandeer hy ruim tyd om die verhaal van Noag se ark te diskrediteer, sonder 
om verskeie insigte van behoudende eksegete wat aantoon dat oergeskiedenis 
voorgehou word en dat die konteks in ag geneem moet word self te erken. 
Daar is ook geen begrip vir die beperktheid van die wetenskap nie. Hoe is dit 
hoegenaamd moontlik om miljoene jare gelede te kan meet in die lig van ons 
beperkte verstand, wat nog te sê, sinvolle opmerkings daaroor te maak? Met 
groot stelligheid word beweer dat evolusie totaal bewysbaar is en alle begrip van 
'n siel, lewe na die dood en die Godheid van Christus derhalwe verwerp moet 


word. Onbegrip vir die beperktheid van die wetenskap kom voor (vergelyk maar 

net die werk, We have no idea, deur Cham en Whiteson (2017) oor die beperktheid 
van die wetenskap).'’” Wat die Godheid van Christus, die lewe na die dood en die 
opstanding betref, word breedvoerig na die eksegetiese grondslag daarvan verder 


in hierdie werk verwys. 


Daarteenoor lewer Van de Beek (1996:46 e.v.) 'n besonder heldere bydrae tot die 
debat tussen wetenskap en geloof. Hy toon aan dat die empiriese waarneming 
'n bydrae tot die geloof kan lewer, maar ook dat die geloof ’n bydrae tot die 
empiriese begrip van dinge kan lewer. Hy wys daarop dat God nie slegs in die 
goeie van die lewe as Skepper sigbaar is nie, maar juis ook in die gebrokenheid 
van die skepping. God se teenwoordigheid in die skepping is juis in die paradoks 
van die kruis sigbaar (1996:47). Die empiriese vraag is dus die vraag na die 
lydende skepping. Daarom moet ook juis teen enige vorm van reduksionisme 
gewaak word. Die empiriese wetenskap moet ook besef dat die wetenskap altyd 
’n bepaalde blik op die werklikheid is en die geloof” moet ook besef dat daar `n 
bepaalde blik op die werklikheid is (1996:55). Die werklikheid is nie eenduidig nie 
en is gedifferensieerd, maar ook ’n simboliese universum van eenheid (1996:81). 
Wat van die skeppingsteologie gesê moet word, is dat God altyd groter as ons 
simbole en kennis is (1996:84). Die natuurwetenskap moet daarom ook besef dat 
dit slegs een aspek van die heelal aanspreek. God se voortdurende kreatiewe 
omgang met die werklikheid en nie net sy betrokkenheid by 'n skeppingsmoment 
nie, verruim die begrip van die werklikheid (1996:108). Ten diepste moet die 
werklikheid vanuit Jesus Christus verstaan word, sy mensheid, Goddelikheid en 
sy kruis (1996:155 e.v.). Die goedheid van die skepping is volgens Van de Beek 
(1996:184) die goedheid van die kruis en nie `n volmaaktheid wat geen onafheid 


ken nie. 


Ten spyte van die sterk aansprake van die Neo-Darwinisme is daar nog baie 
aspekte in die teorie wat nie al die probleme kan verklaar nie. Die vraag van die 


skielike verskyning van sekere vorme word nie uit `n ontwikkelingsmodel verklaar 


120 Cham en Whiteson (2017:336) skryf oor die grense van die wetenskap: 
Of all the questions you can ask, there are some that are within the scope of science 
because their answers are testable. Other questions, whose answers cannot be 
experimentally tested, may be deep and facinating but are beyond the scope of science 
and belong more to the realm of philosophy. 


Vrae oor die Godheid van Christus, die bestaan van God en die ontstaan van die heelal 


val buite die grense van die fisiese wetenskap. 

nie. Daar kan byvoorbeeld aangetoon word dat sekere van die hominiede vorme 
nie noodwendig oorgaan in 'n verdere vorm van menslike bestaan nie. Dit is 
byvoorbeeld heeltemal onmoontlik om te bepaal watter vlak daardie hominiedes 
bestaan het en op watter vlakke hulle kommunikasie was. 'n Mens kan vanuit die 
breingroottes sekere dinge probeer aflei, maar kan nooit aflei of dit ontwikkelde 
ape was of reeds hominiede persone nie. Hoe het hierdie wesens met mekaar 


gekommunikeer? 


Daar is egter enkele moeilike sake wat in die sending beoordeel moet word. Die 
eerste groot saak is dieteenwoordigheid van die dood. Dit is so dat paleontologiese 
ondersoeke aantoon dat die dood teenwoordig was voordat mense op aarde 
verskyn het. Voordat daar aanduiding was van menslike bestaan is daar reeds 
die aanduiding van die dood. Dit sou dan beteken dat die dood nie as gevolg van 
die sonde voorkom nie, maar as bloot natuurlik. Aan die ander kant kan gevra 
word of die sonde inherent aan die werklikheid is. Dit sou teenstrydig wees met 
die uitsprake in Genesis dat God alles geskape het en gesien het en dat dit goed 
was. Van de Beek dui dan aan (1996:181 e.v.) dat wanneer God sê dat dit goed 
is, Hy daarna verwys dat dit alles reg pas en dat die mens op die aarde sou kon 
leef en dat ’n bepaalde verhouding op die aarde moontlik was om vir die mens 
genoegsame voorsiening te gee. Die mens sou dus op hierdie aarde kon leef. Die 
rede waarom dit goed is, is nie soseer omdat daar niks onaf en onseker was nie, 
maar omdat God die bestaansruimte moontlik maak. Die Skepping is immers aan 
die begin woes en leeg, wat aandui aan dat daar aan die begin onafheid is. Sou `n 
mens dan moet verklaar dat God die vormende een was, wat die vorming gebring 
het? Die vraag is egter of daaruit afgelei kan word dat daar nie 'n sondeval was 
nie, dat die sonde inherent aan die skepping van God is en dat God dan uiteindelik 
die outeur van die sonde word. Verskeie teoloë gaan van die standpunt uit dat 
aangetoon moet word dat God inderdaad van die begin af die sonde voorsien het 
en dat Hy nie deur die sonde oorval is nie, en dat Hy die sonde in diens neem. 


God kan egter nooit die outeur van sonde wees nie. 


God is meer as die bedreigings wat in Genesis voorgehou word. God is die Een 
wat die onmoontlike dinge moontlik maak. Die bedreiging van die sonde kan 
teruggevoer word op die breek met God. Hoe dit presies plaasgevind het, kan nie 
verduidelik word nie. Daar kan byvoorbeeld nie teruggedink word vanuit 'n na- 


sondeval posisie na `n voor-sondeval posisie nie. 

Alle paleontologie, alle wetenskap, is denke ná die sondeval en daarom is 
alle verstaan van die werklikheid ná sonde. Selfs al sou toegegee word dat 
die ontwikkeling van die mens vanuit bepaalde voorouers moontlik is, moet 
dit beklemtoon word dat die werklikheid van die sondeval of van die sonde 
as sodanig, nie wegredeneer kan word nie. Dit is vir die Christologie van die 
grootste belang, want juis wanneer Christus se versoenings- en verlossingsdaad 
beklemtoon word, het dit juis betekenis in die sin dat Jesus Christus die sonde 
wegneem en dat Hy dan sodoende herstel kan bring in `n verhouding met God. 


Christus maak die nuwe skepping moontlik. 


Die Neo-Darwinisme maak egter nie voorsiening daarvoor dat God die Een is 
wat skep nie, dat God die Een is wat ook die sonde oordeel en dat God die Een 
is wat in Jesus Christus die nuwe skepping moontlik maak nie. Vir die Neo- 
Darwinisme is dit `n groeiende sisteem. ’n Sisteem wat ontwikkel, wat verder 
en verder ontwikkel en ontwikkelde lewensvorme na vore bring. Wat egter van 
belang is, is om te vra hoe Christus in hierdie werklikheid 'n totale breek met die 


sonde moontlik maak en 'n nuwe werklikheid kan skep? 


Natuurlik moet van wetenskaplike, asook van die teologiese ontdekkings kennis 
geneem word, wat vir ons daarop dui dat ons versigtiger met die oerskepping 
moet omgaan. Daar sal ook versigtig omgegaan moet word met argumente wat 
bloot kreasionisme en intelligente ontwerp voorhou, byvoorbeeld dat die aarde 
relatief jonk is. Aan die ander kant kan die Neo-Darwinisme, wat die deurgange 
van verlossing nie wil erken nie, en wat in die verlossing en heil in Christus nie wil 
aanvaar nie, ook nie aanvaar word nie. Die verlossing en heil in Christus maak dit 
vir ons moontlik om te kan besef dat daardie heil direk van Bo, van God kom. In die 
interaksie met die wetenskap sal hierdie sake baie intensief bespreek moet word. 
Is dit moontlik dat daar in die werklikheid waar ons van groeiende ontwikkeling 
kan praat, tog `n diepgaande probleem voorkom, naamlik dat die groeiende 
ontwikkeling dikwels die allerverskriklikste ellende meebring? Wat openbaar die 
vernietigende aspekte in die werklikheid? Elke keer wanneer die mens poog om 
self die verlossing te bring, loop dit uit op selfvernietiging. In die Christologie 
moet beklemtoon word dat die heil in Christus, in sy versoeningsdood moontlik 
is. Dit is ’n verlossing wat ten diepste voorkom vanuit sy versoeningsdood aan 
die kruis. Christus herstel die verhouding met God en maak die eskatologiese 


wonder van die nuwe hemel en aarde moontlik. 


176 


HOOFSTUK 6 | Jesus Christus as die ware profeet … 


Die totale heil word sigbaar in die glorieryke koms van Christus. Dit is die 
eskatologiese vervulling van die heil. Dit wat aan die kruis gebeur het, word 
volkome vervul in die koms van die Seun van die mens in sy heerlikheid en 
majesteit. Dit beteken volledige heil, wat betekenis vir die hele skepping het. 
Hierdie eskatologiese heil het verskillende aspekte. In die eerste plek is dit 
radikaal. Christus se koms na die wêreld sal radikale vernuwing bring. Dit word 
in Openbaring besonder sterk beklemtoon. Die nuwe heil wat aanbreek kom 


vanuit Christus wat die verlossing en die heil radikaal teweegbring. 


Ten tweede: Dit is ’n totale lewens- en wêreldveranderende gebeurtenis. Die 
totale verandering vind plaas en heil en verlossing en versoening vind plaas in 
dit wat van God af kom. Die totale heil, die totale verlossing, vind plaas in dit 
wat Christus bring. Hy bring die verlossing. Hy bring die heil. Hy bring die totale 


vernuwing en Hy bring dit radikaal en volkome. 


In die derde plek: Dit skep verwagting van nuwe lewe, van ’n nuwe verhouding 
met God en van lewe met God. Nou is die vraag egter: Indien dit waar is van 
die eskatologie, waarom vind dit nie reeds plaas nie? Waarom is daar dan die 
gebrokenheid van die werklikheid sedert die eerste koms van Jesus Christus? 
Waarom kon die eerste koms van Jesus Christus nie hierdie heil en volledige 
versoening teweegbring nie? Waarom is daar steeds die gebrokenheid tot 
by die tweede koms van Jesus Christus? Waarom is daar die afwagting? Die 
verwagting is dat die heil van God voltrek word en voortgaan in die lewe op 
aarde. Die tussentyd, tussen die eerste en tweede koms van Jesus Christus, is 
die tyd van genade, van God se guns wat op aarde uitgegiet word, sodat die 
getal van uitverkorenes kan vol word. Die verwagting van die heil vind dus in 
Jesus Christus sy finale voltooiing. Daarom kan die volledige verlossing in Jesus 
Christus gevind word. Dit is ook die verwagting wat in Openbaring sterk na 
vore kom. Die skrikwekkende werklikheid word oorkom deur die nuwe heil wat 
sal plaasvind. Dit wat in hierdie werklikheid volkome stukkend en gebroke is, 
sal oorgaan in 'n werklikheid van heil. Is dit in die gang van ontwikkeling? Is 
dit Neo-Darwinisties? Nee, dit is die radikale direkte ingryping van Bo. Hierdie 
heil en versoening wat van God af kom, is radikaal en volkome en nuut. Hierdie 
vernuwing bring verandering. Dit is die vernuwing van die heil wat dit moontlik 
maak. Dit is nie vernuwing van die aardse nie maar juis opstanding uit die dood. 


Dit gaan juis deur die dood heen. Hy bring dit, en Hy skep dit vir ons op 'n 

wonderbare en deeglike wyse deurdat Hy die heil en verlossing bring. In Jesus 
Christus word dit volledig voltooi wanneer Hy die boekrol kan neem en die 
geskiedenis tot sy voleinding kan bring, en Hy dan daardie volledige versoening 


bring en die geskiedenis dan uiteindelik op sy einddoel afstuur. 


Dit beteken dat daar vir die sending ook geweldige eskatologiese verwagting is 
wat beklemtoon moet word. Die sending staan nie los van hierdie heil wat na 
vore kom nie. Die sending sien uit na die volkome heil wat in die versoening 
na vore kom, maar wat voltooi word in die heerlikheid in Christus wanneer Hy 
dan weer sal kom. Daardie heerlikheid in die einde van die tye, wanneer Hy in 
sy heerlikheid en majesteit kom, sal volledig voltooi word. Die heerlikheid en 
majesteit in Christus sal ’n heerlikheid wees wat vir almal wat in Christus is 
volledig sal wees. Die heil is volledig in Christus en daardie heil sal in sy koms, 
in sy heerlikheid wat Hy bring `n totaliteitsheil wees; 'n heil wat alle aspekte van 
die bestaan insluit. Dit kan nie deur die gewone voortgang van die wêreld verkry 
word nie. Die wêreldse ontwikkeling kan dit nie meebring nie, dit moet van buite 
kom, dit moet ’n ingrype van elders wees en hierdie ingrype van elders moet 
die heil meebring. Dit moet van elders ingryp in die werklikheid sodat hierdie 
werklikheid getransformeer kan word. Die werklikheid kan nie op sigself verander 
nie. Die werklikheid moet van buite verander word deur die wyse waarop dit deur 
die ingrype van Bo en van buite vernuwe word. Dit moet dan beklemtoon word 


dat dit van besondere betekenis en belang is en dat die heil deur Christus kom. 


Die vraag is egter of daar nie ook ernstige probleme in die Neo-Darwinisme 
voorkom nie. Die wyse waarop die oog ontwikkel het kan nie eenvoudig eensydig 
verklaar word nie Die vraag moet ook oor die ontwikkeling van gehoor, van 
byvoorbeeld musiek, gestel word. Die vraag na abstrakte begrippe, soos liefde 
en geregtigheid, moet gevra word. Hoe sou dit in die werklikheid ontwikkel het, 
as daar net 'n historiese oorgang van sake was? Waarom kom daar geen van die 
sogenaamde primaat-mense meer voor nie; waarom is daar wel sjimpansees en 
oerangoetangs en ander vorme van primate en van mense, maar daar is geen 
huidige tekens van die mense wat in bepaalde oorgange voorgekom het nie? In 
hierdie benadering van die sending wat vanuit die hoek van die verlossing in 
Christus gedink word, sal groter ruimte moet wees om die werklikheid vanuit 
'n wetenskaplike oogpunt te verstaan, maar daar sal baie duidelik gesê moet 


word dat die ware grondslag van die verlossing in Christus vir ons aan God as 

Skepper verbind en dat dit ononderhandelbaar is. Dit is ononderhandelbaar dat 
God die Skepper van hemel en aarde is - hoe dit presies plaasgevind het, is oop 


vir bespreking. 


Die wyse waarop die wetenskap beoefen word, moet ook erken dat Jesus 
Christus die Here is. Die vraag is of daar vanuit die wetenskaplike benaderings 
van die paleontologie, die sterrekunde en die historiese wetenskappe aangetoon 
kan word dat daar inderdaad slegs die Neo-Darwinistiese moontlikheid is. Dit 
is veral DFM Strauss (1978:140 e.v.) wat hom hieroor uitspreek. Hy beklemtoon 
dat daar vooronderstellings ingeneem word deur die Neo-Darwinisme en dat dit 
as uitgangspunt voorgegee word. Strauss stel dit ook dat hierdie standpunt die 
deure sluit vir'n diepgaande Christelike benadering tot die ontstaan van die mens 
en die benadering tot die wetenskap. Hy wys daarop dat die vrye wetenskaplike 
beoefening juis daardeur ingeperk word en dat die vryheid van wetenskaplike 


denke daarom beslis benadeel word. 


Wat die wetenskap betref, sal die kerk altyd in groot nederigheid en groot 
afhanklikheid van die Profeet Jesus Christus verkondig dat die heil by Hom te 
vinde is. Hy wil verandering op alle terreine teweegbring, ook op wetenskaplike 


vlak. Daar moet erken word: Hy is die Een wat van God kom. 


6.7 DIE PROFETIESE AMP EN DIE TEGNOLOGIE 


Wat die sending en die tegnologie betref, word die vraag uitdruklik gevra: As 
Christus Heer van die hele werklikheid is, neem Hy ook die tegnologie onder sy 
beheer? Daar is egter `n vraag of ons in die moderne tegnologiese samelewing nie 
uitgelewer word aan die tegnologie nie. Neem die tegnologie nie totaal oor sodat 
die mens totaal verslaaf is en nie meer op sy eie kan bestaan nie? Die mens is 
slaaf van die tegnologie; die tegnologie bepaal elke aspek van die mens se bestaan. 
Nie alleen rekenaars, tablette en selfone nie, maar ook die wyse waarop hierdie 
tegnologie ingryp op die mens en hoe die mens daarvolgens lewe, skep probleme. Die 
bevrydende is egter dat Christus ons ook binne die tegnologiese en tegnokratiese 
samelewing kan vrymaak om dit wat tot ons beskikking is aan te wend tot eer van 
sy Naam. Die bevryding is dan inderdaad moontlik omdat Christus dit moontlik 


maak. Christus se heerlikheid neem dan die tegnologie in diens. 

Die tegnologie mag die mens nie oorheers nie. Die tegnologie mag nie in die 
kerk oorheers nie. Dit moet altyd in diens van die mens staan en daarom moet 
profeties getuig word teen die oorheersing van tegnologie in die gemeenskap. Ook 
wat die tegnologie betref, sal daar vanuit die profetiese amp van Jesus na nuwe 
verhoudinge gestreef moet word deur dit aan te wend maar ook te beperk. Die 
betekenis van die tegnologiese wonders moet erken word maar die aanwending 


daarvan moet altyd in diens van die koninkryk van God wees. 


6.8 DIE PROFETIESE AMP EN DIE EKONOMIE 


Die volgende aspek wat ook bespreek moet word in die lig van Jesus as ware 
Profeet, is die vraag na sending en ekonomie. Sampie Terreblanche (2014) het 
indringend hieroor geskryf en word deur baie as'n besonder belangrike ekonoom 
beskou. Sy uitgangspunt is dat daar vanuit die benadering van die hoog- 
kapitalisme in die vrye mark dikwels onderdrukkingssisteme gevestig is wat 
mense op verskillende maniere van hulle regte ontneem het en hulle ook hulle 
vryheid in baie opsigte ontneem het. Hy is dan veral van mening dat persone in 
ontwikkelende dele van die wêreld uitgebuit is deur slawerny, deur ontneming 
van hulle regte, en deur uitbuiting van hulle bestaan, en hulle daardeur op `n baie 


nadelige manier ingeperk is. 


Terreblanche (2014) toon aan dat daar verskillende oorgange in die geskiedenis 
van Suid-Afrika voorkom. Daarin is ten diepste onreg teenoor verskeie van die 
werkers wat op 'n tradisionele manier hulle arbeid aan die groot kapitaal en die 
sogenaamde “new liberal” wêreldryk verkoop het, gepleeg. Hy verduidelik hoe 
daar oorgange plaasgevind het in die algemene globale werklikheid, maar ook 
in die Suid-Afrikaanse werklikheid. Sy groot beswaar is dat daar nêrens in die 
oorgange voorsiening gemaak is vir die verdeling van rykdom, vir die heropbou 
van gemeenskappe, vir die bevestiging van verhoudinge en vir verdere politieke 
insigte wat daartoe moes lei dat daar in hierdie verskillende lande en omgewings 
wat voorkom geregtigheid kan geskied nie. Hy is van mening dat daar in die 
Suid-Afrikaanse gemeenskap groot korrupsie was wat veral gedryf was deur 
die gemeenskappe wat groot kapitaal en die minerale energie kompleks (MEK) 
wou bevorder. MEK het volgens hom `n beslissende rol gespeel - ook na die 
onderhandelinge van 1994 — om te verseker dat die Groot Kapitaal onvernietig bly 
en dat daar nie invloed daarop uitgeoefen word nie. Terreblanche is van mening 

dat die ooreenkomste wat bereik is eintlik deur geheime samesprekings deur die 


beheersers van Groot Kapitaal bevestig is. 


Terreblanche (2014:104) vra dan ook die vraag of die Suid-Afrikaanse konstitusionele 
demokrasie daarin geslaag het om die hantering van instelling en individue in so’n 
posisie van mag en bevoorregting te plaas dat hulle steeds aanspreeklik gehou kan 


word. Het dit legitimiteit onder die burgerry verkry? 
Hy bespreek agt swakhede van die Suid-Afrikaanse stelsel (2014:104-117). 


Eerstens wys hy op die probleem van die rassedemografie in Suid-Afrika wat groot 
uitdagings na vore bring en wat dit moeilik maak om kohesie in die gemeenskap 
te bring. Die tweede swakheid wat hy uitwys, is die elite kompromis van 1993 wat 
nie voorsiening gemaak het vir die normale arm burgery om inspraak te hê nie 
en dan so ook `n nuwe situasie vir hulle self te kon skep nie. Die derde swakheid 
is dat Suid-Afrika `n ontwikkelende land is waar `n groot deel van die bevolking 
verarm en ‘onderontwikkeld’ is en nie in staat is om deur weldeurdagte politieke 
keuses 'n nuwe situasie te vestig nie. Verder wys hy daarop dat die proporsionele 
grondslag van die verkiesings in Suid-Afrika verteenwoordigers daartoe lei dat 
daar nie aanspreeklikheid is van diegene wat die regering uitmaak nie. Hy is ook 
van mening dat daar nie genoeg waghond-organisasies in privaat- en staatsektore 
is om beheer uit te oefen oor al die dwalinge en misbruike in die gemeenskap nie. 
Hy wys ook in die sesde plek daarop dat `n hegte vennootskap tussen die ANC- 
regering en die korporatiewe sektor gevestig is wat dit moeilik maak om duidelike 
skeidslyne tussen die twee te trek om sodoende die gemeenskap verder te kan 
ontwikkel. In die sewende plek wys hy op die ernstige swakheid van die feit dat die 
ANC magteloos is omdat sy soewereiniteit te veel aan bande gelê word deur die 
drieledige kapitalistiese strukture waarmee dit gekonfronteer word, naamlik die 
opvolger van die wit kapitalistiese struktuur uit die apartheidstyd (hoofsaaklik die 
MEK), die nuwe SEB-kapitalistiese struktuur en die internasionale kapitalistiese 
struktuur. Die laaste swakheid is volgens hom dat die ANC-regering nie weet 


hoe om die belange van die 50 miljoen mense op regverdige wyse te hanteer nie. 


Die vraag wat indringend gevra moet word, is hoe geregtigheid en herstel in 
die gemeenskap kan plaasvind. Daarin misluk Terreblanche en maak selfs die 
hoogs aanvegbare stelling dat dit moontlik nodig sou gewees het om in die Suid- 


Afrikaanse gemeenskap `n verligte diktatuur te kry om hierdie sake reg te stel. 

Hierdie stelling van hom getuig van baie aspekte van sy werk wat ongenuanseerd 
is en wat geen begrip toon vir die werklikhede van Suid-Afrika voor 1948, na 
1948 en na 1994 nie. Daar kan saamgestem word dat die rassedemografie groot 
uitdagings stel, dat die kompromis van 1993 nie alle gemeenskappe genoegsaam 
bemagtig het nie, dat die politieke bestel sekere tekortkominge het, en dat die 
belange van armes nie genoegsaam op politieke en ekonomiese terreine hanteer 
is nie. Die oplossings wat hy aanbied is egter onaanvaarbaar. Niemand word 
opgehef deur ander af te trek en weer op hulle beurt te onderdruk nie. Dit is 
inderdaad so dat die hoog-kapitalisme en die MEK nie noodwendig geregtigheid 
bring nie, maar alle ander moontlikhede het soveel intrinsieke mislukkings gehad 
dat dit vernietiging van gemeenskappe meebring. `n Sosialistiese benadering 
waar rykdom ongenuanseerd verdeel word, lei spoedig weer daartoe dat armoede 
toeneem en dat die spiraal van verval nie gestuit kan word nie. Die huidige 


klassieke voorbeeld is Venezuela. 


Wat wel beklemtoon moet word is die insigte van die WRK-verslag Together 
towards life (Keum 2013:6 e.v), waarin die gevaar van die aanbidding van mammon 
in die geglobaliseerde wêreld duidelik uitgespel word. Die Drie-enige God wil op 
alle terreine mense se heil bevorder - ook op materiële gebied - maar die gevaar 
van die aanbidding van die gode van rykdom en uitbuiting moet aangetoon word. 
Uitbuiting deur die groot Ryke (Empires) moet wel ten sterkste afgewys word. '°! 


Die gevolgtrekking moet egter gemaak word dat, in plaas van staatsinmenging 
in alle aspekte van bestaan wat groter staatsbeheer behels en baie negatiewe 
gevolge vir die gemeenskap het, daar groter vryheid van mark, inisiatief en 
entrepreneurskap moet wees en dat dit bevorder moet word, sodat daar meer en 
meer werksgeleenthede geskep kan word en die situasie totaal kan verander en 


vernuwe. 


121 Niemandt (2015:95), met verwysing na TTL, vat die gedagtes soos volg saam 


The significance of “mission with creation at its heart” is that mission in God's way 
extends to God's creation, and that participating in life-giving mission is a crucial part of 
the church’s mission. This entails, at the very least, missiological reflection on appropriate 
lifestyles and practices as part of Christian mission, and means that eco-justice becomes 
fundamental to mission. The economic solution has moved to the centre of the stage. 
One of the significant effects is that poverty and affluence have diametrically grown 
beyond all expectations. The problem is a destructive consumerism, driving people apart. 
This calls for a serious reflection from the ecumenical community and creative ideas on 
appropriate lifestyles and practices. 

Daar moet inderdaad gewaak word teen sisteme wat vernietigend ingewerk het 
op sake soos vryheid, geregtigheid, entrepreneurskap en inisiatief. Dit is sake 
wat vir die Christen vanuit Jesus Christus se versoenende werk van die grootste 
belang is. Sake soos die ware menslikheid en die ware geregtigheid dat jy as mens 
kan bestaan, moet beklemtoon word. Christus gee aan ons die reg om te kan 
bestaan en in ons bestaan voor Hom bestaan ons in al ons verbintenis sodat ons 
die volle heerlikheid van sy skepping ten volle kan benut en ten volle kan uitleef. 
'n Ekonomie van geregtigheid sal’n ekonomie wees waar ruimte vir ontwikkeling, 
vir volle menswees, inisiatief, en aanpak van dinge sal wees. Hiermee sal egter 
groot verantwoordelikheid, en rentmeesterskap, saamhang. Waar daar ruimte is 
vir hierdie bevrydende aspekte van die mens sal rentmeesterskap ook van groot 
belang wees, en sake soos klimaatsverandering en dit wat daarmee saamhang sal 
inderdaad besondere aandag moet geniet, omdat dit juis die ruimte wat God vir 
ons gee om ons volle potensiaal as mense te benut, kan inhibeer. God wil hê dat 
ons daardie volheid sal kan beleef in Christus wat die verlossende en profetiese 
amp beklee. 


Jesus Christus bring eintlik al ons ekonomiese programme en oortuigings onder 
die oordeel. Daarom moet ons juis strewe na die bestaan waar God se reg geld. 
Dit is'n groot uitdaging en moet gesoek word ten spyte van ons gebreke. Daarom 


moet volle menslikheid beklemtoon word. 


Wat is egter die beginsels waarvolgens die ryke moet lewe? Is daar in die evangelie 
aanduidings dat die ryk persoon wel gered kan word? Op watter wyse sal die 
ryk persoon dan die saligheid bekom en sal sy/haar rykdom nie vir hom/haar `n 
struikelblok word nie, soos vir die ryk jongman, wat vanweë sy rykdom van Jesus 
weggedraai het nie? In 1 Timoteus 6 is daar'n gedeelte wat in hierdie verband van 
besondere belang is. Dit dui daarop dat rykdom tog aanvaarbaar is indien daar 


aan sekere beginsels voldoen word. 


Towner (2006:424) is van mening dat daar wel sosio-ekonomiese verskille in 
die vroeë Christelike gemeenskappe voorgekom het en dat dit wel uitdagings 
vir die eenheid en gemeenskapsverhoudinge gebied het. Alhoewel sommige, 
volgens Towner (2006:424), meen dat die skrywer van 1 Timoteus 6 wel baie 
meer toegeeflik teenoor rykdom is as in die Jesus-tradisie, of selfs in die strenger 
Pauliniese benadering, is Towner tog van mening dat dieselfde beginsel neergelê 


word as by Paulus, naamlik mededeelsaamheid. 

Die skrywer waarsku in 1 Timoteus 6:10 teen hulle wat ryk wil word en hulle 
laat mislei deur die rykdom. Hier wil hy die rykes leiding gee oor hoe hulle moet 
lewe met hulle rykdom, sonder om daardeur beheers te word (Mihoc 2008:148). 
Hierdie gedagte dat daar aan sekere beginsels voldoen moet word en hoe daar 
aan hierdie beginsels voldoen kan word, is van groot belang. In 1 Timoteus 6:17 
word die beginsel neergelê dat dié wat in die wêreld ryk is nie soseer onmiddellik 
veroordeel word nie, maar dat hulle gewaarsku word om nie hooghartig te wees 
nie. Hooghartigheid kan tot ’n verskeidenheid sondes lei en daarom moet hulle 
juis nie hulle oog op die onsekerheid van rykdom vestig nie, maar op God, wat let 
op alles ryklik en dit aan ons gee om te geniet. Dit is 'n merkwaardige sinsnede. 
Hier word uitdruklik bevestig dat dit God is wat ryklik skenk en dat God die 
Een is wat ook die rykdom aan die persoon skenk om vanuit die rykdom wat hy 
ontvang, vir God te kan dien (Wall 2012:150). God skenk om te geniet en dit hang 
saam met verskeie gedeeltes wat ons ook in die Ou Testament kry, onder andere 
wanneer Abraham in sy rykdom uit God se hand ontvang; wanneer Dawid en 
Salomo rykdom uit God se hand ontvang; en wanneer Spreuke sê dat God in sy 
seën ook rykdom in mense se hande stel. Hierdie twee gedeeltes in 1 Timoteus 6, 
aan die een kant vanaf vers 6 tot vers 10, en in hierdie verband weer vanaf vers 
17 tot vers 19, dui uitdruklik aan dat daar twee kante van die saak is. Aan die 
een kant die waarskuwing, die oordeel oor rykdom, en die waarskuwing dat dit 
verkeerd aangewend kan word en daarteenoor die positiewe dat dit uit God se 
hand kom — God wat alles ryklik aan ons gee. Holtz (1980:146) verwys na die 
oorvloed wat God ook gee. Die belangrike vraag is egter: hoe moet daardie ryk 
persoon dan optree? en hoe moet rykdom aangewend word? Vers 18 maak dit 
baie duidelik. Spoor hulle aan om goed te doen om ryk te wees in goeie dade, 
vrygewig en mededeelsaam. Dit wil sê, die ryk persoon wat hom wil deel maak 
van die evangelie van Christus moet ryk wees in goeie dade, en vrygewig en 
mededeelsaam. 


Uitgangspunte in die hantering van rykdom 


In die wêreld van globalisering en ongebreidelde kapitalisme is daar dus 'n paar 


uiters belangrike sake wat beklemtoon moet word. 


Die eerste saak is dat inisiatief en die aanwending van die gawes wat God `n 
mens gee, en die vryheid in die aanwending van die gawes, nie verkeerd is nie. 


Dit is belangrik dat ons op `n baie positiewe manier nuwe dinge kan doen waar 

geleenthede aangegryp word en werk en rykdom geskep word. Nyweraars en 
beleggers wat werkskepping bevorder en geleenthede vir mense skep, moet 
aangemoedig word. Deur geleenthede vir mense te skep word werk moontlik 
gemaak. Daarteenoor sou net hulp aan armes nie noodwendig vir die armes 
en opheffing van die armes in daardie situasie betekenis hê nie. Die arme word 
dan nie noodwendig gehelp deur hulle wat 'n mooi gesindheid openbaar of wat 
noodwendig saam met hulle leef nie, maar wel deur hulle wat entrepreneurskap 
aan die dag lê en nuwe geleenthede skep. Etiese belegging op die beurs is dus 
nie uitgesluit nie, maar moet met oorleg en diensbaar gedoen word. DeSilva 


(2004:773) se standpunt dat dit nie gedoen word nie, is nie houdbaar nie. 


Die tweede beginsel wat aangedui moet word, is dat daar `n dringende 
waarskuwing teen hoogmoed, geldgierigheid, en uitbuiting, wat dikwels met 
rykdom saamhang, moet wees. Die gevaar daarvan is lewensgroot en dit kan 
'n afskuwelike sonde voor God word, veral waar daar op mense getrap en hulle 
vernietig word. Die ryke kan egter in diens van God net die teenoorgestelde 
doen. Rykdom kan gebruik word tot diens aan mense deur vrygewigheid en 
mededeelsaamheid. Deur hulp, bystand en ondersteuning kan `n baie positiewe 


gesindheid aan die mense uitgedra word. 


Die derde aspek wat van belang is, is dat eintlik gesoek moet word na die 
koninkryk van God. Die koninkryk van God is `n omvattende en volledige saak. 
Die koninkryk van God sluit alle aspekte van ons lewe in. In die koninkryk van 
God kan die volle heerlikheid van God ondervind word. Wanneer die volheid 
van die bestaan in God se koninkryk beleef word, word naasteliefde die beginsel 
waarvolgens geleef word. Dit beteken ook dat daar in die ekonomiese lewe na 
'n verhouding met God gesoek moet word sodat sy koninkryk gebou kan word. 
Die koninkryk van God is dus ook op dié terrein van die allergrootste belang. In 
Openbaring is daar `n baie duidelike waarskuwing teen die handelaars en die 
rykes wat op hulleself staatmaak en hulle eie koninkryke wil bou. Babilon val dan 
ook wanneer die sedelose vrou van Openbaring 17 veroordeel word; die vrou wat 
'n rykdom uit haar onsedelikheid wil vergader en wat ongeregtigheid gedien het. 
Daarteenoor staan die Nuwe Jerusalem waar die strate van goud is en die mense 
in heerlikheid lewe omdat hulle God dien en gehoorsaam aan die Here lewe. God 


vra gehoorsaamheid en dat volgens sy Wet gelewe moet word, maar sy seën en 

sy genade is so oorvloedig dat ons daarvan in volheid kan beleef en dit in volheid 


kan ondervind. 


In die werklikheid waarin ons lewe, moet beklemtoon word dat rykdom altyd 
afhanklik moet wees van diens aan God, waar God se roeping vir ons baie sterk 
beklemtoon word en ons voortdurend in gehoorsaamheid aan God lewe.” God 
gee sonder om te verwyt. Die vraag is egter wat met die gawes van God gedoen 
word. Daaroor sal verantwoording gedoen moet word. God gee oorvloediglik, 


daarom moet ons ook oorvloediglik gee. 


Wat die ekonomie betref, is dit inderdaad so dat entrepreneurskap, heil en 
ontwikkeling van die grootste belang is. Dit beteken ook dat die kerk voortdurend 
sal waarsku dat die mens wat sy vertroue in hierdie wêreld, op sy eie goed en op 
sy eie rykdom stel, ver van die koninkryk van God is. In daardie opsig is die wêreld 
nie ons woning nie, maar die kerk word egter deur die Heilige Gees vernuwe om 
ook die gemeenskap te vernuwe sodat ook daar ware heil en verlossing beleef kan 
word. lemand wat heil in die gemeenskap wil bring, sal dit altyd in gebrokenheid 
moet doen. Wanneer entrepreneurskap en ontwikkeling bevorder word, moet dit 
altyd gedoen word met die oë gerig op Jesus Christus, die gekruisigde Profeet 
wat leer dat gebroke voor God gelewe moet word en dat mense nie op hulleself in 
hierdie wêreld moet vertrou nie. Die heil kom van Jesus Christus en Hy bevorder 
mense se welwese. Jesus Christus bring heil vir die arme en vir die swakke. Hy 
bring vernuwing in die gemeenskap en dit kan alleen plaasvind indien daar 
entrepreneurs en yweraars is wat nuwe moontlikhede skep, maar wat dit ook 
altyd in gebrokenheid voor God doen. 


69  ’N BETEKENISVOLLE TOEKOMSVERWAGTING 


Die verwagting van 'n nuwe toekoms is deel van die menslike bestaan. Dit is 
onmoonlik om sonder hoop te lewe. Hoe hierdie toekomsverwagting en hoop 
ingevul word, is van groot belang. Verskillende perspektiewe kom na vore. Vorster 
(2011:13) argumenteer dat dit 'n groot uitdaging is om hoop in Suid-Afrika te 


122 Malherbe (2011:94) vat dit goed saam: 


lt therefore goes without saying that wealth is a good: indeed, the purpose of God's 
beneficence is human enjoyment, understood as the socially responsible use of wealth, 
which is tantamount to a new, powerful notion of laying up treasure for the secure 
future. 

bring. Rassisme, seksisme, xenophobie en ander vorme van spanning kom steeds 
voor. Alle vorme van miskenning van menswaardigheid moet teengewerk word. 
Dit beteken dat die kerk sigself inderdaad profeties teen alle bedreigings van 


hoop in die samelewing moet uitspreek. 


Hoop moet dus geskep word deur die menslike bestaan te vernuwe. MacMillen 
(2011:241) beklemtoon juis dat geloof, hoop en liefde saamhang en dat die liefde 
die hoop op hierdie wêreld rig. Deur die liefde verkry die menslike bestaan nuwe 
betekenis en hoop word geskep. Ook Lennan (2011:253) beklemtoon dat hoop 
'n uitdaging is en dat die liefde van Christus ook beteken dat hoop die werking 
van genade in ons lewe uitdra. Dit is inderdaad betekenisvol. Hoop moet met die 
liefde van Christus ingevul word anders word dit dikwels leeg en sonder inhoud; 'n 
blote verwagting van iets nuuts. Die hoop wat saamhang met die volle vernuwing 
wat Christus bring, sluit die huidige en toekomstige lewe in. Moltmann et al. 
(2004:15) wil die eskatologiese hoop nuut interpreteer en is van mening dat Jesus, 
wat as regter kom, juis die Een is wat volledige versoening met God bring sodat 
universele heil deurbreek. Daar sal egter van hulle verskil moet word dat die 
versoening en hoop universalisme veronderstel. Hoop as universele heil sal egter 
ook in die huidige bestaan reeds die gemeenskap tot ’n lewe in hoop oproep. 
Wanneer die beslissing in Christus wat die hoop bepaal, nie ook as skeidende 
geregtigheid beskou word nie, verkry die hoop 'n verkeerde inhoud. Die begrip 
“teologie van hoop” word ook anders ingevul en Mashau (2008:31) wys op die 
betekenis wat `n “teologie van hoop” kan inhou. Eerstens moet dit gevestig wees 
op die persoon en werk van Christus, omdat Hy Immanuel (God met ons) is wat 
Hom verneder het om in die menslike bestaan en leed te deel. Tweedens moet dit 
op die opstandingshoop van Jesus Christus gevestig wees. Die hoop op `n beter 
toekoms is daarop gevestig. Derdens het die teologie van hoop betekenis vir die 
hier en nou. Die strydende kerk is op weg in hierdie wêreld, maar wil ook die 
nuwe heil bring met die verwagting op die toekoms waar alle verlossing sigbaar 
sal wees. Vierdens word die kerk opgeroep om by die wêreld betrokke te raak. Die 
stryd teen die boosheid en lyding in die wêreld moet aangeknoop word. Esterman 
(2003:112) wil juis die nood en ellende en angste van mense in die onontwikkelde 
wêreld met erns bejeën om sinvol oor hoop te praat (kyk ook Bockmuehl 2012:15). 
Holton (2010:81) sluit hierby aan deur aan te dui dat betrokkenheid aan die 

ontvouing van God se beloftes van hoop in die wêreld van groot belang is. Die 


historiese hoop in Christus is egter essensieel (vgl. Ware 2009:137). 


Terwyl dit inderdaad waar is dat die teologie hoop moet beklemtoon, moet 
gewaak word teen 'n teologie waarin die betekenis van die dood van Christus aan 
die kruis misgekyk word. Die dood aan die kruis skep hoop maar veroordeel ook 
ongeloof en sonde. Die eskatologiese hoop wat weer deur die opstanding bevestig 
word, is van beslissende betekenis. Hierdie hoop is egter die hoop in Christus. Dit 


moet aan die heil in Christus alleen verbind word. 
Hoe kan hierdie hoop Bybels begrond word? 


Die eskatologiese verwagting in die Bybel is ononderhandelbaar, maar het ook 
betekenis vir die hier en die nou. Die toekoms is steeds 'n ingevulde toekoms wat 
betekenisvol deur God bepaal word. Die eskatologiese heil is egter reeds in God 
se ingrype in die werklikheid sigbaar. 


Die toekoms in die Ou Testament 


Watter uitgangspunte moet neergelê word vir 'n nuwe toekomsverwagting en 
hoe moet hierdie toekomsverwagting bereik word? Indien 'n mens vanuit die Ou- 
Testamentiese perspektief vra wat die toekomsverwagting van mense moet wees 
en hoe 'n verdere toekomsverwagting ontwikkel kan word, moet die gedagte dat 
God in sy ingrype in mense se lewensomstandighede die Een is wat elke nuwe 
toekoms skep, beklemtoon word. Nie alleen is Hy die God van die geskiedenis 
nie, maar Hy is ook die God van die toekoms, en hierdie God word op velerlei 


wyses in die Ou Testament beskryf. God skep die nuwe toekomsverwagtinge. 


Hoop en verwagtinge van die toekoms in die Ou Testament hang ten nouste met 
die verbond en met die belofte van God saam. Aan die een kant is die verbond 
die grondslag waarop hoop en verwagting vir die toekoms gebou kan word. Die 
grondslag vir die verbond vind ons wanneer God vir Abraham sê: “Ek sal vir jou `n 
God wees, en jy moet my kind of my volk wees” (Gen 12). Uit hierdie verhouding 
tussen God en Abraham spruit die belofte dat die nasies ook geseënd sal wees, 
want “[i]n hom sal al die geslagte van die wêreld geseën wees” (Gen 12:3) (vgl. 
Wenham 2002a:282). Sailhamer (1990:138) verduidelik dat die verbond juis 
op twee beloftes van God berus, naamlik dat God ’n oorvloedige nageslag sal 


gee, en ewige toewyding en seën. Hierdie verbondsverhouding beklemtoon ook 

'n nuwe bevestiging van die beloftes van God. Die beloftes van God skep hoop 
en verwagting dat die toekoms in God se hande is en dat God die toekoms in 
vervulling sal laat gaan. Hierdie beloftes van God verseker God se volk, diegene 
wat aan God behoort, van 'n seënryke toekoms. Dit vind sy hoogtepunt in die 
Josef-geskiedenis wanneer God sy beloftes aan die volk vervul toe Hy gesorg het 
dat hulle deur Josef in Egipte bewaar is (vgl. Wenham 2002b:493 en Sailhamer 
1990:266). 


Verder vind die beloftes vervulling in Moses se geskiedenis wanneer Moses deur 
God geroep word en God in Moses beloftes vervul wat Hy aan die volk gedoen het 
(Kaiser 1990:486). Die hoogtepunt van daardie vervulling vind eers plaas wanneer 
Josua die land inneem, maar dit beteken dat God ook op 'n besondere wyse met 


die volk was en dat Hy hulle ook van 'n toekoms verseker. 


Hierdie toekomsverwagting, wat vervul word wanneer die beloftes in vervulling 
gaan, hang saam met die verbond en die vervulling van die verbondsbeloftes 


wanneer die toekoms ’n werklikheid word. 


Dit is veral Wright (2006:77-78) wat die besondere betekenis van die heil wat deur 
God in die uittog beklemtoon word, verhelderend bespreek. Die God van die Bybel 
is die wonderbare Koning. Die heil van God is dus nie slegs geestelik en spiritueel 
nie, maar in die geskiedenis word dit konkreet en radikaal. Alle terreine van die lewe 
word geraak. God vernuwe die gemeenskap totaal — op geestelike, ekonomiese, 


sosiale en politieke gebied. Hierdie heil het betekenis vir die hele gemeenskap. 


Veral in Jesaja word dit baie sterk beklemtoon dat God die Een is wat vir die volk 
wat in ballingskap (eintlik 'n volk sonder hoop met geen verwagting meer oor nie) 
is, verwagting en hoop kan skep. Hy doen dit deur vir hulle 'n nuwe toekoms te 
skep sodat hulle in die verwagting van wat God skep, vooruit kan beweeg in ’n 
rigting waarin hulle dan in 'n nuwe verhouding kan leef. Lessing (2011:134) maak 
'n saak daarvoor uit dat Israel as die kneg van die Here ook die Kneg van die Here 


nodig het. 


Nuwe verwagting word telkemale geskep wanneer God heil en verlossing moontlik 
maak en dit vir hulle skep. Kaminsky et al. (2006:162) beklemtoon God se volledige 
soewereiniteit en majesteit in Deutero-Jesaja. In Jesaja vind die hoop natuurlik 
'n besondere betekenis wanneer God die spesifieke aard van die verlossing en die 


seën beklemtoon. In Jesaja word die heil vir die volk verseker, asook 'n terugkeer 

uit die ballingskap waarvandaan hulle in heerlikheid sal terugkeer om die land 
in besit te neem. Verder verseker Jesaja hulle van die vervulling van die beloftes 
wanneer die hoop 'n nuwe gestalte verkry en wanneer dit alles plaasvind, sal die 
beloftes van God ten volle in vervulling gaan. Die liedere oor die kneg van die Here 
in Jesaja bevestig dit op 'n baie besonderse wyse. Hierdie heil wat God gee, hou 


hoop vir die toekoms in, onder andere in Jesaja 40:1-2 waar daar geskryf staan: 


Die uitkoms is hier! Die uitkoms is hier! Dit, sê julle God, moet julle vir my volk 
sê. Bring vir Jerusalem die goeie tyding, sê vir hom sy swaarkry is verby, Hy het 
geboet vir sy sonde, hy het van die Here die volle straf ontvang vir al sy sondes. 
(vgl. ook Grogan 1986:245-246). 


Die Here bevestig hiermee dat daar hoop en 'n toekomsverwagting is en dat Hy 


die toekoms nuut kan skep. 


In die profetiese literatuur kom dit dikwels voor dat daar te midde van die onheil 
en die oordeel van God telkemale ook heil en verlossing is. So vind ons dit dan 
ook in `n besondere sin in Daniël wanneer Daniël met sy skuldbelydenis voor 
God deur God verseker word van die toekoms wat God sal skep (Dan 9:20) (vgl. 
Goldingay 2002:266). 


Die Ou Testament beklemtoon dus op unieke wyse hoe God ingryp en heil skep 
sodat die hoop met volle inhoud gevul word. God skep die hoop — soms uit totaal 
ellendige omstandighede sodat Hy geëer kan word. Die toekoms is volledig in 


sy hande. 


Toekomsverwagting in die Nuwe Testament 


Heil en verlossing en hoop in die Ou Testament is baie konkreet. In die Nuwe 
Testament is dit ewe-eens konkreet maar dit sluit die toekomsverwagting van heil 
in die ewigheid in. Dit bly nie uit dat die belofte van God in vervulling sal gaan 
in die heil wat God skep nie. Nie alleen is daar die verwagting op die ewigheid 
nie, want God verseker die volk en die gelowige ook van die teenswoordige heil. 
Die Nuwe Testament bied beloftes oor die heil wat volledig in die toekoms in 
vervulling sal gaan, 'n verlossing wat werklik en absoluut sal wees. Die belofte van 
vervulling in die toekoms word egter ook aan die teenswoordige heil wat reeds in 
die teenswoordige tyd na vore kom, gebind. Daarom word verskillende aspekte 


van die toekomsverwagting en die teenswoordige heil beklemtoon. God se heil 

word in die teenswoordige tyd geskenk, maar die verwagting op die toekomstige 
heil bly nie uit nie. Daarom word die vervulling en die verwagting van die heil in 
die toekoms verder in die teenswoordige tyd bevestig. Juis dit gee hoop vir mense 


vir nou en vir die lewe hierna. 


Dit vind ons veral in die Johannes-evangelie waar dit baie duidelik gemaak word 
dat die heil in die teenswoordige tyd beklemtoon word. God beklemtoon baie 
uitdruklik reeds in Johannes 6 dat die heil teenswoordig is (Joh 6:47). Dit is ’n 
sterk bevestiging van die heil wat in die teenswoordige tyd reeds `n werklikheid 
is. Beasley-Murray (2002-97-98) beklemtoon dit juis. Dit word verder bevestig 
wanneer Jesus hierdie heil en verlossing aan sy Persoon koppel en verseker dat Hy 
en die Vader Een is en dat Hy in die EENHEID met die Vader, hierdie verlossing en 
heil kan gee wat tog vir die persoon in die tyd self betekenis het. Die versekering 
van die heil in die tyd self word in Romeine ook verder beklemtoon wanneer 
Paulus oor die werking van die Heilige Gees skrywe, en aandui dat die skepping 
deur God bestuur word omdat God die Heilige Gees gee (vgl. Dunn (2002:493). 


Die hoop en verwagting is soms 'n uitgestelde hoop, soos blyk uit Hebreërs 11 
waar aangedui word hoe die gelowige mens deur die geloof aan God verbind 
is, hoe die heilsverwagting beklemtoon word, hoe die mens uitsien na die 
verlossing wat van God kom en hoe God die verlossing en sekerheid vir hom of 
haar gee wat in vervulling gaan. Hierdie verlossing tree egter nie altyd hier en 
nou volledig in werking nie, maar gelowiges leef met verwagting dat die belofte 
in vervulling sal gaan. Hebreërs 11 verseker gelowiges van die heil wat vir hulle 
gegee is omdat hulle deur die geloof die toekomstige heil in die verte gesien het 
(Lane 2002:394-395 en Morris 1981:131-132). 


Dan natuurlik word in Openbaring die belofte van heil baie sterk beklemtoon. 
Dit is 'n heil wat verkry word wanneer Christus gelowiges verseker van sy 
teenwoordigheid tussen die gemeentes - die sewe gemeentes waar Hy as Here 
teenwoordig is. Hy verseker sy verlossing en heil vir hulle, maar Hy verseker hulle 
ook dat hierdie heil en verlossing wat Hy aan hulle belowe ook in die toekoms ten 
volle na vore sal kom. Dit word bevestig in Openbaring 7 waar die 144 000 mense 


met die naam van sy Vader op hulle voorkoppe staan (Aune 2002a:480). 


Dit is die verlossing wat in Openbaring 19 belowe word wanneer daar vreugde in 


die hemel is en die bruilof van die Lam aanbreek en die stem van die troon van 

God gekom en gesê het: “Loof ons God as sy dienaar, die wat Hom vrees klein 
en groot en dan die lof wat aan God gebring word vir die groot bruilofsmaaltyd 
van die Lam; verlossing van die heil wat kom” (vgl. Aune 2002b:1040 en Johnson 
1981:571). 


Die Nuwe Testament beklemtoon dat God in Jesus Christus die heil skep, nie alleen 
vir die toekoms nie, maar ook vir die teenswoordige tyd. Hierdie heil omvat die 
mens se volle bestaan en bring hoop onder die mees ongunstige omstandighede. 
Dit word radikaal aan die kruis en opstanding van Jesus Christus verbind en word 


deur Hom bemiddel. Die heil wat Hy gee word die inhoud van die ware hoop. 


Die kerk is steeds vir baie mense die gemeenskap wat inderdaad die nuwe toekoms 
kan skep. Onder haglike omstandighede bring die kerk nuwe verwagtinge by 


mense. Hierdie aspek sal ontwikkel en uitgebou moet word. 


Dit is egter ook belangrik dat ’n mens moet besef dat gemeenskappe self ook 


verantwoordelikheid moet aanvaar. 


Voorstelle vir die skep van 'n toekomsverwagting 


Hoe het die verlossing wat bevestig word in die heil wat vaslê in die toekoms vir'n 
persoon in informele behuisingsgebiede betekenis? Op watter manier kan hierdie 
beloftes van God ook daar reeds in vervulling gaan? Is daar aspekte van die heil 
wat teenswoordig midde-in daardie omstandighede ervaar en beleef kan word? 


Dit is duidelik dat daar'n brug geslaan sal moet word tussen die belofte van God 
binne die verbond en die bestaan van mense in die algemeen en hoe hulle op 
hierdie hoop en verwagting kan staatmaak. 


In die eerste plek is daar die persoonlike verhouding tot God waarin die hoop 
sekerheid verkry en'n mens uit die krag van hoop kan lewe. Dit is alleen moontlik 
wanneer die persoon in 'n noue verhouding met God gebring word en ook in 
die teenwoordigheid van God kom. Die vraag wat egter onmiddellik gevra moet 
word, is of hierdie verwagting van ’n persoonlike verbondsverhouding wat op 
'n toekomsverwagting kan uitloop nie ’n tipiese voorbeeld van Christelike 
vermyding van die werklikheid is nie? `n Sterk evangelisasie-aksie sal dus in die 
gebiede geloods moet word, maar dit sal gevul moet word met wêreldbeskoulike 
inhoud sodat daar nie sprake van dualisme is waar die huidige lewe geskei word 


van die spirituele lewe nie. Kerkies in die informele gebiede moet mense aktief 

uitnooi na eredienste en aanbiddingsgeleethede om `n gemeenskap van hoop te 


vorm. 


Dit is inderdaad van groot belang, want indien `n persoonlike verhouding met 
God daartoe lei dat 'n mens jou aan die werklikheid onttrek en jy jou in 'n tipe 
geestelike kloosterbestaan bevind, word die betekenis en die ware aard van die 
hoop en toekomsverwagting van die Bybel meteens misgekyk. Die hoop en die 
toekomsverwagting van die Bybel hang saam met die sekerheid dat die heil 
en verlossing in Christus gevind kan word en dat hierdie heil en verlossing dit 
moontlik maak om met God te lewe en die toekoms tegemoet te gaan. Hierdie 
nuwetoekomsverwagting maak dit moontlik dat'n mens ook verantwoordelikheid 
kan aanvaar. 


Dit bring ons by die tweede aspek, naamlik die mens se verantwoordelike lewe 
voor God. Die mens word tot `n verantwoordelike lewe voor God geroep. God gee 
die mens die taak en die verantwoordelikheid om in die werklikheid te leef. 


Verantwoordelikheid hang ook met gemeenskapsverantwoordelikheid saam. Die 
individuele persoon in byvoorbeeld die informele behuisingsgebiede kan dikwels 
nie verantwoordelikheid aanvaar vir infrastruktuur en ander sake wat negatief 
op die gemeenskap inwerk nie. Hulle moet hulp ontvang van mense wat hulle 
ondersteun en die gemeenskap moet saam hierdie verantwoordelikheid aanvaar. 


Kerke sal selfs tydelike strukture moet oprig om mense te bedien. Daar sal gepoog 
moet word om die strukture wettig op te rig. Vanuit hierdie strukture moet 
die gemeenskap bedien word met crèches, opleiding en selfs primêre mediese 
dienste. As voorbeeld van gemeenskapsdiens sou kerke aksies kon loods soos 
skoonmaakaksies, padopvullings en hulp met watervoorsiening. 


Munisipaliteite is onder druk om vir mense behuising en dienste te verskaf. Dit 
is in baie opsigte onmoontlik om almal tegemoet te kom en hierdie dienste vir 
almal te verskaf. Die gemeenskap moet ook self verantwoordelikheid aanvaar om 
daarby betrokke te raak. Die kerk kan hierin 'n besondere rol vervul, nie alleen 
deur die spreekbuis van die armes te wees nie, maar ook deur die owerhede by te 
staan in die ontwikkeling van die gebiede. 


Die derde aspek is die skep van 'n nuwe toekoms en 'n nuwe verwagting deurdat 
daar van buite hulp kom. Dit kan geskied deur NROs of deur die kerk self wat 
in die gemeenskap God se beloftes in vervulling laat gaan deur ook vir die 
gemeenskap hoop te skep en hulle deur daardie hoop op `n nuwe pad te plaas. Dit 

sou kon beteken dat mense ander mense op die mees basiese vlak versorg sodat 
hulle nie in wanhoop verval en geen hulp en geen bystand kan verkry nie. Kerke 
moet aksies saam met ander rolspelers aanpak om die omstandighede prakties 
te verbeter. 


Werkskepping sou inderdaad noodsaaklik wees indien groot gebiede onder 
werkloosheid gebuk gaan. Hierdie werkskepping moet uiteindelik daartoe lei dat 
mense ook gehelp word met dit wat hulle wil doen sodat hulle dan inderdaad die 
gemeenskap verder kan opbou. 


In die vierde plek sal `n toekomsverwagting daartoe moet lei dat mense as 
burgers van die land hulle verantwoordelikheid, nie alleen teenoor mekaar nie, 
maar teenoor die land as sodanig nakom deur positiewe dinge tot opbou van die 
gemeenskap te doen. 


Die uitdagings in die informele gebiede is ontsaglik groot. Daar is geweldige 
krisisse wat alleen aangespreek kan word indien daar ’n diep Bybelse beginsel 
neergelê word dat God die Een is wat die hoop skep. Terselfdertyd sal die 
gemeenskap ook verantwoordelikheid moet aanvaar en sal owerhede en ander 
belanghebbendes steeds direk betrokke moet wees by mense en ook insien hoedat 
hulle die mense te hulp kan kom en hulle op 'n nuwe pad kan plaas. Dit beteken 
dat gemeenskappe meer as ooit vantevore geinspireer moet word om kennis te 
neem van die Bybelse uitgangspunte en van die wyse waarop die Bybel tog vir 
mense onder die omstandighede waaronder hulle lewe, riglyne kan verskaf en vir 
hulle op 'n nuwe pad kan plaas. 


Vanuit die wonder van God se nuwe skepping wat Hy in Jesus Christus moontlik 
maak, is dit moontlik om ook in die hier en die nou reeds vir sake van belang 
verantwoordelikheid te neem. `n Makrostruktuur wat dit moontlik maak, is van 
groot belang, en sodanige makrostruktuur waarin mense inderdaad ruimte kan 
vind, moet beklemtoon word. Mense moet die ruimte gebied word om vanuit 
hierdie makrostruktuur steeds voort te gaan om hulleself te ontwikkel. 


Die verwagting van ’n nuwe toekoms is alleen moontlik wanneer daar vanuit die 
diepte van die evangeliese beginsel dat Christus die Verlosser is, gedink kan word 
oor die werklikheid waarbinne ons leef en wanneer daar vanuit hierdie verlossing 
'n toekoms geskep kan word. 


Bruwer (1994:5) verwys na die uitdagings in Afrika om armoede te oorkom weens 
die feit dat sommige heksery beoefen en dat die vrees daarvoor inhiberend is. 

Daar is egter ook uiterste probleme soos oorbevolking, gebrek aan energiebronne, 
watertekorte, werkloosheid, onderbetaling, hongersnood, ondervoeding, endemiese 
siektes, tekorte aan huisvesting, ongeletterdheid en politieke probleme (1994:6). 
Hy toon egter aan dat die Heilige Gees in die Christelike gemeenskap lewe en 
vernuwing bring (1994:18). Die Bybel doen 'n oproep tot hoop en om nooit moed 
op te gee nie. Die lewe moet gekies word deur verantwoordelik op te tree (1994:21). 


Sobrino (1991:11) verduidelik dat die armes hulleself in die lyding van Jesus sien 
en daarin hulleself aan Hom verbind. Daarom is Christus die Bevryder, die nuwe 
voorbeeld van geloof vir die onderdruktes (1991:12). Die lyding van Jesus word 
dus nie net ’n simbool van swaarkry nie maar van protes teen die swaarkry en 
van bevryding. Die Christologie roep op tot vernuwing van die kerk waarin die 
gemeenskap van die kerk moet deel in die bevrydende optredes. Christus is 
teenwoordig in die kerk van die armes in sy liggaam (die kerk) daarin dat Hy die 
bevryding vir hulle bring (1991: 30). Hy is diep besorgd oor die lyding van mense. 
Sobrino (1991:100) wys daarop dat die koninkryk van God die koninkryk van die 
armes, swakkes en verwerptes is. Ware menslikheid word gevind wanneer hulle 
broers en susters van Jesus is. Daar moet krities op Sobrino se teologie gereageer 
word. Die heil in Jesus Christus word soms volledig op die aardse heil betrek 
terwyl die volledige verlossing in Hom wat ook die ewigheid insluit, misgekyk 
word. Daar is egter wel belangrike elemente van die heil wat wel deur Sobrino 
raakgesien word. 


Wat die nuwe toekomsverwagting betref, sal daar altyd ook vir die arme `n nuwe 
toekoms geskep moet word. Dit sal egter altyd in gebrokenheid voor God gedoen 
moet word. Die gelowige is altyd in diens van God, wanneer hy/sy na die toekoms 
kyk, kyk hulle na die toekoms deur die waas van die sonde en vernietiging, maar 
Jesus Christus, die Profeet, bring die ware vernuwing, daarin dat hy die totale heil 
en verlossing moontlik maak wat inderdaad nuwe heil skep in dit wat Hy gee. 


6.10 DIE PROFETIESE AMP VAN JESUS CHRISTUS EN DIE 
HEILIGE GEES 


Van de Beek (2012) het `n besondere bydrae gelewer in sy boek: Lichaam en Geest 
van Christus, waarin die werk van die Heilige Gees in die kerk bepreek word. Die 
Heilige Gees is werkende in die kerk as Gees van Christus. Die Heilige Gees werk 
juis vernuwend in die kerk. Van de Beek (2012:126 e.v) is huiwerig om hierdie 

wêreld as'n werklikheid wat vernuwe kan word te beskou. Die vernuwing vind in 
die kerk plaas, die wêreld is ons woning nie, die vernuwing vind nie in die wêreld 
plaas nie, maar in die kerk self. Die kerk is die gemeenskap van die vernude 
mense, nie die wêreld nie. Daarom is Van de Beek versigtig om te praat van die 
kosmologiese werking van die Heilige Gees, want hy wil die Heilige Gees aan die 
kerk verbind, en die werk van die Heilige Gees sou dan die werk van die Gees in 
die kerk wees. 


Ten opsigte van hierdie saak moet sekere sake beklemtoon word. Ten eerste: die 
wêreld is nie ons woning nie. Die uitsig van die Christen is altyd op 'n heerlikheid 
wat groter en meer as hierdie wêreld is. Hierdie wêreld gaan verby en kom 
tot ’n einde. Hierdie sondige wêreld sal vernietig en verbrand word, maar die 
verwagting op 'n nuwe wêreld, op `n wêreld wat nou ons woning sal wees, is die 
verwagting in Christus wat deur sy profetiese amp beklemtoon word. Vanuit die 
profetiese amp van Christus kan dit moontlik gemaak word dat die nuwe wêreld 
na vore kom. Volgens Van de Beek (2012:420 e.v.) word die nuwe wêreld juis in die 


kerk gevind. 


Die tweede aspek wat in die verband belangrik is, is dat die vernuwing wat 
Christus bring, juis na vore kom in dissipelskap. Diegene wat aan Hom behoort, 
Hom navolg en in `n nuwe verhouding met Hom lewe, kan as dissipels van die 
Here in `n nuwe en totaal vernude gemeenskap leef. As dissipels van die Here 
leef hulle in hierdie nuwe verhouding met Hom. Die Profeet Christus spreek 
juis die gemeenskap aan sodat daar dissipels kan wees wat Hom volg. Hierdie 
dissipels word geroep tot ’n nuwe verhouding met Hom. Hulle word ingetrek in 
die gemeenskap en hulle word vernuwe deur dit wat Hy doen. Hierdie vernuwing 
beteken ’n totale verandering en gemeenskapsvernuwing wat vanuit die kerk 
uitgaan. Dit is die belangrike punt. Dit is nie 'n gemeenskapsvernuwing wat uit 
die politiese denke of uit die gemeenskapsdenke opkom nie. Dit is `n vernuwing 


123 Van de Beek (2012:420) skryf oor die feit dat daar in die Heilige Gees geglo word wat die 
kerk vul: 


Onze ziel en zaligheid hangen af van deze gemeenschap waar God zelf aanwezig is. De 
paradox is niet minder dan die bij de christologie. Daar is het dat God gekend wordt in 
een man die doodgaat aan een kruis. Hier is het dat God zijn woning heeft in de kerk 
die op allerlei manieren onder vuur ligt. Het grote verschil is dat de kerk de woonplaats 
van de Geest is en niet de Geest zelf. Zijn woning onder de mensen is bouwvallig. Toch is 
dat de stad met gouden straten en paarlen poorten. Dat kan men alleen zeggen als men 
gelooft dat in deze stad God zijn intrek heeft genomen en de mensen het geneesmiddel 
van het eeuwige leven toedient. 

vanuit die kerk as sodanig, omdat die kerk die nuwe gemeenskap van God is. As 
nuwe gemeenskap van God bring die kerk die heil vir die ander gemeenskappe 
en word hulle ook innerlik vernuwe (Van de Beek 2012:184 e.v.). Die profetiese 
amp van Christus het verder ten doel dat die kerk in die wêreld die voorbeeld 
stel van heil en verlossing. Nou is dit duidelik dat die kerk dit nie altyd doen nie. 
Die gebrokenheid van die kerk, die stukkendheid van die gemeenskap van die 
kerk en ook die boosheid van die kerk is dikwels nie sonder gevolge nie maar in 
Christus word die heil sterk na vore gebring, deurdat die verlossing in Christus 
ook betekenis het vir die kerk self. 


Gebroke en stukkend kan die kerk aan die voete van die kruis van Jesus Christus 
neerkniel en Christus vind, en by die kruis kan die kerk dan die verlossing wat 
alleen in Christus is belewe. Hierdie verlossing in Christus wat aan die voete van 
die kruis gevind word, verbind die kerk aan `n gebroke lewe in die gemeenskap. 
Dit is daarom uiters belangrik om altyd daarop te dui dat die kerk kerk in 
gebrokenheid is. Die kerk is triomfantlik in Christus, maar nooit triomfantlik 
vanuit haarself nie. Die gebroke kerk word geroep tot diens aan Christus, tot 
meelewe met Christus en tot die verheerliking van Christus in alle verbande. 
Gebroke dien die kerk die lewende Christus om Hom te verheerlik en te dien. 
Hierdie gebrokenheid van die kerk stempel die kerk as sodanig. Die kerk is juis 
die gebroke gemeenskap, maar hierdie gebroke gemeenskap verbind die kerk aan 
die lydende Christus. In hierdie wêreld vertoon die kerk die lydende Christus. 
Daarom moet sekere sake beklemtoon word: 


Die kruis van Christus sê vir ons dat God in hierdie wêreld in sy Seun Jesus 
Christus die pad van lyding gekies het vir die vernuwing van die mense. Die kruis 
self is die teken van die lyding van Christus, en hoewel hulle weggestuur moet 
word van Vaderlike lyding (Teopasgitisme), moet daar tog beklemtoon word 
dat Christus die Een is wat die lyding op hom neem en hierdie versoening en 
verlossing deur sy lyding bring (Christopasgitisme). Hy is die unieke persoon wat 
die lyding op Hom neem. 


Die tweede aspek beteken dat hierdie lyding van Christus die kerk stempel. Die 
kerk in hierdie wêreld is dit die kerk van lyding. As die kerk in hierdie wêreld 
beskou moet word, sal `n mens dit inderdaad so sien. Vervolging van die kerk 
duur steeds voort. Vernedering van die gelowiges word steeds in baie opsigte 
aangedui. Hier moet egter gewaak word teen die lydingskonsepte wat meen dat 
die kerk 'n lydende gemeenskap is, en deel in die lyding van Christus, en daarom 

lyding as't ware aanvaarbaar is of gesoek moet word. Die lyding van die kerk 
is iets wat van buite op die kerk kom. Die kerk moet daarna strewe om in die 
profetiese amp van Christus die verlossing uit die lyding te vind. Die kerk moet 
strewe na totale vernuwing wat ook vanuit die verhouding tot Christus na vore 
kom. So kan die lyding alleen op 'n nuwe wyse hanteer word, deurdat die kerk 
daarna strewe om daaruit weg te kom in gebrokenheid, maar met die hoop op die 
heerlikheid wat Christus gee. 


Die derde aspek is dat lyding nuwe betekenis kry in die opstanding van Christus, 
naamlik van `n verwagting dat heil wat in Christus is nou reeds ’n werklikheid 
word. Hierdie verlossing in Christus word nou reeds 'n werklikheid wanneer ons 
op Christus bly hoop. In Christus is die heil dus volkome. Die opstanding is dus 
nie iets wat ons maar net eenvoudig moet sien as `n tussengebeure nie, dit is 
die kulminasiepunt van Christus se profetiese amp. Wanneer Hy opstaan, is sy 
woord bevestig, wanneer Hy opstaan, is alles wat Hy gesê het waar. Wanneer 
Hy opstaan, is dit vir die kerk waar en die kerk leef uit hierdie woord wat waar 
is en wat beklemtoon word. So word die heil volledig in die profetiese amp van 
Christus en word Hy verheerlik as die profeet. 


Dit is inderdaad die Heilige Gees wat die totale vernuwing in die gemeenskap 
bring. Christus, die transendente ewige Seun van God, stuur ook sy Gees. Die 
Heilige Gees kom in die wêreld sodat Hy as Gees mense kan vernuwe. Dit beteken 
nie ’n vernuwing soos in die wêreld nie of op die wyse van die wêreld nie. Dit 
beteken dat die vernuwing kom deur Christus wat heil op `n unieke wyse deur 
sy gebrokenheid deur die dood heen bring, en daarom word in hierdie wêreld die 
tekens van gebrokenheid en stukkendheid gesien. Die Heilige Gees is die helende 
Gees wat te midde van die gebrokenheid en die stukkendheid van die wêreld 


genesing en heil vir die gemeenskap bring. 


61 DIE PROFETIESE AMP EN DIE OPROEP TOT 
GEHOORSAAMHEID 


Ten opsigte van profetiese amp van Jesus Christus is dit belangrik om daarop te 
let dat Hy die mens, die persoon in sy omstandighede, vanuit die verlossende 
genade aanspreek. Die profetiese amp sluit in dat Hy mense oproep tot nuwe 
verhoudings in die omstandighede waarin hulle verkeer. Die profetiese amp word 


in 'n baie spesifieke sin in die Bergpredikasie in Matteus 5 beklemtoon: Christus 

die Profeet wat in `n baie besonderse sin die roeping vir die mens daarstel om 
gehoorsaam in diens van God in ’n totale nuwe verhouding met God te kom. 
Daarom word verskillende aspekte van die profetiese roeping baie duidelik gestel. 
Die afhanklikheid van God word reeds in Matteus 5:3 beklemtoon: 


“Geseënd is die wat weet hoe afhanklik hulle van God is”. Jesus Christus beklemtoon 
dat die afhanklikheid van God insluit dat die mens volledig op God gerig sal 
wees. Hierdie afhanklikheid sluit alle aspekte van lewe in. Dit is daarom dat sy 
profetiese amp ook betekenisvol vir mense in die wêreld is. Die groot bedreiging 
van die ellende van mense wat nie vanuit hulle omstandighede kan loskom nie, 
word deur Hom as Profeet verbind en opgelos deur die saak van afhanklikheid 


van God, omdat die koninkryk van die hemele aan hulle toegesê sal word. 


“Geseënd is die wat treur want hulle sal vertroos word,” dui daarop dat die Profeet 
ook aantoon dat dié wat verdruk is en in haglike omstandighede lewe deur God 
opgehef sal word tot `n nuwe verhouding en 'n nuwe uitsig na die toekoms. Die 
profetiese amp wys ook daarop dat die sagmoediges die nuwe aarde sal ontvang. 
Dit sluit’n belofte in en `n seën wat van God af kom. Nie alleen sal daar verlossing 
wees nie, maar daar sal ook 'n toekoms geskep word. Hierdie toekoms sal `n nuwe 


aarde wees waarin die heerlikheid van die nuwe aarde beleef sal word. 


“Geseënd is die wat honger en dors na wat reg is” sluit aan by die profetiese 
uitsprake van die Ou Testamentiese profete wat in `n baie duidelike sin geëis het 
dat reg sal laat geskied. Die Ou Testamentiese profete het dus in 'n besonderse 
sin die waarheid van die reg voorgestaan en die reg sou geskied waar God se reg 
beklemtoon word. Daar waar God se reg beklemtoon word, waar reg geskied, 
daar sal die tekens van die profeet na vore kom. Die profeet sal deur die woord 
wat hy spreek uiteindelik ook die reg in die wêreld bring. Daarin het die profetiese 
amp in die Ou Testament besondere betekenis gehad vir die totstandkoming van 
die heil wat uit die profeet na vore kom. Daarom dat Christus dan ook in hierdie 
sin die belofte gee, as Profeet, dat die wat honger en dors na wat reg is, versadig 
sal word. Die geregtigheid sal gevind word en hulle wat die reg van God soek, sal 


uiteindelik ook versadig word. 


“Geseënd is die wat barmhartig is, want aan hulle sal barmhartigheid bewys word,” 
beteken dat die Profeet ook daartoe oproep dat barmhartigheid sal geskied en 


dat barmhartigheid op so 'n wyse sal geskied dat die volheid van die seën van 


199 


JESUS CHRISTUS, SEUN VAN GOD, ÍS ONS VERSOENING 


die barmhartige sigbaar sal word in die wêreld. Hy wat barmhartig is, dien God. 
Die profete eis barmhartigheid. In die Ou Testament is daar talle voorbeelde dat 
die profetiese uitsprake daarop dui dat hy wat barmhartigheid wil bewys dit 
in diens van God moet doen. Daar moet juis aan die weduwees en die wese 
barmhartigheid bewys word. Daar waar die swakkes en diegene in die grootste 
nood voorkom, en barmhartigheid bewys word, sal die heil na vore kom en sal die 
heil van God deurbreek. Die hang egter saam met die reinheid van hart, want die 
“wat rein van hart [is] sal God sien” en Christus as Profeet maak dit ook duidelik 


dat hulle in daardie verhouding met God naby aan Hom sal kan lewe. 


Verder is die profetiese taak om vrede te stig. Daarom sal die” vredemakers kinders 
van God genoem word.” Die Ou Testamentiese profeet het soms die radikale taak 
gehad om mense tot die besef te bring dat daar vrede in hulle harte moet kom 
omdat hulle vir God kan sien. Verder is die vredemakers diegene wat as kinders 
van God benoem word omdat hulle God sal ken, die God van vrede, God wat 


vrede stig en wat vrede bring. 


“Geseënd is die wat vervolg word omdat hulle doen wat reg is, want aan hulle 
behoort die koninkryk van die hemel” sluit in dat hulle wat vervolg word deur die 
profeet herstel sal word. Die profetiese amp in die Ou Testament het ingesluit 
dat die profeet self vervolging beleef het; wanneer die profeet vervolg is, het hy 
in die belewenis ook gesoek na die reg van God. Die vervolgdes sal egter omdat 
hulle doen wat reg is, omdat hulle die geregtigheid van God soek, die koninkryk 
ontvang. Aan hulle behoort die koninkryk omdat hulle doen wat reg is, en omdat 
hulle die volheid van die reg najaag. Dit hang daarmee saam dat die wat Christus 
navolg, beledig en vervolg en valslik al wat sleg is sal verduur, omdat hulle loon 
in die hemel groot is. Christus as Profeet stel dit duidelik dat om Hom te volg as 
Profeet ook sal beteken dat hierdie heil en hierdie verlossing deel van die lewe 


sal wees. 


Juis daarom word in Matteus 5:17 beklemtoon dat Christus nie gekom het om die 
Wet of die Profete ongeldig te maak nie, maar dat Hy juis gekom het om hulle hulle 
volle betekenis te laat verkry. Die Wet en die Profete vind in Christus vervulling 
en Hy gee daaraan nuwe betekenis. Hierdie nuwe betekenis en nuwe vervulling 
beteken dat die persoon wat in Christus Jesus is ook die profetiese roeping kry 
om in die wêreld profetiese betrokke te raak en nuwe heil en verlossing in die 


wêreld na vore te bring. Omdat Christus dan ook as Profeet optree, eis Hy die 


200 


HOOFSTUK 6 | Jesus Christus as die ware profeet … 


geregtigheid wat dan ook na vore sal kom. In missionêre verband het dit die 
betekenis dat die een wat Christus navolg die profetiese amp van Christus tot 
uitvoering bring, en dat die geregtigheid van God ook sigbaar word deur die 
persoon se optrede/dade. Daardie geregtigheid moet sigbaar word in die wêreld 
waar onreg en verdrukking geld, waar misplaaste dinge gebeur. Die geregtigheid 
van God moet uit Jesus Christus kom, maar juis daarom moet beklemtoon word 
dat Jesus Christus as Profeet self die heil bevestig. Die wat in Jesus Christus is, 
sal die verlossing en die heil alleen beleef as hulle in volkome afhanklikheid van 
Hom lewe en as hulle deel in sy profetiese roeping. Die profetiese roeping is dus 
nie afgesluit nie, maar het volle betekenis deurdat dit in die wêreld na vore kom 


en heil en betekenis vir die mens in die wêreld bring. 


Die profetiese amp van Christus hang ook saam met die feit dat Hy as Profeet 
altyd verag en verstoot is. In oud-Israel is profete dikwels verwerp en het hulle 
onder uiters moeilike omstandighede hulle profetiese amp volvoer: Jeremia, wat 
in die put gegooi is en wat totaal verstoot is, Esegiël en andere. Hulle roeping 
as profete het soms beteken dat hulle doodgemaak is. Jesus Christus verwys 
self daarna dat die profete in Jerusalem doodgemaak word. Dit beteken dat die 
kruisiging van Jesus ook in verband staan met sy profetiese amp. As Profeet gaan 
Hy die kruis tegemoet. As Profeet word Hy verwerp. Johannes skryf daaroor dat 
sy eie mense Hom nie aanvaar het nie. As Profeet wat die heil wil bring, word 
Hy nie erken en verheerlik nie. Die verwerping is volkome wanneer uitgeroep 
word: “Kruisig Hom. Kruisig Hom.” Christus wat as Profeet kom om juis die 
heil te bring vir die gemeenskap word egter op 'n radikale manier verwerp. Die 
verwerping raak alle aspekte van sy bestaan sodat dit beteken dat die verlossing 
vir die mens bewerk word deur Hom wat as Profeet verwerp word. Christus 
as die ware Profeet wil juis die heil vir mense bring. Die wyse waarop Hy die 
verlossing en die betekenis van die verlossing bekend maak is juis van belang vir 
die missionêre Christologie, naamlik dat die verwerping van die Profeet daarop 
dui dat Jesus Christus in hierdie wêreld die Verworpene is, in hierdie wêreld is Hy 
die Verstotene. Juis daarom roep Hy op tot gehoorsaamheid aan Hom in 'n wêreld 
wat nie hier heil in Hom wil erken nie. Die verwerping word iets volledigs en in 


die verwerping bewerk Hy juis die heil vir mense. 

6.12 DIE PROFETIESE AMP EN DIE POST-KOLONIALE 
TEOLOGIE 


Afrika-teoloë spreek ernstige kritiek teenoor die koloniale tydperk uit. Sending 
as sodanig word ook skerp gekritiseer. Mugambi (1992), Setiloane (1986), 
Oduyoye (1986), Martey (1993) en ander wys op besware teen die wyse waarop 
sendelinge in Afrika verandering teweeggebring het in die kulturele patrone van 
die mense aan wie hulle die evangelie bedien het, en vra ernstige vrae oor die 
wyse waarop sending uitgevoer is. Dit moet aangetoon word dat baie van hierdie 
besware nie berus op deeglike erkenning van die besondere taak en roeping van 
die evangelie in die omstandighede van Afrika nie. Daar was verskeie aspekte 
van die tradisionele gebruike en gewoontes wat nie met die evangelie van Jesus 
Christus te rym is nie. Vir sendelinge was dit onmoontlik om die evangelie te 
bring en hierdie gebruike en gewoontes bloot te aanvaar. Gebruike en gewoontes 
waar byvoorbeeld tweelinge doodgemaak is, of waar sekere huweliksgebruike 
beteken het dat vroue verneder is, was vir die sendelinge teenstrydig met die 
evangelie. 


Daar moet egter ook aangetoon word dat die begrip van die evangelie soms op 
'n Westerse benadering geskoei is, en dat sekere gebruike en sekere gewoontes 
van die inheemse bevolking van Afrika nie altyd erken en ontwikkel is op 'n wyse 
wat wel deur die evangelie ondersteun sou kon word nie. Hierdie benadering het 
dikwels daartoe gelei dat die besondere opbou van ’n gemeenskap op daardie 
manier misken is. Die gruwels van kolonialisme moet ten alle koste erken word. 
Niemand kan dit goedpraat nie. Dit sluit ook die vergrype van apartheid in. 
Vanuit Suid-Amerikaanse perspektief word verskeie aspekte van kolonialisme en 
die vernietigende effek daarvan, uitgewys. Post-kolonialisme wil daarteen reageer 
(Grossfoguel 2011:s.p, Ouijano 2007:s.p. en Ouijano 2000:s.p). Pears (2010:133) 
wys op die feit dat post-kolonialisme sedert die 1980s na vore tree as `n reeks van 


teorieë, benaderings en literêre tegnieke om veral magstrukture te bevraagteken 


124 Martey (1993:36) skryf byvoorbeeld: 


Analysis of the African context must begin with African reality — reality which is to be 
located in time and space. Thus, the locus of African reality is African history. The value 
of history for a dispossessed people or those who have been deprived of their past cannot 
be overemphasized. For such a people, history is an enabler that controls their lives; it 
prepares them to live more humanely in the present and to meet rather than to forecast 
the future. Rediscovery of their history deepens the sympathies, fortifies the will and 
liberates the mind. 

en ongelykhede te hanteer. Sy toon ook aan dat post-koloniale teologie na vore 


tree in reaksie op die vergrype van kolonialisme.” 


Na die koloniale tydperk het die post-koloniale teologie dus na vore gekom. 
Die post-koloniale teologie maak ten sterkste beswaar teen kolonialisme. Post- 
koloniale teologie wil `n teologie vir Afrika wees, vir die mense van Afrika, wil 
as't ware `n teologie vanuit Afrika self word, en wil vir die mense van Afrika self 


betekenisvolle antwoorde bied. 


Daar is verskillende redes waarom die post-koloniale teologie ontwikkel het. 
In die eerste plek moet erken word dat die koloniale tydperk nie altyd tot die 
beswil van Afrika was nie. Waar koloniale ontwikkeling wel 'n geweldige invloed 
gehad het ten opsigte van die ontwikkeling van infrastruktuur, mediese sorg, 
hospitale, skole en kerke, het dit dikwels ook beteken dat grondstowwe van die 
gemeenskappe waar die koloniale gebiede hulle self gevestig het, van die mense 
ontneem is, en dat daardie grondstowwe nie tot hulle heil aangewend is nie. Die 
uitbuiting wat daar voorgekom het, kan onder geen omstandighede goedgekeur 
word nie. 


'n Tweede aspek waarom daar post-koloniale teologie ontwikkel het en wat wel 
van belang is, is dat mense self vanuit hulle eie omstandighede ’n antwoord 
op die teologie moet kan bied.” Dit is veral die gedagte van inkulturasie en 
kontekstualisering wat hier na vore kom, wat reeds deur Bosch (1991) sterk 
beklemtoon is. Daar moet verstaan word dat onder bepaalde omstandighede dit 
baie belangrik is om die evangelie op so `n wyse te bring dat mense daarop kan 


antwoord vanuit hulle eie situasie, en dat die antwoord van mense vanuit hulle 


125 Pears (2010:164) skryf: 


Whilst keeping a sense of the diversity that are postcolonial theologies, postcolonial 
theology can nevertheless be characterized as incorporating a strong sense of multiple 
Christian identities and of human subjectivity, as rejecting a hegemonous Christian voice 
as representative of global Christianity and as challenging, universalizing tendencies in 
Christian scholarship. Postcolonial theologies are subversive of even their own positions 
and approaches and are concerned to continually question and critically interrogate. 


126 Oduyoye (1986:147) verduidelik dit soos volg: 


African theologians have moved from debates about what African theology is, or is not, 
and from discussions of what it might become. The period of advising others on what to 
do in order to give birth to an authentic and relevant African theology is moving to one 
of expression of faith by Africans who have had formal theogical education with all the 
scientific disciplines that it involves. 

eie situasie weer betekenisvol verstaan word. Hierdie antwoorde vanuit mense 
se eie situasie het intensiewe betekenis vir hoe mense die evangelie kan verstaan 
en begryp. Die agente verskil dus. Waar daar in die koloniale tydperk gemeen is 
dat sending vanuit die Westerse benadering van die sendeling verrig moet word, 
word nou beklemtoon dat 'n nuwe benadering gevolg moet word waar antwoorde 
verskaf moet word deur die ontvangers en dat daar na hulle geluister moet 
word. Antwoorde moet vir hulleself geformuleer word.” Die evangelie moet dus 
tuiskom binne die gemeenskap en die evangelie moet `n antwoord verskaf vir 
die mense binne bepaalde omstandighede.’® Post-koloniale teologie het verder 
betekenisvol geraak omdat dit ook teologie ontwikkel het in gemeenskappe waar 
daar min sprake was van die teologisering in antwoord op wat die Skrif sê. 


Post-koloniale teologie het ook betekenis vir die Westerse wêreld wat moet 
begryp dat die teologisering van die Weste nie die een-en-al van teologisering is 
nie. Vanuit die Weste moet ook begrip kom vir die wyse waarop mense teologie 
beoefen in hulle bepaalde omstandighede. Die Westerse benadering moet dus 
getemper word deur die ontmoeting met die omstandighede van ander mense. 
In die laaste plek beteken dit ook dat die Weste moet besef dat daar baie foute 
gemaak is en dat daar dan in vele opsigte dan ook, in geen geringe mate nie, 
sonde gepleeg is, ook op die wyse waarop die kerk in Afrika bestaan het. 


Wat egter nou belangrik is, is dat daar `n reformatoriese benadering ontwikkel 
moet word. Die post-koloniale teologie het hom vasgeloop in verbittering jeens en 
verwerping van Westerse invloed. Dit het dikwels ook beteken dat die evangelie 
verwerp word en dat daar nie na die intensiewe betekenis van die heerskappy 


127 Setiloane (1986:35) maak dit duidelik dat 'n eie Afrika-teologie vanuit hulle eie verstaan 
van God volgens hom nodig is: 


But it (African theology — Verster) calls for more. It denounces and frees itself from the 
very foundations of Western Theology. The battle is not against the Faith or Kerygma, 
rather it is against Western accretions which are now turned into Dogma. 


128 Mugambi (1992:120)skryf: 


This challenge clearly points to a new change of relationships, the exaltation of the 
powerless, and the wilful abandoning of power by the powerful in humility, so that 
humanity may achieve dignity. If the powerful will not wilfully acknowledge the desire of 
the powerless to share political power and the power of the cross, then God will empower 
the powerless, and the first may become last while the last may become first. But the 
reversal of roles and status is not ideal. The ideal is a renewal of society so that a new 
creation comes into being, a new creation in which political power and the power of the 
cross are at equilibrium. 

van Jesus Christus geluister word nie. Ten spyte van groot vooruitgang en 
demokratisering verkeer post-koloniale Afrika nog in baie opsigte in die diepste 
van ellende. In Suid-Soedan word steeds ’n burgeroorlog gevoer. In Zimbabwe 
is die regering van diktatoriale aard en word die mense onderdruk. Die ellende 
van die Kongo en ander gebiede is ernstig. Daar is egter tekens van nuwe hoop 
in lande soos Namibië, Botswana en Ghana en dit moet gekoester word, maar 
verskeie uitdagings kom steeds voor. 


Reformatoriese teologie sou ook inderdaad die misbruike van die koloniale tyd en 
apartheid aandui maar ook groot erns maak met die ellende en diepe nood van 
mense in Afrika. Oplossings sal hiervoor gevind moet word. Hierdie oplossings 
sal radikaal standpunt moet inneem teen diktature, korrupsie en uitbuiting van 
mense. In die teologisering rondom Jesus Christus sal beklemtoon moet word 
dat Hy die Een is uit Wie, en deur Wie en tot Wie alle dinge is. Sy heerlikheid, 
sy heerskappy, sy EENHEID in die Drie-enige God sal beklemtoon moet word. 
Christus sal erken moet word vir Wie Hy werklik is, en daar sal wegbeweeg moet 
word van die begrip dat Christus maar net nog ’n moontlike profetiese persoon is. 
Dit sal baie sterk beklemtoon moet word dat Hy wat gekom het om sy heerlikheid 
aan ons te bring, in alle opsigte verheerlik moet word. 


Die kerk in Afrika sal dus opnuut toewending tot Jesus Christus as Here moet 
maak. Jesus Christus se heerskappy oor elke aspek van die lewe is noodsaaklik. 
Sy heerskappy vanuit die kerk oor alle aspekte van die lewe sal beklemtoon moet 
word. So sal daar inderdaad opnuut gevra moet word watter betekenis Jesus 
Christus in hierdie verband vir almal het. 


Die profetiese amp van Christus sal in die opsig sterk na vore moet kom in `n 
reformatoriese teologie. Mense sal nie hulle verantwoordelikheid op andere 
kan afskuif nie en so nie eie verantwoordelikheid neem vir hulle dade nie. 
Diktatoriale regeerders sal tot verantwoording geroep moet word, en die kerk 
sal as lydende kerk in Afrika onder die kruis moet opstaan en sê ons kan hierdie 
verwerping van Jesus Christus en sy heerskappy, en die korrupsie in die totaliteit 
nie aanvaar nie. In Afrika sal daar dus tekens moet kom van die heil van Christus 
wat verantwoordelikheid van alle mense vra. Dit kan alleen plaasvind as daar ook 
ten opsigte van die ekonomiese lewe verantwoordelikheid geneem word. 


Die groot gevaar van kolonialisme sal op `n nuwe manier beklemtoon moet 
word. Chinese en Russiese invloed kan dikwels daartoe lei dat mense uitgebuit 

word, maar ook die Westerse onvermoë om regtig in Afrika betrokke te bly 
moet aangetoon word. In Afrika self moet die heil wat uit Christus kom steeds 
beklemtoon word. Ten opsigte van die versoening sal die lydende kerk in Afrika 
moet heenwys na Christus aan die kruis en sal die kruis, wat die inhoud het van 
verlossing omdat Hy daar aan die kruis gesterf het, betekenisvol oorgedra moet 
word. Daar sal nuwe inisiatiewe moet kom om mense te konfronteer met die 
ewige heil wat daar in Christus te vinde is. Hierdie konfrontasie met die heil in 
Christus sal beteken dat mense diep onder die indruk moet kom van die verlossing 
wat deur Christus Jesus bewerk is. Daarom sal daar in die wyse waarop die kerk 
leef en voortgaan om die evangelie uit te dra, steeds betekenisvol beklemtoon 


moet word dat die heil alleen in Christus te vinde is. 


Dit beteken egter hoegenaamd nie dat die kerk ooit kan beweeg in die rigting 
van vernederende afwysing of die verwerping van mense nie. Die kerk sal die 
swakstes in die gemeenskap moet raaksien; die kerk wat die lydende kerk is, sal 


saam met hulle moet ly in hulle nood. 


Wat die profetiese amp betref, sal daar op politieke terrein vanuit die kerk 
rigting aangedui moet word, van hoe dit moontlik is om ook op ’n kontinent 
soos Afrika beginsels van goeie regering neer te lê. Vanuit die profetiese amp van 
Jesus Christus sal daar inderdaad beklemtoon moet word dat die heil te vinde 
is in die wyse waarop die kerk in hierdie gemeenskap self die heil van Christus 
verkondig. Die heil in Christus sal betekenisvol wil wees vir almal wat in hierdie 
gemeenskap leef, en hulle sal dan inderdaad ondervind hoe goed dit is om onder 


die heerskappy van Jesus Christus se nuwe gemeenskap daar te stel. 


Dit beteken egter nie dat die kerk ’n militante houding teenoor byvoorbeeld 
Moslems of tradisionele gemeenskappe sal inneem nie. Dit beteken dat die kerk 
in die lyding van Christus mense in Afrika sal ophelp en bemagtig om op `n nuwe 


manier vanuit die verhouding met Christus te lewe. 


Reformatoriese teologie sal egter ook op die terrein van sosiale gemeenskappe baie 
betekenisvolle invloed uitoefen. Daar sal erken moet word dat daar in die verlede 
foute gemaak is, maar daar sal ook erken moet word dat verantwoordelikheid 
geneem moet word vir 'n nuwe wyse van bestaan waar op `n nuwe manier 
bestaan kan word, en waar dan op daardie manier nuwe heil vir die gemeenskap 


gevind word. 

Hollinger (2002213) lê groot klem op `n Christelike wêreldbeskouing as die 
grondslag vir die etiek en dat die etiek vanuit hierdie Christelike wêreldbeskouing 
beskou en hanteer moet word. Hy bespreek Niebuhr se vyfvoudige begrip van die 
verhouding tussen Christus en die kultuur, en dan kom hy tot die gevolgtrekking 
dat die kern steeds bly: Christus in, maar nie van die kultuur, dus dat Christus 
in die kultuur gedien en geëer moet word, maar dat Christus nie van die kultuur 
word nie. In die inkarnasie is Jesus die ewige Seun van God, die Een wat die 
menslike vlees aangeneem het en wat in die gevalle, gebroke, geskeurde kultuur 
lewe. Hy het dit nie net gedoen om die verlossing te bring nie, maar om ook in 
God se geskape werklikheid die werklikheid te bring dat dit `n goeie skepping is 
en nie prysgegee moet word nie. Hierdie skepping is deur God daargestel, al is 
daar 'n diep en sondig gevalle menslikheid in kultuur en sosiale instellings. Jesus 
roep juis sy volgelinge op om in die wêreld te wees en invloed daarop uit te oefen 
(2002:214). Christene sal nie perfek word in hierdie wêreld nie, maar te midde van 
al die spanning en al die morele uitdagings, moet die Christene ’n heilige lewe 
leef, want hulle word geroep om in diens van God te staan (2002:215). 


Die teoloog wat die naaste aan aanvaarbare reformatoriese teologie kom, is 
BJ van der Walt (2003). Hy toon aan dat groot erns met die uitdagings van Afrika 
gemaak moet word. Die probleme moet direk in die oë gekyk word. Daar moet nie 
oppervlakkige antwoorde gegee word nie. Dit baat niemand om die korrupsie en 
misbruike te ontken nie. Die evangelie moet egter juis nie op ’n dualistiese wyse 
gebring word nie. Dit moet die hele lewe insluit. 'n Diepgaande Christelike lewens- 
en wêreldbeskouing is nodig (2003512 e.v). Die Skriftuurlike beginsel van die totale 
reformering van die totale gemeenskap is vir hom belangrik. Die finale vrae oor die 
betekenis van die lewe, naamlik waarom is ons hier, waarheen is ons op pad, en 
hoe moet ons lewe? moet gevra en beantwoord word. Die antwoord word gevind 
in die openbaring van God in sy Woord wat `n totale lewens- en wêreldbeskouing 
moontlik maak. So kan daar wel hoop in Afrika geskep word. Alhoewel Van de 
Beek en Van der Walt van mekaar verskil oor die wyse waarop die heil in die 
wêreld sigbaar word — vir Van der Walt moet dit deur die koninkryk van God in 
die Christelike lewens- en wêreldbeskouing waarin hierdie wêreld vernuwe word 
kom; vir Van de Beek kom dit deur die kerk wat na 'n ander werklikheid heenwys 
omdat hierdie wêreld nie ons woning is nie - beklemtoon beide dat die heil in 
Christus moet kom. Alleen so kan die lig ook in post-koloniale Afrika deurbreek. 
Reformatoriese teologie sal volledig erns met die nood van die wêreld maak en 
heenwys na die Here, Jesus Christus, wat deur die dood heen die heil bring. 


207 


JESUS CHRISTUS, SEUN VAN GOD, ÍS ONS VERSOENING 


6.13 DIE PROFETIESE AMP EN DIE SENDING 


Hierdie profetiese amp het besondere betekenis vir die sending. Op missionêre 
vlak raak dit alle vorme van bestaan van die mens, maar juis daarom moet dit 
juis altyd in verband met Jesus Christus gesien word. Die profetiese amp moet 
nooit los van Jesus Christus gemaak word nie, maar moet aan Hom verbind 
word sodat die heil wat Hy bring radikaal gesien moet word in die verhouding 
met Hom en die betekenis wat Hy vir mense het. Daardie heil wat Hy bring, 
skep nuwe moontlikhede van verlossing, van seën en van `n nuwe toekoms. Die 
profeet het telkemale ook die nuwe tyd aangekondig. Wanneer die profeet die 
nuwe tyd aankondig, is daar die gedagte dat die heil sal deurbreek. Wanneer die 
heil deurbreek, sal die wonder van die nuwe tyd ook betekenisvol ervaar word. 
Die profeet kondig aan dat daar oordeel en straf sal wees, maar hy kondig ook 
aan dat die heil sigbaar sal word in 'n nuwe wêreld en dit is dus hierdie heil wat 
dan betekenisvol deurgedra moet word in die gemeenskap. Christus as Profeet 
kondig daarom in sy lewe, sterwe en dan ook radikaal in sy opstanding, die nuwe 
heil wat sal deurbreek aan. Profeties word die kerk geroep om te deel in Christus 
se profetiese amp en so die heil wat Hy verkondig aan mense deur te gee. 


Betekenisvol vir die sending is dit dan dat die sending vanuit die profetiese amp 
van Jesus Christus benader moet word. Dit beteken dat Hy as Profeet, as die 
transendente Profeet, gesien word en nie net as ’n profeet van hierdie wêreld 
nie, maar as die Een wat nuwe heil bring en ’n nuwe koninkryk vestig. Hierdie 
nuwe heil en koninkryk is anders as dié van hierdie wêreld. Dit is die heil en die 
koninkryk wat van Bo kom. Dit is 'n wonder wat alleen erken kan word in die lig 
van dit wat in Jesus Christus beleef word. Sy wonder en sy heerlikheid sal dan 
uiteindelik betekenisvol wees. So kom die heil tog in die wêreld. Hierdie Profeet, 
Jesus Christus, wat as Gebrokene, as Gekruisigde deur die dood heen vir ons die 
heil bring, het betekenis vir die sending in al hierdie verskillende verbande. So 
word die sending ’n nuwe getuienis aangaande Hom wat alle aspekte van die 


lewe vernuwe. Dit geskied altyd in gebrokenheid en in diens van die Here. 


t 

7.1 INLEIDING 


As Priester is Jesus Christus die Een wat priesterlik bewoé na die mens in sy 
bestaan uitreik. Daarom moet bepaal word hoe Hy as Seun van God en as mens 
in sy bestaan die priesterlike taak volvoer. Hy gee Homself oor. Die betekenis 
van die versoening is dus van groot belang. Die heilsgebeure in sy lewe moet 
dus ook oorweeg word. As Een met God, is Hy die Een wat die priesterlike rol 
vervul. Meer as vantevore moet nou ook erken word dat Hy as Priester die mens 
se versoening is. In hierdie gedeelte word nou indringend daaroor besin. Sy lewe 
word die getuienis van heil. Die verskillende aspekte van sy lewe word oorweeg 
om aan te dui hoe Hy juis ons versoening is. Van groot belang in die benadering 
van die priesterlike amp van Jesus Christus is dat daar inderdaad gekyk moet 
word na hoe Christus as die groot Hoëpriester Homself prysgee. Daar moet dus 
hier gevra word na die betekenis van die wonderlike woord dat Jesus Christus 


ons versoening is. 


Hierdie versoening is betekenisvol vir die mens in sy/haar lewe in al die verskillende 
verbande. Jesus is die groot Hoëpriester, die Een wat op baie verskillende terreine 
en deur sy inkarnasie in hierdie wêreld die heil bring. Daarom moet inderdaad 
gevra word na die betekenis van die gebroke Hoëpriester wat Homself gee sodat 
heil in Hom gevind kan word, wat Homself prysgee sodat die totale verlossing 
sigbaar kan word. Dit kom na vore in al die verskillende aspekte van die heil wat 
Hy bring, sodat dit erken kan word as die wyse waarop Hy die verlossing vir die 


mens bring.” 


7.2 EEN VIR ANDER 


Christus is die Priester by uitnemendheid, die Een wat intree ter wille van andere. 
Hy word as groot Hoépriester die Een wat die heil en die verlossing vir ander 
verkry. Nérens word dit duideliker beklemtoon as juis in die Hebreérbrief nie. In 
dié brief word dit onomwonde gestel dat die priesterorde van Melgisedek bo die 


priesterorde van Aaron gestel word. Dit is’n priesterorde wat van die begin af is 


129 Hierdie hoofstuk word slegs gedeeltelik op Verster (2007) en Verster (2011) gebaseer. 
Met vergunning van die uitgewers: Verster, P. 2007. Geweld in die versoening: 
Vrae aan 2 Korintiërs 5:11-21. Ned Geref Teologiese Tydskrif 48(1,2) Junie: 296-306. 
Verster, P. 2011. Hemel en hel: 'n Sendingperspektief. Ned Geref Teologiese Tydskrif, 
52(3,4):614-627. 

en Melgisedek word beskryf as 'n man wat groter is as die stamvader Abraham 
omdat aan hierdie man offers gebring is. Hebreërs 7:1-3 stel dit soos volg: 


“Melgisedek was koning van Salem en priester van God die Allerhoogste. Dit is 
Melgisedek wat vir Abraham tegemoet gegaan en hom geseën het toe Abraham op 
pad terug was nadat hy die konings verslaan het, en dit is ook aan hom dat Abraham 
'n tiende van al die oorlogsbuit gegee het. In die eerste plek, sy naam Melgisedek 
beteken: koning van geregtigheid: en hy was ook koning van Salem, en dit beteken 
koning van vrede. Niks is bekend omtrent sy vader en sy moeder of sy afstammeling 
of die begin en einde van sy lewe nie. Hy is soos die seuns van God en hy bly priester 
vir altyd.” 


Die verhouding tussen Christus en die Levitiese priesterskap word dan deur die 
Hebreërbrief op `n unieke wyse verder bespreek. Christus word beskryf as die 
Een volgens die orde van Melgisedek wat van 'n hoër priesterorde is en dat Hy as 
priester die finale offer bring. Hy bring die offer vir eens en vir altyd. Hy het die 
offer geword van die groter heil. 


Daar kan vanuit taalhandelingsperspektief na Hebreërs 7:20 gekyk word. 


a) Dit het nie sonder die bevestiging met ’n eed plaasgevind nie 


b) Die Leviete het wel priesters geword sonder die bevestiging met 'n eed, 


c) maar Jesus met 'n eed deur God, 


d) wat vir Hom gesê het: 


e) “Die Here het dit met `n eed bevestig 


f) en Hy sal dit nie herroep nie 


g) Jy is priester vir ewig.” 


h) So het Jesus ook van 'n beter verbond borg geword. 


Lokusies wat opval is: 
Eed 
Leviete 
Jesus 
God herroep 
Priester 
Ewig 
Verbond 

Die illokusie bevestig dat God met die eed bevestig dat Jesus vir ewig Priester is (c, e). 


Die teksvoorwaardes word oortree deurdat die minimum oorskry word deur die 
herhaling van die feit dat die eed van groot belang is en met die implikasie dat 
God Jesus se priesterskap juis dubbel en dwars bevestig met die eed wat Hy nie 


herroep nie (c, e, f). Die perlokusie is dan juis Jesus is die ewige Hoëpriester. 


Verder sou die dood die Levitiese priester verhinder het om voort te gaan, maar 
Jesus bly vir ewig omdat hy ’n priesterskap wat ewig is besit. Dit alles hang 
saam met die feit dat Hy die Hoëpriester van die nuwe verbond is. Jesus as ware 
Hoëpriester is ook Hoëpriester van die nuwe verbond. Daarom stel Hy dan ook 
die nuwe verbond in. Jesus offer homself sodat die nuwe verbond vasgestel kan 


word en die heil van die nuwe verbond ook sigbaar kan word. 


Christus is die Een wat die nuwe verbond vestig. Christus is die Een wat die ware 
offer bring. Hebreërs 8:6: 
Maar nou het Jesus 'n voortrefliker priesterdiens gekry deurdat Hy Middelaar is van 
'n beter verbond wat op uitnemender beloftes gegrond is. 
As daar aan die eerste verbond niks kortgekom het nie, sou 'n tweede nie nodig gewees 
het nie. Maar God bestraf die volk oor hulle tekortkoming deur te sê: 
“kyk daar kom `n tyd, sê die Here, 
dat ek met Israel en Juda 
'n nuwe verbond sal sluit”. 


Christus word die Hoëpriester van die nuwe verbond. Met sy sterwe aan die kruis 
offer Hy Homself vir baie. So word die nuwe verbond ’n werklikheid. In Hom is 


die nuwe hoop verkry. 


Rondom die hoëpriesterskap van Christus, word sy besondere bediening van 
gebed beklemtoon. Nie alleen het Hy telkemale Homself afgesonder en gaan bid 
nie, maar sy gebede dra diepgaande boodskappe. Deur sy gebede breek die heil 
deur vir die gemeenskap en vir die volk van God. Christus se gebed in Getsemane 
word die hoogtepunt van sy priesterlike intrede waar Hy roep tot God om die 
beker by Hom te laat verbygaan. Hy aanvaar die wil van God omdat Hy as 
Priester binne die nuwe verbond optree en die nuwe verbond bevestig. Hy gee 
Homself oor om sodoende die nuwe verbond vas te stel. In Getsemane gee Hy 
Homself dus gehoorsaam prys. Hy is bereid om geoffer te word ter wille van die 


ander. Juis hierdie aspek van die priesterlike optrede van Jesus het besondere 

betekenis vir die missionêre Christologie: Christus as die Een ter wille van die 
ander wat Homself opoffer ter wille van die ander. Hy gee Homself prys, Hy wy 
Homself toe, Hy is die Een wat Homself oorgee, maar Hy tree ook in vir andere en 
juis deur in te tree vir andere maak Hy dit moontlik in die sending om ook God 


se heil sigbaar te maak. 


Die getuienis in Deuteronomium 18:5 word in Jesus vervul. So word Hy die 


priester in die lyn van die Leviete. 


Die Bergpredikasie bevestig die betekenis van gebed. In Matteus 6:5-14 roep die 
Here die dissipels op om te bid, maar nie soos die Fariseërs wat op die straathoeke 
staan en bid nie, of wat dink dat hulle deur `n stortvloed van woorde verhoor sal 


word nie, maar as een wat in gehoorsaamheid tot God bid: 


Ons Vader wat in die hemel is, 

laat u Naam geheilig word, 

laat u Koninkryk kom; 

laat u wil ook op die aarde geskied, 
net soos in die hemel. 

Gee ons vandag 

ons daaglikse brood; 

en vergeef ons ook ons oortredings 
soos ons ook dié vergewe 

wat teen ons oortree; 

en laat ons nie in versoeking kom nie 
maar verlos ons van die Bose. 


Hierdie gebed wat Jesus Christus sy dissipels as Middelaar-priester leer, het 
op verskeie vlakke vir die sending betekenis. Die erkenning dat God Vader is 
word bevestig. God die Vader se Naam moet geheilig word deurdat mense tot 
bekering kom en Hom aanbid. Sy koninkryk moet kom. Priesterlik word gebid 
dat die koninkryk van God gevestig sal word sodat God erken kan word vir die 
heerlikheid wat Hy bepaal. Daarom moet die wil van God geskied want die 
priester tree in sodat daar versoening kan kom met die mense op aarde. Hulle 
moet ook die wil van God kan ken en in gehoorsaamheid aan God lewe. Verder 
word priesterlik gebid vir die daaglikse brood. Die priester tree in sodat God sal 
kom en die brood sal verskaf wat nodig is vir die lewe van elke dag. Hy is die een 
wat die brood verskaf. Hy is ook die een wat die oortredings vergewe. Omdat 


Hy as priester optree om vergifnis te vra in gebed, moet daar ook by die persoon 


213 


JESUS CHRISTUS, SEUN VAN GOD, ÍS ONS VERSOENING 


wat vra in die gebed vergifnis van andere wees. Uiteindelik sal die priester ook 
die een wees wat versoening moet doen sodat verlossing van die Bose verkry kan 
word. Alleen in verlossing van die Bose sal die volledige heil sigbaar word en sal 
die verlossing betekenisvol ontvang kan word. Die priester is dus die een wat in 
gebed intree maar ook offer in gebed sodat die wonder van heil sigbaar kan word. 
Juis daarom, omdat daar priesterlike intrede is, kan die sorge van die lewe aan 
God oorgelaat word en kan God ingryp om die sorge van die lewe op Hom, op die 


ware Priester te laai sodat daar rus vir die persoon kan wees. 


Daarom volg daar in Matteus 6:25 e.v. die oproep: 


Moet julle nie bekommer oor julle lewe, oor wat julle moet eet of drink nie, of oor 
julle liggaam, oor wat julle moet aantrek nie. Is die lewe nie belangriker is as kos en 


die liggaam as klere nie. 


God verseker heil onder die mees haglike omstandighede. Die wonder van `n 
nuwe lewe met God sal ondervind word en uiteindelik sal daar ook op 'n baie 
unieke wyse en op 'n baie persoonlike wyse deur God verlossing ervaar word. 
Daarom moet daar nie bekommernis wees nie, omdat die Priester daar is wat 
intree en uiteindelik die mens oproep om hom te beywer vir die koninkryk van 
God. Wanneer vir die koninkryk van God beywer word, sal die heil deurbreek. 
Dan eers kan gesê word (Matteus 6:34):. 


“Moet julle dus nie oor môre bekommer nie, want môre bring sy eie bekommernis. 
Elke dag bring genoeg moeilikheid van sy eie.” 


7.3 JESUS CHRISTUS ALLEEN IS DIE VOLHEID VAN 
DIE VERSOENING 


Die betekenis van die missionêre Christologie ten opsigte van die verskillende 
optredes en handeling van Christus, asook die heilsgebeure in Christus se lewe, 


is van belang. 


Dit is inderdaad dan ook Bosch (1991) wat in Transforming Mission verduidelik 
dat die heil juis in Christus se verskillende optredes betekenis vir die verlossing 
van die mens het. Die missionêre betekenis van die menswording (inkarnasie), 
die lewe van Christus, sy sterwe (die kruis), sy opstanding, sy hemelvaart en die 


wederkoms en die verheerliking deur die Heilige Gees is van belang. Dit is daarom 

van groot betekenis om elkeen van hierdie verskillende aspekte van Christus se 


heilshandelinge van nader te bekyk. 


73.1 Die geboorte van Christus 


Die geboorte van Jesus Christus hang saam met die woord Immanuel, God 
met ons. Daar word dus besondere betekenis aan sy geboorte gegee. Reeds in 
Matteus 1:22 word dit bevestig wanneer dit baie duidelik gemaak word dat die 
Een wat gebore sal word, Jesus genoem sal word, sodat die woord wat die Here 
deur die profeet gesê het vervul sou word: 


Die maagd sal swanger word en 'n Seun in die wêreld bring, 


en hulle sal Hom Immanuel noem. Die naam beteken God by ons. 


Daar word tans in die teologiese denke die vraag gevra of die maagdelike 
ontvangenis van Christus nog erken kan word. Die implikasie van die maagdelike 
ontvangenis is dat God op besondere wyse in die persoon van Jesus Christus 
teenwoordig is. Dit het besondere betekenis omdat God se teenwoordigheid 
bevestig word. Dit ontneem nie Christus van sy volledige mensheid nie, maar 
dit het volle betekenis vir die uniekheid van sy geboorte. Dit beklemtoon juis dat 
Hy die missionêre God is, dat Hy die grense oorsteek sodat Hy as mens in die 
wêreld gebore word. In die Rooms-Katolieke tradisie het dit besondere betekenis 
wanneer Christus as mens deur die maagd Maria in die wêreld kom vir die heil 
wat Hy sou bring. Die rol van Maria word bevestig. Daar kan egter erkenning van 


Jesus se besondere geboorte wees sonder om in Marialogie te verval. 


Die maagdelike ontvangenis beklemtoon die absolute uniekheid van Jesus daarin 
dat Hy God by ons, of God met ons is. By die geboorte is daar egter ook ander 
aspekte wat in die Christologie van sending na vore sal kom en ons vind dit veral 
in die Lukas-evangelie. Brown (1973:61 e.v.) benadruk die skriftuurlike getuienis 
wat die maagdelike ontvangenis bevestig. Dit bevestig beide Jesus se besondere 


menslikheid en sy uniekheid as Seun van God. '® 


130 Brown (1973:67) skryf dat voortdurende gesprek oor die maagdelikheid van Maria moet 
voortgaan, maar dat die wonder nie misken moet word nie: 


Moreover, there is the danger that the discussion might imperil a traditional formulation 
of faith that has served Christianity well, and those who discuss the matter must show 

In die Lukas-evangelie word beklemtoon dat die herders in die veld bewus word 
van die heilige engele wat aan hulle verskyn (Lukas 2:13): 
Skielik was daar saam met die engel 'n menigte engele uit die hemel wat God prys en 


sê: “Eer aan God in die hoogste hemel en vrede op aarde vir die mense in wie Hy’n 
welbehae het!” 


Hierdie gebeurtenis beteken dat Hy die Een is wat vir die mens in wie Hy `n 
welbehae het, die verlossing en die heil bewerk. Dit is van ongelooflike betekenis. 


Bonhoeffer (1966) verbind die inkarnasie aan die oordeel wat in Jesus Christus 
voltrek word. Hy beklemtoon nie die synseenheid nie maar wel die feit dat Jesus 
van God kom. Jesus wat God vertoon, is ook die een wat die oordeel dra. Hy wat 
van God kom, is die Een wat as mens bestaan. '* 


Die begrip “diep inkarnasie” (deep incarnation) kom tans voor. Daarmee 
word bedoel dat Jesus Christus se inkarnasie die hele skepping en nie slegs 
die mensdom insluit nie. Ook Gregersen (2013:251 e.v.) beklemtoon dat in die 
godsdienswetenskapsdialoog Christus se inkarnasie in die totale werklikheid 
bevestig moet word. Die Logos het volgens hom nie net humaniteit aanvaar nie, 
maar die totale matriks van materialiteit (vgl. Venter 2016). Volgens dié insig 
moet daar kontinuiteit van menslikheid met diere en materiële wêreld wees in sy 
“growth, vulnerability and decay”. Die vleeslikheid van Jesus Christus sluit dus 
die hele dimensie van materialiteit in.’ Jesus word dan so ook aan die ekologie 


a sensitivity for the underlying beliefs that have been formulated in terms of virginal 
conception. 


131 Bonhoeffer (1966:107) skryf: 


The Godhead of Jesus is not an extension of his manhood. Not is it something contigious 
to his manhood, which Jesus goes on to achieve. The statement ‘this man is God’ touches 
on Jesus vertically from above. It takes nothing from him and adds nothing to him. It 
simply qualifies the whole man Jesus as God. It is God's judgment and Word on this man. 


132 Gregersen (2013:252) skryf: 


What deep incarnation adds to these many prepositions is the little “as.” God appears 
as a human person in Jesus Christ (so also Luther), but in such depth, I would add, 
that in Jesus Christ the entire matrix of materiality is assumed in his blood and body. 
Incarnation does not only refer to a general presence of God in the midst of the world 
(there are many other temporary divine embodiments such as burning bushes, temples, 
or prophets). The point is that the Eternal Son is appearing as flesh in the life story of 
Jesus from cave to cross. With the resurrection of Jesus through the life-giving power of 
the divine Spirit also the humanity of Jesus (and in him the whole assumed cosmos) gains 
a permanent place in the eternal divine life. 

verbind. Niemandt (2017:249 e.v.) beklemtoon die betekenis van “deep incarnation” 
vir die sending. Soos God se ewige Logos mens word en deel in die menslike 
bestaan, word Christus verder ook geïnkarneer in die skepping self. God deel self 
in die laagste vorme van bestaan deur ook in die biologiese lewe te deel. God het 
nie net menslik geword in Jesus Christus nie maar ook deur die inkarnasie deel 
geword van die natuurlike wêreld deur te inkarneer in alle evolusionêre prosesse 
en vooruitgange (2017:250). Die interrelasie van alle dinge word dus beklemtoon. 
Vir die sending beteken dit dat wegbeweeg word van ’n bloot antroposentriese 
verstaan van die inkarnasie na die betekenis van die missio Dei vir die hele 
skepping in alle verbande (2017:254). So word God opnuut geopenbaar. Sending 
moet dus nie slegs die boodskap van verlossing na die hele wêreld neem nie maar 
na die hele kosmos. Daarom moet beklemtoon word dat Christus juis vir ander” 
daar is.” Alhoewel daar inderdaad beklemtoon moet word dat Jesus volledig 
mens in die werklikheid van die bestaan geword het, word materialiteit totaal 
oorspan deur die voorstanders van “deep incarnation”. Die vraag is egter of dit nie 


juis die unieke plek van Jesus in die inkarnasie misken nie. 


7.3.2 Jesus Christus se aardse lewe 


Die tweede aspek wat sterk beklemtoon moet word, is natuurlik die lewe van 
Christus: Sy hele optrede van sy geboorte tot sy sterwe het betekenis vir die 


ganse menslike bestaan. Matteus 4:23 beklemtoon dit: 


“Hy het toe in die hele Galilea rondgegaan en die mense in hulle Sinagoges geleer, die 
evangelie van die koninkryk verkondig en elke soort siekte en kwaal onder die volk 
gesond gemaak. En berigte oor Hom het deur die hele provinsie Sirië versprei. Die 
mense het toe die siekes met allerhande kwale en pyne, dié wat in mag van bose geeste 
was, geestelik versteurdes en verlamdes na Hom gebring, en Hy het hulle gesond 
gemaak. Groot menigtes uit Galilea, Dekapolis, Jerusalem, Judea en van oorkant die 
Jordaan af het Hom gevolg.” 


133 Niemandt (2017:256) beskryf dit soos volg: 


Participating in the missio Dei includes participation in the transformation of the whole 
complex material/spiritual world of creation. The missio Dei embodies the past and 
all relations that constituted life in fullness in the past, as well as the future and the 
re-instatement of all future relationship so that Christ can be all-in-all. 

Jesus se betekenis as die genesende wonderbaarlike Here word reeds vroeg 
beklemtoon. In sy handelinge as Persoon op aarde is Hy die Een wat genesings 
bring. Hy is die Een wat heil vir mense bring en wonderbaarlike dinge vir hulle 
verseker. Hy is die Een wat dit moontlik maak omdat Hy van God gekom het 
as Seun van God. Hy doen die wondere, Hy genees die lammes, die blindes, die 
siekes, Hy doen wonders soos die vermeerdering van die brood, Hy loop op die 
see sodat sy heerskappy oor die hele heelal bevestig kan word en sodat mense 


dan daarin kan sien aan watter besondere betekenis aan Hom gegee moet word. 


Die lewe van Christus in die missionêre handelinge van die kerk het dus unieke 


betekenis vir elkeen wat na Hom toe sou kom. 


Dit is veral Berkhof (1973:309) wat groot klem lê op Jesus se historiese lewe as 
mens tussen ander mense. Jesus se woorde en dade is die konkretisering van 
sy Seunskap. Berkhof (1973:311-313) gebruik verskeie terme om die menslike 
bestaan van Jesus te verduidelik, soos liefde vir die Vader, gehoorsaamheid aan die 
Vader, dat Jesus God teenoor die mense verteenwoordig juis in die oprig van die 
verbondsorde. Jesus self is die beliggaming van die verbondsorde, met sy radikale 
vergifnis en barmhartigheid. Die vryheid waartoe Hy mense roep hang daarmee 
saam. Hy beklemtoon die onbesorgdheid van die lewe voor God, waar eers die 
koninkryk gesoek moet word. Die vryheid wat Jesus bring, sluit ook die natuur 
in. Berkhof kies ook vir die term humaniteit eerder as sondeloosheid, waarin God 
se bedoeling met die mens beklemtoon word (1973:313). Die sondeloosheid van 


Jesus moet egter steeds benadruk word. 


7.3.3 Die kruisiging 


Wat die heilsgebeure betref, gee die Heidelbergse Kategismus besondere betekenis 
daaraan, deurdat elkeen van die aspekte van die verlossing behandel word. 


Vraag en antwoord 37 vra: 


Wat verstaan jy onder die woordjie: gely? 


Dat Christus na liggaam en siel tydens sy hele lewe op aarde, maar veral aan die 
einde daarvan, die toorn van God teen die sonde van die hele menslike geslag gedra 
het. So het Hy met sy lyding as die enigste versoeningsoffer ons liggaam en siel van 
die ewige verdoemenis verlos en vir ons die genade van God, die geregtigheid en die 
ewige lewe verwerf. 

38: Waarom het Hy onder die regter Pontius Pilates gely? 
Sodat hy onskuldig deur die wêreldlike regter veroordeel sou word en ons daardeur 
sou bevry van die streng oordeel van God wat oor ons moes kom. 
39: Sit daar iets meer in dat Christus juis gekruisig is en nie op `n ander manier 
gesterf het nie? 
Ja, want daardeur is ek seker dat Hy die vervloeking wat op my gerus het, op Hom 


geneem het omdat die kruisdood deur God vervloek is. 


Sondag 16 vra dan die vraag: 


40: Waarom was dit noodsaaklik dat Christus hom tot in die dood toe verneder het? 


Weens die geregtigheid en waarheid van God kon nie anders as deur die dood van die 
Seun van God vir ons sondes betaal word nie. 


41: Waarom is Hy begrawe? 


Om daarmee die versekering te gee dat Hy werklik gesterf het. 


42: As Christus dan vir ons gesterf het, waarom moet ons ook nog sterwe? 


Ons dood is nie 'n betaling vir ons sondes nie, maar slegs 'n afsterwe van die sondes en 
'n deurgang tot die ewige lewe. 


43: Watter nut verkry ons nog verder uit die offer en die dood van Christus aan 
die kruis? 
Deur sy krag word ons ou mens saam met Hom gekruisig, gedood en begrawe. 


Gevolglik kan ons sondige begeertes nie meer oor ons heers nie, maar ons kan onsself 


as 'n dankoffer aan Hom toewy. 


44: Waarna volg daar: wat ter helle neergedaal het? 


Sodat ek in my swaarste aanvegtinge verseker kan wees en myself volkome kan 
vertroos dat my Here Jesus Christus my van die helse benoudheid en pyn verlos het. 
Hierdie verlossing het Hy bewerk deur sy onuitspreeklike angs, smarte en verskrikking 


wat Hy ook aan sy siel deur sy hele lewe, maar veral aan die kruis gely het. 


Berkhof (1973:315) is van mening dat die aardse lewe van Jesus, wat uitloop op 
'n doodsvonnis, juis die Koninkryk van God naby aan die mense bring en dat 
Hy in sy offer die nuwe mensheid voltooi en ten volle openbaar. Sy lyding en 


sterwe beteken sy volgehoue en voltooide samesyn met die mense ter wille van 

God en met God ter wille van die mense (1973:317). Berkhof gebruik die woorde 
“representant” en “representative”, omdat Jesus as Middelaar die versoening van 
die mens met God bring (1973:319). 


Welker (2013:185-190) verduidelik dat die kruis nie alleen die lydende Christus 
verkondig nie, selfs nie die lydende God nie, maar ook die God van geregtigheid 
en die God wat red. Die kruis openbaar die verskriklike godverlate situasie van 
die mensdom waarin hulle uit vrees, angs en aggressiwiteit teenoor God se 
teenwoordigheid in die lewe optree. Dit openbaar ook die diepte van die sonde. 
Die kruis openbaar ook God se lyding waarin Hy sy nabyheid aan die mense 
openbaar. Selfs God se Goddelikheid word in die kruis bevraagteken, maar 
gemeenskap tussen Skepper, Gees en Jesus Christus word geopenbaar. In die 
krag van die Gees word die hopelose toestand juis in een van hoop verander. Die 
soendood van Jesus Christus kan dus nie misken word nie. 


Wat die priesterlike amp ten opsigte van die kruisiging betref, is daar ook 
verskillende aspekte wat besonder sterk na vore kom. Hy as Priester en Here het 
sy lewe gegee. Rondom die hele vraag van die offer van Christus word baie vrae 
gevra. Het Hy plaasvervangend gely en so sy lewe as offerprys gegee, sodat ons 
gered kan word deur die offer van Hom wat aan die kruis gesterf het? Hy gee 
Homself prys, Hy gee Homself oor, maar Hy doen dit sodat Hy vir ons die heil 
en die verlossing kan bewerk. Hy doen dit deurdat Hy Homself prysgee aan die 
kruis. Paulus dui aan dat Hy as offer gegee word om die verlossing te bewerk. 
Ten opsigte van 2 Korintiërs 5:11-21 word die saak rondom die vraag of Jesus se 
kruisdood `n offer was, en of dit aan die ander kant `n saak was waar Hy hom as 


ambassadeur aankondig, bespreek. 


Die missionale kerk is in hierdie verband van besondere betekenis. Te midde 
van die uitdagings wat vir die kerk in die moderne tyd gestel word moet Jesus 
se priesterlike amp as oproep om as kerk — as missionale kerk — te bestaan, 
verstaan word. Rondom hierdie saak is daar egter ook vrae. Die vraag na die 
ontluikende kerk is van groot belang en daar moet inderdaad gevra word of die 
ontluikende kerk, “the emerging church”, nog die waarheid bevestig dat God in 
die wêreld optree. Dogmatisme moet volgens hierdie kerklike beweging afgelê 
word. Verlossing word nie as verlossing van die hel beskou nie of verlossing om 
die hemel te bereik nie, maar dat die wêreld hier en nou vir ons van belang is en 


hoe ons hier en nou moet optree. 

Daar moet aangetoon word dat die verlossing in Jesus Christus volledig en 
finaal is, dat Hy ons inderdaad van die hel red. Alhoewel daar enkele duidelike 
aanduidings van die hel is, is daar genoegsame tekens in die Nuwe Testament 
van die oordeel van God. Die ontluikende kerk is dus nie heeltemal eerlik indien 
daar beweer word dat die evangelie-boodskap nie ook daarop dui dat mense 
verlos moet word van die hel in die ewigheid nie. Hierdie wêreld, die hede en 
die hier-en-nou het nie die finale antwoord nie. 'n Mens kan inderdaad vra wat 
van die derduisende Christene deur die eeue wat vervolg en doodgemaak is, wat 
nie hier op aarde heil beleef het nie, maar wat die heil in die verlossing, wat 
Hy sou deurgee, verwag het. Dit is die verlossingswerk van Jesus Christus wat 
beklemtoon moet word. Die kerk as missionale kerk moet dus `n totale spektrum 
van die heil in Jesus Christus aan mense deurgee. Hy bring die volledige heil, nie 
alleen vir hierdie wêreld nie, maar ook vir die wêreld hierna; nie alleen nou nie, 
maar ook vir die toekoms. Die wêreld is nie ons woning nie, want hierdie wêreld 


gaan verby. Ons woning is in Christus en ons heil is by Hom te vind. 


Die versoening is 'n belangrike saak. Die priesterlike werk van Jesus Christus aan 
die kruis bring die versoening tussen ons en God. Hy tree in vir die mens, gee 
sy lewe prys en bewerk die versoening met God. Hierdie versoening is totaal en 
radikaal. Hy verwerf die versoening deur dit wat Hy aan die kruis doen. Hierdie 
versoening bring ’n nuwe verbondsverhouding tussen die mens en God, tussen 


die gelowige en Jesus Christus self, tot stand. 


Die vraag na die geweldlose versoening word tans weer gevra. Het Jesus gesterf 
omdat die Vader die oordeel oor Hom voltrek het vir die sonde van die mens en 
Hy dus so sy lewe moes prysgee om die geweld van die oordeel te dra, 6f sterf 
Jesus as die vermoorde, die een wat deur mense vermoor word omdat Hy die 
liefde van God en die geregtigheid van God wil uitdra? Dit is baie duidelik dat 
daar tekens in die Nuwe Testament is dat Jesus Homself prysgee en die geweld 


en die dood dra om die heil te bewerk. 


Is Jesus Christus waarlik God en waarlik mens? Sy priesterlike teenwoordigheid 
onder sy eie mense beteken dat die wonderlike verlossing deur die geloof sigbaar 
word, ook deur die bevestiging van die geloof deur die doop en die heilige nagmaal. 
Die opgestane Jesus Christus is daarin teenwoordig en die Drie-enige God bring 
die nuwe gemeenskap tot stand, wat bestaan in die gemeenskap van geloof. 


God het Homself in Jesus Christus geopenbaar, maar Jesus Christus openbaar 

ook God in Homself (Welker 2013:251). God se teenwoordigheid in Christus is `n 
teenwoordigheid wat ons na diepe ootmoed lei en die teenwoordigheid van God 


in Christus is presies die saak waaroor dit ten diepste gaan. 


Die hoë Christologie (Welker 2013258 e.v) beteken ook dat die verlossende 
Christus rondom die drievoudige amp van Christus verstaan word, wat `n 
volledige eenheid vorm met die heerlikheid wat Christus openbaar. In sy 
verlossing moet egter ook erken word dat die verlossing van Christus volledig is 
en dat Hy daardie heil volledig bring. Die kruis openbaar die lydende God wat 
Homself in hierdie wêreld openbaar en die mag van sonde vernietig. Die kruis 
en die opstanding openbaar nie net die sonde van die wêreld nie maar God se 
magtige dade wat met sonde werk. Nicea wat bely dat Christus, “God uit God, 
Lig uit Lig, Waaragtige God uit Waaragtige God is” openbaar nie net aan die een 
kant die unieke verhouding tussen Jesus Christus en God die Skepper nie, maar 
aan die ander kant ook tussen Christus en die aardse wêreld. Christus is nie 
geskape nie, maar is die essensie van die homoousios van die Skepper. Hy is die 
uniek-gebore Seun van God wat so voor alle wêrelde, voor alle tye, die verhouding 
tussen Godheid en mensheid is in die Niceaanse en Konstantinopel-belydenis op 


unieke manier met mekaar in verband gebring. 


Die Heilige Gees se werk moet in hierdie verband beklemtoon word. Welker 
(2013:282) beklemtoon dat die Heilige Gees die priesterlike teenwoordigheid 
van God in die geloof, aanbidding, doop as die koningskap, as die heerskap, 
“Lordship”, van God beklemtoon. Welker (2013:282) sê dat die doop die volgende 
beklemtoon: verlossing van die mag van sonde en dood, bewaring vir die ewige 
lewe, gemeenskap met Christus en die Lewende God en die gawe van krag en 
mag van die Gees. Wat die nagmaal betref, verskil Welker (2013:293) baie van die 
Rooms-Katolieke posisie onder Ratsinger (Benedict XVIII) en beklemtoon hy die 
besondere betekenis dat Jesus die eenheid van die geloof by die nagmaal lê. Hy 
beklemtoon dan ook dat die nagmaal God se Trinitariese aktiwiteit is en bring die 


danksegging as 'n belangrike element na vore. 
Maar wat is die betekenis van die kruisiging vir die kerk? 


Die teenwoordigheid van Christus te midde van sy mense (Welker 2013:304), 
die verlossende mag van hoop wat hy meebring, word beklemtoon. In hierdie 


wêreld word iets van die bevryding in die verlossing van Christus duidelik. Die 

nuwe skepping en hoe die kerk in die nuwe skepping ook die wonder van God 
beklemtoon, word sigbaar (2013: 314). 


Die kerk moet egter ook die vergifnis van Christus uitdra, daarom deel die kerk 
ook in die lyding van Christus in die uitdra van die vergifnis (Van de Beek 2012:27), 
maar sy sal die sonde aantoon in die wêreld maar dan ook die oorwinning in die 
kruis van Christus oor die sonde, en die vergifnis wat in Hom te vinde is. “* Die 
kerk moet ook haar eie sondigheid erken. Soos wat die kerk in die wêreld leef, is 
daar ook die teken van die eie sondigheid van die kerk. Om saam met Christus 
gekruisig te wees, beteken ook dat ons ons eie sonde moet erken en dat ons 
die lyding van Christus in ons eie sonde moet erken, omdat hy die las vir die 
sonde gedra het en ons dan met Christus verenig word (2012:27). Dit beteken 
egter volgens Van de Beek dat dit onmoontlik is om positiewe vooruitgang van 
die koninkryk van God na volmaaktheid toe te sien. Dit is net nie moontlik nie. 
Dit gaan altyd deur die dood (2012:27). Daarom vertoon die kerk die gestalte in 
hierdie wêreld van die kruis. In die kerk word die kruis van Christus gesien, maar 
baie belangrik, is dat die kerk een is in die eenheid van God; omdat God EEN is, 
is die kerk ook een in die eenheid van God. Hierdie eenheid moet gefundeer word 


in die eenheid van die Seun met die Vader. 


Van der Beek (2012:140) dui aan dat die kerk vreemdelinge en bywoners op 
aarde is, wat beteken dat die sending nie skielik die wêreld gaan verander in 
die koninkryk van God nie. Hierdie wêreld is veroordeel, God het hierdie wêreld 
veroordeel. Dit is klaar met hierdie wêreld. Paulus wil van niks anders as Jesus 
Christus en Hom as die Gekruisigde weet nie, daarom verkondig hy in hierdie 
wêreld die lewe en sterwe van Christus en roep hy mense op om Hom te volg in 
die dood. Alle mag word van Christus ontvang. Die doop moet verkondig word as 
deelneming aan Christus se dood. Juis daarom moet `n mens sterf om op te staan 
in 'n nuwe lewe met Christus (2012:141). Die kerk moet juis in hierdie wêreld, 
in die gestalte van die kruis, die koninkryk van God bring. Die koninkryk moet 


verstaan word in die lig van die dood en die opstanding van Christus. Die kerk is 


134 Van de Beek skryf (2012:26): 


De kerk draagt dus niet alleen het lijden dat ze ondergaat vanwege de vervolging van de 
wereld. Zij draagt ook het lijden van de wereld zelf. Ook hier geldt dat het niet alleen 
maar weten is. Net zoals gedenken leven impliceert, zo impliceert kennen meeleven: het 
weten van de nood van de wereld betekent meeleven met de wereld en meeleven bewijs je 
niet alleen met woorden, maar ook met de daad. 

steeds vreemdelinge en bywoners. Daarom wil van de Beek nie vanuit die kerk 
na die koninkryk beweeg om so koninkryksteologie te beklemtoon nie, maar van 
die kerk na die dood en die kruisiging van Christus. Die eenheid van die kerk — 
wat almal insluit - beklemtoon dit ten sterkste. Die Christene is die lig van die 
wêreld (2012:144). Daarom word die bloed van martelare die saad van die kerk. 
Hulle getuig van Hom wat uit die dood opgestaan het en omdat hulle lede van 
die liggaam is (2012:145). 


NT Wright (2016:4-5) is van mening dat die klassieke verstaan van die dood van 
Jesus aan die kruis, naamlik dat God in sy toorn die sonde van mense gestraf het 
sodat hulle die hemel kan verwerf, verkeerd is. Volgens hom moet die kruisdood 
anders verstaan word omdat dit inderdaad `n heidense gedagte is dat ’n toornige 
God die dood van sy eie Seun verlang om die mens van sonde te red sodat hy of 
sy van die aarde bevry word om hemel toe te gaan.'$ Ten eerste wil hy die begrip 
sonde anders as morele oortredings verstaan waarvoor versoening gedoen moet 
word. God straf Jesus nie vir die sonde van ander nie (2016:68 e.v.). Sonde het 
veel meer te doen met afgodery. In die plek van die lewende God word ander 
gode gestel en die mens mis sy of haar roeping in die verbond moet God.“ Jesus 
se dood aan die kruis is die dood van sonde om nou vir God op die nuwe aarde 
en nuwe hemel te leef. Hierdie lewe is dus van die grootste belang alhoewel die 
eskatologiese perspektief nie nagelaat word nie. Die kruis en opstanding van Jesus 
het hiervolgens 'n nuwe revolusie ingelui - die revolusie van lewe met God in die 


135 Wright (2016:4) verduidelik die wyse waarop hy die klassieke benadering uitbrei: 


Like most Christians today, I started my thinking about Jesus 's death with the assumption, 

from what I had been taught, that the death of Jesus was all about God saving me from 
my ‘sin’ so that | could ‘go to heaven’. That, of course, can be quite a revolutionary 
idea for someone who’s never thought of it before. But it’s not quite the revolution the 
early Christians were talking about. In fact, that way of putting it, taken on its own, 
significantly distorts what Jesus’s first followers were saying. They were talking about 
something bigger, something more dangerous, something altogether more explosive. 


136 Wright (2016:346) verstaan dit soos volg: 


Israel had been faithless to the divine vocation to bring blessing to the nations; but Israel’s 
failure is dealt with in the proper way, by the reality to which the Day of Atonement had 
always pointed. The Messiah, in his faithfull death, had very specifically accomplished 
the purpose for which Israel had been called. The covenant purpose of God for Israel, 
and through Israel for the world, were at last established, with Jesus's own blood as the 
blood of the new covenant. In other words, Jesus, as Israel's Messiah, is the place where 
and the means by which God's covenant purposes and Israel's covenant faithfulness 
meet, merge and achieve their original object. (Beklemtoning Wright). 

roeping hier op aarde met uitsig op die nuwe aard en nuwe hemel. Jesus se dood 
het dus iets bereik en die dood van Jesus moet nagevolg word deur hulle wat as 
koninklike priesters nuut lewe. In dié verband speel die verhouding met Israel 'n 
besondere rol (2016:73 e.v.). Jesus is Israel se verteenwoordiger, die ware Messias. 
Hy staan in die plek van Israel en volvoer die goddelike plan om die skepping te 
herstel. So word Jesus se mense opgeneem in God se groot plan. Wright (2016:287) 
is dus van mening dat God nie vir Jesus straf in ons plek nie, maar dat Hy sonde 
in die vlees van Jesus straf. Daarom wil hy die plaasvervanging van die, volgens 
hom, heidense gedagte van die toorn van God teenoor Jesus red en eerder daarop 
wys dat mense van afgodery bevry word om hulle roeping as beeld van God om 
sy wysheid en liefde in die wêreld te vertoon uit te leef. Daar moet daarop gewys 
word dat Wright ten spyte van vele aanvaarbare aspekte in sy standpunt nie die 
die volle betekenis van die kruisdood van Jesus bevestig nie. Talle gedeeltes in die 
Skrif dui op die plaasvervanging (atonement) van Jesus se dood en dat Paulus 
inderaad verlang om heen te gaan en die hemelse woning binne te gaan en ook 
die opstanding uit die dood deelagtig te word (1 Kor 15:55,56; 2 Kor 5:2-5 en 21; 
Fil 3:7-14 en vergelyk ook Joh 14:1-4). Dit is ook nie moontlik om die wyse waarop 
Jesus as offer wat die toorn van God wegneem bloot as heidense gedagte af te 
wys nie. Daarvoor bestaan daar te veel getuienis (Rom 3: 25-26 en veral Heb 10). 


Hierdie saak moet egter verder oorweeg word. 


Wat beteken die kruisdood van Jesus dan? Daar is twee groot interpretasies van 
die kruisdood. Die eerste is dat die kruisiging beskou is as plaasvervangende 
gebeure waar Christus in die plek van andere sterwe. Christus is die een vir ander, 
gee Homself prys, neem die kruis op en sterf dan ter wille van andere sodat die 


heil bewerk kan word. 
Daar kan in hierdie verband na die implikasies van 2 Korintiërs 5:11-21 gekyk word. 


Daar kan weer eens verwys word na Grice (1989:26 e.v), wat met sy baanbrekerswerk 
oor oorreding en kommunikasie bepaal dat daar ideale omstandighede sou kon 
bestaan waaronder kommunikasie kan plaasvind. Onder daardie omstandighede 
sal die kommunikeerder die oordrag van tekens so op die punt af as moontlik, so 
ekonomies as moontlik, met soveel relevansie as moontlik en ook sonder enige 
onsekerheid oordra. Hierdie ideale omstandighede bestaan nie, maar implikasies 
ontstaan wanneer gekommunikeer word en die ideale oordrag oortree word. 


Hierdie implikasies dui op betekenismoontlikhede. 

Grice se uitgangspunte kan baie vereenvoudig word. Daar kan gevra word wat 
die minimum is wat die teks of voordrag wil oordra en watter implikasies dan 


ontstaan wanneer die minimum oorskry word. 


Hier word dus na die minimum gevra: Wat sou die minimum wees wat die teks 


voordra? Implikasies volg dus uit alles wat meer as die minimum is. 
Uit die teks kan sekere minimumelemente geselekteer word: 


Die liefde van Christus dring. 

Een sterf vir ander. 

God versoen mense met Hom. 
God reken oortredinge nie toe nie. 
Gesante doen `n beroep. 


Christus word as sondaar behandel. 


AA. RE. Ge 


Ons is een met Christus. 


Elke keer wanneer hierdie minimum-elemente uitgebrei word, ontstaan daar 


implikasies. 


Die verband tussen een en twee word deur die “omdat” gelê. Die “omdat” lê 
die verband tot insig en dit word weer verbind met twee, die Een wat vir ander 
sterf. Drie word uitgebrei om die verband met die nuwe wat gekom het, te lê. 
Die versoening word uitgebrei met God wat versoening met die mens bring. 
Vier word uitgebrei om aan te toon dat God die oortredinge nie toereken nie 
deur die bediening van die versoening daar te stel. Die besondere betekenis van 
die boodskap wat toevertrou is, kry so klem. Dit skakel met ses. Gesante word 


gekoppel met die beroep wat gedoen word, wat terugskakel met drie. 


Ses word uitgebrei met die beklemtoning dat Christus sonder sonde was. Hierdie 
uitbreiding lê groot klem op die staat van Christus. Die vryspraak volg uit die 


eenheid met Christus, sewe. 


Die implikasies wat telkens op die minimumsake volg, lei tot die gevolgtrekking 
dat die versoening bepaal word deur Een wat sonder sonde was, maar in wie die 


eenheid tot versoening gevind word. 


Die vraag aan die teks - of hier sprake is van gewelddadige versoening — moet uit 


die implikasies negatief beantwoord word Hier is geen duidelike aanduiding van 

gewelddadige versoening nie. Die analise, gegrond op die vertrekpunte onderlig- 


gend aan gespreksvoorwaardes, dui op opoffering en plaasvervanging as sleutelbe- 


grippe. Dit dui nie op gewelddadigheid nie. Die klem val op die Een ter wille van die 


ander en die plek wat Hy ter wille van hulle inneem in hulle partisipasie met Hom. 


2 Korintiërs 5:11-21 bevestig dit, wanneer Paulus skryf: 


Vers 14-15: 

Die liefde van Christus dring ons, omdat ons tot die insig gekom het dat een vir almal 
gesterwe het, en dit beteken dat almal gesterwe het. En Hy het vir almal gesterwe, 
sodat dié wat lewe nie meer vir hulleself moet lewe nie, maar vir Hom wat vir hulle 
gesterf het en uit die dood opgewek is. 


16 


a) Ons beoordeel dus van nou af niemand meer volgens menslike maatstaf nie. 
b) Al het ons Christus vroeër volgens menslike maatstaf beoordeel, nou 
beoordeel ons Hom nie meer so nie. 


17 


c) lemand wat aan Christus behoort, is 'n nuwe mens. 
d) Die oue is verby, die nuwe het gekom. 


18 


e) Dit alles is die werk van God. 
f) Hy het ons deur Christus met Homself versoen 
g) en aan ons die bediening van die versoening toevertrou. 


19 


h) Die boodskap van versoening bestaan daarin dat God deur Christus die 
wêreld met Homself versoen het 

i) en die mense hulle oortredinge nie toereken nie. 

j) Die boodskap van versoening het Hy aan ons toevertrou. 


20 


k) Ons tree dus op as gesante van Christus, 

1) en dit is God wat deur ons ’n beroep op julle doen. J) Ons smeek julle 
namens Christus: 

m) Aanvaar die versoening met God wat Hy bewerk het! 


21 


n) Christus was sonder sonde, 
o) maar God het Hom in ons plek as sondaar behandel 


p) sodat ons, deur ons eenheid met Christus, deur God vrygespreek kan wees. 


Opvallende lokusies is: 


Menslike maatstaf 
Beoordeel 
Christus 


Nuwe mens 

Oue 

Nuwe 
Werk 

God 
Bediening 
Versoening 
Gesante 


Sondaar 


Die illokusies beklemtoon dat Christus die Een is wat ter wille van andere sy lewe 
prysgee. Die kruisdood se unieke betekenis is dat Hy die Een in die plek van die 
ander is. Dit beteken dus ook dat die versoening wat Christus bewerk saamhang 
met sy plaasvervangende lyding. Die Een ly ter wille van ander. Hy was sonder 
sonde. God het Hom in die plek van ander tot sonde gemaak, sodat hulle deur 
hulle eenheid met Christus deur God vrygespreek kan word. Christus word in die 


plek van ander tot sonde gemaak. 


Wat die betekenis van die koëperatiewe beginsel en voorwaardes wat oortree 
betref, word (a) en (b), herhaal en daarom word die beginsel van ekonomie 
oortree en so ontstaan die implikasie dat Paulus wil beklemtoon dat hy Jesus op 
’n totaal ander vlak ken; (c) en (d) herhaal wat ook die beginsel van ekonomie 
oortree, sodat die vernuwing totaal beklemtoon word. Die wyse waarop Paulus 
die waarheid van die versoening beklemtoon, is volgens die beginsel van die 
kwaliteitsreël. So word die waarheid juis beklemtoon. Ook (n), (o) en (p) bevestig 


dat Paulus juis die kwaliteitsreël nakom. 


Wat die perlokusie betref, is dit duidelik dat die saak wat voorgedra word unieke 
betekenis vir die sending het. Dit beteken dat Christus op `n besonderse wyse die 
heil vir ons bewerk. Hy doen dit deur in ons plek te staan, en dat daar `n gelukkige 
ruil plaasvind soos wat Luther beklemtoon het, omdat die Een ter wille van die 
andere optree. Hy bring heil vir die ander deur vir hulle op te tree, sonde weg 
te neem, genade en verlossing te bewerk om sodoende die totale verlossing en 


137 


heil vir die mensdom te verseker.'” Die kruisdood word dan die middelpunt van 


137 Harris (1976:354-355) wys op die wonder van die versoening deur die sondelose Christus: 


The glorious purpose of the Father's act in making Christ “to be sin” was that believers 
should ‘become the righteousness of God’ in Christ. This is a bold restatement of the 
nature of justification. Not only does the believer receive from God a right standing 
before him on the basis of faith in Jesus (Philippians 3:9), but here Paul says that ‘in 

hierdie verlossende gebeure, en die kruis word dan ook die teken van die hoop 


wat Hy bring. Daardie hoop verseker Hy deur aan die kruis te sterf.” 


Die uitdaging aan die plaasvervangingsteologie moet uitgelig word.'” In sy boek 
The Non-violent Atonement, daag Weaver (2001) die plaasvervangingsteologie, 
soos dit veral deur Anselmus hanteer is, uit. Hy is van mening dat die plaasver- 
vangingsteologie geweld as onderliggende teologiese stramien het en dat dit nie 
meer gehandhaaf kan word nie. Hyself wil die gedagte van Christus Victor verder 
ontwikkel. Die klassieke Christus Victor-model bepaal dat die losprys dan aan die 


duiwel betaal word en nie aan God nie.“ 


Volgens hom beteken dit egter juis nie dat God die Een is wat Jesus se voldoening 


in ons plek aanvaar om ons so in Christus vry te skeld nie." 


Christ’ the believer in some sense actually shares the righteousness that characterizes 


God himself (cf. 1 Cor 1:30). 
138 Martin (1998:158-159) wys op die betekenis van die versoening wat Christus meebring: 


First, the thrust of the text, especially in the Pauline redaction, is inalienably personal. 
The cosmic transformation, implied in v 19, is recast in Paul's hands, in such a way that 
we cannot fail to see that at its heart is the forgiveness of sins and a new relationship 
with God through Christ that unites us with our creator as reconciled persons. Then, 
Paul's purpose is eminently practical and pastoral. He calls on a piece of soteriological 
credo to enforce the call “Be reconciled to God,” issued here to errant Christians who were 
doubting both Paul's kerygma and his own attitude to them. So he turns the kerygma of 
the world's salvation into a version of his own Gospel; and armed with that version, he 
implores his readers to apply the message and to live as “reconciled children” of God and 
as his own true converts (6:13). 


139 Kyk Verster (2007) 


140 Hy sluit aan by verskeie teoloë wat juis die gewelddadige element uit die plaasvervanging 
wil weer (Weaver 2001:45): 


Narrative Christus Victor is indeed atonement if one means a story in which the death 
and resurrection of Jesus definitively reveal the basis of power in the universe, so that 
the invitation from God to participate in God's rule - to accept Jesus as God's anointed 
one - overcomes the forces of sin and reconciles sinners to God. Through identification 
with Jesus, sinful humankind shares in Jesus’ death and his resurrection. To identify with 
Jesus is to have life in the reign of God. 


141 Weaver (2001:197) verduidelik sy standpunt soos volg: 


Similar answers appear when one poses the guestion in terms of who or what needed the 
death of Jesus. For Anselm, it is God's honor that needed the death. For penal substitution 
the death was needed by divine law. In the moral theory, sinners can be said to need the 
death in order to see God's love made visible. Finally, in classic Christus Victor, the devil 
might be said to need the death in fulfillment of the contract. For narrative Christus 

Wie was vir die dood van Christus verantwoordelik? Volgens Waever dui die 
klassieke Christus Victor aan dat dit die duiwel is wat sy reg opeis. By Anselmus 
was dit volgens hom God self omdat Anselmus die duiwel uitlaat (Weaver 
2001:197). Die gewelddadigheid van die versoening lê dus by God en Waever 
wil juis daarvandaan wegbeweeg. Hy wil God onskuldig hou van die dood van 
Christus. Dat dit nie moontlik is om God uit te skakel uit die eis om geregtigheid 


nie, sal blyk uit die verdere besinning wat volg. 


Ook Vos (2005:68-74 en 93-96) wys op die kritiek teen die gedagte dat die 
versoening die gevolg van plaasvervanging is. Vos wys daarop dat kritiek 
hierteen reeds volledig deur veral feministiese teoloë uitgewerk is. Wanneer 
Vos (2005:102-134) self die vraag na die betekenis van die dood van Jesus en 
die versoening vra, gaan hy in op die perspektief van waaruit Paulus, Markus, 
Matteus, Lukas en Johannes die dood van Christus verstaan. Hy is oortuig dat 
geen van die evangeliste dieselfde begrip oor die dood van Christus as Paulus 
het nie. Hy is oortuig dat die plaasvervangende versoening by die evangeliste 
ingelees word. As voorbeeld kan verwys word na Jesus wat volgens Johannes 
die Lam van God is wat die sonde wegneem. Vos (2005:129) meen dat dit nie op 
'n plaasvervangende versoeningsdood dui nie, aangesien die paaslam nie so `n 
rol vervul het nie, maar dat dit veel eerder op Jesus dui wat deur woord en daad 
mense tot geloof bring (Vos 2005:129). 


Vos wil daarmee afreken met die gewelddadige versoening alhoewel die vraag 
steeds gevra moet word of dit nie by Paulus voorkom nie. Verder is dit werklik 
onseker of Vos, in die proses om sy saak te stel, reg laat geskied aan sake soos 
die nagmaalsinstelling in die evangelies en die wyse waarop die begrip lutron by 


Markus voorkom. 


Die klassieke plaasvervangingsteks is 2 Korintiërs 5:11-21. Daar kan op weten- 
skaplike wyse aan die teks sekere vrae gestel word op soek na ’n antwoord op 


Weaver en Vos se vraagstelling. 
Om die vrae aan die teks te stel, is dit eers nodig om enkele ontledings te doen. 


Strategieë uit die teks self. 


Victor, the death is not needed by any divine manifestation, nor can sinners in bondage 
to sin be said to need the death of Jesus. In fact, being in the service of the powers of evil 
and causing the death put them into opposition to the reign of God. 

Tolmie (2005) lê klem op die teks self en vra wat in die teks self beklemtoon word. 
Volgens hom moet daar nie vooraf vasgestel word wat die teks sê nie of vooraf 


besluit word hoe die teks saamgestel is nie.“ 


Hier is die vraag: Wat is die oorredingstrategie wat gebruik word om die hoofsaak 


oor te dra en om dan die gevolgtrekking te maak? 


Om dit te bereik, maak hy veral van'n bepaalde strategie gebruik (Tolmie 2005:28). 
Die eerste stap is om die beslissende retoriese strategie in die gedeelte te bepaal. 
Hy probeer twee vrae beantwoord: “Wat is Paulus se primêre retoriese bedoeling 
in die spesifieke afdeling? Hoe probeer hy die bedoeling bereik?” Die beslissende 


strategie word in `n enkele sin vasgevang. 
Die retoriese strategie kan dan in een sin uit die voorafgaande saamgevat word: 


Die liefde van Christus dwing die apostel om te verklaar dat Een vir ander gesterf 
het sodat hulle vanweë die Plaasvervanger, Christus, deur God van hulle sonde 


vrygespreek word. 
Wat is die komposisie van die teks? 


In die komposisie is die aktante van groot belang. Die wyse waarop die aktante 
in die gang van die argument optree, bepaal ook hoe die argument verder gevoer 
word. EJ van Wolde (1989: 80-118) toon in haar werk oor Genesis, A symiotic 
analysis of Genesis 2-3, aan hoe die aktante of subjekte’n duidelike rol speel in die 


bepaling van die implikasies van die teks. 


Om die rol van die aktante te evalueer, beteken dat die gang van die perikoop 


bepaal moet word met die fokus op die aktante. 


Hieruit volg duidelik dat die opbou van die teks die gevolgtrekking ondersteun 
dat die versoening juis by God en Christus lê. Vanaf die erkenning dat God geken 
word en dat God die bedoeling van die apostel deurskou, word beweeg na die 
gevolgtrekking dat die bediening van die versoening aan Hom toevertrou is. 
Maar hierdie versoening bestaan daarin dat God Christus in ons plek as sondaar 


behandel. Tussen God en Christus vind die versoening ter wille van die mens 


142 Tolmie (2005) verduidelik sy metode soos volg: Hy wil die retoriese strategie uit die teks 
self aflei. Ten opsigte van Galasiërs, waarop hy sy metode toepas, wil hy “a text-centred 
descriptive analysis of the way in which Paul attempts to persuade the Galatians” 
uitvoer (Tolmie 2005:28). 

plaas. Weaver is dus nie korrek dat die mens as eie persoon in die versoening, in 
plaas van God, bygebring moet word nie. Alhoewel daar hier nie duidelik sprake 
van gewelddadige versoening is nie, is dit tog duidelik dat God die eis van die 
voldoening van sonde na Christus verplaas. Dit is duidelik uit die komposisie van 


die perikoop. 


Die aktante in die betrokke gedeelte verkeer nie in gewelddadige interaksie met 
mekaar nie. Die aktante bevestig juis dat Christus die versoening bewerk sodat 
dit volkome in Hom is. Die fokus is op die geregtigheid in Hom wat deur God tot 
sonde gemaak is, en die geregtigheid wat Hy toesê aan die persoon wat in Hom 


tot versoening kom. 


Die vraag aan die orde is: Wat is die kern van die versoening in Christus in die 
lig van die beskuldiging dat dit gewelddadigheid veronderstel en daarom `n 


skaduwee oor God se persoon werp? 


Dit is uit die voorafgaande analise duidelik dat God wel Christus tot sonde maak 
in die plek van die ander. Hierdie aspek van plaasvervanging en substitusie kan 
geensins ontken word nie. ’n Analise volgens Grice se gespreksvoorwaardes, 


Tolmie se teksanalise en narratiewe komposisie bevestig dit. 


Gaebelein (1980:354) is van mening dat drie verskillende interpretasies kan volg 


uit die feit dat Christus tot sonde gemaak is. 


(a) Christus het die voorwerp van God se toorn geword en so die sonde weggeneem. 


(b) Dit dui op die inkarnasie, want in die menswording het Hy die sondige bestaan 
deelagtig geword. Al was Hy sonder sonde, deel Hy in die menslike bestaan. 


(c) Christus het 'n offer vir die sonde geword. 


Die eerste dui op substitusie, die tweede op partisipasie en die derde op die Ou 


Testamentiese offer. 


'n Bespreking moet nou volg om die saak te beoordeel. 


Eerstens: 


Dit is God wat die reg vereis. Die regverdiging is dus sentraal (Gaebelein 1980:354). 
Uit die analise is dit duidelik dat dit om God gaan wat Christus tot sonde maak. 


Die oorgang na Christus is dus die oorgang na die sondaar en dié oorgang is ook 

'n oorgang na die oordeel (Strecker 2000:130-131). `n Mens sal moet vashou aan 
die Joodse agtergrond waarin daar sprake is van versoening, plaasvervanging en 
die kollektiewe persoon (Nielsen 1995:76). Dit is duidelik dat God die persoon wat 
in Christus opgeneem word so behandel dat die oordeel oor die sonde op Christus 
oorskuif. Die substitusie spruit voort uit hoe Christus behandel word. Dit spruit 
ook voort uit die wyse waarop God wel by die mens uitkom deur Christus se 
substitusie in die plek van die mens, wat in Christus met God versoen word. 
Guthrie (1981:466) toon duidelik aan dat die teks (2 Kor 5:21) nie wil aandui dat 
Christus `n sondaar geword het nie, maar wel dat Hy die sonde op Hom geneem 
het. Hy meen Christus is as sondaar gereken (regarded). “> 


Daar kan nie by die kruis van Christus verbybeweeg word nie. Die kruis is 
sentraal in die versoening. Wie dit nie raaklees nie, verstaan nie die versoening 
nie (vgl. Pop 1971:162 e.v). Hahn (2002:220) beskryf hoe belangrik en universeel 
die heilbrengende dood van Christus vir die sondaars is. Die dood van Christus 
het universele betekenis, maar dit hang saam met die heilsboodskap waarin 


verkondig word dat die dood van Christus heil bring. 


Paulus se bediening is dus juis die bediening van die versoening." 


Tweedens: 


Gewelddadigheid word nie in die teks veronderstel nie. Daar is immers geen aspek 
van gewelddadigheid primêr in die teks self nie. Die teks dui egter aan dat Een 
vir ander sterf. In die substitusie of die oorgang van die Een na die ander is daar 


sprake van die dood en die lewe wat prysgegee word — Een gee Homself prys ter 


143 Guthrie (2005:466) stel dit soos volg: 


Paul is clearly thinking of an action by God and his Son on man's behalf and in all 
probability also in man's place. The substitutionary element is more clearly expressed in 
2 Corinthians 5:15, in which the statement ‘He died for all’ is immediately followed by a 
statement of the consequence that those who live might live ‘for him who for their sake 
died and was raised.’ There is an identification of the believer with Christ in his death and 
resurrection. 


144 Wright (1997:105) stel dit goed: 


What Paul is saying is that he and his fellow apostles, in their suffering and fear, their 
faithful witness against all odds, are not just talking about God's faithfulness; they are 
actually embodying it. The death of the Messiah has taken care of their apparent failure; 
now, in him, they are ‘the righteousness of God’, the living embodiment of the message 
they proclaim. 

wille van die ander. Deur die dood van die Een ter wille van die ander is daar wel 
sprake die ander se oordeel opgeneem word (Marshall 2004:441). Die dood waarna 
verwys word, is die kruisdood van Jesus Christus. Hierdie kruisdood lei ook tot 
die lewe, want hulle wat lewe moet nie meer vir hulleself lewe nie, maar vir Hom 
wat vir hulle gesterf het. Hy het vir hulle gesterf en daarom moet hulle nie meer 


vir hulle self lewe nie, maar vir Hom wat vir hulle gesterf het (Hahn 2002:220). 
Veronderstel dit gewelddadigheid by God? 


Uit die analise is dit duidelik dat dit God is wat Christus tot sonde maak en dus 
die reg opeis wat dan ook die oorgang bewerk. God speel dus wel ’n rol in die 
dood van die gekruisigde. Jesus se dood moet dus ook in die lig as substitusie 
verstaan word. Wolff (1989:134-135) toon aan hoe die versoening universele 


betekenis verkry en daardeur ook begrond word in die liefde van God. 


Die vraag is egter of die dood van Christus as gevolg van gewelddadigheid onder 
mense verstaan moet word. Die sonde lei tot die gewelddadige dood. Dit is egter 
nie so duidelik die werk van God nie. Hy bring verlossing oor hulle wat Hom dien 


deur die sonde weg te neem en die versoening mee te bring. 


Uit die sonde volg die dood. Hierdie dood is voltrek op Christus in sy substitusie. 
Daarom kan steeds geen gevolgtrekking gemaak word dat God gewelddadig 
optree nie. God se genade is juis sigbaar in die voltrekking van die dood van sy 
Seun, Jesus Christus. 


Sentraal is die gedagte dat 'n nuwe tyd aangebreek het. Dit is God wat 'n nuwe 


145 


tyd inlui. 


`n Verdere saak wat aan die orde kom, is menslike verantwoordelikheid. Dit 
beteken dat daar opnuut besin moet word oor menslike verantwoordelikheid. 
Die skuld lê juis by die mens, nie by God nie. Die skuld vir gewelddadigheid berus 


dus by die mens en nie by God nie. 


145 Martin (1986:158) stel dit soos volg: 


The lengthy, weighty passage in vv 16-21 has many facets but one master theme. In it 
Paul is setting down the Christian conviction that in the Christ event a new world has 
been born and a new age has supervened on world history. Phrases like 'a new creation,” 
‘reconciliation’ and ‘righteousness of God’ are virtually synonyms for this new eon which 
has radically affected both divine-human and all earthy relationships. 

Derdens: 


Die implikasies wat Weaver (2001) en andere ten opsigte van partisipasie in die 
dood van Christus trek, is wel geregverdig. Daar is duidelik ook die aspek van 
partisipasie in die analise. Partisipasie speel dus wel 'n belangrike rol in Christus 
se dood. Die Een wat sterf, sterf saam met Christus en word so ook deel van die 
lewe in Christus. Partisipasie vervang egter nie die substitusie nie. Die substitusie 


veronderstel partisipasie.'*° 


Hierdie samehang beteken dat God juis die liefde wil vertoon (vgl. Best 1987:51). 
Daarom is die enkele vers waarin gesê word dat die liefde van God ons dwing, 
sentraal. (Vgl. die bespreking hiervan by Pickett (1997:145 e.v.)). 


Die substitusie en partisipasie veronderstel God se liefde (Hahn 2002:220). Die 
God van liefde tree op volgens sy eie beginsels en kan dus nie op menslike vlak 


147 


van gewelddadigheid beskuldig word nie. 


Matthias (2014:20) toon dan aan dat die verhouding tussen die persoon en die 
werk van Jesus Christus vir Luther in sy klassieke begrip van die Christologie 
die Persoon van Jesus Christus, die teenwoordigheid van verlossing is, terwyl dit 
vir die Gereformeerdes in die klassieke Gereformeerde begrip in die Christologie 
Jesus die Middelaar van die Verlossing is. Die tweede saak wat hy wil beklemtoon, 
is dat daar `n verskil in die verhouding tussen die goddelike en die menslike 
natuur van Christus is. Die begrip wat gevorm word van Christus se Godheid is 


belangrik vir die verhouding wat tussen sy goddelike en menslike natuur bestaan. 


Die heil in Christus is so wonderbaar dat dit nie onder een noemer tuisgebring kan 


word nie. Paulus se bediening moes die betekenis van substitusie en partisipasie 


146 Barret (1979:174) stel dit soos volg: 


Just as all died (verse 14) is a universal statement that becomes actually true by individual 
participation... 


147 Harris (2005:436) beskryf die versoening soos volg: 


As a Pauline theological term depicting the relationship of God with humans, 
‘reconciliation’ denotes a transformation of relations, not in the sense that the original 
friendly relations are restored (humans are by nature in enmity with God, Rom 5:10; 
Eph. 2:1-3) but in the sense that friendly relations now replace former hostility. 
Reconciliation restores humans to a proper relationship with God (the vertical aspect) 
and with fellow human beings (the horizontal aspect), just as sin produces in humans a 
twofold alienation, from God and from other human beings. 

bevestig. Dit het hy deur sy lewe gedoen. Dat hy daaronder verstaan het dat God 
gewelddadig teen sy eie Seun optree, is nie deel van die implikasies wat hy wou 


trek nie. Hy wou die oorgang tot die nuwe lewe en die nuwe tyd in Christus vasstel. 


Aansluitend hierby is die gedagte dat Christus se heil en versoening wat Hy 
bewerkstellig eintlik saamhang met die heil wat mense verkry deur te deel in sy 
lyding. Dit word die model van partisipasie, Christus sterf aan die kruis, maar 
mense partisipeer, neem deel aan sy lyding en hierdie vorm van verlossing. Dit 
word gewoonlik met Romeine 6 in verband gebring. Wanneer Paulus sê dat mense 
deur die doop saam met Hom begrawe word, sê hy dan in Romeine 6:5-8: 
Aangesien ons met Hom een geword het in sy dood, sal ons sekerlik ook saam met 
Hom een wees in sy opstanding. Ons weet tog dat die sondige mens wat ons was, saam 
met Christus gekruisig is, sodat ons sondige bestaan beëindig kon word. Ons is dus 
nie langer slawe van die sonde nie. lemand wat gesterf het, is immers vry van die mag 


van die sonde. Ons het saam met Christus gesterwe; daarom glo ons dat ons ook saam 


met Hom sal lewe. 


Hierdie eenheid in die dood van Christus beteken dat daar heil en verlossing 
sal kom in die eenheid met die dood van Christus. Die kruisdood verkry dan 
eintlik ander betekenis as die plek van oordeel. Die kruisdood word die plek van 


vereniging, van heil wat op daardie manier verkry word. 


Zizioulas (1985:97-98) beklemtoon egter ’n ander aspek van die heil. Hy meen 
dat die kruis beteken dat die gelowige ingelyf word in die kerk van Christus en 
so vergoddelik word deur die heil wat dan op hierdie unieke wyse gegee word. 
Die gelowige word dus vergoddelik op `n bepaalde manier. In die nagmaal word 
gedeel in God se heerlikheid en word die gelowige aan God verbind." So word 
die heil dan op ’n bepaalde manier ingegiet wanneer daar ’n vereniging in die 
nagmaal met is. Daar moet versigtig omgegaan word met hierdie standpunt. Die 


mens word nie vergoddelik nie maar bereik volledige wysheid in Jesus Christus. 


Vir Paulus self is die kruisdood iets om oor te juig. Die kruisdood is'n skrikwekkende 


bedreiging maar aan die ander kant is dit juis die kruis wat verlossing moontlik 


148 Zizioulas (1985:97-98) skryf daarom ten opsigte van 'n Trinitariese benadering: 
Christ, the incarnate Christ, is the truth, for He represents the ultimate, unceasing will of 
the ecstatic love of God, who intends to lead created being into communion with His own 
life, to know Him and itself within the communion-event. (Beklemtoning Zizioulas). 

maak. Daarom dat hy dan in Romeine 5 reeds skryf dat die mens verlos word 


deur die wonder van Christus. 


Romeine 5:6: 

Toe ons nog magteloos was, het Christus immers reeds op die bestemde tyd vir 
goddeloses gesterwe. 'n Mens gee tog nie sommer jou lewe prys nie, selfs nie vir 'n 
regverdige nie. Ja tog, vir 'n goeie mens sal iemand miskien nog die moed hê om te 
sterwe. Maar God bewys sy liefde vir ons juis hierin dat Christus vir ons gesterf het 
toe ons nog sondaars was. 


Terwyl ons nog sondaars is, sterf Christus vir ons en bereik dan vir ons die heil 
wat ’n volledige verlossing in alle aspekte behels. Hierdie verlossing is volkome 
en dit word verseker omdat Hy in ons plek die heil vir ons wil verseker. Hy word 
die tweede Adam. Paulus beklemtoon dat die genade oorvloediger is as die 
oordeel van die sonde. Die kruisdood se unieke betekenis kan dus op geen manier 
weggeneem word nie. Sentraal moet beklemtoon word dat verlossing in Christus 
moontlik is, as ons in Hom saam sterwe aan die kruis waar Hy ter wille van ons 


gesterf het en die heil vir ons bereik het. 


Welker (2013:185 e.v.) toon aan dat die kruis nie alleen die lydende maar ook 
die oorredende en reddende God openbaar. Hy lig enkele sake uit: Die kruis 
openbaar die ellende van die mens wat hulle nie self besef nie. Hulle het teen die 
teenwoordigheid van God in hulle lewe en teen die bediening van Jesus gedraai. 
Verder openbaar die kruis die diastasis van God en die mensheid, van God en die 
wêreld. Die kruis openbaar ook die diepsinnigheid van sonde in die wêreld, waar 
die magte van die wêreld teenoor die teenwoordigheid en openbaring van God 
staan. Die moontlikheid dat God hom mag onttrek van die mense word ook in 
die kruis sigbaar. Maar die eie lyding van God word ook in die kruis geopenbaar — 
nie alleen in Jesus Christus nie, maar ook in die Drie-enige God self, waar God 
sy nabyheid aan mense betuig. Die diep kloof waar die Godheid van God in 
twyfel getrek word, word in die kruis geopenbaar. Die pyn en magteloosheid van 
God word in die kruis geopenbaar, maar ook die innerlike gemeenskap tussen 
Skepper, Gees en Jesus Christus word sigbaar teenoor 'n wêreld wat sigself van 


149 


God afgrens. 


149 Welker (2013:189): verduidelik die betekenis van die kruis soos volg: 


The deity that reveals itself as the deity that has entered into the abyss of human misery 
and horror, subjecting itself not only to natural death, but also to the abyss of extreme 

Ten opsigte van die versoening in Christus beklemtoon Jonker (1977:197) dat die 
ware versoening in Christus tekenend van God se liefde is, en dat die kruisdood 
inderdaad 'n wonderbaarlike betekenisvolle plek moet inneem in die verstaan van 
die liefde van God. Die onuitspreeklike liefde van God word sigbaar in die kruis 
en die verlossing vind daarin sy gestalte. Hy (1977:197) is egter van mening dat 
dit nie om God wat van gesindheid verander gaan nie. Dit handel veel eerder 
daarom dat aan God se geregtigheid voldoen word. Dit is nie alleen net ’n reg- 
verskaffende geregtigheid, maar ook ’n reg-eisende geregtigheid nie en daarom 
moet dit altyd in gedagte gehou word dat die liefde van God ook `n eisende liefde 


is wat vra dat reg moet geskied. 


Jonker (1977:198) beklemtoon hierdie waarheid deur die subjektiewe versoenings- 
leer sowel as die klassieke versoeningsleer waar alles toegespits was op die 
oorwinning van Christus oor magte wat die wêreld bedreig het. Hy (1977:198) 
beklemtoon dat hierdie versoening ’n beweging van Bo na onder is, van God, 
waar God die versoening bewerk en waar God in die plaasvervangende kruisdood 


van Christus die heil vir die mens verseker. 


Die wyse waarop die gehoorsaamheid van Christus as aktiewe en passiewe 
gehoorsaamheid sy volmaakte gehoorsaamheid aan God openbaar is van belang 
(1977:199). Dit is die een lewensdaad van Christus, van sy geboorte tot die dood 
aan die kruis, wat die heil vir die mens meebring. Die versoening moet egter 
verwerklik word in die geskiedenis (1977:205). As Koning en Profeet moet die 
verwerkliking van die versoening wat priesterlik deur Christus verwerf is, sigbaar 
word in die wêreld. As Priester staan Christus voor God om die versoening 
te bewerk. As Koning bevestig Hy egter die heerskappy en die vrug van die 
versoening, en as Profeet word die verkondiging van die Woord en die werking van 


die Gees in besit geneem deur die wyse waarop Christus dit aan die mens bring. 


Kan die historiese Jesus as lemand wat sy lewe gegee het om die toorn van 
God weg te neem beskou word? Is die historiese Jesus die vriendelike Jesus, die 
Jesus van liefde vir die vyande, die Jesus wat vanweë sy gesindheid van liefde 


oorgegee is en veroordeel is? Daar word beweer dat Hy nie die Jesus is wat aan 


seperation from God, which various biblical traditions call ‘hell.’ The cross reveals God's 
descent into hell. It reveals that God himself is no stranger to hell, that God suffers from 
hell and allows the divine life itself, in the figure of the crucified Resurrected, to be 
enduringly characterized by this very suffering. 

die kruis sterf, sodat Hy ons sonde kan wegneem omdat God se toorn teen die 
sonde voltrek word nie. In hierdie opsig word aangesluit by Marcion. Die gedagte 
van die Ou Testamentiese wrede God word opsy geskuif en sekere gedeeltes in 
die Nuwe Testament, veral ook Paulus, word nie erken nie. Sommige aspekte 
van veral Lukas se evangelie word aanvaar as ’n aanduiding dat Jesus Homself 
oorgelewer het ter wille van andere, maar nie om die sonde weg te neem in die 
sin van om die straf van die sonde te dra nie, maar as die Voorbeeld sodat ons in 
ons liefde en in ons gesindheid ook so vir God kan dien. Die Evangelie van Lukas 
word dan beskou as 'n Evangelie waarin van sonde vrygespreek word deurdat 
andere se sondes deur ons vergewe word. In hierdie verband word verwys na die 
gebed, die Ons Vader, waarin Jesus dan voorgaan en sê dat ons moet bid dat die 
Vader ons sonde sal vergewe, soos ons ook hulle wat teen ons sondig vergewe. 
Sondevergifnis word gekoppel aan ons vergifnis en nie aan Jesus se kruisdood nie. 
Die toorn van God op die sonde word nie beskou as iets wat op Jesus neergekom 
het terwyl Hy aan die kruis gehang het nie, en die verlossing word dus ook op 'n 
heel andere wyse beskou. 


Hierteenoor is die instelling van die Nagmaal van groot belang. Jesus stel die 
Nagmaal in Lukas 22:14 -23 in. Die verhouding van die paasmaaltyd en die 
Paaslam wat geslag word, word deur Jesus in verband met sy lyding gebring. Die 


beker en die brood word dan met sy dood in verband gebring. 


Hy sê toe vir hulle: “Ek het baie daarna uitgesien om hierdie Paasmaaltyd 


15 
saam met julle te eet voordat Ek ly. 

ië Ek sê vir julle: Ek sal dit nie weer eet voordat dit in die koninkryk van God 
sy volle betekenis gekry het nie” 

T Daarna neem Hy `n beker, spreek die dankgebed uit en sê: “Neem dit en gee 
dit vir mekaar aan. 

Ek sê vir julle: Ek sal van nou af nie weer wyn drink voordat die koninkryk 


van God gekom het nie.” 


Toe neem Hy brood, spreek die dankgebed uit, breek dit en gee dit vir hulle 
19 | met die woorde: “Dit is my liggaam wat vir julle gegee word. Gebruik dit tot 
my gedagtenis” 


sê Met die beker na die maaltyd het Hy net so gemaak en gesê: “Hierdie beker 


is die nuwe verbond, beseël deur my bloed, wat vir julle vergiet word.” 

Wat sluit dit in? Sluit dit nie dan juis in dat Jesus Homself oorgee ter wille van die 
ander, sodat sy liggaam wat gebreek gaan word aan die kruis, juis heilbrengend 
is vir hulle wat dit ontvang nie? Nog sterker word na die beker verwys. Hierdie 
beker, metafoor vir die wyn, is die nuwe verbond beseël deur sy bloed wat vir 
hulle vergiet word. Die nuwe verbond word dus ter sprake gebring. Hierdie nuwe 
verbond word dus verseël deur die bloed van Jesus. Aan die kruis is Hy juis besig 
om in gebrokenheid sy liggaam en sy bloed te skenk, sodat die wat daaraan 
verbind word, gered kan word. Dit word beseël deur sy bloed, sodat die nuwe 
verbond bevestig kan word; 'n nuwe verbond wat veral insluit dat God weer hulle 
God kan wees, en hulle sy kinders kan wees. Dit is dus baie duidelik in Lukas 
dat by die instelling van die nagmaal daar geen sprake kan wees dat die dood 
en sterwe van Jesus Christus nie ook heilbrengend is deurdat Hy dit vir andere 
gee deur sy lyding nie. Die logiese konsekwensie is dat Jesus aan die kruis die 
sonde wegneem deurdat Hy in die plek van andere ly, en dat Hy ter wille van 
andere die toorn van die sonde wegneem. Dit is dus nie moontlik om Lukas op so 
'n manier te interpreteer dat daar geen sprake is van die verlossing wat in Jesus 
Christus verwerf is nie. Dit word by die gedeelte wat oor die Emmausgangers in 
Lukas 24:25 e.v. handel ook beklemtoon wanneer Hy van Moses af al die profete, 
al die skrifuitsprake wat op Hom betrekking het vir hulle uitlê. Nadat Hy hulle 


verwyt het oor hulle gebrek aan begrip en traagheid van Gees, sê Hy vir hulle: 


Lukas 24:25-26 


Glo julle dan nie al die dinge wat die profete gesê het nie? Moes die Christus nie 
hierdie dinge ly om in sy heerlikheid in te gaan nie? 


DeSilva (2004:329) vra ook die vraag of Lukas wel beklemtoon dat Jesus se dood 
betekenis het as versoening en losprys. Dieselfde versoeningstaal wat in Markus 
10:35-45 voorkom word nie by Lukas gevind nie. Wanneer Jesus na Homself 
verwys as 'n voorbeeld vir sy dissipels sê Hy dan nie vir hulle dat die Seun van die 
mens nie gekom het om gedien te word nie, maar om te dien en sy lewe te gee as 
’n losprys vir baie, maar Hy sê eerder dat Hy onder hulle is soos Een wat dien. Die 
losprys word nie beklemtoon nie, maar eerder dat Hy onder hulle is soos Een wat 
dien. Wil Lukas daarmee die versoeningselement van Jesus se dood wegneem en 
sy dood beklemtoon as die dood van die regverdige Een is wat onskuldig sterf en 
deur God opgehef word? DeSilva (2004:329) meen egter dat daar 'n ander tradisie 


aangaande Jesus se antwoord voorkom en die fokus op die dissipelskap lê eerder 

as op die teologiese standpunt, en die klem plaas op die Christelike sending as 
diens wat die dissipels kan navolg en nie op die feit dat Hy voorsiening maak om 


die oordeel weg te neem nie, wat die dissipels nie kan navolg nie. 


In Lukas 22:17-20 vind DeSilva (2004:330) egter wel baie duidelik die gedagte van 
die dood van versoening by die instelling van die nagmaal van die Here. Daar 
is egter heelwat teksprobleme ten opsigte van die verwysing na die brood en 
die wyn. Maar hy is tog van mening dat die gedagte beklemtoon word dat die 


versoeningselement van die dood van Christus wel hier by Lukas beklemtoon word. 


In die prediking in Handelinge is daar egter baie min verwysing na die 
versoeningsoffer van Christus. Die dood van Christus word gesien as die 
verwerping van die regverdige Een en die weg na verlossing is berou vir die 
deelname aan sy verwerping. Die nuwe aanvaarding van Jesus as'n Profeet soos 
Moses wat God opgerig het as Here en Messias om mense te seën deur hulle van 
hulle slegte weë af weg te laat draai word as die uitgangspunt beskou. Vergifnis 
van sonde word deur hierdie Man aangekondig, maar dit is nie deur sy bloed of 
deur sy offer nie. DeSilva (2004:330) is tog van mening dat dit nie beteken dat 
Lukas die interpretasie van Jesus se dood as versoeningsbemiddeling verwerp nie, 


maar dat Hy ander aspekte van die betekenis van sy dood na vore bring. 


As Messias, as Christus, ly Hy om in sy heerlikheid in te gaan, maar dit het ook 
betekenis van die ander, want Hy gee Homself prys ter wille van die ander. Sy 


lyding word hulpbrengend, sodat andere ook deur sy lyding gered kan word. 


In Lukas 24:46-47 word aangetoon dat Hy plaasvervangend verlossing bring 
wanneer Hy vir sy dissipels by die ontmoeting na sy opstanding sê: 
Die Christus moes ly en op die derde dag uit die dood opstaan, en in sy Naam moet 


bekering en vergewing van sondes aan al die nasies verkondig word, van Jerusalem af 
en verder. 


Weer eens is Hy die Een wat ter wille van die andere optree, want in sy Naam, 
as die Een wat heilbrengend optree ter wille van die ander, deurdat Hy Homself 
prysgee, kom die verlossing. Deur sy lyding kom die vergewing van sondes wat 


ook verkondig moet word. 


Die vergewing van sondes is wel van groot belang. Die vraag is of dit in die Ons 


Vader-gebed afhanklik gemaak word van ons vergifnis van ander. Dit moet in 

die geheel van die gebed verstaan word. Binne die raam van God se ryk kan 
gebid word dat sonde ook vergewe sal word, omdat daar binne die ryk van God 
vergifnis voorkom. Dit is ook duidelik wanneer Jesus self optree. In Lukas 5:20 


word dan uitdruklik gesê: 


Toe Hy hulle geloof sien, sê Hy: “Mens jou sondes is jou vergewe.” 


Die verlamde man wat voor Hom neergelaat is, verkry vergifnis weens die geloof 
in Jesus. Die Fariseërs bevraagteken dit dadelik en sê dat Hy godslasterlik praat, 
omdat Hy nie sonde mag vergewe nie, want God alleen kan dit doen. Maar Jesus 
as Seun van God bring die vergifnis van sonde na mense omdat Hy van God kom. 
Wanneer dit in verband met die instelling van die nagmaal gelees word, dat die 
bloed van die nuwe verbond gestort word, is dit duidelik dat Hy die heil deur sy 
kruisdood bring. 


Wanneer Jesus dan ook sy heerskappy oor die Sabbat bevestig, hang dit daarmee 
saam dat Hy as die unieke persoon van God erken moet word. Dikwels word gesê 
dat die gedeelte wat ooreenkoms met die Bergpredikasie in Matteus toon, aandui 
dat Jesus immanente, aardse verlossing voorhou, naamlik dat die wat geseënd is 
op aarde geseënd sal wees. Aardse kenmerke soos julle sal lag, julle sal geseënd 
wees, julle sal bly wees op daardie dag, word uitgelig. Ten spyte daarvan moet 
tog erken word dat die koninkryk van God hier op 'n baie unieke wyse deurgegee 
word. Dit is 'n koninkryk wat ook betekenis het vir die eskatologiese heil wat 
alleenlik aanbreek wanneer die volledige evangelie van Lukas voltooi word en die 


heil in Christus volledig gemaak word. 


Natuurlik word die ellende vir hulle wat hulle in hierdie lewe verlustig en in 
hierdie lewe die voordele geniet ook beklemtoon. Natuurlik word daar ook 
beklemtoon dat daar liefde vir die vyande moet wees, wat saamhang met die 
ideaal van die historiese Jesus. Maar terwyl die historiese Jesus wel betekenisvol 
deur Lukas aangewend word, is dit duidelik dat hy in sy Evangelie ook die volle 
betekenis van Jesus van die geloof, van die verlossing wil deurgee. Die historiese 
Jesus en die Jesus van geloof, mag dus ook nie sommer net van mekaar geskei 


word nie, want die een en die ander is ten diepste aanmekaar verbonde. 


Die laaste gedeelte van Lukas wat handel oor die feit dat Jesus Christus gereed 
maak om die pad van die kruis te loop, het besondere sterk gedeeltes rondom 


die profetiese rede, waar Hy aandui hoe daar gevaarlike tye is en dat daar 

angswekkende dinge gebeur, skrikwekkende dinge plaasvind, swaar tye kom 
voordat die Seun van die mens sal kom om die volledige heil aan te kondig. 
Daarom sê Hy in Lukas 21:36: 

Maar wees waaksaam en bid altyddeur dat julle die krag kan ontvang om deur al 


hierdie dinge wat gaan gebeur, behoue deur te kom, om voor die Seun van die mens 
te verskyn. 


'n Mens kan werklik in daardie verhouding met die lewende God in Christus die 
Seun van die mens gered word. Dit beteken weer eens dat die betekenis van die 
nagmaal en die kruisiging steeds voor oë gehou moet word. In hierdie verband 
word die swakheid van byvoorbeeld Petrus uitgedruk, sodat Petrus se krag nie 
in sy geloof of in sy sterk belydenis lê nie, maar aan die uitsteek van die hande 
van Christus na Hom toe, ten spyte van sy verloëning. Petrus verloën Jesus, maar 
Jesus bring die verlossing vir hom deur te sterf aan die kruis en die verlossing te 
bewerk. Dit word sterk uitgedruk in Lukas 23 wanneer Jesus na die vroue omdraai 
en sê dat die vroue van Jerusalem nie oor Hom moet huil nie, maar oor hulleself 
en hulle kinders, omdat daar dae sal kom waar hulle sal sê dat die onvrugbare 


vroue wat nooit 'n kind in die wêreld gebring of gevoed het nie, gelukkig is. 


Die spanning van die oomblik wanneer Christus die eindpad tegemoet gaan, 
wanneer die voltooiing van sy taak en roeping baie duidelik gestel word, omdat Hy 
uiteindelik aan die kruis sal sterwe, word beklemtoon. In Lukas word beklemtoon 
dat die voorhangsel middeldeur geskeur is en dat Jesus sê: “Vader, in U hande gee 
ek my gees oor”. Dit beteken dat daar `n besondere verhouding is tussen wat aan 
die kruis gebeur en die verhouding met die Vader. Jesus onderwerp Hom aan die 
Vader, daarmee neem Hy die sonde van die wêreld op Hom wat dan deur God 


vergewe word in dít wat Jesus gedoen het. 


Ten slotte sê Jesus in Lukas 24:46-47: 


Verder sé Hy vir hulle: “So staan daar geskrywe: ‘Die Christus moet ly en op die derde 
dag uit die dood opstaan, en in sy Naam moet bekering en vergewing van sondes moet 
aan die al die nasies verkondig word ...’” 


Omdat die Christus moet ly en omdat Hy opgestaan het uit die dood volg dit dat 
verlossing moontlik is. Die evangelie neem sy loop in Handelinge. Die boodskap 
van die evangelie word na mense geneem en hulle kom tot geloof en deur die geloof 


in Christus in die nuwe verbond ontvang hulle heil en verlossing. Telkemale kom 

mense tot geloof en ondervind hulle hoe goed God is, en hoe daardie verlossing 
in God die sekerheid en heil vir hulle meebring. In Handelinge 16:31 word dit baie 
sterk uitgedruk wanneer Paulus en Silas vir die tronkbewaarder sê dat hy moet 
glo in die Here Jesus en dat sy huisgesin dan gered sal word. Geloof in die Here 
Jesus bring dus die verlossing wat dan ten volle betekenisvol is, maar hierdie 
geloof hang saam met Jesus as Gekruisigde. Dit word nooit los gesien van dit wat 
in Lukas gebeur nie, ook nie los van die nuwe verbond wat Jesus in Lukas met sy 


bloed beseël nie. 


Diegene wat die historiese Jesus net beskou as die Jesus van goeie gesindheid 
maak Hom los van die waarheid dat Hy ook sy lewe gee ter wille van andere, in 


die nuwe verbond met die beseëling van sy bloed. 


734 Die Opstanding 


Die betekenis van die opstanding word in die Heidelbergse Kategismus uitgedruk: 
Sondag 17 
45 


Watter nut het die opstanding van Christus vir ons? 


Eerstens het Hy deur sy opstanding die dood oorwin sodat Hy ons die geregtigheid 
wat Hy deur sy dood verwerf het, deelagtig kon maak. Tweedens word ons ook nou 
deur sy krag tot 'n nuwe lewe opgewek. Derdens is die opstanding van Christus vir ons 
'n betroubare waarborg van ons salige opstanding 


Welker (2013:104) bepreek die vraag of Jesus se opstanding bloot visioen of 
mite was (Strauss, Bultmann & Lidemann). Moet `n bepaalde historisiteit 
daaraan toegeken word (Pannenberg)? Hy toon aan dat die Nuwe Testamentiese 
getuienis aangaande die leë graf en verskyning nie eenduidig is nie (2013:119). 
'n Komplekse historiese werklikheid word deurgegee maar dit is baie duidelik 
dat daar die oortuiging was dat Hy waarlik gesterf het en ook opgestaan het 
sodat sy lewende teenwoordigheid 'n werklikheid is. Deur die krag van die Gees 


maak die na-Pase Jesus Homself bekend in algaande groter heerlikheid.” Baie 


150 Welker (2013:126) bevestig die werklikheid van die opstanding soos volg: 


This event is as little an ‘illusions’ as was the discovery of mathematics, music, or justice. 
It is not merely that a new order of things, a new sphere of knowledge or experience, has 

belangrik is ook sy verwysing na NT Wright se standpunt wat beklemtoon dat 
Jesus nie net weer lewendig geword het nie, maar histories robuust fisies lewend 
geword het. Alhoewel Welker (2013:128) erken dat dit belangrik is om aan te toon 
dat die werklikheid van die opstanding nie misken mag word nie, wil hy tog die 
volle implikasie van al die weergawes en veral Paulus s'n in ag neem en wil hy 
die opstanding in die volle lig van die Gees se teenwoordigheid in Jesus beskou 
(2013:142). 


Die opstanding van Christus is 'n kulminasiepunt van die heilsgebeure. Berkhof 
(1973:324) beskryf dit as die beslissende heilsgebeure. Hy wys daarop dat sonder 
die opstanding alleen maar Jesus van Nasaret oorbly, een van talle martelare 
in die geskiedenis. Hy bevestig dat die Christelike geloof staan en val met die 
opstanding van Jesus Christus. Hy dui aan wat dit beteken deur vier aspekte aan te 
sny, naamlik 1. Die goddelike legitimasie van sy lewe en sterwe; 2. Die bevestiging 
van die verheerliking van Jesus Christus; 3. Dit is ook die grond van ons komende 
verheerliking; en 4. Die heil is egter ook betekenisvol vir die huidige lewe in die 
lig van God se ryk, die wêreld en die gemeente (1973:325-333). Bosch beklemtoon 
daarom ook hoedat die opstanding veral in die Ortodokse kerk nuwe betekenis 
gee ten opsigte van die heil wat in Christus verkry word. Die opstanding verseker 
vir ons dat ons in Christus volkome verlossing het en dat daardie verlossing ook 
vir ons in alle opsigte `n nuwe lewe verseker. Die opstanding verseker van lewe 
na die dood en daarom is 1 Korintiërs 15 so betekenisvol. Paulus skryf daar dat 
die evangelie daarin bestaan dat Christus opgestaan het uit die dood, Christus 
het vir ons sondes gesterf volgens die skrifte. Hy is begrawe op die derde dag 
opgewek volgens die geskrifte. Hy het verskyn, maar dan maak Hy die belangrike 
uitspraak in 1 Korintiërs 15:12 

As ons dan verkondig dat Christus uit die dood opgewek is, hoe kan party van julle 

nog beweer dat daar geen opstanding van die dooies is nie? As daar geen opstanding 


van die dooies is nie, beteken dit dat Christus ook nie opgewek is nie. En as Christus 
nie opgewek is nie, is ons prediking sonder inhoud en julle geloof ook sonder inhoud. 


Die betekenis van die heil in Christus is sonder inhoud as die heil nie in Christus 


gevind word nie, en dan sê hy in vers 20: 


Maar nou, Christus is opgewek uit die dood, as eersteling uit dié wat gesterf het. 


been disclosed; it is the person and life of Jesus that comes to bear in a new and different 
fashion, so much so that Paul can now speak of a ‘spiritual body’ (1 Cor 15:44). 

Daarom beteken die opstanding dat die gelowige ook verseker is van die 
opstandingsliggaam, omdat die heil in Christus en die verlossing verwerf is. 
Die sekerheid wat deur die opstanding verkry word, beteken dat Paulus in 
1 Korintiërs 15 verkondig dat die volledige heil aangebreek het. 


Welker (2013:131) is versigtig om die opstanding as `n herrysing van die voor- 
gekruisigde Jesus te beskou. Hy verskil dus van Wright, wat volgens hom 
'n spekulatiewe rekonstruksie van die fisiese opstanding te maak. Volgens 
Welker beklemtoon Wright ’n robuuste fisiese Jesus wat weer lewendig geword 
het. Welker (2013:132) is van mening dat daar wel erken moet word dat Jesus 
volledig gesterf het — dit is die betekenis van “na drie dae” — maar dat ’n meer 
gesofistikeerde vorm van transformasie as blote herrysenis voorgestaan moet 
word. Die liggaamlike en geestelike word soms dualisties van mekaar geskei 
maar dit moet op ’n veel meer subtiele manier hanteer word." Die materiële is in 
die lig van Bybelse begrippe slegs 'n aspek van menslike bestaan. Die opstanding 
beteken dus nie slegs nuwe liggaamlike bestaan in die gees nie maar liggaamlike 
teenwoordigheid in die Gees (2013:133). Paulus beskou volgens Welker (2013:133) 
die liggaam as die draer van die openbaring waardeur Jesus verheerlik en geken 


kan word. 


Die vraag is egter of liggaamlikheid nie as ongewens beskou word deur hulle 
wat die liggaamlike opstanding misken nie. Van de Beek (1998:163 e.v.) het in dié 
verband betekenisvolle bydraes gelewer deur aan te toon dat liggaamlikheid nie 


verwerplik is nie. 


Daar word `n interessante benadering deur Crossan (2002:s.p. en 1991:395 e.v. 
en 423 e.v.) gevolg. Hy is van mening dat in die lig van die verwagting van die 
opstanding van die martelare in die tussentestamentêre tyd (Makkabeërs) die 
verwagting en oortuiging in die Nuwe Testament juis is dat Jesus “liggaamlik” 


sal opstaan. Dit was die Joodse verwagting in daardie tyd. Crossan meen dat die 


151 Welker (2013:126) verduidelik soos volg: 


These varied and differing witnesses point to a complex historical event, a new reality; 
the persuasion that Jesus had died and that his mission and person had failed is replaced 
by a grounded conviction of his living presence. Although it is true that the pre-Easter 
Jesus does not reappear as a biological, natural-empirical ‘event’, the Ressurrected, 
that is, the post-Easter Jesus, does indeed make his presence known — and does so with 
incomparably greater force — in the power of his Spirit and with what is initially a rather 
modest, then increasingly expanding cultural-historical charisma. 

vroeë Christene dit juis aangegryp het en op Jesus van toepassing gemaak het. 
Volgens hom kan dit natuurlik nie gebeur nie en is dit ook nie waar nie, maar is 
wel as getuienis deur Jesus se volgelinge aangewend. Daar moet met Crossan 
saamgestem word dat die opstanding verstaan is as “liggaamlik” maar teenoor 
hom moet saam met Paulus bely word dat as Christus nie opgewek is nie, is ons 
geloof waardeloos (1 Kor 15:12-19). 


Missionêr beteken dit dat die verlossing in Christus besondere betekenis het vir 
alle aspekte van ons bestaan. Dit vul die lewe van alle kante en van alle hoeke; dat 
dit die sin van die lewe beteken. Die opstanding van Christus het dus betekenis in 
die mees haglike omstandighede. Dit skep hoop en hierdie nuwe verwagting van 
hoop is dan die volle heil wat in Christus verkry word. Hierdie heil het betekenis 
vir die ewigheid en vir die tyd van die bestaan van die mens. So word verseker 
dat God se heil werklikheid sal word en volledige vervulling sal verkry. Hierdie 
vervulling en hierdie heil het betekenis vir elke mens wat in Christus is. So word 
deur die opstanding die verwagting op die nuwe hemel en die nuwe aarde waar 
die opgestane mens in heerlikheid vir God sal dien en sal lewe tot in ewigheid 
'n sekerheid en word hierdie sekerheid beklemtoon en ook vasgelê. So word die 
opstanding die sekerheid dat Christus se heilsgebeure nie verniet is nie. Missionêr 
beteken dit dat die kerk ook kan voortgaan om in hierdie wêreld die ongelooflike 


boodskap van die verlossing te kan verkondig. 


7.3.5 Lewe na die dood 


Tans word die bestaan van hemel en hel sterk betwyfel. Vanuit verskeie oorde word 
daar vrae gevra of daar nog hoegenaamd geglo kan word in `n bowe-werklikheid 
wat as hemel beskou kan word waar mense in geluksaligheid sal lewe en met God 
die vreugde van hierdie geluksaligheid sal beleef. Daarteenoor word gesê, is die 
hel 'n konsep wat saamhang met 'n pre-moderne primitiewe gedagte asof daar `n 
werklikheid sou wees waar mense gemartel sal word vir tyd en vir ewigheid omdat 
hulle wel een of ander sonder sou gepleeg het. Hemel en hel is dus sake wat uit 
verskillende hoeke radikaal verskillend benader word en die vraag of dit werklik 
nog sinvol is om daaroor te handel in 'n sendingwetenskaplike benadering, word 
al hoe meer gestel. Kan ’n mens hoegenaamd nog praat van hemel en hel in 


die moderne samelewing? Die vraag is dus op watter wyse hierop geantwoord 

moet word en op watter manier daar vanuit `n sendingkundige perspektief na 


antwoorde gesoek moet word ten opsigte van hierdie vraagstuk. 


Wanneer oor hemel en hel besin word, is dit noodsaaklik om die bronne daaroor 
na te gaan. Om die perspektief te beoordeel moet eksegetiese, hermeneutiese, 
dogmatiese en etiese benaderings vanuit die Skrif bekyk word. Lebhar (2006:259) 
is van mening dat die unieke beeld van die hemel en die belofte van die lewe na 
die dood fundamenteel vir die Christelike geloof is. Moore (2006:301) toon aan 
dat daar verskeie stemme opgaan teen die begrip hel. Veral die gedagte dat God 
sal oordeel en mense straf word beskou as'n menslike handeling wat nie aanvaar 


kan word nie. God sou onreg kon voorkom en het nie nodig om te straf nie. 


Wat die beskouings oor hel betref, toon Moore (2006:302) aan dat daar verskillende 
beskouings in die Christelike wêreld voorkom. Die een beskouing verstaan die hel 
letterlik as die straf van die regverdige ewige oordeel van God. (Vgl. Tertullinanus 
Augustinus en Jonathan Edwards). Die tweede groep stel dit dat die aard van die 
straf en lyding in die hel onbekend is (Moore 2006:302). (Vgl Calvyn, FF Bruce en 
Billy Graham). Hulle is van mening dat die beelde in die Bybel die erns van die 
saak wil beklemtoon sonder om die oordeel letterlik te beskryf. `n Derde groep, 
wat as die annihiliste bekend staan, is van mening dat die tweede dood dui op 
hulle wat nie sal voortbestaan nie maar uitgewis sal word. Ewige lewe word 
vir gelowiges gegee. Die konsep van onsterflike siel is hiervolgens Hellenisties. 
(Clemens Origines, CS Lewis en John Stott staan onder andere hierdie gedagte 
voor) (Moore 2006:303-304). 


Hel en die Ou Testament en Judaisme. 


Wat die Ou Testament en die lewe na die dood betref, is daar nie `n eenduidige 
riglyn nie. Die wêreldbeeld speel’n beslissende rol. Die lewe na die dood word soms 
as 'n bewuste bestaan in die onderwêreld beskou. Sjeol beteken `n skaduagtige 
voortbestaan van die dooies. “Deprivation and oblivion” kom voor maar nie 
noodwendig straf nie, alhoewel daar wel in Jesaja 14 ondertone van straf voorkom 
wanneer aangedui word dat die maghebbers van mag gestroop word (Nolland 
1993:557). Later word die begrip van opstanding uit die dood beklemtoon (vgl. 
Daniël). Die begrippe hemel en hel kom nie in die Ou Testament voor soos in die 
Nuwe Testament nie (Arnold 2008:24). Die dood het `n bepaalde finaliteit. Die 


mens kan verskillend daarop reageer maar die verwagting is dat hy by sy vaders 

versamel word in die skaduryk (Plöger 1983:79). Die Ou Testament het meer `n 
verwagting van 'n heilstyd wat aanbreek. Die totale vernuwing sal in die eindtyd 
plaasvind. Arnold (2008:25) wys daarop dat dit nie ontsnappingseskatologie deur 
die wêreld waarin ons leef te minag is nie, maar dat dit eerder verlang na en die 
tyd verwag waarin God sal triomfeer oor kwaad, sy volk sal verlos en oor die 


wêreld sal regeer in vrede. Die verlossingsgeskiedenis speel hierin `n groot rol 


In die profesieë van die agste en sewende eeue v.C., veral in die boek Jesaja, het 
Sionsteologie beslag gekry. Jerusalem word die goddelike sentrum waarheen die 
nasies in onderdanige pelgrimstog kom en so die seën van die Abrahamitiese 
verbond verkry (Dumbrell 1994:95). Ook die eksiliese profete beklemtoon dat 
Jerusalem herstel sal word en die nasies daar hulle heil sal vind (1994:125). Arnold 
(2008:29) wys op die ekskatologiese implikasies van die profesie van die post- 
eksiliese profete waarin die verwagting van 'n tyd van heil wat sal aanbreek sterk 
beklemtoon word (Sag 14:6-7 en 14:4 en 14:8; Jes 24-27 en Sag 12:2-3 en 14:2-15 
asook Sag 2:15 en 8:20-23 en 14:16; Hag 2:23 en Sag 4:6-10, 12:8). Oordeel is egter ook 
onlosmaaklik deel van die profesie (Joël 3:3-4). Die proto-apokaliptiese literatuur, 
naamlik Jesaja 24-27, Sagaria 9-14 en Joël 3-4, asook die volle apokaliptiek van 
Daniël 7-12, toon aan dat God sal oordeel en ekwilibrium in die kosmos bring en 
restitusie vir Israel (Arnold 2008:33). 


Post-eksiliese apokaliptiese literatuur beklemtoon dat God se koninkryk sal 
inbreek in die werklikheid. Daar is weens die beklemtoning van die Sionsheil 
minder klem in die Ou Testament op persoonlike heil en meer oor die heil vir 
die nasies (Dumbrell 1994:152). Peels (1999:31) is egter wel van mening dat daar 
van individuele eskatologie sprake is soos in Psalm 63:4, waar dit tog duidelik 
blyk dat God sterker is as die dood. Johnston (1997:73 ev.) verwys ook na 
Psalms 49 en 73 om aan te dui dat daar tog die verwagting is van persoonlike heil 


en redding van Sjeol. 


Lewe na die dood in die Tussen-testamentêre tyd 


Die Tussentestamentêre tydperk word gekenmerk deur die teenstelling tussen 
die huidige wêreld en die toekomende wêreld waarin die heil die huidige bestaan 
sal transendeer (De Bie 1999:59). Alhoewel die hoofgroepe soos deur Josefus 


aangedui, naamlik die Esseners, Fariseërs en Sadduseërs, verskillende verwagtinge 

van die lewe na die dood voorgehou het, word die gedagte van fisiese opstanding 


ook sterk beklemtoon. 


Lewe na die dood en die Nuwe Testament 


Sinoptiese Evangelies 


Van de Beek (2008:104) wys daarop dat daar in die Bybel van die definitiewe 
verwerping op verskillende maniere gepraat word. Dit is 'n plek van geween en 
gekners van tande. Dit word aangedui met onuitblusbare vuur, waar die wurms 
nooit sterf nie, die poel van vuur en swael, die plek van pyniging. Verskillende 
bewysplasing kan bekyk word, naamlik Matteus 8:12; 13:24-30; 13:42, Lukas 13:28, 
Markus 9:43; 48, Markus 9:48, Openbaring 19:20; 20:14; 21:8, Lukas 16:23 en 
Judas 13. 


In Matteus 8:12 word aangedui dat `n groot fees aangebied word vir hulle wat 
deur God genooi word. Dit is belangrik dat dit juis nou ook die ongelowiges 
(heidene) wat tot geloof kom, insluit. Daar is egter diegene wat in die buitenste 
duisternis uitgewerp word. Matteus gebruik die begrip van 'n geween en gekners 
van tande. Hagner (1993:206) verwys na die verband met die apokriewe boeke 
naamlik 2 Esdr 9:93, Enoch 63:10 Pss Sol 14:4 en 15:10. Selfverwyt word volgens 
Hagner (1993:206) die rede vir die geween eerder as die vrees vir die straf. Die 
apokaliptiese taal kom ook voor by Matteus 13:42 en die beeld van vuur word 
met Daniël 3:6 in verband gebring (Hagner 1993:394). (Vgl. ook die verwysing 
na Gehenna in Mat 5:22 en 18:8-9. Joodse apokaliptiese taal kom ook voor in 
Mat 13:30.) (Hagner 1993:384). 


By Lukas 13:22-30 bly die fees op Israel gerig. Die taal is nie-parabolies maar wel 


metafories. Dié daarbuite is uitgesluit uit God se groot klimaks wat Hy inrig vir 


152 Elledge (2006:18) beskryf die implikasies hiervan soos wat dit in 2 Makkabeërs na vore 
kom duidelik: 


The resurrection in 2 Maccabees is perhaps the most graphically physical account of 
the resurrection available in ancient literature. The author emphatically maintians that 
the very members of the physical body that have been mutilated and tortured will be 
reconstituted by divine power into whole human bodies... Six times, the author articulates 
the resurrection hope in specific relationship to God's own ultimacy as the one who 
created heaven and earth, the very God who even forms the human mysteriously within 
the womb, the one who has power over life and breath (7:9,11,22-23,27-29; 14:45-46). 

sy mense en wat berei word saam met die geloofshelde uit die verlede (Nolland 
1993:736). In Lukas 16:23 kom die begrip van die onderwêreld voor.’ 


Van de Beek (2008:104) verduidelik dat Berkhof se gedagte dat Matteus die hel ken, 
maar die gedagte dat Paulus en andere meer universalisties dink, nie volhoubaar 
is nie. Lukas is nie minder skerp as Matteus nie en Paulus praat ook van `n ewige 
verderf waar diegene wat God nie ken nie sal boet. Van de Beek wys egter daarop 
dat die Nuwe Testamentiese eskatologie deur Joodse apokaliptiek skerp beinvloed 


is. Dit kom ook voor in die beelde wat radikaal en sterk gestel word. 


Die Johannese korpus 


Van de Beek (2008:107) wil ook vanuit die perspektief van Johannes na die 
begrippe kyk. Johannes beklemtoon dat wie nie glo nie, alreeds veroordeel is en 
dat die veroordeling in Jesus sigbaar is. Dit is nie soseer `n persoonlike keuse nie, 


maar die werking van God wat ons eie wil voorafgaan. 


Volgens Lebhar (2006:296) word die beeld van die antieke huwelik waar die 
verloofde sy vader se huis uitbou vir die verloofde gebruik om die hemel te 
beskryf; Johannes 14:2-3 en Openbaring 19:7. Beasly-Murray (1987:249) is van 
mening dat die verwysing na die woning, “unapocalyptic rather eschatological” is 


en dat die woning juis aandui dat dit moontlik is om by Hom te wees. 


Lebhar (2006:296) toon aan hoe die ewigheid die lewe in die werklike wêreld sal 
bevestig (Op 21:2-3). 


Aune (1998:1029) verduidelik hoe sterk die verwagting op hemelse heerlikheid 
uitgedruk word met die beeld van die huweliksfees (vgl. Op 19:7). Dit sluit aan 


153 Nolland skryf (1993:829): 


Though representing the place of the dead guite generally, it comes increasingly to 
include the idea of a preliminary experience of what is to be the individual's ultimate 
fate at the final judgement (see 2 Esdr 7:80: 1 Enoch 22:11; df. Jude 6-7: 1 Pet 3:19-20). 
lt thus embraces two of the three horizons of judgement that are to be found in Luke's 
thought (see 12:5). 


154 Beasly-Murray (1987:92) verwys na Johannes 6:38-40 en hoe die betekenis van die ewige 
lewe daar na vore kom: 


Herein lies the reason for his ‘descent’, i.e. for his Incarnation; he is charged to lose none 
of those given him by the Father, but tot give them eternal life now and raise them in the 
last days. 

by die vreugdefees van die Ou Testament en die vroeg-Judaisme se hantering van 
Israel as bruid van YAHWEH. 


Wat die oordeel betref wat oorvloedig in Openbaring uitgebeeld word, word by 
die tweede-tempel Judaisme aangesluit'® Die verband tussen oordeel en vuur 
was bekend in die Ou Testament en vroeg-Judaisme. Dit word in Jesaja 66:24 


genoem en dikwels daarna, bv 1 Enoch 10:6,13 en dan verskeie kere by Matteus. 


In Openbaring 20:11-15 word die oordeel in eskatologiese taal uitgedruk. Aune 
(1998:1104) dui aan dat die metafoor van twee stelle hemelse tablette (boeke) 
waar die regverdige en onregverdige dade opgeteken is vir die oordeel, algemeen 


in vroeg-Judaisme voorgekom het. So oordeel God volgens Openbaringe." 


Pauliniese korpus 


Van de Beek (2008:104) dui soos reeds gesê aan dat Paulus nie meer universalisties 
dink as Lukas nie. Sou daar in die Nuwe Testament sprake wees van universalisme 
dan is dit volgens van die Beek net in Efesiërs en Kolossense waar die nadere, die 
allesomvattende heerskappy van Christus voorkom, maar `n mens moet versigtig 


gevolgtrekkings vir alversoening daaruit trek. 


Hemel is persoonlik, volgens Lebhar (2006:295). Hy verwys na 1 Tessalonisense 4:17 
waar verseker word dat die gelowige die ewigheid met mekaar en met God 
sal deurbring. Mense se perfekte self sal te voorskyn tree (Lebhar 2006:295) 
(1 Kor 15:42-49). Ook verwys hy na hereniging (296) (Fil 1:23 en 1 Tess 4:17). Bruce 
(1982:105) meen dat die opstanding begrond word in die verlossingwerk van 
Christus in 1 Tessalonisense 4:17 wat ook op groot sekerheid dui. 


Elledge (2006:36) is van mening dat Paulus ook aansluit en selfs beinvloed is deur 


die geloof in die opstanding by Daniël en 1 Enoch “by placing the risen in heaven 


155 Aune (1998:1066) skryf: 


The imagery of fire as a means of eternal punishment was a familiar conception during 
the second temple period. In ancient Israel, the teophannic imagery of the Sinai traditon 
(Exodus 19) included fire as part of a complex of natural phenomena associaited with 
volcanic activity, wind storms and earthguakes. 


156 Aune (1998:1133) skryf: 


The role of God as presented by John is analogous to the popular conception of the role 
of the emperor: his main task is to dispense justice by punishing the disobedient and 
rewarding the obedient. 

(1 Tess 4:13-18)” Die Heilige Gees is reeds die onderpand van die ewigheid en die 
hemel in 2 Korintiërs 1:22 en 5:5 (Lebhar 2006:297). °? 


Alhoewel die oordeel radikaal en volkome in die Nuwe Testament aangedui word 


en die genade oorvloedig ss 


aangetoon word, word die heil nooit universalisties nie. 
Die wat verlore gaan word egter altyd in verband met God se appèl tot liefde en 
verlossing opgeroep tot lewe.'® Exalto (1999:565) wys daarop dat Paulus aantoon 
dat hy daarna verlang om met Christus te wees. Dit sluit'n onmiddellike bewuste 
vereniging met Christus na die dood in. Aardse gemeenskap met Christus is nog 
onvolkome, na die dood sal hy volkome gemeenskap met Hom verkry. Daar is dus 


'n verlange na hemelse saligheid na die dood. 


Van de Beek (2008:98) is van mening dat verskeie moderne teoloë die alversoening 
voorstaan wat beteken dat na die dood alles weer goed sal wees en almal dan 
uiteindelik gered sal word, maar hy wys daarop dat dit nie so by die vroeë kerk 
voorkom nie. 


In die moderne Rooms-Katolieke teologie het Pous Benedictus self oor die saak 
van oordeel en vaevuur geworstel (Van de Beek 2008:101). Dit gaan nie meer 
soseer om `n selfstandige menslike boete van ’n tyd na die dood nie, maar die 
konfrontasie van Hom as die gekruisigde in ons sonde. Dan kom ons by die 
fundamentele gedagte van eskatologie dat Christus self die regter is dat Hy juis 
die gekruisigde is. Op daardie wyse val 1 Korintiërs 3:18 op sy plek volgens Van de 


157 Zimmermann (1983:86) verduidelik dat daar by Paulus twee onafwendbare sake is wat 
saamhang: 


1. Ebenso wie Tod und Auferstehung Jesu bie Paulus unlösbar verbunden sind, so auch 
Tod und Auferstehung des Christen. 2. Wie Paulus den Tod Jesu von seiner Auferstehung 
her versteht, so versteht er den Tod des Christen von der Auferstehung Christi her und der 
darin vorweggenommenen Auferstehung des Toten. 


158 Lampe (2002:105) verduidelik ook dat die verlossing holisties deur Paulus verstaan is: 


In Paul's holistic perspective, on the other hand, the reality of salvation is not another 
reality apart from the outer everyday life, not just a religious rality for the inner life of a 
person. It grasps and embraces the whole of human existence, the entire peronality. This 
principle is also applied very consistently to the eschatological concept of a postmortem 
life: this life will not only involve parts of a human being, a soul or a spirit, but the entire 
personality, including his or her bodily existence. 


159 Noordgraaf (1999:125) beskryf dit in aansluiting hierby soos volg: 


Maar een prediking van het oordeel waarin de genade van God en zijn liefde niet 
doorklinken, is niet naar het Nieuwe Testament. 

Beek (2008:101-102), aangesien Paulus in die voorafgaande hoofstuk dit duidelik 
gestel het dat hy niks anders wil weet as Jesus Christus en Hom as die gekruisigde 
nie. Van de Beek wys daarop dat moderne Protestantse teoloë dit weer eksplisiet 
onder die aandag gebring het. Berkhof wys daarop en hoop daarop dat die hel 'n 
voorlopige saak van loutering is. Teoloë van ander skole, soos Moltmann, neem 
ook die gedagte oor dat die tydelike bestaan na die dood as voorbereiding van 
die voleinding is. Hy wil egter die loutering weglaat. Vir Moltmann gaan dit om 
die positiewe invulling van die lewe (Van de Beek 2008:102). Moltmann word 
van horisontalisering en humanisering beskuldig maar hy is van mening dat dit 
onregmatig aan sy teologie ten laste gelê word (Runia 1999:448). Barth, Berkhof 
en Verkuyl deel volgens Velema (1999:588) die oortuiging dat die oordeel in God se 
liefde opgehef word en dat die oordeel dus nie uitloop op `n ewige hel nie. Kuitert 


se optimisme ondergrawe die oordeel en gerig ewe-eens (Velema 1999:588). 


In die hermeneutiese besinning word gevra na die betekenis van die pre-moderne 
agtergrond waaruit die hemel en hel in veral die Nuwe Testament voorgestel 
word. Hoe moet die hermeneutiese brug geslaan word na die post-moderne 
wêreld waarin ons vandag leef? Daar is verskillende standpunte. Sommige meen 
dat dieselfde werklikheid gedeel word en dat dit daarom nie nodig is om die 
beelde van hemel en hel te herinterpreteer nie. Daarvolgens word gemeen dat 
die Claritas (perspectuitas in ander verband) van die Skrif die konsepte duidelik 


maak en dat herinterpretasie onnodig is. 


Daarteenoor is die radikale standpunt wat meen dat die pre-moderne wêreld 
totaal agterhaal is en dat die konsepte van hemel en hel so nuut geinterpreteer 
moet word dat dit totaal afgewys moet word. Volgens hierdie standpunt is die 
hemel en hel bloot voorstellings van ’n antieke tyd en dat die moderne mens dit 
geheel nie aanvaar nie. Die bedoeling van die tekste in die Bybel is om mense op 


te roep tot `n goeie lewe van liefde, maar dit het geen ewige betekenis nie. 


Daartussen kom die standpunt voor wat die werklikheid van hemel en hel 
aanvaar maar wat tog van mening is dat die voorstelling daarvan pre-modern is. 
Die beelde van vuur en wurms wat nie verteer nie dui nie op werklikheid nie maar 
beeld die godverlatenheid uit, terwyl die beelde van heerlikheid die lewe met God 


uitbeeld sonder om aan te dui hoedanig dit werklik sal wees. 

Met Bultmann kom die groot omwenteling in die hermeneutiek. Volgens hom 
kan die pre-moderne wêreld se voorstelling nie aanvaar word in die moderne 
wêreld nie. Dit is 'n mitiese wêreld vol voorstellinge uit daardie wêreld en moet 
dus totaal herinterpreteer word (Runia 1999:442-443). Mitologiese spreke is egter 
nie onbelangrik nie want dit dui op die geëksistensieerdheid van die bestaan in 
die geloof voor God en elimineer nie die geloofswerklikheid nie (Runia 1999:443). 
Runia (1999:443) toon aan dat onder andere Ridderbos dit egter as grandiose 
reduksie van Nuwe Testament gegewens beskou het. Die hermeneutiese vraag is 
egter in die midde geplaas omdat Bultmann voorstellinge soos hemel en hel skerp 


afgewys het. Vir Bultmann is bloot die kerugma beslissend (Johnson 1987:300). 


Die beginsel van sola Scriptura in hierdie verband dui aan dat die Skrif die laaste 
woord het en nie die interpretasie van mense nie. Sekere waarhede in die Skrif 
kan nie weggedink word omdat dit aanstoot sou gee nie. Die Skrif self het die 
laaste woord. Dit beteken nie dat daar diepgaande besin moet word oor die 
betekenis van gedeeltes van die Skrif wat vrae oproep nie. Die gedeeltes wat 
minder duidelik is, word deur gedeeltes wat duideliker is uitgelê volgens die 
beginsel dat die Skrif homself uitlê. Dit beteken dat die hele prentjie van die 
verwagting van die lewe na die dood in ag geneem moet word. In die lig van die 
geheel is dit egter duidelik dat die hermeneutiese brug nie die erkenning van die 
bestaan van hemel en hel uitwis nie. Gedeeltes wat op alversoening dui moet 
egter in verband met die geheel gelees word en sou nie beteken dat die duidelike 
beklemtoning van die oordeel van God en die beginsels van die lewe na die dood 


misken kan word nie. 


Die gereformeerde hermeneutiek wil totaal erns maak met die sola Scriptura en 
die sacra Scriptura sui ipsius interpres est. Die Bybel verloor nie sy betekenis omdat 
dit pre-modern is nie. Daar is talle ooreenkomste in die wêreld van die tyd van 
die Bybel en vandag. Mense behou hulle menslikheid en alhoewel die implikasies 
mag verskil, beteken dit nie dat die saak verander nie. Die hermeneutiese brug 
wat geslaan word, moet dus steeds in ag neem dat die werklikheid van die Bybel 
en vandag steeds dieselfde werklikheid is en dat daar nie gemeen kan word dat 
die verskille so groot is dat geen ooreenkomste daartussen bestaan nie. Wat egter 
in ag geneem moet word, is dat die voorstelling van sekere sake wel vanuit die 


pre-moderne wêreldbeeld beoordeel moet word. 

Wat die dogmatiese besinning ten opsigte van die vraagstuk van hemel en hel 
betref staan ons midde in die spanningsveld van die verlossing. Volgens Lebhar 
(2006:297) sal die hemel vol vreugdefeeste wees. Vervolgens sal daar doelgerigte 
aktiwiteite wees. Die bestaan van die hel word deur Geisler (1999:310-312) soos 


volg aangedui: 


1. Jesus het die bestaan daarvan geleer, bv. Matteus 10:28. 

2. Die Bybel leer dit, bv. Openbaring 20:11-15. 

3. God se geregtigheid vereis dit, bv. Romeine 2. 

4. God se liefde vereis dit, want God dwing nie maar laat mense toe om van 


Hom geskei te wees as hulle verkies. 


pi 


Menslike waardigheid vereis dit God dwing mense nie in die hemel in nie. 
God se soewereiniteit vereis dit. Finale oorwinning oor kwaad is nodig. 
7. Die kruis van Christus impliseer dit. As daar nie’n hel is nie is die kruis ook 


nie nodig nie. 


Dit is egter moeilik verklaarbaar hoe die hel vanuit die beginsel van liefde bestaan 
en daar moet eerder na die beginsel van geregtigheid wat ook in die liefde na vore 
kom, gesoek word om die hel te verklaar. Dit is ook nie moontlik om die beginsel 
neer te lê dat diegene wat verlore gaan self hulle onheil verkies nie. Dit is oordeel 
van God en hulle beleef die oordeel as skeiding van God en alhoewel hulleself 


skuldig is aan die dood van die hel is dit nie hulle eie keuse om die hel te kies nie. 


Geisler (1999:312) is ook van mening dat die hel die verwydering van God radikaal 
aantoon maar dat dit nie 'n plek van marteling deur God is nie. Dit is `n plek 
van self-veroorsaakte marteling (Geisler 1999:312). Wat besware teen die leer 
betref, word gevra waarom God mense nie bloot hervorm nie? Geisler (1999:313) 
se antwoord hierop is dat God dit juis in die lewe doen maar mense nie dwing 
om Hom te dien nie. Verder word gevra of die ewige straf vir tydelike sonde nie 
oormatige straf (overkill) is nie. Geisler (1999:313) antwoord dat sonde teen die 
Ewige gedoen is en dat dit juis beteken dat om die hemel te verseker die hel ewig 
moet wees. Verder is tydsduur nie van belang nie maar wel objektiwiteit. Daar 
word ook aangedui dat die hel nie die redding bring nie maar God se geregtigheid 
sal duideliker blyk uit die oordeel van die hel (vgl. Jonathan Edwards) (Geisler 
1999:314). Daar word ook gevra: Kan daar vreugde in die hemel wees as `n 


geliefde dalk in die hel is? In die werklikheid is daar tog vreugde ten spyte van 

ellende en so sal daar in die hemel ook vreugde wees ten spyte van die negatiewe 
(Geisler 1999:314). 


Die vraag kan ook gestel word waarom het God mense geskape het indien 
Hy hulle wel in die hel werp? Geisler (1999:314) antwoord dat nie-bestaan nie 
noodwendig beter is nie. Is dit nie so dat die mens nie kan help om te sondig nie? 
Geisler antwoord dat sonde noodwendig maar nie onvermydelik is nie. Almal 
sou hel toe moes gaan maar God red uit (Geisler 1999:315). Wat die redelikheid 
van die hel betref, wys Geisler daarop dat Jonathan Edwards aangetoon het dat 
dit juis irrasioneel sou wees indien daar nie `n oordeel sou wees nie. Wat redes 
waarom die leer oor die hel verwerp word betref, meen Geisler (1999:316) dat dit 
teen ons voorkeure is en dat ons begrip van kwaad gebrekkig is. Hy verwys na 


Jonathan Edwards wat aandui dat ons God se eer en heerlikheid nie erken nie. 


Dogmaties is die kernvraag die vraag oor die godsleer. Hoedanig is God? Wat 
moet ons van God sê in hierdie verband? Dit moet baie duidelik beklemtoon word 
dat God heilig is. In sy selfopenbaring in die Ou sowel as die Nuwe Testament 
maak God Homself bekend as die Heilige wat geen sonde verdra nie. Verder 
staan die mens totaal skuldig voor die God. God is egter volgens die duidelike 
aanduiding die God van Liefde. Geregtigheid en liefde moet dus in alle opsigte 
erken word. God se oordeel is onafwendbaar, maar word in sy liefde totaal nuut 
hanteer. Romeine 5 leer dat die genade ook veel oorvloediger as die sonde is. Die 
onmoontlike het plaasgevind daarin dat God uitred deur self te voorsien. God is 
in sy wese hierin te ken as liefde. Die wonder van God se liefde moet oorvloedig 
verkondig word. Die verlossing skipper altyd op die rand van alversoening maar 
dit kan nie uit die Skrif afgelei word nie. Heil en verlossing hang altyd saam met 
wedergeboorte en geloof. God se liefde is sy liefde in geregtigheid wat deur die 


geloof in Jesus Christus bepaal word. 


Ten opsigte van die vraag van verlossing en heil kom die wyse waarop die geloof 
na vore tree vanselfsprekend aan die orde. Die gereformeerde leer beklemtoon 
dat dit slegs uit God se ryke vrye genade ontvang word deur die vrye guns alleen. 
God se liefde is daarin oorvloedig dat God wel mense roep tot Hom, hulle kies 
om te glo en seën in hulle totale verlossing. Hierdie heil is volkome maar word 
gedra deur die wedergeboorte en geloof wat die besondere genade van God in 
gemeenskap met Hom beteken. God sal die hemel berei. God sal sy liefde vertoon. 


Dit is oorvloedig. Die onmoontlike donker kant van geregtigheid beteken egter 

dat God wel — omdat Hy alleen God is - in sy oordeel ook die ongeregtigheid 
verwerp. Inklusiwisme is nie Skriftuurlik te verantwoord nie omdat die verhouding 
tussen heil en redding aan die een kant en geloof en wedergeboorte aan die ander 


kant in so’n standpunt deurgesny word. 


Sou God egter “oneties” optree as Hy in sy geregtigheid mense ewig veroordeel? 
Eis die regverdigheid van God nie dat alle mense gered moet word nie? Is dit nie 
eties om almal te red nie? God self beskik oor lewe en dood. Hy is selfgenoegsaam 
om self te bepaal wat eties is. Om te bepaal wat eties is word dus deur God self 
bepaal. God gee egter vir mense die vermoë om ook oor etiese sake te besin. Die 
openbaring van God is egter steeds die enigste maatstaf. Daarom bepaal God wat 
in sy geregtigheid moet geskied. In sy absolute heerlikheid is God die een wat 
bepaal waar die heil lê. Helm (1989:112) maak 'n sterk saak daarvoor uit dat as 
God geregtigheid is en die hel bestaan soos God dit openbaar, sal sy geregtigheid 
dan in daardie sin volkome wees. God regeer daar ook in sy geregtigheid. Moore 


(2006:305) verduidelik dat waarskuwing van die hel wel erken moet word.’ 


Velema (1999:591) dui aan dat daar vrae oor God en die oordeel bestaan, naamlik 
dat die regverdigheid van God beteken dat daar tog `n verband tussen die oordeel 
en die gedrag moet wees as dat ewige hel dit nie sou wees nie. Verder is die vraag 
of Jesus dan nie al die sonde van die wêreld weggeneem het nie. Meer nog, ’n 
regter sou immers grasie kon verleen. Ten slotte dui oordeel nie op blywende 
tweespalt in God nie? Velema is van mening dat God se geregtigheid en liefde 
steeds erken moet word en nie teen mekaar afgespeel moet word nie. Die liefde 
hef die geregtigheid nie op nie soos blyk uit die kruisiging van die Here en die 


worsteling in Getsemane. 


Die vraag is egter: Sal die God van liefde mense ewig in hel werp? Die liefde van 
God en God se geregtigheid hang saam. Die geskende liefde eis geregtigheid. Die 
geregtigheid van God bewaar die liefde sodat God selfs in liefde nie misken mag 


word nie” 'e 


160 We possess only analogies to teach the mysterious horrors of hell, but the reality of hell, 
banishment from God's presence by those created in his image and designed for fellowship with 
him, is sobering no matter how dimly and incompletely we understand it. 


161 Walls (2008:410) dui aan hoedat die liefde juis die hemelse geregtigheid openbaar: 


For Christian theology, the logic of theodicy recieves historical confirmation by the 
resurrection of Jesus. The resurrection brings to light not only the full extent of what 

Van de Beek (2008:91) stel die vraag: Hoe aards is die hemel? Daar was altyd 
die gedagte dat dit heeltemal spiritueel opgevat moet word, maar sedert die 
verligting het die metafisiese gedagte al hoe verder weg gedryf en daarom word 
die vraag gevra: Het God werklik die materiële wêreld gewil? In die huidige 
teologie wys Van de Beek daarop dat `n tendens te bespeur is dat die abstrakte 
konsepte verby is en dat mense meer konkrete beelde wil oproep. Die vraag waar 
is die dooies? bly belangrik. Die vraag wat Ernst Bloch se vrou vir Moltmann 
gevra het oor haar man: Waar is Ernst? is 'n reële vraag, sê Van de Beek (2008:91). 
Die antwoord is natuurlik dat 'n mens in 'n nuwe werklikheid bestaan waar die 
mens eers ondergaan in die dood en dan as mens herrys. Die voortbestaan van 
die siel is dan ook anders as in die liggaam en daarom bestaan die mens voort in 


hierdie verheerlikte liggaam.'“? 


Polkinghorne (2002:55) is van mening dat wetenskaplike insigte en die teologiese 
begrip verenig kan word om 'n geloofwaardige hoop te verskaf wat in terme van 
die Christelike dood en opstanding hoop gemanifesteer in Jesus Christus se 
opstanding en in die God van Abraham, Isak en Jakob gevind word. Polkinghorne 


sluit dus nie hoop op `n nuwe werklikheid uit nie." Daar is egter steeds die 


it means to say that God is love, but also that the love of God has defeated death. The 
promise of heaven is not merely a matter of justice in the face of evil, but the ultimate gift 
of one whose eternal nature is self-giving love. If the resurrection is true, then the deepest 
roots of heaven are not the manipulation and coercion that Wright identifies, but the love 
of a God for whom these are out of the guestion. 


162 Ook Küng (1980) bespreek die wonder van die heil wat God gee: 


In faith, | entrust everything to this God, even the ultimate, even the conquest of death. 
The almighty Creator, who calls from nonbeing to being, can also call out death to life. 
The Creator and Conserver of the universe and man, and he alone, can be trusted, even 
at death as we are dying, beyond the limits of everything hitherto experienced, to have 
still one more word to say: to have the last word as he had the first. Anyone who seriously 
believes in the eternal and living God believes also in God's eternal life, in his one own 
eternal life. If | begin my Credo with belief in God, ‘the almighty Creator, | may be 
content to end it with belief in ‘eternal life.’ 


163 Moltmann (1996:337) beskryf die ewige lewe in terme van die opstanding van Christus, 
die paasvreugde vind sy oorsprong in die opstanding: 
Here the divine life opens and communicates itself. The Bible calls this charis. The divine 
life communicated is also eternal life, life in partcicipation in the divine life. But it is not 
just life in ‘the world beyond’, ‘life after death’; it is an awakening, a rebirth, already here 
and now, and the endowment of earthly life with new viral energies. 

gevaar dat hy nie die volle heil in die toekoms gerealiseer sien nie maar wel in 'n 


aardse verlossing.“ 


Die prediking in die sending sal dus nie by die waarskuwing van die hel kan 
verbygaan nie. Die boodskap wat egter duidelik moet uitgaan is die boodskap 
van God se oorvloedige heil en genade. Hy is die Een wat oorvloedige heil bied. 
Hy is die Een wat die hemel oopsluit vir hulle wat geen ander verwagting as 
net die hel het nie. Hy is die Een wat sy Seun midde in die kruis plaas sodat 
die verlossing sigbaar kan word. Die boodskap wat uitgaan in die sending is die 


boodskap van die hemel. God berei die ewige heil voor vir hulle wat glo. 


Die Skrif bly die enigste maatstaf om hierdie saak te beoordeel. Eksegeties en 
hermeneuties is dit nie moontlik om die bestaan van die hemel (en die opstanding) 
en die hel (en die oordeel) weg te wys nie. Die getuienis van die Skrif praat te 
duidelik. In die sendingprediking sal die oorvloed van die genade egter steeds die 
klem moet kry. 


7.3.6 Hemelvaart 


Die Heidelbergse Kategismus beklemtoon sekere sake: 
Sondag 18 
46 


Wat verstaan jy onder: wat opgevaar het na die hemel? 


Christus is voor die oë van sy dissipels van die aarde af na die hemel opgeneem en Hy 
is vir ons daar ten goede totdat Hy terugkom om reg te spreek oor die lewendes en die 
wat alreeds gesterf het. 


47 


Is Christus dan nie by ons tot die einde van die wêreld soos Hy beloof het nie? 


Christus is ware mens en ware God. Wat sy menslike natuur betref is Hy nie meer op 
aarde nie, maar wat sy Godheid, majesteit, genade en Gees betref, gaan Hy nooit meer 
van ons af weg nie. 


48 


164 Walls (2008:404) stel die eis tot geloof soos volg: 

Maar as die mensheid nie oral is waar die Godheid is nie, word die twee nature 


in Christus dan nie van mekaar geskei nie? 


Nee, glad nie. Die Godheid kan immers deur niks ingeperk word nie en is orals 
teenwoordig. Hieruit moet volg dat die Godheid wel buite sy aangenome mensheid is, 


maar tog ook daarin is en persoonlik daarmee verenig bly 
49 


Watter nut het die hemelvaart van Christus vir ons? 


Ferstens dat Hy in die hemel ons Voorspraak by die Vader is. Tweedens dat ons 
menslike natuur in die hemel as ’n betroubare waarborg het dat Hy, as die Hoof, 
ook ons, sy lede, na Hom toe sal neem. Derdens dat Hy sy Gees as waarborg na ons 
toe stuur deur wie se krag ons soek na wat daar bo is, waar Christus is en aan die 


regterhand van God sit, en nie wat op die aarde is nie. 
Sondag 19 
50 


Waarom word daar bygevoeg: en sit aan die regterhand van God? 


Christus het na die hemel opgevaar sodat Hy Homself daar as die Hoof van sy 


Christelike kerk kan toon deur wie die Vader alles regeer. 
51 
Watter nut bring hierdie heerlikheid van ons Hoof Christus ons? 


Eerstens dat Hy deur sy Heilige Gees die hemelse gawes in ons, sy lede, uitstort. 


Tweedens dat Hy ons met sy mag teen alle vyande beskerm en bewaar. 


Die betekenis van die hemelvaart is van groot belang. In Handelinge 1:9 word die 


betekenis daarvan uitgelig: 


The upshot of this is fairly obvious. If the Christian account of God is true, then one 
cannot have a perfected relationship with God without accepting that Jesus is the Son of 
God. If the essence of going to heaven is to experience a perfected relationship with God, 
then denying that Jesus is the Son of God and going to heaven are mutually exclusive. In 
short, one sense in which the Christian doctrine of heaven is exclusive is a straightforward 
implication of the fact that Christians believe that there are important truths about God 
that have been revealed. There is a mutual exclusion between these truth claims and 
other claims that are incompatible with them. 

Nadat Hy dit gesê het, is Hy opgeneem terwyl hulle dit sien, en `n wolk het Hom 
weggeneem, sodat hulle Hom nie langer kon sien nie. Terwyl Hy weggaan en hulle nog 
stip na die hemel kyk het daar skielik twee mans in wit klere by hulle gestaan. Dié sê 
toe vir hulle: ‘Galileërs, waarom staan julle so na die hemel en kyk? Hierdie Jesus wat 
van julle af na die hemel toe opgeneem is, sal net so terugkom soos julle Hom na die 
hemel toe sien opgaan het. 


Die hemelvaart is die versekering van die troonbestyging. Maar dit is die 
troonbestyging van die Here wat Homself prysgee, van die Lam wat geslag is, 
nie die Een wat met heerskappy en eiegeregtigheid wil regeer nie (Van de Beek 
1998:172 e.v). Dit is die troonbestyging van die Gebrokene, van die Een wat in 
gebrokenheid heerlikheid aan ons skenk. Die hemelvaart is egter die versekering 
dat die opstanding voltooi is. Die opstanding is in die volledige sin afgehandel en 
die hemelvaart verseker ons dan daarvan dat dit plaasgevind het. 


7.3.7 Die Wederkoms 


Die heil wat uiteindelik deurbreek is die heil wat van God kom. Die eskatologiese 
Christus is die een wat opgestaan het en wat dan ook die opstanding vir ons 
verseker. Hierdie opstanding bring Hy dan ook vanuit die heerlikheid van die 
toekoms na ons toe terug. Hierdie versoening en verlossing sal ook vir ons 
verlossing en versoening beteken en sal ook vir ons heil inhou. Hierdie versoening 
is betekenisvol vir hulle wat in Hom glo, want Hy kom weer. NT Wright skryf 
ten opsigte van die eskatologiese verwagting van Christus se wederkoms dat die 
heil in Christus sal aanbreek wanneer daar ’n opstanding sal wees en daardie 


opstanding volledig sal wees vir hulle wat die heil in hom vind. 


By die hemelvaart word bevestig dat Jesus wat opgevaar het na die hemel 
ook weer sal terugkeer. Dit sal die finale voltooiing wees van sy heilswerk. 
Hierdie finale voltooiing van sy heilswerk het groot betekenis in die sending. In 
1 Tessalonisense 5 word indringend geskryf oor die uniekheid van die wederkoms 
van Christus wat sal kom soos'n dief in die nag, maar dat diegene wat in Christus 
glo nie in duisternis moet leef nie sodat die dag hulle nie sal oorval nie. Daar is in 
1 Tessalonisense 5:5 geskryf: 

Julle is tog almal mense van die lig, mense van die dag; ons is nie van die nag of die 


duisternis nie. Laat ons dan nie slaap soos die ander nie, maar laat ons wakker bly 
en nugter wees. Dié wat slaap, is van die nag; en dié wat hulle dronk drink, is van 

die nag. Maar ons wat van die dag is, moet nugter wees; ons moet geloof en liefde as 
borsharnas dra en die hoop op verlossing as helm. 


Die verwagting dat die Here sal kom en dat Hy sy heil volledig sal volbring en dat 
die verlossing die finale voleinding sal bereik, skep nuwe hoop. Missionêr beteken 
dit dié Christus, wat gekruisig en opgestaan en na die hemel opgevaar het, die 
volledige heil — die eskatologiese heil — sal voltooi en uiteindelik alle aspekte 
van die heil volledig sal verenig. So sal die wonder van die heil sigbaar word in 
Christus. Wanneer Hy weer kom, sal hulle wat Hom verwag in sy heerlikheid die 


wonder daarvan beleef. 
Die Heidelbergse Kategismus beklemtoon: 
52 


Hoe word jy getroos deur die wederkoms van Christus om te oordeel die wat nog 
lewe en die wat reeds gesterf het? 
Dat ek in alle droefheid en vervolging dieselfde Persoon met gespanne verwagting as 
Regter uit die hemel verwag, wat al vantevore in my plek voor die regbank van God 
gestaan het en alle vervloeking van my weggeneem het. Verder: dat Hy al sy en my 
vyande in die ewige verdoemenis sal werp, maar my, saam met al die uitverkorenes, 
na Hom in die hemelse blydskap en heerlikheid sal neem. 


As Priester is Jesus Christus Een met God en is Hy ook ons versoening. In hierdie 
gedeelte het die kruis sentraal gestaan. So is Jesus Christus inderdaad die Een vir 
ander, die Een in die plek van ander, die Een wat Homself en sy lewe prysgee vir 
die ander. So word Hy ons heil. Hierdie wêreld is ons woning nie. Jesus Christus 
as Priester maak dit duidelik. Hy bring nog groter heil. In die sending moet daar 
dus na die heerlikheid van God gewys word — meer as wat ons ons kan indink. 
Natuurlik het sy priesterskap ook betekenis vir hierdie lewe, maar Hy vul dit 
met nuwe inhoud. Die inhoud van lewe met God in ewigheid. Daarom sal die 
kerk pelgrimskerk moet wees — kerk op weg na die ewigheid, in diens van die 


groot Priester. 


74 SAMEVATTING 


Samevattend kan dus gesê word dat die Groot Hoëpriester Homself ontledig. 


Hy kom in die wêreld as die Gebrokene en Hy is stukkend in die wêreld vanweë 

die sonde van die mens wat Hy dra. Hy bring aan die ander kant die heil van 
God op ’n transendente wyse omdat Hy die wonderbaarlike Seun van God is. As 
ewige Seun van God maak Hy die heil moontlik deurdat Hy Homself prysgee, en 
daardie prysgawe van Hom moet in die sending verkondig word. Die sending sal 
dus intensief moet beklemtoon dat Jesus Christus as groot Hoëpriester die Een 
van ons versoening is. Hy bring die heil deurdat Hy Homself prysgee. Hy bring 
die verlossing deurdat Hy die Een vir die ander is. Die sending moet dit steeds 
beklemtoon. Jesus Christus as die Een vir die ander moet steeds erken word as 


die Here van kerk en samelewing. 


t 

Die eerste beslissende sendingimplikasie van die belydenis dat Jesus waarlik 
Ewig Een met God is, is dat die sending transendensie in hierdie werklikheid van 
sekularisme en sekulariteit wil terugwen. Transendensie moet dus beklemtoon 
word vanuit die belydenis dat Jesus waarlik God is. Vanuit sy verhouding met sy 
Vader word openbaar dat Hy die Een is wat die transendente God naby aan die 
mens in hierdie werklikheid bring. Hierdie transendensie beteken dat God geken 
kan word in Jesus Christus, dit is Hy wat die teenwoordigheid van God in hierdie 
werklikheid tuisbring. Die werklikheid is 'n in-sonde-gevalle-werklikheid, en in 
hierdie in-sonde-gevalle-werklikheid word die ontmoeting met die transendente 
God moontlik. Transendensie is dus moontlik omdat God Homself openbaar. 
Hierdie werklikheid kan dus met God in 'n verhouding gebring word omdat God 


Homself in Jesus Christus openbaar. 


Vanuit die erkenning van die Monoteisme en in aansluiting by NT Wright 
(2013), word Jesus Christus as die ware Persoon wat Homself teenwoordig stel 
in die wêreld sodat God bekend kan word, geopenbaar. Jesus Christus openbaar 
die enigste ware God en omdat hierdie transendensie moontlik is in Jesus 
Christus kan die mens in 'n nuwe verhouding met God kom. Monoteïsme is 
dus ononderhandelbaar in die beklemtoning van God se teenwoordigheid in die 
wêreld. Die sending moet leef vanuit hierdie transendensie. Die sending moet dit 
juis as die hoofsaak van sy belydenis in die wêreld maak dat God Hom openbaar 
in Jesus Christus. Dit beteken dat daar nie sommer om een of ander rede afstand 
gedoen kan word van die unieke openbaring van God in Jesus Christus nie. 
God het besluit om in sy volheid in Hom te woon (Kol 1). Omdat dit so is, is 
die belydenis dat daar `n Drie-enige God is wesenlik vir die sending. Die missio 
Trinitatis is nie maar net die erkenning van'n bepaalde gestuurdheid in die wêreld 
nie, maar is die erkenning van volledige transendensie. In hierdie transendensie 
word die Monoteistiese God erken en vanuit die erkenning van Monoteistiese 
God word die sending opgeroep om die belydenis dat Jesus Christus Here is, 
bekend te maak. 


In hierdie sin word sterk aansluiting gevind by Barth, naamlik dat God Homself 
direk van Bo, “senkrecht von Oben” openbaar, en dat Jesus Christus die volheid 
van hierdie openbaring bekend maak. Dit het egter betekenis vir die hele wêreld 
en die hele gemeenskap. Ook in verhouding met ander godsdienste moet die 


belydenis dat Jesus die openbaring van die lewende God is, steeds volgehou 

word. Ook in die dialoog met godsdienste sal daar bely moet word dat Jesus 
Christus Een met God is. Die sending sal dus hierdie beginsel in die hele wêreld 
verkondig. Die beginsel waarvolgens die kerk lewe, sal beklemtoon dat Jesus 
Christus waarlik God is en dat Hy God in die wêreld bekend maak maar ook 
dat Hy volledig mens geword het. In hierdie opsig sal die beginsel wat deur 
Tutu aangedui word, naamlik “God is not a Christian” anders uitgedruk moet 
word. Daar moet bely word dat God in Jesus Christus in die wêreld gekom het, 
en dit het betekenis vir alle mense en alle godsdienste en alle belydenisse. In 
Jesus Christus is God bekend, God is dus nie `n Christen in die sin van dat Hy 
volgens die aardse beginsel van christelikheid lewe nie, maar God is geopenbaar 
in Jesus Christus as ware God en in Jesus Christus is hierdie openbaring gegee. 
Die dialoog met ander gosdienste sal dus uitgaan van 'n bepaalde erkenning van 
die transendensie in Christus. Erkenning van die Triniteit is dus die grondslag 


van die proklamasie van die sending. 


Die belydenis dat Jesus Christus, God uit God, Lig uit Lig, waaragtige God uit 
waaragtige God, is, eenswesens met die Vader, sal gestel moet word teen die 
tydsgees van die modernisme, die postmodernisme en die post-kolonialisme. 
Die modernisme erken die mens as godheid en dat die werklikheid op rasionele 
wyse benader moet word. Hierdie rasionaliteit word die wyse waarop die mens 
verstaan word. Die postmodernisme daarteenoor beweeg weg van rasionaliteit 
en wil eintlik `n veelheid van moontlikhede skep, waar die mens nie as god bely 
word nie, maar waar God eintlik as totaal onkenbaar beskou word. Die sending 
moet juis die belydenis dat God in Jesus Christus kenbaar is, beklemtoon. Teenoor 
die postmodernisme en die modernisme moet die belydenis uitgespreek word 
dat God in hierdie werklikheid kenbaar is in Jesus Christus sy Seun. Rasionaliteit 
as uitgangspunt van die denke moet dus self nuut beoordeel moet word. Ewe- 
eens sal die vervlugtiging van vaste oortuigings ook bevraagteken moet word. 
Jesus Christus is in die wêreld geinkarneer is as God wat mens geword het. In 
Jesus Christus is daar dus nuwe moontlikhede van bestaan wat die mens se 
rasionaliteit in ’n ander lig stel. Die sendingverkondiger bedien hom/haarself 
dus altyd van `n belydenis, ook in die diaoog met ander. Dit beteken egter nie 
dat die sending hoegenaamd op enige wyse vernederend of afbrekend teenoor 
enige godsdiens of enige ander persoon sal staan nie. Sending is altyd sending 


in gebrokenheid. Sending kom altyd met `n boodskap van ’n stukkende wêreld 

en van 'n gekruisigde Jesus. Die boodskap wat dus gebring word, is die boodskap 
van Jesus aan die kruis, die Middelaar aan die kruis. Dit beteken dat na aan 
Moltmann se oortuiging van die gekruisigde God beweeg moet word sonder om 
die formulering volledig te aanvaar. Die totale volheid van God was nie aan die 
kruis nie (extra Calvinisticum), maar Jesus Christus, die Middelaar in wie God 
ten volle woon, het aan die kruis gesterf. Hierdie belydenis word deur die sending 
uitgedra. Hy is die Gekruisigde, Hy is juis die Een in die wêreld wat God bekend 
maak, maar in die gebrokenheid van die wêreld is die boodskap van die sending 


self 'n boodskap van gebrokenheid. 


Die totale heerlikheid van Jesus Christus moet in die sending erken word. Die 
sending moet dus inderdaad, of dit dan nou sal wees uit ’n meer tradisionele 
hoek waar verkondig word deur die kerugmatiese boodskap wat die kerk aan 
mense bring, dat Jesus Christus die Here is, of aan die ander kant deur `n meer 
missionale karakter van die gemeente in die wêreld, steeds die verkondiging 
dat Jesus Christus die transendente Een is uitdra. Hy is die Een uit God. Hy 
kom van God. Verlossing kan alleen in Hom gevind word. In die kragveld van die 
ontmoeting van Jesus Christus as die Een wat uit God is en die gebroke wêreld 
sal die sending steeds die heil dra. Daar kan nie meer in hierdie wêreld maar 
bloot op menslike vlak in die sending geredeneer word nie. Die spanningsveld is 
te groot. Christus word dus nie maar bloot op menslike vlak verstaan nie. Daar 
kan nie maar bloot op die vlak van gemeenskapsorganisasies met mense gewerk 
word nie. In die kragveld van die spanning van die tyd waarin gelewe word en die 
buitengewone uitdagings van hierdie tyd, sal die Eenheid van Jesus Christus met 


die Vader erken moet word. Vandaaruit moet sending verrig moet word. 


Dit is betekenisloos om maar bloot in hierdie wêreld, met die verskrikking van 
sonde, ongeregtigheid, siekte en ellende te verkondig dat Jesus Christus nie juis 
diepgaande verandering bring nie. Hy moet verkondig word in die kragveld van 
groot getuienis aangaande wie Hy werklik is. Daarmee word die heil duidelik: 
Jesus Christus as Seun van God moet erken word en so kan daar heil op die 
verskillende terreine van die lewe na vore kom. So kan Hy as ware Profeet, 
Priester en Koning betekenisvol in die wêreld verkondig word. Alleen wanneer 
dit erken word, kan vanuit hierdie heil wat Hy bring ook betekenis wees vir 
mense in hulle diepste nood. Die kerk moet dus leef uit hierdie oortuiging. In 


gebrokenheid, in die Gebrokene, Jesus Christus, is heil vir die mense sodat die 


268 


HOOFSTUK 8 | Die sendingimplikasies van die Christologie … 


verlossing in Hom na vore kan kom. Dit is alleen moontlik omdat Jesus Christus 
God uit God, Lig uit Lig, waaragtige God uit waaragtige God is. Te midde van die 
wêreld wat dit ontken, moet sy boodskap, sy verlossing, sy heil sigbaar gemaak 
word. Dit kan alleen plaasvind indien daar in gebrokenheid deur die kerk erken 
word dat alle dinge uit Christus is en dat ons in afhanklikheid van Hom lewe. `n 
Christosentriese benadering is essensieel in die sending. Die sending moet opnuut 
die Christus van die Bybel sentraal stel en daar moet vanuit sentrale belydenis 
van die Christus in die Bybel gekom word tot volledige heil en verlossing vir die 
mens. Dit beteken dat daar bely moet word, deur die kerk, dat Christus uit God 
is; dat Hy Een met God is, en dat Hy die Een is wat heil vir die wêreld bring. Die 
verlossing in Christus moet na vore gebring word en die heil wat van Hom kom 


moet aan mense gebring word. 


Dit beteken dat die kerk uitbeweeg in die wêreld. Alleen wanneer erken word dat 
Jesus Christus as Gekruisigde, Gebrokene, nederige Heiland die heil bring, kan 


die volle verlossing beleef word. 


Maar dit beteken dat daar ook 'n nuwe begrip van transendensie onder die mens 
moet posvat. In'n wêreld waarin daar vir die hier-en-nou gelewe word, in'n wêreld 
waar die teologie die transendensie prysgee vir ’n aardse Jesus wat hier-en-nou 
optree, moet die transendensie van God weer bevestig word. Alleenlik wanneer 
die volle transendensie van God sigbaar is, kan die sending nog 'n boodskap vir die 
wêreld waarin ons woon, hê. Hierdie transendensie moet op verskillende maniere 
beklemtoon word. In die eerste plek moet dit beklemtoon word dat die ewige 
God homself openbaar in die wêreld. God maak Homself bekend. Tweedens moet 
beklemtoon word dat God Hom bekend maak as die Transendente, as die Gans 
Andere, as die Totale Heerlike, as die Een aan wie die majesteit en die heerlikheid 
behoort. Dit word openbaar in Jesus Christus, die Seun van God, omdat Hy juis 
uit die dood opgestaan het en die nuwe lewe bevestig. In die derde plek beteken 
dit dat die mense vanuit ’n ander prinsipe moet lewe as bloot die materiële. 
Alhoewel Christus volledig mens geword het, en die inkarnasie van God in 
Christus sigbaar is, beteken dit nie dat hierdie werklikheid, hierdie bestaan, die 
laaste woord het nie. Daar moet dus vanuit die belydenis van die transendensie 
van God en die ontmoeting met die transendente in God, bely word dat hierdie 
werklikheid verbygaande is en nie die laaste antwoord vir ons bestaan het nie. 


Die wêreld is dus nie ons woning nie. Dit is juis die beklemtoning van die heil in 

Christus Jesus wat dit moontlik maak om ook die belydenis uit te dra dat daar `n 
toekomsverwagting is. Die sending beweeg dus binne in die nood van die mens, 
met die belofte van `n transendente God wat deel word van ons werklikheid 
in die heil wat Hy hier wil bewerk. Dit beteken nie dat dit nie belangrik is om 
hier ook liggaamlik te lewe nie, maar die liggaamlike bestaan en liggaamlike 
werklikheid moet altyd uitreik na die heerlikheid van `n transendente bestaan en 
'n transendente lewe met God; 'n lewe waar die volheid in God gevind word en 
die heerlikheid daarvan beleef word. Jesus Christus is ook die een wat die volheid 
van die transendensie sigbaar sal maak in die voleinding. Daarom roep Hy aan 
die kruis uit: “Dit is volbring!” God kan ingryp en hierdie werklikheid verander 
in ’n totaal nuwe werklikheid, en `n totaal nuwe lewe wat dit sal moontlik maak 
om in die teenwoordigheid van sy heerlikheid te bestaan. Die liggaamlikheid sal 
herstel word, maar nie op die wyse waarop ons in hierdie tydelike wêreld lewe 
nie, maar in `n nuwe liggaam op die nuwe aarde, en in die nuwe hemel. Hierdie 
totale vernuwing word deur Paulus baie uitdruklik in 1 Korintiërs 15 beklemtoon. 


Dit is dan alleenlik moontlik in Christus wat die transendente God bekend maak. 


As erkenning van Jesus Christus as ware Koning beteken dit dat deur die sending 
die koningskap van die Koning van 'n ander aard beklemtoon sal word. Dit is die 
koningskap van die ware heil wat van God kom. Daarom sal daar steeds op die 


roeping van owerhede om in diensbaarheid te regeer, gewys word. 


In die erkenning van Jesus Christus as ware Profeet sal inderdaad erken moet 
word dat Hy gesag oor alle lewensterreine het maar dat Hy ook ware menslikheid 
beklemtoon. Sosiale verhoudinge moet deur Jesus Christus bepaal word. Nuwe 
verhoudinge is in Hom moontlik. Ware menslikheid vind dan daar plaas waar 
mense erken word vir wie hulle werklik is, geskape na die beeld van God. 
Volledige menslikheid vind eers plaas wanneer daardie volledige versoening in 
Christus beklemtoon word. Die volledige versoening is in Christus. Daarmee 
word nie bedoel dat neerhalend teenoor enige ander mens wat nie in Christus 
is gespreek word nie, maar dat die heil volledig in Christus aan mense gebring 
word sodat hulle die volledige versoening in Christus kan vind. Dit beteken dat 
op vele terreine van die lewe daar steeds dringende boodskappe van die sending 
moet uitgaan, dat mense hulle moet bekeer omdat die tyd dringend is en omdat 


die oordeel van God 'n werklikheid is. 

Inisiatief en rentmeesterskap op ekonomiese terrein moet erken word maar 
daar moet ook gewaak word teen uitbuiting en die miskenning van mense. 
Wat die wetenskap betref, sal erken word dat God die Skepper is, maar sal daar 
ook groot erns met wetenskaplike ontwikkeling gemaak word. Jesus Christus 
is ook Here van die Skepping. Die tegnologie moet ook altyd onderhewig aan 
sy heerskappy wees. Verder sal die politiek ook onderhewig aan Jesus Christus 
se ware heerskappy gemaak moet word met die post-koloniale benadering wat 
krities ontleed moet word vanweë die onvermoë om hoop in Afrika te bring. 
Alleen wanneer die probleme van Afrika opnuut erken word, kan hoop geskep 
word. Die toekoms kan in Jesus Christus tegemoet getree word omdat Hy die 


ware lewe moontlik maak. 


Daar sal opnuut erken moet word dat die heil kom deur Jesus ons Hoëpriester 
wat ons versoening is. Priesterlik gee Hy Homself prys vir ander, gee Hy sy lewe, 
verwerf Hy die heil. Die kruis staan sentraal en in die sending sal die boodskap 
dat Hy deur die dood heen ons verlossing bring, beklemtoon moet word. Daarmee 
saam hang egter die volle heil van die heilsgebeure, sy geboorte, lewe, opstanding, 
hemelvaart en wederkoms verseker van die totale verlossing wat Hy bring. In die 
sending sal die Jesus Christus, Een met God die ware Priester wees wat hoop vir 


tyd en ewigheid verseker. 


Dit moet baie sterk beklemtoon word dat Jesus volledig mens geword het, en dat 
Hy dan sodoende as volledige mens, die volledige verlossing vir die mens kan 
bring. Hy kan die verlossing en die heil vir die mens bring. Hierin moet beklemtoon 
word dat die versoening en verlossing in Christus plaasvind. Christus Jesus is 
ons versoening. Dit is Hy wat met sy kruisdood die moontlikheid skep van die 
versoende lewe met God en van die uitsig op die heerlikheid wat in die hart 
van die mens nie opgekom het nie. Dit is alleen moontlik omdat Jesus Christus 
Homself prysgee. Hy is die Een ter wille van die ander, Hy is die Een in die plek 
van die ander. Hy gee Homself prys ter wille van die ander, Hy is die Een wat die 
heil moontlik maak in hierdie prysgawe van Homself as die Een vir die ander. So 
skep Hy die nuwe moontlikhede van die lewe met God, omdat Hy die Een aan 
die kant van God is wat kom en Homself prysgee, maar ook aan die kant van 
die mens, omdat hy sonde op Homself neem en tot sonde gemaak word. Hierdie 
beginsel ten opsigte van die mens se bestaan is van die allergrootste belang. 
Jesus Christus word tot sonde gemaak, sodat Hy die Een kan word in wie die 

versoening 'n volledige werklikheid word. Die versoening kan dus op geen ander 
manier verstaan of begryp word, as in Jesus Christus wat Homself as die Een vir 
die ander gee nie. Juis daarin vind die heil plaas, in die versoening wat Hy bewerk. 
Dit beteken dat die versoening geweldig ruim verstaan moet word, wat insluit dat 
God se genade genoegsaam is in Jesus Christus omdat Hy die versoening is. Dit is 
geweldig ruim en strek uit na almal, sodat almal daarin sou kon deel indien hulle 


in die geloof in Jesus Christus ingelyf is. 


Die onmoontlike gebeur egter, dat mense in hulle sondes sterf, afgesluit van God. 
Jesus Christus is die versoening vir hulle wat in Hom hulle heil vind en in Hom 
verlossing vind, in Hom lewe, en in Hom sterwe. Dit beteken dat die heil alleen 
volledig gevind kan word wanneer daar bely word dat die heil in Christus is. 
Hierdie heil in Christus is die totale verlossing wat beleef word wanneer daar 
met Christus gelewe word. Die mens in sy bestaan, in al sy verskillende verbande, 


moet juis hierdie versoening in Christus vind. 


Daarom moet die kerugmatiese verkondiging deur die sending steeds wees dat 
die heil in Christus individueel en gemeenskaplik gevind word. Daar kan nie 
afstand gedoen word van die verkondiging dat heil in Christus moontlik is nie. 
Die sending moet met volle oortuiging verkondig dat die versoening in Christus 
is. Die heil moet ware menslikheid teweegbring. Die bestaan van die mens kan 
voor God wees. Dit kan alleen gevind word wanneer die heil volledig in Christus 
gevind word. Sending kan dus nooit ophou om dringende oproepe tot bekering 
en tot toewyding aan Jesus Christus in die wêreld uit te dra nie. Die sending 
sal dus `n dringende oproep “Kom, laat julle tog met God versoen”, voortdurend 
uitdra, sodat hierdie woord gehoor kan word. Hierdie verkondiging beklemtoon 
altyd, onder alle omstandighede die vrye genade van God in Jesus Christus, die 
Here (Ef 2:3-10). 


Sending wat nie hieraan gehoor gee nie misken die openbaring van die 
monoteistiese God, die Eenheid van God, en Jesus Christus se besondere 
betekenis. Ware menslikheid word egter juis deur Jesus Christus beklemtoon — 
ware menslikheid teenoor mekaar — maar daarom die dringende oproep: “Julle 


moet liefde tot God en liefde tot die naaste hê”. 


In Christus is die volledige versoening moontlik wat beteken dat die volledige 


mens herstel word, in God, nou vir hierdie tyd, maar ook vir die tyd wat kom. 

Wanneer bely word dat hierdie wêreld nie ons woning is nie, en dat hierdie wêreld 
verbygaan, word egter daarmee saam ook bely dat ons reeds in hierdie wêreld die 
koninkryk van God moet bou, sodat die heerlikheid van God sigbaar kan word en 
ons in daardie heerlikheid vir God kan erken. 


Ook wat die geestelike vlak betref, word die mens binne sy mensheid as volledige 
mens, liggaam en gees, opgeroep tot hierdie nuwe verhouding om die volledige 
versoening in Christus te vind. Dit is die versoening wat heil en verlossing op 
allerlei terreine bring. Daar kan met Wright (2016:362 e.v.) saamgestem word dat 
die sending hierdie wêreld moet vernuwe met die oog op die nuwe aarde en nuwe 
hemel, maar daar moet tog aangetoon word dat die eskatologiese heil in Christus 
wat vir die gelowige plek berei in die Vaderhuis ook die verwagting van die hemel 
na die dood insluit. Sending beteken om te verkondig dat daar inderdaad méér 
as hierdie wêreld is. Die wêreld gaan verby. God se koninkryk egter nie. Die lewe 
hier is beperk en tydelik. Die lewe by God is ewig en heerlik. Teenoor Wright 
moet bely word dat vroeë Christene bereid was om te sterf eerder as om vir 
die keiser te offer, nie omdat hulle `n “revolusie” hier op aarde wou begin nie, 
maar omdat hulle onwrikbaar geglo het hulle gaan na Christus in die hemel toe. 
Ook Gorman (2015:303-304) is van mening dat dit in die sending om 'n holistiese 
benadering gaan waar die kerk se getuienis alleen met integriteit kan voortgaan 
indien die volle boodskap uitgeleef word. Die kerk moet in woord én daad getuig 
van die Een ware God en Jesus, die Here, deur die Heilige Gees, deur versoening 
en geregtigheid in Christus uit te leef selfs met die besef dat daardie gevaar dreig 
om te ly en te sterf. Die volle heil van God moet verkondig word, maar sending 
het 'n speerpunt, naamlik dat verkondig word dat die verlossing tot die ewigheid 
in Jesus Christus 'n werklikheid is. 


'n Verdere aspek van die deurdra van die sending in die gemeenskap vanuit 
die belydenis dat Jesus waarlik God uit God, Lig uit Lig, waaragtige God uit 
waaragtige God is, is die gemeenskap, die kerk, die liggaam van Christus. 
Meteens word die dringende vraag gevra: Hoe kan die kerk in hierdie verband 
vanuit die transendensie die heil sigbaar maak in die werklikheid? Sake wat 
dan nou na vore kom, is hoedat vanuit die Een Here Jesus Christus die kerk in 
die wêreld deur koinonia en diakonia vernuwe word. Deur middel van koinonia, 
wat veral in die missionale kerk sigbaar word, waar die kerk in gemeenskap met 


mekaar leef in die erkenning dat Jesus die ware openbaring van God in hierdie 

werklikheid is, word gesoek na nuwe verhoudings tussen mense. Die kerk 
bestaan dus nie op sigself nie, die missio ecclesiae beteken dat die Drie-enige 
God, Vader, Seun en Heilige Gees, die kerk in die wêreld bemagtig om as kerk 
te kan bestaan en die heil van God aan mense te bring. Hierdie bemagtiging 
vind plaas vanuit die versoening in Jesus Christus en vanuit die belydenis dat 
Hy waarlik God is. Hierdie nuwe gemeenskap van mense is dus nie maar net 'n 
gemeenskap wat hulle met dinge besig hou soos om op 'n Sondag saam te kom, of 
om bepaalde barmhartigheidswerk te verrig nie, maar dit is 'n bestaan in die heil 
van die geopenbaarde God in Jesus Christus. Die missionale kerk is dus `n kerk 
van toewyding en radikale deurgee van die boodskap van heil in Jesus Christus. 
Dit is 'n bestaan op ’n nuwe wyse. Dit is 'n bestaan waar die kerk uitreik na die 
wêreld daar rondom heen, en die heil in Christus dan so aan mense bring. Hierdie 
kerk is egter `n kerk van vernuwing en van die bring van heil op `n radikale en 'n 


kragtige wyse. 


Dit beteken egter ook dat die missionale kerk nie die algemene verstaan van 
sending moet misken nie. Die bestaan in sending kan nie 'n ontsnappingsmetode 
wees vir die gemeente om nie meer betrokke te wees by die uitdra van die evangelie 
in evangelisasie nie. In sending moet steeds met volle oortuiging voortgegaan 
word om die evangelie in die totaliteit daarvan uit te dra. Sendelinge is steeds 
onontbeerlik om die volle boodskap van die evangelie kerugmaties in die wêreld 
te bedien. Die sending is dus meer as 'n gesindheid of `n bestaanswyse. Sending 
beteken om met alle moontlike wyses en metodes God se groot dade te beleef en 


uit te dra. 


Afrika se kommunaliteit beklemtoon die gemeenskapsverhouding waar mense 
in gemeenskap met mekaar leef. Hierdie gemeenskap met mekaar moet ook 
beklemtoon word in die wyse waarop mense saamleef en waar hulle in die kerk 
mekaar vind. Die eenheid van die kerk is nie noodwendig gestruktureerde eenheid 
nie, maar dit moet die belydenis dat Jesus God uit God, Lig uit Lig, waaragtige 
God uit waaragtige God is, en dat Hy hoof van die kerk is, beklemtoon. In koinonia 


moet eenheid ook in die breëre kerk gevind word. 


Daarmee saam, binne die missionale kerk, hang diakonia van die kerk, wat beteken 
dat die kerk daardie gemeenskap sal wees wat die inkarnasie van Christus uitleef 
(Fil 2). Christus het Homself verneder deur die gestalte van 'n mens aan te neem. 


Hy het Homself volledig verneder om in hierdie werklikheid te kom, so moet die 

kerk in hierdie werklikheid die gestalte aanneem van die gemeenskap wat die 
diens verrig. Die sending moet leef vanuit die diens, vanuit die voetewas van 
mense, vanuit die versorging van die HIV-positiewe mense, en vigslyers, vanuit 
die gemeenskap wat uitreik na hulle op straat, prostitute, straatkinders, vanuit 
die gemeenskap wat verligting bring vir die armes. Dit is juis daarom van soveel 
belang dat selfs in die informele gemeenskappe die kerk nie alleen die kerk van 
koinonia sal wees nie, maar ook die kerk van diakonia. Die kerk in die gemeenskap 
moet dan self diens verrig en moet self ook diens vir mense wees. Gemeenskappe 


moet opgehef word, en gehelp word om dan in 'n nuwe verhouding te kan staan. 


Die kerk is egter ook kerk van lof aan God. In Leiturgia kom die kerk as gemeenskap 
bymekaar om die heerlike lof van God te besing en om die heerlikheid na die 
gemeenskap uit te dra. Die eer en heerlikheid moet aan God gebring word. 
Daarom sal die sending altyd die lof van God wil beklemtoon. Daarom sal daardie 
lof steeds weerklink op die wyse waarop die sending besig is in die wêreld. Dit 
kom baie sterk na vore in Romeine waar dit in die lofsang van Paulus beklemtoon 
word dat die lof aan God gebring moet word, want uit Hom, en deur Hom, en tot 
Hom is alle dinge. Syne is die heerlikheid tot in alle ewigheid. Daardie heerlikheid 
kan op geen ander manier erken word, as om te sê dat die rykdom, die wysheid, 
en die kennis van God so ontsaglik is, sodat al die eer aan God gebring kan word, 
juis omdat Hy die versoening in Christus teweegbring. 


Om alles saam te vat, beteken dit dat in die sending, die eerste vraag van die 
Heidelbergse Kategismus beklemtoon moet word: Wat is jou enigste troos in lewe 
en in sterwe? 


Dat ek met liggaam en siel in die lewe en in sterwe nie aan myself nie, maar aan 
my getroue verlosser, Jesus Christus behoort. Hy het met sy kosbare bloed vir al my 
sondes ten volle betaal en my uit alle heerskappy van die duiwel verlos. Hy bewaar 
my op so 'n wyse dat sonder die wil van my Hemelse Vader, geen haar van my kop kan 
val nie. Alles moet inderdaad tot my saligheid dien. Daarom verseker Hy my ook deur 
sy Heilige Gees van die ewige lewe en maak Hy my van harte gewillig en bereid om 
voortaan vir Hom te lewe. 


T 

